
(Grynojo proto kritika, II, I, 1, [p. 275]) 


PRATARMĖ 


Dėl nenumatytų aplinkybių šio mano veikalo, pradėto daugiau 
nei prieš septyniolika metų, baigiamojo tomo pasirodymas vėl 
užtruko ilgiau negu tikėjausi. Išskyrus tekstą, sudarantį du 
paskutinius skyrius, visas veikalas buvo daugmaž baigtas jau 
1969 m. pabaigoje, kai sušlubavusi sveikata mane privertė nu- 
traukti pastangas jį užbaigti. Tiesą sakant, būtent tada abejo- 
nė, ar kada nors pajėgsiu jį užbaigti, paskatino mane išleisti 
atskirai (kaip 1-ąjį tomą) pirmąjį trečdalį to, ką ketinau išleisti 
vientisu tomu, nes toji dalis buvo galutinai paruošta spaudai. 
Kai jau pajėgiau grįžti prie sistemingo darbo, suvokiau - ir tai 
aiškinu 2-ojo tomo pratarmėje - jog bent vienas pirminio teksto 
skyrius turi būti perrašytas iš naujo. 

Iš pirminio teksto paskutiniojo trečdalio tik planuotasis pas- 
kutinis skyrius (18) dar nebuvo baigtas tada, kai man teko nu- 
traukti darbą. Nors, kaip tikiuosi, man daugmaž pavyko įgy- 
vendinti savo pirminį sumanymą, per šį ilgą laiko tarpą ma- 
no idėjos evoliucionavo, todėl neišvengiamai paskutinio savo 
sisteminio darbo nesinorėjo atiduoti spaudai nenurodžius, bent 
apytiksliai, kuria linkme toji evoliucija vyko. Šių pastangų re- 
zultatas buvo ne tik tai, kad naujai — ir tikiuosi geriau — su- 
formulavau paskutiniojo skyriaus argumentus, bet pridėjau ir 
Epilogą, kur plačiau išdėstau savo požiūrį į moralinę bei po- 
litinę evoliuciją, - požiūrį, kuriuo vadovavausi rašydamas vi- 

są šią knygą. Be to, 16 skyrius — tai glausta ankstesnės argu- 
mentacijos santrauka. 

Buvo ir kitų mano vėlavimo priežasčių. Tada, kai svarsčiau, 
ar 2-ąjį tomą dera išleisti išsamiai neaptarus Johno Rawlo veika- 
lo Teisingumo teorija (Oksfordas, 1972), šia tema pasirodė dar dvi 
ir ne Mažiau svarbios naujos knygos, kurias, jeigu būčiau jau- 
nesnis, privalėčiau nuodugniai išnagrinėti prieš išleisdamas sa- 
vąją, kuri aprėpia tą pačią problematiką: Robert Nozick, Anar- 
chija, valstybė ir utopija (Anarchy, State and Utopia) (New York, 
1974) ir Michael Oakeshott, Apie žmogiškąjį elgesį (On Human 
Conduct) (Oxford, 1975). Nežinau, ar pagrįstai, bet nusprendžiau, 
kad jeigu stengčiausi išgvildenti jų argumentus prieš baigdamas 
savo knygą, tai jos turbūt niekada nebaigčiau. Vis dėlto laikau 
savo pareiga pasakyti jaunesniems mano knygos skaitytojams, 
jog jeigu jie nori pasiekti dabartinį teorinės minties lygį šioje 
problematikoje, tai jiems verta padaryti tokią pastangą, kurią 
pats esu priverstas atidėti iki tol, kol išdėstysiu tas išvadas, prie 
kurių priėjau dar prieš susipažindamas su šiomis knygomis. 

Ilgas laiko tarpas, per kurį šis veikalas buvo rašomas, nulė- 
mė ir tai, kad iš dalies keičiau savo vartojamus terminus, ir 
apie tai turiu skaitytoją informuoti. Sparti kibernetikos ir jai 
artimų informacijos bei sistemų teorijų pažanga mane įtikino, 
jog šiuolaikiniam skaitytojui būtų labiau suprantama kitokia 
terminija nei ta, kuria paprastai naudojuosi. Nors man patinka 
terminas „spontaninė tvarka“ ir jį vis dar vartoju, turiu pripa- 
žinti, jog terminai „savigeneruojanti tvarka“ arba „saviorgani- 
zuojanti struktūra“ kartais būna tikslesni ir mažiau dvipras- 
miški, todėl vėlesniame tekste juos dažnai vartoju vietoje anks- 
tesnio termino. Panašiai, taikydamasis prie šiuolaikinės varto- 
senos, vietoje „tvarkos“ dabar kartais vartoju terminą „siste- 
ma“. Taip pat ir terminas „informacija“ dažnai labiau tinka ten, 
kur paprastai kalbėdavau apie „žinojimą“, nes „informacija“ 
aiškiai sugestionuoja konkrečių faktų, o ne teorines žinias, ku- 

rias neretai sugestionuoja „žinojimas“. Turbūt derėtų pridurti, 
jog apgailestauju dėl to, kad man pristigo drąsos nuosekliai 
naudotis kai kuriais savo neologizmais, tokiais kaip „kosmos“, 
„taxis“, „nomos“, „thesis“, „katalaksija“ ir „demarchija“. Nors 
dėl to galbūt nukentėjo dėstymo tikslumas, bet, manau, jį at- 
svėrė didesnis suprantamumas. 

Turiu pabrėžti, jog niekada šiame veikale nepretendavau nuo- 
dugniai išdėstyti pamatinių principų, kuriais remiasi laisvų žmo- 
nių visuomenė; jis veikiau turėjo užpildyti spragas, mano atras- 
tas po to, kai savo knygoje Laisves konstitucija pamėginau tradi- 
cines klasikinio liberalizmo doktrinas pateikti šiuolaikiniame pro- 
bleminiame bei teoriniame kontekste. Dėl to šis veikalas yra 
mažiau sistemiškas, daug sudėtingesnis ir labiau asmeniškas, 
tačiau taip pat, tikiuosi, originalesnis už minėtąją knygą. Tą kny- 
gą jis tik papildo, tačiau negali jos atstoti. Todėl skaitytojui, ku- 
ris nėra šios srities specialistas, pirmiausia siūlyčiau perskaityti 
Laisvės konstituciją ir tik tuomet gilintis į problemas, kurias mė- 
ginu spręsti šiuose trijuose tomuose. Tačiau ir čia mėginu paaiš- 
kinti, kodėl manau, jog klasikinio liberalizmo doktrina, nors da- 
bar dažnai ji laikoma pasenusia, yra nepalyginamai pranašesnė 
už bet kurią iš tų alternatyvių doktrinų, kurios naujausiais lai- 
kais sulaukė didesnio visuomenės palankumo. 

Skaitytojas veikiausiai suvoks, jog šias mano pastangas ska- 
tino didėjantis nerimas dėl pavojingos politinės raidos net tų 
šalių, kurios laikomos labiausiai išsivysčiusiomis. Stiprėjantis įsi- 
tikinimas, kurį šioje knygoje mėginu pagrįsti, jog šią pavojingą 
raidą totalitarinės sistemos link daro neišvengiamą dabar pla- 
čiai pripažinto „demokratinio“ valdymo modelio konstrukcinės 
ydos, mane vertė ieškoti alternatyvių politinės sandaros formų. 
Noriu pabrėžti, jog nors pamatinius demokratijos principus lai- 
kau vieninteliu iki šiol atrastu būdu valdžiai taikiai keisti, bū- 
tent dėl to nerimą man kelia akivaizdžiai didėjantis nusivylimas 
demokratija kaip valdymo metodu — nusivylimas, kurį dar la- 

biau skatina piktnaudžiavimas šiuo žodžiu, kai juo mėginama 
nusakyti įsivaizduojamus valdymo tikslus; vis labiau įsitikinu, 
jog dabar judame į aklavietę, iš kurios politiniai lyderiai mus 
siūlys vaduoti desperatiškomis priemonėmis. 

Esminis demokratinio valdymo struktūros pakeitimas, kuris 
čia bus pasiūlytas ir kurį šiuo metu dauguma žmonių laikys 
visiškai nerealiu, yra siūlomas kaip atsarginis intelektinis įran- 
kis tiems laikams, kurie gali ateiti gana greitai, kai esamų insti- 
tucijų žlugimas taps akivaizdus; tada, tikiuosi, mano siūloma 
schema galėtų parodyti išeitį. Ji leistų mums išsaugoti tai, kas 
išties vertinga demokratijoje, ir kartu pašalintų tuos nepagei- 
dautinus jos bruožus, su kuriais dauguma Žmonių vis dar taiks- 
tosi, nes laiko juos neišvengiamais. Kartu su panašia atsargine 
schema, kurią esu pasiūlęs kaip priemonę iš valdžios atimti mo- 
nopolines galias pinigų atžvilgiu (ją neseniai išdėsčiau atskiroje 
publikacijoje, Denationalization of Money, 2nd ed., Institute of Eco- 
nomic Affairs, London, 1978), kas lygiai taip pat būtina norint 
išvengti didėjančio totalitarinės valdžios pavojaus - šios dvi prie- 
monės gali padėti išvengti mums gresiančio likimo. Būsiu pa- 
tenkintas, jeigu man pavyks įtikinti kai kuriuos Žmones, jog net 
jeigu pirmasis moderniųjų laikų eksperimentas su laisve žlugtų, 
tai jis žlugtų ne todėl, kad laisvė yra nerealus idealas, o todėl, 
kad juo naudojomės netikusiai. 

Tikiuosi, kad skaitytojas man atleis už tam tikrą sistemišku- 
mo stygių bei kai kuriuos nereikalingus pasikartojimus tekste, 
kuris buvo rašomas ir perrašomas penkiolika metų, nes sutruk- 
dė ilgas sutrikusios sveikatos tarpsnis. Šiuos trūkumus skau- 
džiai jaučiu, tačiau jeigu dabar, eidamas aštuoniasdešimtuosius 
savo gyvenimo metus, mėginčiau viską pertvarkyti, šios užduo- 
ties veikiausiai nespėčiau užbaigti. 

Pirmojo tomo pratarmėje išreiškiau savo dėkingumą profe- 
soriui Edwinui McClellanui iš Čikagos universiteto, daug pa- 
dėjusiam stilistiškai redaguoti nebaigtą tekstą tuo jo pavidalu, 

kuris buvo prieš septynetą metų. Nuo to laiko tekste buvo pada- 
ryta tiek pakeitimų, kad dabar privalau jį atleisti nuo bet kokios 
atsakomybės už šį spaudai pateikiamą tekstą. Tačiau per tą laiką 
įsiskolinau profesoriui Arthurui Schenfieldui iš Londono, malo- 
nėjusiam peržiūrėti galutinį šio tomo tekstą ir ištaisiusiam dau- 
gybę dalykinių bei stilistinių netikslumų; taip pat poniai Charlot- 
te Cubitt, kuri rengdama rankraštį nudailino kai kuriuos teksto 
nelygumus. 

Tačiau dauguma [Atėnų susirinkime] šaukė, jog bai- 
su, kad žmonėms neleidžiama daryti, ką jie nori. ... Tada 
persigandę pritanai sutiko reikalą svarstyti - visi, išsky- 
rus Sokratą, Sofronisko sūnų; o šis pasakė, kad niekada 
nesielgs kitaip, kaip tik pagal įstatymą. 


[Ksenofontas, Helėnika, I, vii, 12-16]* 


Didėjantis nusivylimas demokratija 


Kai šiuolaikinės valdžios veikla sukuria visuminį rezultatą, ku- 
rio nedaug kas siekė ar numatė, į tai dažniausiai žvelgiama kaip 
į neišvengiamą demokratijos bruožą. Tačiau kažin ar tokia raida 
tenkina kurios nors apibrėžiamos Žmonių grupės norus. Atro- 
do, jog toji specifinė procedūra, kurią pasirinkome kaip priemo- 
nę „bendrai valiai“ identifikuoti, sukuria rezultatus, kurie be- 
veik jokio ryšio neturi su bent kiek reikšmingesnės gyventojų 
dalies „bendra valia“. 

Taip demokratinėmis įpratome laikyti tik tas institucines for- 
mas, šiandieną vyraujančias visose Vakarų demokratijose, kur 
atstovaujamojo susirinkimo dauguma priima įstatymus ir vado- 
vauja vyriausybei, jog jas laikome vienintele galima demokra- 
tijos forma. Todėl nesusimąstome dėl to, kad ši sistema ne tik 
sukėlė daugybę niekieno negeidžiamų padarinių net tose šaly- 
se, kur ji neblogai veikė, bet taip pat, kad ji visiškai neveikė 


* Ksenofontas, Helėnika, I, vii, 12-16. Ankstesnis variantas teksto, kuris čia 
pasirodo 12 ir 13 skyriuose, pavadinimu „Anschauungen der Mehheit und 
zeitgenossische Demokratie“ vokiečių kalba buvo išspausdintas jau 1965 m. 
žurnale Ordo XV /XVI (Dūsseldorf und Mūnchen, 1965); jis yra perspausdintas 
mano kn. Freiburger Studien (Tūbingen, 1969). 

daugumoje tų šalių, kur demokratinės institucijos nebuvo sais- 
tomos stiprių tradicinių įsitikinimų apie atstovaujamosioms 
asamblėjoms deramas funkcijas. Kadangi tikime pamatiniu de- 
mokratijos idealu, paprastai jaučiame pareigą ginti konkrečias 
institucijas, kurios nuo seno laikomos jo įkūnijimu, ir vengiame 
jas kritikuoti baimindamiesi, kad taip susilpnintume pagarbą 
mūsų puoselėjamam idealui. 

Tačiau jau neįmanoma nepastebėti fakto, jog pastaruoju me- 
tu, nepaisant vis dar skelbiamos ištikimybės demokratijai ir net 
nepaisant reikalavimų ją toliau plėtoti, tarp mąstančių žmonių 
kyla vis daugiau abejonių ir nerimo dėl padarinių, kuriuos ji 
paprastai sukelia.! Šios nuotaikos ne visada reiškiasi tuo cinišku 
realizmu, būdingu kai kuriems dabartiniams politinių mokslų 
atstovams, kurie demokratiją traktuoja vien kaip formą neišven- 
giamos kovos, kurioje sprendžiamas klausimas: „kas, ką, kada 
ir kaip gaus“ .* Tačiau negalima neigti ir to, jog vyrauja nusivy- 
limas demokratija bei netikrumas dėl jos ateities, ir tai sukelia 
įsitikinimas, jog procesai, kuriuos beveik visi laiko nepageidau- 
tinais, yra neišvengiami. Prieš daugelį metų tą įsitikinimą išreiš- 
kė Josephas Schumpeteris savo išgarsėjusia teze apie tai, kad 
nors sistema, grindžiama laisvosios rinkos principais, daugumai 
žmonių yra geriausia, tačiau ji neišvengiamai žlugs, o socializ- 
mas, nors jis negali tesėti savo pažadų, neišvengiamai nugalės? 

Atrodo, jog demokratijos raida paprastai prasideda šlovingu 
pirmuoju periodu, kai ji suvokiama ir išties veikia kaip asmens 
laisvės garantas, nes pripažįsta n0mos nubrėžiamas ribas, tačiau 
anksčiau ar vėliau teisę spręsti bet kurį konkretų klausimą ji uzur- 
puoja paprasčiausiu daugumos nutarimu. Taip atsitiko su Atėnų 
demokratija V a. pabaigoje, kaip liudija garsusis įvykis, kurį nuro- 
do šio skyriaus epigrafe pateiktoji citata; o po šimtmečio Demos- 
tenas (ir kiti) jau skundėsi, jog „mūsų įstatymai ne geresni už gry- 
nus įsakus; dar daugiau, galime pastebėti, jog įstatymai, kurių turi 
būti laikomasi skelbiant įsakus, būna vėlesni už pačius įsakus“ * 

Moderniaisiais laikais panašus procesas prasidėjo tada, kai 
Britanijos parlamentas pasiskelbė turįs suverenių, t.y. neribotų 
galių, ir 1765 m. viešai atmetė idėją, kad priimdamas konkrečius 
sprendimus jis privalo laikytis bendrų, o ne jo paties sukurtų, 
taisyklių. Nors tam tikrą laiką stipri teisės viršenybės tradicija 
Parlamentą sulaikydavo nuo rimto piktnaudžiavimo galia, ku- 
rią jis pats sau pasiskyrė, ilgainiui didžiąja šiuolaikinės raidos 
neganda tapo tai, kad po to, kai buvo išsikovota atstovaujamoji 
valdžia, visi tie aukščiausios valdžios apribojimai, kurie vargais 
negalais buvo sukurti konstitucinės monarchijos laikais, buvo 
laipsniškai pašalinti kaip nereikalingi. Praktiškai tai reiškia kon- 
stitucionalizmo, kuris bet kurią valdžią apriboja pastoviais val- 
dymo principais, baigtį, - šį dalyką jau suprato Aristotelis, kai 
teigė, jog „ten, kur įstatymai neviešpatauja ... mat dauguma yra 
valdovai - ne kiekvienas atskirai, bet visi kartu ... tokiai demo- 
kratijai galima būtų prikišti, kad ji nėra santvarka“? [Politika, 
1292a]); į tą patį dalyką atkreipia dėmesį šiuolaikinis autorius, 
kuris kalba apie „konstitucijas, kurios yra tokios demokratiškos, 
jog jų jau nedera vadinti konstitucijomis“.* Mums net mėginama 
įteigti, jog „šiuolaikinė demokratijos samprata išreiškia tokią val- 
dymo formą, kai valdymo institucijai netaikomi jokie apriboji- 
mai“, o kai kas, kaip matėme, jau padarė išvadą, jog konstitu- 
cijos tėra atgyvena, kurioms šiuolaikinėje valdžios koncepcijoje 
nėra vietos.? 


Neribotų galių valdžia — 
lemiamas vyraujančios demokratijos formos trūkumas 


Tragiškoji iliuzija buvo įsitikinimas, jog įtvirtinus demokratines 
procedūras galima atsisakyti visų kitų valdžios galios apribo- 
jimų. Tuo įsitikinimu rėmėsi ir idėja, jog „vyriausybės kontro- 
lė“, kurią vykdo demokratiškai išrinkta įstatymų leidybos 
asamblėja, gali pakeisti tradicinius valdžios galių apribojimus? 

Tačiau būtinybė telkti daugumą, siūlant priemonių programas 
atskirų grupių naudai, sudaro naują savivalės bei šališkumo 
elementą ir sukelia padarinių, nesuderinamų su daugumos 
žmonių moraliniais principais. Kaip matysime, paradoksalus 
neribojamų valdžios galių rezultatas yra tai, kad atstovauja- 
majam organui tampa neįmanoma vadovautis bendrais prin- 
cipais, nes tokioje sistemoje atstovų dauguma, norėdama iš- 
likti dauguma, priversta daryti viską, kad atskiriems grupi- 
niams interesams siūlydama specialias malones, mainais už- 
sitikrintų jų paramą. 

Tad kartu su brangintinomis atstovaujamosios valdžios ins- 
titucijomis Britanija pasauliui dovanojo ir pragaištingą parla- 
mentinio suvereniteto principą," pagal kurį atstovaujamoji 
asamblėja yra ne tik aukščiausia, bet ir neribota valdžia. Kar- 
tais klaidingai manoma, jog pastarasis bruožas tėra būtinas pir- 
mojo vedinys. Tačiau asamblėją gali riboti ne kitos, dar aukš- 
tesnės, „valios“, bet žmonių pritarimas, kuriuo remiasi visa val- 
džia ir valstybės vientisumas. Jeigu pritariama tik bendrų tai- 
syklių kūrimui ir niekam nesuteikiama teisė naudoti prievartą 
kitkam, kaip tik tokioms taisyklėms palaikyti (laikina išimtis 
gali būti tik koks nors sukrėtimas ar kataklizmas), tai net aukš- 
čiausioji valdžia gali būti apribota. Tiesą sakant, Parlamento 
pretenzija į suverenumą iš pradžių reiškė tik tai, jog jis virš 
savęs nepripažįsta jokios aukštesnės valios; tik pamažu ji buvo 
perinterpretuota taip, kad jis galįs daryti, ką tik norįs, o tai 
neišplaukia iš pirmojo teiginio, nes pritarimas, nuo kurio pri- 
klauso valstybės vientisumas, tad ir visų jos valdymo organų 
galia, gali valdžią tik apriboti, o ne suteikti pozityvių veiksmų 
galias. Būtent pritarimas sukuria valdžios galią, ir taip sukur- 
toji galia siekia tiek, kiek jai leidžia žmonių pritarimas. Tik už- 
miršus šią tiesą teisės suverenumas buvo sutapatintas su Par- 
lamento suverenumu. Ir jeigu teisės viešpatavimo (viršenybės, 
suverenumo) sąvoka suponuoja teisės, apibrėžiamos taisyklių 

atributais, o ne jos šaltinio, sąvoką, tai šiandieną įstatymų leidėjai 
taip vadinami ne todėl, kad leidžia įstatymus, bet įstatymai taip va- 
dinami todėl, kad jie kyla iš įstatymų leidėjų, visiškai neatsižvel- 
giant į jų sprendimų formą ar turinį." 

Jeigu būtų galima pagrįstai teigti, jog egzistuojančios institu- 
cijos sukelia tokių padarinių, kokių siekia arba kuriems pritaria 
žmonių dauguma, tai demokratijos principo gynėjas turėtų, Ži- 
noma, juos pripažinti. Tačiau yra pagrindo manyti, jog faktinius 
tų institucijų padarinius didžia dalimi lemia tas specifinis apa- 
ratas, kurį sukūrėme daugumos valiai identifikuoti, o ne daugu- 
mos valia ar kieno nors sąmoningas sprendimas. Atrodo, kad 
visur ten, kur demokratines institucijas nustoja saistyti teisės 
viršenybės tradicija, jos veda ne tik į „totalitarinę demokratiją“, 
bet ilgainiui ir į „plebiscitinę diktatūrą“ .!* Tai, žinoma, rodo, 
kad turime branginti ne konkrečias institucijas, kurios gali būti 
lengvai kopijuojamos, bet tam tikras mažiau apčiuopiamas tra- 
dicijas, ir kad šių institucijų degeneracija bus neišvengiama, jei- 
gu vidinei jų funkcionavimo logikai kelio neužkirs vyraujanti 
bendra teisingumo samprata. Gali būti, kaip buvo gerai pasaky- 
ta, jog „tikėjimas demokratija remiasi tikėjimu dalykais, kurie 
svarbesni už demokratiją“.? Ar iš tikrųjų nėra kito būdo išsau- 
goti demokratinį valdymą, kaip tik suteikti neribotą galią gru- 
pei išrinktų atstovų, įtrauktų į politinių mainų procesą, kuriame 
jiems tenka papirkinėti rinkėjus, kad pajėgtų sutelti pakankamai 
didelę grupę, savo balsais galinčią nusverti likusiųjų balsą? 


Tikrasis demokratinio idealo turinys 


Nors apie demokratiją bei tas gėrybes, kurių ateityje dar žada 
jos plėtra, yra prirašyta ir toliau rašoma daugybė nesąmonių, 
labiausiai man nerimą kelia spartus pasitikėjimo ja smukimas. 
Šis demokratijos autoriteto smukimas, ypač tarp kritiškai mąs- 
tančių Žmonių, turi jaudinti net ir tuos, kurie jos atžvilgiu nie- 

kada nereiškė to perdėto ir nekritiško entuziazmo, kurį ji dar 
neseniai žadino ir dėl kurio pats terminas beveik ėmė reikšti bet 
kokį gėrį, kurio tikimasi iš politikos. Kaip išties lemta daugumai 
terminų, išreiškiančių politinius idealus, terminas „demokratija“ 
vartojamas apibūdinti daugybei dalykų, kurie turi nedaug ben- 
dra su pirmykšte jo reikšme, o dabar jis dažnai vartojamas net 
ir tada, kai omeny turima „lygybė“. Griežtai kalbant, jis reiškia 
valdymo sprendimų priėmimo metodą arba procedūrą; jis neiš- 
reiškia kokio nors materialaus valdymo tikslo (pavyzdžiui, tur- 
tinės lygybės); be to, jis netaikytinas nevaldymo organizacijoms 
(pavyzdžiui, švietimo, sveikatos apsaugos, karinėms ar komer- 
cinėms institucijoms). Terminą vartojant kitaip, jis netenka bet 
kokios apibrėžtos reikšmės." 

Tačiau net visiškai šaltas ir nesentimentalus požiūris į demo- 
kratiją kaip į gryną konvenciją, leidžiančią taikiai keisti valdžio- 
je esančius asmenis," leidžia suprasti, jog demokratija yra ide- 
alas, dėl kurio verta grumtis iš paskutiniųjų, nes jis vienintelis 
mums teikia apsaugą (net netobuląja šiuolaikine jo forma) nuo 
tironijos. Nors pati demokratija nėra laisvė (nebent laisvė ne- 
apibrėžtam kolektyvui — „tautos“ daugumai), ji yra vienas iš 
svarbiausių laisvės garantų. Kaip vienintelis iki šiol atrastas tai- 
kaus valdžios keitimo būdas ji yra viena iš tų pamatinių, nors ir 
negatyvių vertybių, palygintinų su sanitarinėmis priemonėmis 
nuo maro, apie kurias beveik nieko nežinome, kol jos veiksmin- 
gos, 0 jų neveiksmingumas neša mirtį. 

Principas, kad prievarta leistina tik įtvirtinant teisingo elge- 
sio taisykles, kurioms pritaria visi ar bent dauguma, yra esminė 
valdžios savivalės apribojimo, tad ir laisvės, sąlyga. Būtent šis 
principas padarė galimą taikų žmonių sambūvį Didžiojoje vi- 
suomenėje ir taikų organizuotos galios valdytojų keitimą. Ta- 
čiau principas, kad imantis bendrų veiksmų būtų vadovaujama- 
si daugumos nuomone ir kad jokia prievartos galia nėra teisėta, 
jeigu jos naudojimo principui nepritaria dauguma, pats savaime 

dar neimplikuoja, jog daugumos galia neturi būti ribojama ar 
net kad kiekvienu konkrečiu klausimu egzistuoja būdas išsiaiš- 
kinti vadinamąją daugumos valią. Deja, visai to nesiekdami, at- 
rodo, sukūrėme aparatą, kuris daugumos vardu leidžia sankcio- 
nuoti priemones, kurių faktiškai toji dauguma nepageidauja ir 
kurioms ji galbūt net nepritaria, ir kad šis aparatas teikia tokį 
agregatą priemonių, kurių ne tik niekas nenori, bet kurioms kaip 
visumai negalėtų pritarti jokia racionali būtybė, nes jame jun- 
giami nesuderinami dalykai. 

Jeigu visa prievartinė galia turi remtis daugumos nuomone, 
tai ji negali plytėti už tų ribų, kurias apibrėžia realus daugumos 
sutarimas. Tai nereiškia, jog bet kuriai konkrečiai valdžios prie- 
monei yra būtinas atskirai pareikštas daugumos pritarimas. Toks 
reikalavimas, ypač jeigu kalbame apie einamuosius valdžios 
sprendimus, dėl to, kaip naudoti jai patikėtus išteklius, negalėtų 
būti patenkintas sudėtingoje šiuolaikinėje visuomenėje. Tačiau 
tai reiškia, kad individas privalo paklusti tik įsakams, išplau- 
kiantiems iš bendrų principų, kuriems pritarė dauguma, ir kad 
daugumos atstovų galia gali būti neribojama tik dėl jiems pati- 
kėtų konkrečių priemonių naudojimo. 

Vienintelis prievartinės galios naudojimo pateisinimas yra 
tai, kad ji reikalinga gyvybingai tvarkai palaikyti, ir kad, vadi- 
nasi, visi yra suinteresuoti tokios galios egzistavimu. Tačiau šis 
pateisinimas nesiekia toliau nei yra būtina. Nebūtina, kad kas 
nors, net dauguma, turėtų kontrolės galią visiems visuomenėje 
vykdomiems veiksmams. Žingsnis nuo įsitikinimo, kad tik tie 
dalykai, kuriems pritaria dauguma, gali būti privalomi visiems, 
prie įsitikinimo, kad visa, kam pritaria dauguma, privaloma vi- 
siems, atrodo beveik nepastebimas. Tačiau iš tikrųjų jis reiškia 
perėjimą nuo vienos valdymo koncepcijos prie visiškai kitos — 
nuo idėjos, kad valdžia turi ribotas užduotis palaikant sponta- 
ninės tvarkos klostymąsi, prie idėjos, kad ji turi neribotas galias; 
kitaip sakant, perėjimą nuo sistemos, kurioje, vadovaudamiesi 

pripažintomis procedūromis, sprendžiame, kaip turi būti tvar- 
komi kai kurie bendri reikalai, prie sistemos, kurioje viena žmo- 
nių grupė bet kokį reikalą gali paskelbti esant bendru ir atitin- 
kamai taikyti tas pačias sprendimų priėmimo procedūras. Pir- 
moji koncepcija kalba tik apie tam tikrus neišvengiamai bendrus 
sprendimus taikai ir tvarkai palaikyti, o antroji organizuotoms 
žmonių grupėms leidžia kontroliuoti viską; taigi ji lengvai tam- 
pa priespaudos įrankiu. 

Tačiau nėra jokio pagrindo manyti, kad daugumos norai, la- 
biau nei individo, išreiškia teisingumo siekį. Puikiai žinome, jog 
individų teisingumo jausmą dažnai stelbia jų konkretūs norai. 
Mes, kaip individai, paprastai išmokstame tvardyti savo nepa- 
grįstus norus, net jeigu tam kartais tenka panaudoti ir jėgą. To- 
kia civilizacijos galimybė atsirado pirmiausia dėl to, kad indivi- 
dai išmoko tvardyti savo norus ir paklusti bendrai pripažintoms 
teisingo elgesio taisyklėms. Tačiau šiuo požiūriu „dauguma“ 
dar nėra civilizuota, nes ji neprivalo paklusti taisyklėms. Kas 
mums kliudytų imtis bet kokių veiksmų, jeigu būtume šventai 
įsitikinę, jog vien mūsų noras jų imtis pats savaime įrodo jų 
teisingumą? Tas pat pasakytina apie tokį atvejį, kai Žmonės įti- 
kinami, jog daugumos sutarimas dėl tam tikrų priemonių būti- 
numo savaime yra tų priemonių teisingumo įrodymas. Jeigu 
žmonės nuolat tikinami, jog visa, dėl ko jie sutaria, yra teisinga, 
jie greit nustoja kelti klausimą, ar taip yra iš tikrųjų. O idėja, jog 
visa, dėl ko dauguma gali sutarti, turi būti teisinga pagal api- 
brėžimą, dabar jau kelių kartų gyvenimo laikotarpiu atkakliai 
peršama viešajai nuomonei. Tad nieko nėra keisto, kad įtikėju- 
sios bet kurių savo sprendimų teisingumu dabartinės atstovų 
asamblėjos nustojo net kelti klausimą, ar konkretūs jų sprendi- 
mai suderinami su teisingumu.!* 

Nors daugelio žmonių sutarimas dėl tam tikros taisyklės gali 
būti gana patikimas, nors ir ne absoliutus jos teisingumo požy- 
mis, teisingumo sąvoka praranda visą savo prasmę, jeigu teisin- 

gumą apibrėžiame kaip tai, kam pritaria dauguma, vadovauda- 
miesi pozityvistine doktrina, jog nėra jokio objektyvaus teisin- 
gumo testo (tiksliau - neteisingumo testo, žr. 8 skyrių). Kaip ir 
individo atveju, yra didžiulis skirtumas tarp to, ką dauguma 
gali nuspręsti svarstydama konkretų klausimą ir to, ką ji gali 
nuspręsti svarstydama bendro principo priėmimo klausimą. Tad 
ir šiuo atveju būtina iš daugumos reikalauti, kad ji demonstruo- 
tų įsitikinimą savo priimamų sprendimų teisingumu pati paklus- 
dama taisyklėms, kurias ji nustato konkrečiu atveju; tik tada jos 
prievartinė galia būtų apribota taisyklių, kurioms ji pati paval- 
di, palaikymo užduotimi. 

Įsitikinimas, jog teisingumą apibrėžia daugumos valia, impli- 
kuoja įsitikinimą, dabar traktuojamą kaip akivaizdžią tiesą, jog 
neįmanomas toks dalykas, kaip daugumos savivalė. Tokia išva- 
da gali atrodyti pagrįsta tik vadovaujantis vyraujančia demokra- 
tijos interpretacija (ir pozityvistine jurisprudencija, kuria ji grin- 
džiama). Teisingumo kriterijumi laikomas sprendimo šaltinis, o 
ne to sprendimo suderinamumas su žmonių pripažįstama taisyk- 
le ir jeigu „savivale“ laikomas bet koks demokratinės procedū- 
ros nedeterminuotas sprendimas. Tačiau „savivalė“ reiškia veiks- 
mą, determinuojamą atskiros valios, nesaistomos bendros taisyk- 
lės, nepriklausomai nuo to, ar toji valia yra atskiro asmens, ar 
daugumos. Tad ne daugumos sutarimas, kaip veikti konkrečiu 
atveju, ir ne tokio sutarimo suderinamumas su konstitucija, o tik 
atstovų įsipareigojimas universaliai taikyti taisyklę, taikomą kon- 
krečiam veiksmui, gali būti laikomas liudijimu, jog jie išties sa- 
vo sprendimą laiko suderinamą su teisingumu. Deja, šiandieną 
daugumos net neklausiama, ar savo sprendimus ji laiko teisin- 
gais, ir atskiri jos nariai negali būti tikri, jog principas, kuriuo nau- 
dojamasi priimant konkretų sprendimą, bus naudojamas visais 
panašiais atvejais. Joks atstovaujamosios asamblėjos sprendimas 
nesaisto būsimų jos sprendimų, kadangi priimdama konkrečias 
priemones ji pati nėra saistoma jokių bendrų taisyklių. 

Renkamo susirinkimo, 
turinčio neribotų galių, silpnumas 


Svarbiausia yra tai, kad balsavimas dėl taisyklių, taikytinų vi- 
siems, visiškai skiriasi nuo balsavimo dėl priemonių, tiesiogiai 
liečiančių tik kai kuriuos. Balsavimas dėl dalykų, skirtų visiems, 
pavyzdžiui, dėl bendrų teisingo elgesio taisyklių, grindžiamas 
ilgalaikiais tvirtais įsitikinimais, tad jis visiškai skiriasi nuo bal- 
savimo dėl konkrečių priemonių, teikiančių naudos (ir dažnai 
taip pat užkraunančių naštą) nežinomiems Žmonėms, paprastai 
suvokiant, jog toji nauda bus skirstoma iš bendros kišenės ir 
kad daugiausia, ką atskiras individas šioje situacijoje gali pada- 
ryti, tai mėginti šį paskirstymą pakreipti sau palankesne linkme. 
Net jeigu tokia sistema gali būti efektyvi tvarkant vietos reika- 
lus, kuriuos žmonės daugmaž išmano, Didžiojoje visuomenėje ji 
neišvengiamai atneša paradoksalių rezultatų, nes administravi- 
mo uždaviniai tokioje visuomenėje savo mastu bei sudėtingu- 
mu toli peržengia tą sritį, kurioje atskiro individo žinių ribotu- 
mą galėtų atsverti geresnė informacija, kuria disponuoja rinkė- 
jai ar atstovai." 

Klasikinė atstovaujamosios valdžios teorija postulavo, kad 
tik tada, kai atstovai 

leidžia tokius įstatymus, kuriems privalo paklusti jie patys ir jų 

palikuonys; kai gali skirstyti tik tuos pinigus, kurių dalį sudaro jų 

pačių įnašas; kai jų daromos klaidos atsiliepia ir jiems patiems, ir 
visiems kitiems, — tik tada jų rinkėjai gali tikėtis gerų įstatymų, 
taupumo ir mažiausiai piktmaudžiavimų.!* 

Tačiau kai turime reikalą su šiuolaikiniais „įstatymų leidy- 
bos organais“, kurių nariams svarbiausia užsitikrinti rinkėjų 
grupių paramą mainais joms parūpinant kokių nors gėrybių, 
tai jų rinkėjams nedaug rūpės, ką gauna kiti, nes jiems pirmiau- 
sia rūpės ką nors gauti patiems. Paprastai jie taikstysis su tam 
tikrų gėrybių dalijimu kitiems - dažniausiai trečiųjų grupių są- 
skaita — kaip su kaina, kurią tenka mokėti už savo pačių norų 

tenkinimą, ir visiškai nesvarstys klausimo, ar visi šie skirtingi 
reikalavimai teisingi. Kiekviena grupė bus pasiruošusi taikytis 
net su pačiomis neteisingiausiomis malonėmis, iš bendros kiše- 
nės žarstomomis kitoms grupėms, jeigu tos kitos grupės tai kels 
kaip sąlygą savo privilegijoms išsaugoti. Šio proceso rezultatas 
neatitiks jokios teisingumo sampratos ir nebus suderinamas su 
jokiais principais; jis bus grindžiamas ne kokiais nors nuopelnų 
kriterijais, 0 tik politinio pragmatizmo sumetimais. Pagrindinis 
jo bruožas bus iš mažumos atimamų lėšų dalybos. Kad būtent 
toks neišvengiamas bus neribojamos, „intervencionistinės“ įsta- 
tymų leidybos padarinys, aiškiai numatė ankstyvieji atstovau- 
jamosios demokratijos teoretikai? Iš tiesų, ar įmanoma įsivaiz- 
duoti, jog šiuolaikinė demokratinė įstatymų leidyba visą šią dau- 
gybę specialių subsidijų, privilegijų bei kitokių malonių, atsi- 
žvelgusi į reikalavimų teisingumą, suteikė atskirų interesų gru- 
pėms? Kai A proteguojamas nuo pigaus importo konkurencijos 
arba B uždarbis nuo mažiau kvalifikuoto darbuotojo konkuren- 
cijos, arba kai C saugomas nuo savo pajamų smukimo, o D nuo 
savo darbo vietos netekties — visa tai negali tarnauti visuome- 
nės interesams, kad ir kaip apie juos gražbyliautų tokių prie- 
monių šalininkai. Ir ne todėl, kad rinkėjai tiki visuomenine to- 
kių priemonių nauda, o tik todėl, kad jie tikisi tų, kurie tokius 
reikalavimus kelia, paramos savo pretenzijoms, ir patys savo 
ruožtu paremia jų reikalavimus. „Socialinio teisingumo“ mitą, 
kurį nagrinėjome antrajame tome, pirmiausia ir sukūrė šis spe- 
cifinis demokratinis mechanizmas, verčiantis atstovus rasti mo- 
ralinį pateisinimą toms malonėms, kurias jie teikia atskirų inte- 
resų grupėms. 

Tiesą sakant, žmonės dažnai išties nuoširdžiai ima tikėti, jog 
teisinga, jeigu dauguma tam tikroms grupėms nuolat teikia tam 
tikrų malonių, tarytum teisingumas (ar apskritai moralės reika- 
lavimai) turėtų kokį nors ryšį su tuo, kad kiekviena partija, 
siekianti daugumos pritarimo, turi žadėti kokių nors malonių 

tam tikroms grupėms (tokioms, kaip ūkininkai ar valstiečiai, 
ar teisinių privilegijų profesinėms darbo sąjungoms), kurių bal- 
sai gali nulemti politinių jėgų pusiausvyrą. Tad esamos siste- 
mos sąlygomis kiekviena nedidelė interesų grupė savo reika- 
lavimus gali primesti kitiems nesistengdama daugumos įtikin- 
ti šių reikalavimų teisingumu, 0 grasindama neteikti tos para- 
mos, kurios tarpusavyje sutariančių politikų branduoliui rei- 
kia tam, kad užsitikrintų sau balsų daugumą. Taigi juokinga 
būtų vaizduotis, kad visos tos subsidijos, privilegijos bei kito- 
kios malonės įvairiausioms grupėms demokratinės įstatymų lei- 
dybos buvo suteiktos vadovaujantis teisingumo sumetimais. 
Nors išradingoji propaganda kartais sužadina kai kurių minkš- 
taširdžių Žmonių simpatijas atskiroms grupėms ir nors, žino- 
ma, įstatymų leidėjams verta dėtis teisingumo gynėjais, tie bal- 
savimo mechanizmai, kuriuos laikome daugumos valios raiš- 
kos būdu, tikrai neatspindi daugumos nuomonės apie tai, kas 
teisinga ar neteisinga. 

Susirinkimas, turintis teisę balsuoti dėl gėrybių, dalijamų 
atskiroms grupėms, neišvengiamai tampa vieta, kur vyksta de- 
rybos bei sandoriai tarp daugumą sudarančių grupuočių, o ne 
vieta, kur ieškoma esminio sutarimo dėl įvairių reikalavimų 
pagrįstumo.“ Tariamoji „daugumos valia“, atsirandanti šių de- 
rybų procese, tėra sutarimas likusiųjų visuomenės narių sąskai- 
ta atsilyginti savo rėmėjams. Būtent dėl to, kad pradedama su- 
vokti šį faktą, jog politiką daugiausia valdo atskirų grupių tar- 
pusavio sandoriai, „politika“ įgijo blogą reputaciją tarp papras- 
tų Žmonių. 

Iš tiesų, idealistams, kurie iš politikų tikisi rūpinimosi vien 
bendrais interesais, politinė realybė, kai nuolat vyksta faktinis 
atskirų grupių papirkinėjimas joms žarstant didesnes ar mažes- 
nes malones, turi atrodyti kaip grynos korupcijos viešpatija. Tai, 
kad daugumos valdžia duoda ne tai, ko nori dauguma, o tai, ką 
kiekviena iš grupių, sudarančių daugumą, turi atiduoti kitoms 

mainais už paramą jos pačios siekiams, iš tiesų prilygsta korup- 
cijai. Tai, kad šiandien ši padėtis suvokiama kaip kasdienybė ir 
kad patyręs politikas gali tik užjausti naivų idealistą, kuris ją 
smerkia manydamas, jog Žmonėms esant sąžiningesniems jos 
galima būtų išvengti, - ši nuostata dėl egzistuojančių institucijų 
yra visiškai pagrįsta; ji nėra pagrįsta tik tuo požiūriu, kad ši 
korumpuota padėtis, iš kurios negali išsisukti net padoriausias 
ir sąžiningiausias žmogus, laikoma neišvengiamu kiekvienos at- 
stovaujamosios, arba demokratinės, valdžios atributu. Ir vis dėl- 
to ji nėra būtinas kiekvienos atstovaujamosios, arba demokra- 
tinės, valdžios atributas, o tik neišvengiamas neribojamos, arba 
visagalės, valdžios, priklausančios nuo įvairių grupių paramos, 
padarinys. Tik ribojama valdžia gali būti padori, nes tik esant 
tokiai valdžiai nėra (ir negali būti) bendrų moralinių taisyklių, 
numatančių konkrečių gėrybių skirstymą (kadangi, kaip išsireiš- 
kia Kantas, „aprūpinimas (Wohlfahrt) neturi jokio principo, o 
priklauso nuo valios empirinio turinio ir todėl negali būti iš- 
reikštas taisykle“).? Ne demokratija ar atstovaujamoji valdžia 
pati savaime, bet toji konkreti institucinė jos sąranga, kurią pa- 
sirinkome pripažindami vienintelį visagalį „įstatymų leidybos 
organą“, daro ją neišvengiamai korumpuotą. 

Daro ją korumpuotą, bet kartu ir silpną: negalėdama atsi- 
spirti ją sudarančių grupių spaudimui, valdančioji dauguma pri- 
verčiama imtis visų tų priemonių, kurios tenkina ją remiančių gru- 
pių norus, kad ir kokios žalingos tos priemonės būtų likusiajai 
visuomenei - bent jau tol, kol tokia jos praktika netampa perne- 
lyg akivaizdi arba kol grupės, kurios nuo jos kenčia, politiškai 
nėra labai įtakingos. Todėl net turėdama didžiulę prievartos ga- 
lią ir būdama pajėgi nuslopinti bet kokį mažumos pasipriešini- 
mą, ji visiškai nepajėgi laikytis kokio nors nuoseklaus kurso ir 
yra blaškoma į visas puses, tarsi girto vairuotojo vairuojamas 
buldozeris. Jeigu nėra jokios aukštesnės teisinės galios, kad už- 
kirstų kelią įstatymų leidėjo praktikai teikti privilegijas atski- 

roms grupėms, tai nėra jokių ribų ir šantažui, su kuriuo susi- 
durs tokia valdžia. Jeigu ji tenkina grupių reikalavimus, ji tam- 
pajų verge, tokia ji tapo Britanijoje, kur tos grupės užkerta kelią 
bet kokiai politikai, galinčiai šią šalį išvesti iš ekonominio sąstin- 
gio. Kad valdžia būtų tokia stipri, jog galėtų palaikyti tvarką ir 
teisingumą, iš politikų turime atimti tą gausybės ragą, kuriuo 
naudodamiesi jie gali vaizduotis galį ir privalą „pašalinti visus 
nepasitenkinimo šaltinius“. Deja, būtinybė prisitaikyti prie nuo- 
lat kintančių sąlygų neišvengiamai kelia nepasitenkinimą, tad iš 
politiko pirmiausia reikalaujama, kad jis apgintų Žmones nuo 
nemalonios būtinybės keisti savo veiklos pobūdį. 

Vienas iš keistų šios padėties padarinių yra tai, kad dalijant 
gėrybes ne pagal bendrą teisingumo sampratą, o pagal „politi- 
nio būtinumo“ reikalavimus, susikuria dar vienas klaidingas 
įsitikinimas — mitas, kad jeigu tam tikrai grupei nuolat teikia- 
mos malonės dėl jos pajėgumo nusverti balsų balansą, tai ji 
išties nusipelno tokių malonių. Tačiau, žinoma, būtų absurdiš- 
ka daryti išvadą iš to fakto, kad jeigu fermerių, smulkiųjų ver- 
slininkų ar municipalitetų darbuotojų reikalavimai nuolat ten- 
kinami, tai jie yra teisėti; iš tikrųjų tokia padėtis susidaro tik 
todėl, kad be rimtos šių grupių paramos jokia valdžia negali 
sau užsitikrinti daugumos paramos. Tačiau tokiu būdu para- 
doksaliai apsiverčia tai, ką postuluoja standartinė demokratijos 
teorija: dauguma vadovaujasi ne tuo, kas visuotinai laikoma 
teisingumu, bet teisingumu laikoma tai, ką turi daryti daugu- 
ma, kad išliktų kaip dauguma. Vis dar vyrauja įsitikinimas, jog 
daugumos pritarimas tam tikrai politinei priemonei yra jos tei- 
singumo įrodymas, nors faktiškai didžioji dalis tos daugumos 
narių savo sutikimą dažniausiai duoda tik kaip išpirką už jų 
pačių interesų tenkinimą. „Socialinio teisingumo“ reikalavimų 
pagrindu tampa tai, kad valdžia nuolat kai kurioms grupėms 
teikia privilegijų, o ne tai, kad kas nors, išskyrus privilegijuotą- 

sias grupes, juos laikytų savaime teisingais. Politinė būtinybė 
nuolat vilioti atskalūniškas grupes sukuria visiškai atsitiktinius 
moralinius standartus, kurie žmones skatina manyti, jog privi- 
legijuotosios socialinės grupės išties yra kažkuo nusipelniusios, 
nes joms nuolat skiriama ypatingų malonių. Kartais keliamas 
argumentas, esą „kiekviena šiuolaikinė demokratija susiduria 
su būtinybe daryti tą ar aną“, tarsi ši padėtis būtų tam tikros 
priemonės pagrįstumo įrodymas, o ne vien aklas specifinio ins- 
titucinio mechanizmo padarinys. 

Tad esamas neribotos demokratinės valdžios mechanizmas 
sukuria naują, „demokratinę“ pseudomoralę - darinį to institu- 
cinio mechanizmo, kuris verčia laikyti socialiai teisingais daly- 
kus, reguliariai daromus demokratinės valdžios arba, išmonin- 
gai manipuliuojant tuo mechanizmu, iš jos išreikalaujamus. Di- 
dėjantis žmonių suvokimas, jog jų pajamas lemia valdžios spren- 
dimai, tolydžio skatins naujas grupes, kurių padėtį vis dar le- 
mia rinkos jėgos, kelti tokius pat, jų nuomone, teisėtus reikala- 
vimus. Kiekvieną kartą, kai valdžios sprendimu padidinamos 
tam tikros grupės pajamos, iškyla teisėtas kitų grupių reikalavi- 
mas, kad panašiai būtų pasirūpinta ir jomis. Dauguma „sociali- 
nio teisingumo“ reikalavimų remiasi lūkesčiais, jog jie bus trak- 
tuojami taip pat, kaip įstatymų leidėjas traktavo tam tikras gru- 
pes ir apdovanojo jas savo malonėmis. 


Organizuotų interesų koalicijos 
ir paralelinės valdžios mechanizmai 


Iki šiol dabartinių demokratinių institucijų tendencijas nagrinė- 
jome tik tuo aspektu, kiek jas veikia būtinybė papirkinėti indi- 
vidualų rinkėją jo grupei teikiamų ypatingų malonių pažadais 
ir neatsižvelgėme į papildomą veiksnį, kuris smarkiai didina 
kai kurių atskirų interesų grupių įtaką - jų sugebėjimą organi- 
zuotis ir veikti kaip organizuotos spaudimo grupės.“ Dėl to at- 

skiros politinės partijos vienijasi ne kokių nors principų pa- 
grindu, o vien kaip organizuotų interesų koalicijos, kuriose 
spaudimo grupių, sugebančių veiksmingai organizuotis, inte- 
resai beveik nustelbia interesus tų grupių, kurios dėl vienokių 
ar kitokių priežasčių nepajėgia suformuoti veiksmingų organi- 
zacijų.* Ši labai išaugusi organizuotų grupių įtaka dar labiau 
iškreipia gėrybių paskirstymą — daro jį dar mažiau susijusį su 
kokiais nors efektyvumo reikalavimais ar juo labiau su kokiu 
nors įsivaizduojamu teisingumo principu. Ir pajamų pasiskirs- 
tymą daugiausia pradeda lemti politinė galia. „Pajamų politi- 
ką“, kuri šiandieną propaguojama kaip priemonė kovoti su in- 
fliacija, faktiškai daugiausia inspiruoja ši pasibaisėtina idėja, 
kad kiekvieno pajamos turi būti determinuojamos tų, kurie dis- 
ponuoja šia politine galia.“ 

Vienas šios tendencijos padarinių yra tai, kad per šį šimtmetį 
išaugo milžiniškas, brangiai kainuojantis paralelinės valdžios 
aparatas, kurį sudaro profesinės asociacijos, sąjungos bei orga- 
nizacijos, ir kurio pirmoji paskirtis - mėginti kuo didesnį vals- 
tybinių malonių srautą nukreipti savo nariams. Į šį aparatą da- 
bar žvelgiama kaip į akivaizdžiai būtiną ir neišvengiamą, nors 
jis atsirado tik kaip reakcija (iš dalies gynybinė) į situaciją, kai 
visagalei daugumos valdžiai savo padėtį tenka palaikyti papir- 
kinėjant tam tikras grupes. 

Politinės partijos šiose koalicijose faktiškai tampa vien orga- 
nizuotų interesų koalicijomis, kurių veiksmus lemia vidinė jų 
mechanikos logika, o ne koks nors sutarimas dėl bendrų princi- 
pų ar idealų. Išskyrus keletą ideologinių partijų, kurios apskri- 
tai atmeta Vakaruose dabar vyraujančią sistemą ir siekia ją pa- 
keisti vienokia ar kitokia jų įsivaizduojama utopija, stambesnių 
partijų programose ar juo labiau jų veiksmuose išties sunku įžiū- 
rėti kokią nors nuoseklią socialinės tvarkos sampratą, dėl kurios 
sutartų jų šalininkai. Visos jos verčiamos, net jeigu tai Ir nėra jų 
tikslas, visuomenei primetinėti tam tikrą konkrečią struktūrą, 

t.y. tam tikrą socializmo formą, o ne kurti sąlygas, kurios leistų 
visuomenei pamažu evoliucionuoti tobulėjančių formacijų link.?? 

Tokios raidos neišvengiamumas sistemoje, kur pripažįstama 
įstatymų leidėjų visagalybė, tampa akivaizdus, kai iškeliame 
klausimą, kaip gali būti suformuota dauguma, vienijama ben- 
drų siekių ir pajėgi vykdyti einamąją politiką. Pradinis demo- 
kratijos idealas buvo grindžiamas teisingumo samprata; ja va- 
dovaujasi dauguma Žmonių. Tačiau nuomonių bendrumo pa- 
matinių vertybių atžvilgiu nepakanka einamosios valstybinės 
veiklos programai determinuoti. Specifinė programa, kuri su- 
vienytų valdžios rėmėjus arba jiems padėtų išlaikyti tokią vie- 
nybę, turi būti grindžiama skirtingų interesų agregavimu, kuris 
pasiekiamas tik sandoriais. Šio agregavimo rezultatas nebus vi- 
siems bendro tikslo išraiška; kadangi sandorių pusėms rūpės, 
kaip valdžios disponuojami ištekliai paskirstomi konkretiems 
tikslams, tas rezultatas paprastai priklausys nuo atskirų grupių 
sutikimo teikti tam tikras paslaugas kai kurioms iš tarpusavyje 
sutariančių grupių mainais už kitas joms pačioms teikiamas 
paslaugas. 

Nerimta vaizduotis, jog taip formuojama veiklos programa 
„sandorinėje“ (bargaininę) demokratijoje kartais gali būti laiko- 
ma daugumos nuomonės išraiška. Juk esant šiai tvarkai galima 
tokia padėtis, kai joks individas negali geisti visko, kas numato- 
ma tokioje programoje, nes joje dažnai bus tokių prieštaringų da- 
lykų, kurių pačių savaime niekada negalėtų geisti joks raciona- 
lus asmuo. Atsižvelgiant į specifinį procesą, pagal kurį priima- 
mos tokios bendrų veiksmų programos, būtų tikras stebuklas, jei- 
gujo rezultatas būtų kas nors kita, kaip tik skirtingų ir tarpusa- 
vyje nesuderinamų daugelio individų bei jų grupių norų konglo- 
meratas. Didžioji elektorato dalis (arba dauguma atstovaujamo- 
sios asamblėjos narių) sprendžiant daugelį programos klausimų 
apskritai neturės jokios nuomonės, nes nežinos konkrečių daly- 
ko aplinkybių. Sprendžiant dar kitus klausimus jie bus abejingi 

arba priešiški, tačiau pasiruošę duoti savo sutikimą kaip užmokestį 
už savo reikalavimų tenkinimą. Tad daugumai individų pasirin- 
kimas tarp partinių programų bus pasirinkimas iš blogybių, kuriai 
jų sąskaita kitiems teikiamų malonių atiduoti pirmenybę. 

Grynai adityvus tokios programos pobūdis geriausiai išaiškėja 
nagrinėjant problemą, su kuria susiduria partijos lyderis. Jis gali 
turėti jam asmeniškai rūpimą politinį tikslą, arba jo neturėti. Ta- 
čiau kad ir kokie būtų jo galutiniai tikslai, norint juos realizuoti, 
jam reikia valdžios. O norint gauti valdžią, reikia daugumos pa- 
ramos, kurios jis gali sulaukti tik patraukęs savo pusėn žmones, 
kuriems jo tikslai gali visiškai nerūpėti. Tad siekdamas paramos 
savo programai, atskirų interesų grupėms jis turės siūlyti kokį 
nors masalą, kad galėtų suformuoti jį palaikančią daugumą. 

Sutarimas, kuriuo grindžiama tokia valdžios veiksmų pro- 
grama, yra kažkas visiškai kita nei ta bendra daugumos žmonių 
nuomonė, kuri, kaip buvo viliamasi, turėjo būti varomoji demo- 
kratijos jėga. Šis sutarimas taip pat negali būti laikomas kom- 
promisu, neišvengiamu tada, kai nesutariančioms pusėms tenka 
rinktis vidurio liniją, galutinai netenkinančią nė vienos iš jų. Juk 
sandoriai, kai vienos grupės norai tenkinami mainais už kitos 
norų tenkinimą (paprastai trečiosios grupės, kurios sutikimo neat- 
siklausiama, sąskaita), gali lemti koalicijos jungtinių veiksmų 
tikslus, tačiau jie neišreiškia bendro pritarimo jos visuminiam 
rezultatui. Tiesą sakant, tas rezultatas gali būti visiškai priešin- 
gas principams, kuriems pritartų atskiri daugumos nariai, jeigu 
jie turėtų galimybę dėl jų balsuoti. 

Pašalietis, stebėdamas šią padėtį, kai organizuotų interesų 
koalicijos (kai jos pirmąkart buvo pastebėtos, jos buvo vadina- 
mos „tamsiaisiais interesais“ (sinister interests)) perima valdžią į 
savo rankas, paprastai tą valdžią laiko piktnaudžiavimo ar net 
korupcijos padariniu. Tačiau ši padėtis yra neišvengiamas pa- 
darinys tos sistemos, kurioje valdžia turi neribotą galią imtis bet 
kokių priemonių tenkinant norus tų, nuo kurių palaikymo ji 

priklauso. Valdžia, turinti tokių galių, negali jomis nesinaudoti 
neprarasdama daugumos paramos. Neturime teisės kaltinti po- 
litikų dėl to, ką jie priversti daryti, būdami padėtyje, į kurią juos 
pastatėme. Mes patys sukūrėme sąlygas, kai visuotinai žinoma, 
jog dauguma turi galią tenkinti bet kuriuos tam tikros gyvento- 
jų grupės reikalavimus. Tačiau valdžia, turinti tokią galią, gali 
išlikti valdžioje tik tenkindama grupių, užtikrinančių jai daugu- 
mos paramą, reikalavimus. 

Tam tikru mastu valdymas siaurąja šio žodžio prasme, kaip 
konkrečių išteklių bendriems poreikiams tenkinti paskirstymas, 
visada turi šią ypatybę. Konkrečių išteklių dalijimo atskiroms 
grupėms užduotis visiškai skiriasi nuo tikrosios įstatymų leidy- 
bos užduoties. Tačiau nors ši ypatybė yra palyginti nekenks- 
minga, kai valdymas apribojamas valdymo institucijai patikėtų 
išteklių tvarkymo užduotimi, jai veikiant pagal taisykles, kurių 
ji pati negali keisti (ypač tada, kai žmonės gali išvengti valdymo 
piktnaudžiavimų „balsuodami kojomis“ — vietos valdžios atve- 
ju), ji tampa labai grėsminga, kai valdymas suplakamas su įsta- 
tymų leidyba ir kai žmonės, tvarkantys valdžiai patikėtus ištek- 
lius, patys nustato, kokią visų išteklių dalį jie gali tvarkyti. Su- 
teikti tiems, kurie nustato teisingumo taisykles, padėtį, kurioje 
jie gali išsilaikyti tik tenkindami savo rėmėjų norus, reiškia su- 
teikti jiems galią disponuoti visais visuomenės ištekliais bet ko- 
kiu būdu, kuris jiems padėtų išsilaikyti valdžioje. 

Jeigu renkamieji visuomeniniams tikslams skirtų išteklių ad- 
ministratoriai būtų pavaldūs taisyklėms, kurių jie patys negalė- 
tų keisti, tai net tvarkydami juos taip, kad tenkintų savo rėmėjų 
norus, jie negalėtų žengti toliau tos ribos, už kurios prasideda 
asmens laisvės pažeidimai. Tačiau jeigu jiems bus suteikta ir tų 
taisyklių kūrimo galia, jie bus priversti, tenkindami specifinius 
savo rinkėjų interesus, naudoti šią savo galią tvarkant ne tik 
valdžiai patikėtus išteklius, bet ir visos visuomenės, t.y. kiekvie- 
no individo išteklius. 

Užkirsti kelią valdžios pajungimui atskirų grupių interesams 
galime tik atėmę iš jos galią naudoti prievartą tokiems tikslams, 
o tai reiškia, kad organizuotų interesų galią galime apriboti tik 
apriboję pačios valdžios galias. Sistema, kurioje politikai vaiz- 
duojasi privalą ir galį pašalinti bet kokį nepasitenkinimą"? neiš- 
vengiamai veda prie padėties, kai visi žmonių reikalai tampa 
politinio manipuliavimo objektu. Jeigu šios galios neribosime, ją 
išnaudos atskirų grupių interesai, ir tai visus organizuotis pajė- 
giančius interesus skatins jungtis į grupuotes, darančias spaudi- 
mą valdžiai. Vienintelė gynimosi nuo tokio spaudimo priemo- 
nė, kuria gali disponuoti politikas, tai apeliavimas į pripažintą 
principą, kuris jam draudžia pasiduoti tokiam spaudimui, ir ku- 
rio jis pats negali pakeisti. Sistema, kurioje valdžiai skirtų ištek- 
lių tvarkytojai nėra saistomi nekintamų taisyklių, neišvengiamai 
pavirs organizuotų interesų įrankiu. 


Sutarimas dėl bendrų taisyklių 
ir dėl konkrečių priemonių 


Nuolat pabrėžiame, jog Didžiojoje visuomenėje niekas negali 
žinoti ar turėti nuomonę apie visus tuos konkrečius faktus, ga- 
linčius tapti valdžios sprendimų objektu. Bet kuris tokios visuo- 
menės narys gali pažinti tik nedidelę dalį tos visuminės santy- 
kių struktūros, kuri sudaro visuomenę; tačiau jo norai tai jo 
daliai, kuriai ir pats priklauso, visada konfliktuos su kitų norais. 

Kadangi niekas nežino visko, skirtingų norų padariniai daž- 
nai konfliktuos tarpusavyje ir turės būti derinami, kad būtų 
pasiektas sutarimas. Demokratinis valdymas (kitaip negu demo- 
kratinė įstatymų leidyba) reikalauja, kad toks sutarimas siektų 
toliau tų konkrečių faktų, kuriuos individai gali žinoti; jie su 
savo norų nepaisymu gali susitaikyti, jeigu bus pripažintos ben- 
dros taisyklės, kurioms bus subordinuotos visos konkrečios prie- 
monės ir kurių laikysis net dauguma. Tokiose situacijose kon- 

flikto galima išvengti tik sutarus dėl bendrų principų ir reika- 
laujant sutarimo dėl konkretybių, o iškilę konfliktai taptų nesu- 
taikomi, tačiau ši idėja šiandieną yra beveik visiškai užmiršta. 

Didžiojoje visuomenėje realus bendras sutarimas ar net dau- 
gumos sutarimas retai siekia toliau sutarimo dėl kai kurių ben- 
drų principų, o sutarimas dėl konkrečių priemonių čia gali būti 
pasiektas tik tuo atveju, jeigu tos priemonės bus žinomos dau- 
gumai jos narių.“ Dar svarbiau yra tai, kad tokia visuomenė 
darnią ir neprieštaringą visuminę tvarką gali sukurti tik tuo at- 
veju, jeigu priimdama konkrečius sprendimus laikysis bendrų 
principų ir neleis jų Žeisti net daugumai, nebent toji dauguma 
priimtų naują taisyklę ir įsipareigotų ją taikyti be išimčių. 

Anksčiau jau matėme, jog tam tikrų taisyklių laikymasis yra 
būtinas net atskiram individui mėginant įvesti tvarką savo veiks- 
muose, kurių detalių jis negali iš anksto žinoti. Jis dar labiau 
būtinas ten, kur sprendimus dėl tam tikrų visumos dalių priima 
tam tikros žmonių grupės. Tokiomis sąlygomis periodinis balsa- 
vimas konkrečiais klausimais vargu ar gali duoti bendrą rezul- 
tatą, kuriam kas nors pritartų, nebent visi vadovautųsi tam tik- 
romis bendromis taisyklėmis. 

Būtent šis nepatenkinamas rezultatas, nulemtas demokratinės 
sprendimų priėmimo procedūros, kartą jį suvokus skatins reika- 
lavimus griebtis visuminio planavimo, pagal kurį visa valdžios 
veikla būtų nustatoma ilgam laikui į priekį. Tačiau toks plana- 
vimas neišspręstų pagrindinės problemos. Bent jau taip, kaip jis 
paprastai įsivaizduojamas. Jis vis vien būtų konkrečių sprendi- 
mų atskirais klausimais rezultatas, tad jo sudarymas keltų tas 
pačias problemas. Tokio plano priėmimo padarinys paprastai bus 
tai, kad jis taps pakaitalu realiems kriterijams sprendžiant klau- 
simą, ar jame numatomos priemonės išties yra pageidautinos. 

Svarbu ne vien tai, kad Didžiojoje visuomenėje daugumos 
nuomonė realiai egzistuoja tik bendriesiems principams, bet ir 
tai, kad dauguma, jeigu apsiribos bendrų principų nustatymo 

uždaviniais ir susilaikys nuo kišimosi į konkrečius dalykus, bus 
pajėgi iš dalies kontroliuoti rinkos proceso rezultatus, net jeigu 
tie rezultatai prieštarautų jos norams. Jeigu savo veikloje kliau- 
namės mechanizmu, reaguojančiu į aplinkybes, mums žinomas 
tik iš dalies, tai neišvengiama, kad kai kurie konkretūs jo pada- 
riniai bus priešingi mūsų norams ir, vadinasi, dažnai kils kon- 
fliktų tarp bendrų taisyklių, kurių norime, kad būtų laikomasi, 
ir konkrečių rezultatų, kurių geidžiame. 

Aiškiausiai šis konfliktas pasireikš kolektyvinių veiksmų at- 
veju, nes nors kaip individai paprastai išmokstame paisyti tai- 
syklių ir sugebame jomis nuosekliai vadovautis, mes, kaip na- 
riai visuomenės, kurioje sprendimai priimami daugumos balsais, 
neturime garantijų, kad kita dauguma laikysis taisyklės, drau- 
džiančios balsuoti dėl tokių konkrečių geidžiamų dalykų, kurie 
gali būti pasiekti tik pažeidžiant įtvirtintas taisykles. Nors kaip 
individai jau išmokome pripažinti, jog siekdami savo tikslų esa- 
me saistomi nustatytų teisingo elgesio taisyklių, tais atvejais, kai 
balsuojame, būdami nariai kolektyvo, galinčio šias taisykles pa- 
keisti, tokių saitų dažnai nejaučiame. Tiesą sakant, šiais atvejais 
dauguma Žmonių laiko pagrįstais tokius savo reikalavimus val- 
džiai, kokius, kaip jie žino, sėkmingai kelia kiti, net jeigu jie ir 
supranta, kad tokie reikalavimai negali būti patenkinti visuoti- 
nai ir net jeigu jie patys veikiausiai nenorėtų, kad tokie reika- 
lavimai apskritai būtų tenkinami. Štai kodėl konkrečių klausimų 
sprendimo procese rinkėjai arba jų atstovai paprastai verčiami pa- 
laikyti priemones, nesuderinamas su tais bendrais principais, ku- 
riems jie patys teiktų pirmenybę. Kol nėra taisyklių, saistančių tuos, 
kurie sprendžia konkrečių išteklių naudojimo klausimus, daugu- 
ma neišvengiamai pritars tokioms priemonėms, kurias jie, jeigu 
būtų pasiūlyta balsuoti dėl principų, veikiausiai apskritai draustų. 

Tezė, jog bet kurioje visuomenėje paprastai egzistuoja dau- 
giau sutarimo dėl bendrų principų negu dėl konkrečių veiksmų, 
gali pasirodyti nesuderinama su kasdienine patirtimi. Kasdieni- 

nė praktika liudija, jog lengviau yra susitarti dėl konkretaus 
dalyko negu dėl bendro principo. Tačiau ši regimybė tėra pada- 
rinys fakto, jog paprastai eksplicitiškai nežinome ir niekada ne- 
formuluojame žodžiais tų bendrų principų, kuriais mokame va- 
dovautis savo veiksmuose ir kurie skirtingiems asmenims pa- 
prastai leidžia sutarti dėl dalykų vertinimo. Žodinis šių princi- 
pų formulavimas dažnai gali būti labai sudėtingas. Tačiau prin- 
cipų, kuriais vadovaujamės, sąmoningo supratimo stoka nepa- 
neigia fakto, jog konkrečiu moralinio vertinimo atveju paprastai 
sutariame tik todėl, kad sutariame dėl jam taikytinų bendrų tai- 
syklių. Pačias šias taisykles išmokstame reikšti tik konkrečiais 
sutarimo atvejais ir sistemiškai analizuodami dalykus, dėl kurių 
sutariame. 

Jeigu Žmonės, pirmąkart susipažinę su tam tikro ginčo aplin- 
kybėmis, paprastai panašiai jį ir vertina, tai taip įvyksta būtent 
dėl to, kad faktiškai - nesvarbu, sąmoningai ar nesąmoningai — 
jie vadovaujasi tais pačiais bendrais principais; tačiau jeigu jie 
nesugeba sutarti, tai dažniausiai liudija, jog jie neturi tokių prin- 
cipų. Tai pasitvirtina tada, kai analizuojame argumentus, galin- 
čius sutaikyti puses, kurios iš pradžių nesutaria dėl konkretaus 
atvejo vertinimo. Tokie argumentai visada apeliuos į bendrus 
principus arba į tokius faktus, kurie turi prasmę kaip kokio nors 
bendro principo iliustracija. Jie niekada neapeliuos į konkretų 
atvejį, bet visuomet kaip į tam tikros klasės atvejį, kaip į tam 
tikros taisyklės taikymo atvejį. Taisyklės, dėl kurios galima su- 
tarti, paieška bus pagrindas ieškant sutarimo dėl konkretaus 
atvejo vertinimo. 


' Reikšmingas simptomas buvo Cecilo Kingo straipsnis laikraštyje The Ti- 
mes (Londonas), 1968 m. rugsėjo 16 d., pavadinimu „Smunkanti parlamentinės 
demokratijos reputacija“, kuriame jis teigia: 

Labiausiai man kelia nerimą tai, kad visame pasaulyje smunka demokra- 

tinių institucijų autoritetas. Prieš šimtmetį pažangiose pasaulio šalyse vyra- 

vo sutarimas, jog parlamentinis valdymas yra geriausias. Tačiau šiandieną 

visuotinai plinta nepasitenkinimas šia valdymo forma. Niekas negali rimtai 
teigti, jog Europos ar Amerikos parlamentai didina savo prestižą. ... Parla- 
mentinio valdymo reputacija smuko taip žemai, kad dabar ji ginama re- 
miantis tuo, jog būdama bloga ji vis dėlto yra geresnė už kitas valdymo 
formas. 

išties svarbus, tačiau mažiau svarbus už tą, kurį minėjau pirmiausia: kad de- 
mokratijos funkcija - būti taikingos kaitos įrankiu. 

"5 Šiuos demokratinio valdymo pavojus stebėtinai aiškiai suprato senieji 
vigai. Žr., pavyzdžiui, diskusiją itin svarbioje knygoje Cato's Letters, parašy- 
toje Johno Trenchardo ir Thomaso Gordono, kuri pasirodė Londone tarp 1720 
ir 1722 m. ir po to buvo daugkart pakartotinai leidžiama kaip straipsnių 
rinkinys (dabar ją patogiausia įsigyti kn. The English Libertarian Heritage, ed. 
David L. Jacobson, Indianapolis, 1965); ten 1721 m. sausio 13 dienos laiške 
rašoma: „Kai gėdos našta padalijama daugeliui, niekas dėl to papildomo kro- 
vinio nenuskęsta.“ 

16 Žr. J. A. Schumpeter, op. cit., kur jis kalba apie 


daugumą kasdieninio gyvenimo sprendimų, priklausančių tai siaurai sri- 
čiai, kurią tikrai realistiškai aprėpia kiekvieno individualaus piliečio sąmo- 
nė. Turiu omenyje dalykus, kurie jį tiesiogiai liečia - šeimą, verslo reikalus, 
laisvalaikio pomėgius, draugus ir priešus, kaimynus ar parapijiečius, klasę, 
Bažnyčią, profesinę sąjungą ir bet kurią kitą socialinę grupę, kurioje jis 
aktyviai dalyvauja, - visus tuos dalykus, kuriuos jis asmeniškai pažįsta, 
apie kuriuos išmano nepriklausomai nuo to, ką rašo laikraščiai, kuriems jis 
gali turėti tiesioginės įtakos arba kuriuos tvarkydamas jis išsiugdo atsako- 
mybę, būdingą žmogui, tiesiogiai atsakingam tiek už malonius, tiek už 
nemalonius savo veiklos padarinius. 


"/ Žr. Cato's Letters, 1721 m. sausio 6 d. laišką nr. 60, op. cit., p. 121. Plg. 
su William Paley citata toliau. Apie Cato's Letters įtaką Amerikos politinių 
idealų raidai Clintonas Rossiteris kn. Seedtime of the Republic (New York, 1953), 
p. 111, rašo: 


Niekam, kas bent kiek susipažino su kolonijinės Amerikos laikraščiais, pam- 
fletais bei jos bibliotekų turiniu, nekils abejonių, jog tuo laikotarpiu veikiau 
Cato's Letters, o ne Locke'o Traktatas buvo populiariausias, labiausiai cituo- 
jamas ir vertinamas politinių idėjų šaltinis. 

18 Žr. Cato's Letters, laiškas nr. 62, datuotas 1721 m. sausio 20 d., p. 128: 


Klaidinga toji valdymo samprata, kuri teigia, esą turi būti paisoma tik 
daugumos intereso, nes visuomenėje kiekvienas žmogus turi teisę į paramą 
ginant jo privačią nuosavybę; pnešingu atveju didžioji dauguma galėtų 
išparduoti mažumos turtą ir ką gavus pasidalyti tarpusavyje; ir taip visuo- 
menė, ginanti kiekvieną taikų žmogų, pavirstų daugumos suokalbiu prieš 
visus kitus. Būtų lygiai taip pat neteisinga vienam žmogui primesti savo 
valią visiems kitiems ir prievartą teisinti plika galia. 

!? Šiuo klausimu žr. ypač R. A. Dahl, A Preface to Democratic Theory (Chi- 
cago, 1950) ir R. A. Dahl and C. E. Lindblom, Politics, Economics, and Welfare 
(New York, 1953). 

“V Šios Imanuelio Kanto citatos kontekstas bei jos nuoroda pateikta 2 tomo 
9 skyriaus epigrafe bei nuorodoje. 

?! Arba Austrijoje, kur profesinių sąjungų asociacijos vadovas yra neginčy- 
tinai vienas galingiausių šalies žmonių, ir tik jo blaivaus proto dėka padėtis kol 
kas yra pakenčiama. 

2 C. A. R Crossland, The Future of Socialism (London, 1956), p. 205. 

3 Žr. E. E. Schattschneider, Politics, Pressure, and the Tariff (New York, 1935) 
mr The Semi-Sovereign People (New York, 1960). 

24 Žr. Mancur Olson, Jr., The Locic of Collective Action (Harvard, 1965). 

> Nuosekliausia šio požiūrio šalininkė yra Lady Wootton (Barbara Woot- 
ton). Žr. naujausią jos knygą šia tema Incomes Policy (London, 1974). 

E ž Anglų kalboje nėra tinkamo žodžio apibūdinti toms struktūroms, kurias 
bent iš dalies apibūdina vokiečių kalbos žodis Bildungen, t.y. struktūroms, at- 
siradusioms spontaninės evoliucijos procese. Institucijos, kurį dažnai tenka var- 
toti jo vietoje, klaidina, nes jis sugestionuoja, jog šios struktūros buvo įsteigtos 
arba sąmoningai sukurtos. 

"7 Žr. C. R. A. Crosslando citatą aukščiau, 22 išnašoje. 

?š Žr. šiame kontekste labai svarbią abstraktaus visuomenės pobūdžio ap- 
tartį kn. K. R. Popper, op. cit., p. 175. 

DEMOKRATINĖS VALDŽIOS GALIŲ 
PADALIJIMAS 


Svarbiausioji mūsų amžiaus problema tiems, kuriems 
rūpi demokratinių institucijų išlikimas - kaip sustabdyti 
prekybos balsais procesą. 


W. HR. Hutt“ 


Pirmykščio įstatymų leidybos funkcijų 
supratimo netektis 


Čia negalime nuodugniai išanalizuoti proceso, kurio eigoje pir- 
mykštė demokratinės santvarkos idėja buvo nustumta į šalį ir 
pamažu pakeista demokratiškai išrinktos asamblėjos neribotos 
galios idėja. Tokią analizę neseniai atliko M. J. C. Vile'as savo 
reikšmingoje knygoje atskleidęs, kaip Anglijoje Pilietinio karo 
metu Parlamento piktnaudžiavimas savo galia „parodė žmo- 
nėms, kurie anksčiau matė pavojų tik iš karališkosios galios, 
jog parlamentas gali būti ne mažiau tironiškas už karalių“ ir 
kaip tai vedė prie „supratimo, jog ir įstatymų leidėjai turi būti 
saistomi taisyklių, jeigu norime, kad asmens laisvė nebūtų pa- 
žeidinėjama“.! Ši idėja senųjų vigų doktrinoje išliko beveik iki 
pat XVIII amžiaus vidurio. Labiausiai ją išgarsino Johnas Loc- 
ke'as savo argumentu, jog „įstatymų leidėjų galia -— tai galia 
veikti specifiniu būdu“. Anot Locke'o, turintys šią galią privalo 
kurti tik bendras taisykles: „Jų valdymas privalo remtis pa- 


* W. H. Hutt, Politically Impossible...? (London, 1971), p. 13; žr. taip pat H. 
Schoeck, Was heisst politisch unmėglich? (Zūrich, 1959) ir R. A. Dahl and C. E. 
Lindblom, Politics, Economics and Welfare (New York, 1953), p. 325: „bene rim- 
čiausia kliūtis Amerikos sugebėjimui racionaliai tvarkytis ekonomikos reikaluo- 
se - tai toji didžiulė įtaka, kurią visiems mūsų valdžios sprendimams daro 
politiniai sandoriai.“ 

skelbtais tvirtais įstatymais, kurie nebūtų keičiami atskirais at- 
vejais.“* Vieną įtakingiausių šios idėjos formuluočių pateikia 
Johnas Trenchardas ir Thomas Gordonas knygoje „Katono laiš- 
kai“, kurioje Trenchardas (jį iš dalies jau citavome) 1721 metais 
galėjo teigti, jog 


kai deputatai, veikdami savo rinkėjų naudai, veiks ir savo pačių 
naudai; kai jie galės kurti tik tokius įstatymus, kuriems bus paval- 
dūs jie patys ir jų palikuonys; kai jie galės skirstyti tik tuos pini- 
gus, kurių dalį sudarys jų pačių įnašai; kai jų daromos klaidos 
atsilieps jiems patiems, 0 ne vien jų bendrapiliečiams, - tik tada 
jų rinkėjai galės tikėtis gerų įstatymų, taupumo ir piktmaudžiavi- 
mo minimumo.“ 


To šimtmečio pabaigoje moralės filosofai vis dar galėjo šią 
idėją laikyti pamatiniu Britanijos santvarkos principu ir argu- 
mentuoti, kaip Williamas Paley 1785 metais, jog jeigu įstatymų 
leidybos ir teisingumo vykdymo užduotys bus 


sujungiamos tame pačiame asmenyje arba susirinkime, tai atskiri 
įstatymai bus kuriami atskiriems atvejams, paprastai vadovaujan- 
tis atskirų Žmonių interesais ir talkinant jų privatiems tikslams; 
tačiau jeigu jos bus atskiriamos, tada bendrus įstatymus kurs vie- 
nas susirinkimas, negalintis numatyti, kuriuos Žmones tie įstaty- 
mai palies; kartą sukurti, jie bus taikomi kito susirinkimo, kuris 
spręs, kuriuos žmones jie paliečia. ... 

Tais atvejais, kai asmenys bei interesai, kuriuos palies įstaty- 
mas, yra Žinomi, įstatymų leidėjo palankumas neišvengiamai kryps 
vienos arba kitos pusės naudai. ... 

O nuo pavojų, kylančių dėl to, kad išskaidoma įstatymų leidy- 
bos ir teisingumo vykdymo valdžia, nesunku apsisaugoti. Parla- 
mentas nepažįsta asmenų, kuriuos palies jo priimti įstatymai; jam 
nereikia nagrinėti bylų ar susidurti su ginčo pusėmis; jam nereikia 
rūpintis privačiais reikalais; todėl savo sprendimus jis darys atsi- 
žvelgdamas tik į visuotinius padarinius bei tendencijas, o tai visa- 
da skatins nešališkų ir visuomenei naudingų įstatymų kūrybą.“ 


Be abejo, ši idėja buvo idealizacija net tais laikais, ir faktiškai 
būtent Parlamento savivalę Amerikos kolonijų atstovai kėlė kaip 
pagrindinį atsiskyrimo nuo Anglijos argumentą. Aiškiausiai šią 

jų nuostatą suformulavo Jamesas Wilsonas, vienas iš ryškiausių 
jų politinių filosofų, kuris 

Blackstone'o doktriną apie Parlamento suverenumą atmetė kaip 

pasenusią. Britai nieko neišmano apie konstituciją, kuri ribotų ir 

kontroliuotų įstatymų leidėjų veiksmus. Sią valdymo mokslo nau- 
jovę išrado amerikiečiai.“ 

Čia nenagrinėsime ne itin sėkmingų amerikiečių pastangų 
savo Konstitucijoje apriboti įstatymų leidėjų galią. Faktiškai ji 
neužkirto kelio Kongresui tapti daugiau valdymo organu, o ne 
tikrąja įstatymų leidybos institucija ir todėl leido jam įgyti visų 
tų bruožų, kuriuos suteikia valdymo uždaviniai ir kuriems šia- 
me skyriuje skirsime pagrindinį dėmesį. 


Dabartinės atstovaujamąsias institucijas 
formuoja valdymo, o ne įstatymų leidybos poreikiai 


Šiuolaikinės demokratinės valdžios struktūrą nulėmė pirmiau- 
sia tas faktas, jog atstovaujamosioms asamblėjoms buvo patikė- 
tos dvi visiškai skirtingos užduotys. Nors šias asamblėjas vadi- 
name „įstatymų leidybos“ institucijomis, iš tikrųjų didesniąją jų 
veiklos dalį sudaro ne bendrų elgesio taisyklių artikuliavimas 
bei priėmimas, o vadovavimas vyriausybės priemonėms jai tvar- 
kant konkrečius reikalus.“ Mes visiškai pagrįstai siekiame, kad 
ir nustatant visiems privalomas bendras elgesio taisykles, ir tvar- 
kant valdžiai patikėtus išteklius bei patį valdymo aparatą būtų 
vadovaujamasi daugumos piliečių norais. Tai, Žinoma, nereiš- 
kia, kad šios dvi užduotys būtų skiriamos vienai ir tai pačiai 
institucijai ar kad kiekvienam demokratiškai išrinktos instituci- 
jos sprendimui būtų teikiama toji pagarba ir galia, kurią teikia- 
me deramai sankcionuotoms bendroms elgesio taisyklėms. Ta- 
čiau „įstatymu“ pradėjus vadinti kiekvieną tokios asamblėjos 
sprendimą, nepriklausomai nuo to, ar juo nustatoma taisyklė, 
ar tik sankcionuojamos konkrečios priemonės, buvo prarastas 

pačių šių užduočių skirtumo supratimas.“ Kadangi didžiausią 
atstovaujamųjų asamblėjų laiko ir energijos dalį atima valdymo 
organizavimo uždavinys, mes užmiršome ne tik tai, kad valdy- 
mas skiriasi nuo įstatymų leidybos, bet ir pradėjome manyti, 
kad vyriausybei skirti nurodymai imtis vienokių ar kitokių 
veiksmų sudaro įprastąjį įstatymų leidybos turinį. Bene svar- 
biausias šio fakto padarinys buvo tai, kad pati atstovaujamųjų 
asamblėjų organizacinė struktūra buvo formuojama pagal šią 
valdymo užduotį, nors tai neigiamai atsiliepia bendrų taisyklių 
kūrimo procesui. 

Šiame kontekste verta prisiminti, jog beveik visi šiuolaikinės 
atstovaujamosios valdžios kūrėjai ir pradininkai įtariai žvelgė į 
politines partijas (į „grupuotes“ (factions), kaip jie jas vadino), ir 
galima suprasti to įtarumo motyvaciją. Jiems vis dar labiausiai 
rūpėjo pagrindinė įstatymų leidybos užduotis, t.y. teisingo elge- 
sio taisyklių, skirtų privačiam piliečiui, kūrimas; ir jie skyrė ma- 
žiau dėmesio kitai užduočiai - vyriausybės arba administracijos 
priežiūrai bei kontrolei. Juk vykdant pirmąją užduotį išties pa- 
geidautina turėti tikrą atstovaujamąją instituciją, atspindinčią visą 
nuomonių įvairovę, tačiau neįpareigotą vykdyti konkrečią veiks- 
mų programą. 

Tačiau vėliau, kai valdymas, o ne įstatymų leidyba, tapo svar- 
biausiu atstovaujamųjų asamblėjų rūpesčiu, jų efektyvumui pa- 
didinti, joms vykdant šią užduotį, reikėjo, kad jose narių daugu- 
ma sutartų dėl tam tikros veiksmų programos. Šiuolaikinių par- 
lamentinių institucijų pobūdį faktiškai nulėmė vien šie demo- 
kratinio valdymo poreikiai, o ne demokratinės įstatymų leidybos 
griežtąja šio termino prasme uždaviniai. Efektyvus vadovavi- 
mas valdymo aparatui ir jam patikėtų žmogiškųjų bei materia- 
linių išteklių naudojimo kontrolė reikalauja, kad vykdomąją val- 
džią nuolat palaikytų organizuota dauguma, sutarianti dėl nuo- 
seklaus veiksmų plano. Vyriausybei nuolat tenka spręsti, kokių 
interesų reikalavimus ji gali patenkinti; ir net jeigu ją riboja jos 

administravimui patikėti ištekliai, ji vis vien yra nuolat verčia- 
ma rinktis, kurių grupių reikalavimus jai verta tenkinti. 

Visa patirtis rodo, jog tam, kad demokratinė valdžia efekty- 
viai galėtų vykdyti savo uždavinius, ji turi būti organizuojama 
pagal partiškumo principus. Kad elektoratas galėtų įvertinti jos 
veiklos rezultatus, atstovų asamblėjoje turi egzistuoti organizuota 
grupė, prisiimanti atsakomybę už vyriausybės veiklą, taip pat 
organizuota opozicija, kuri ją stebi, kritikuoja bei siūlo alterna- 
tyvą nusivylimo ja atveju. 

Tačiau toli gražu nėra tiesa, kad institucijai, sukurtai pir- 
miausia vyriausybės priežiūros tikslams, dera ir įstatymų leidy- 
bos griežtąja prasme uždaviniai — teisinių taisyklių sistemos, 
kurios rėmuose turi vykti jos pačios kasdieninė veikla, nustaty- 
mo uždaviniai. 

Dar kartą prisiminkime, kuo valdymo uždaviniai skiriasi nuo 
visuotinai taikomų teisingo elgesio taisyklių nustatymo uždavi- 
nių. Vyriausybė turi atlikti konkrečius veiksmus, ji turi skirstyti 
konkrečias priemones konkretiems tikslams. Net jeigu jos užda- 
vinys būtų tik įtvirtinti teisingo elgesio taisykles, jo įgyvendini- 
mas reikalautų išlaikyti teismų, policijos bei baudžiamųjų įstai- 
gų aparatą, t.y. konkrečias priemones naudoti konkretiems tiks- 
lams. Tačiau esant platesnei valdymo sričiai, kai piliečiams tei- 
kiamos įvairios kitos paslaugos, vyriausybei, disponuojančiai jai 
patikėtais ištekliais, nuolat teks rinktis tarp skirtingų jų panau- 
dojimo tikslų, ir tokie sprendimai dažniausiai turės būti vien jos 
nuožiūros dalykas. Kokiu maršrutu tiesti kelią, kokią pastato 
konstrukciją pasirinkti, kaip organizuoti policijos veiklą ar atliekų 
pašalinimo darbus ir t.t. - visa tai nėra teisingumo klausimai, ku- 
rie galėtų būti sprendžiami taikant bendrą taisyklę, o efektyvaus 
organizavimo tenkinant įvairius žmonių poreikius klausimai, ku- 
rie gali būti sprendžiami tik atsižvelgiant į santykinę tarpusavyje 
besivaržančių tikslų svarbą. Sprendžiant tokius klausimus demo- 
kratiškai, tenka spręsti, kurių Žmonių interesai turi nusverti. 

Tad bendrų išteklių, naudojamų viešiesiems reikalams, ad- 
ministravimui reikia daugiau negu tik sutarimo dėl teisingo el- 
gesio taisyklių. Jam reikia sutarimo dėl santykinės konkrečių 
tikslų svarbos. Jeigu kalbame apie visuomenės išteklius, kuriais 
disponuoja vyriausybė, tai kažkas turi spręsti, kaip tie ištekliai 
bus naudojami. Skirtumą tarp laisvų Žmonių ir totalitarinės vi- 
suomenės sudaro tai, kad pirmojoje tai liečia tik ribotą išteklių 
kiekį, specialiai skirtą valdymo tikslams, o antrojoje tai liečia 
visus visuomenės išteklius ir pačius piliečius, kaip Žmogiškąjį 
išteklių. Tad valdžios galių apribojimui, numatomam laisvos vi- 
suomenės, reikia, kad net dauguma neribotą galią turėtų tik 
tiems ištekliams, kurie skiriami bendram naudojimui, ir kad pri- 
vatus pilietis su savo nuosavybe nebūtų pavaldus specialiems 
įsakams (net jeigu jie leidžiami įstatymų leidėjų), o tik tokioms 
elgesio taisyklėms, kurios galioja visiems vienodai. 

Kadangi tos atstovų asamblėjos, kurias vadiname įstatymų 
leidybos organais, užsiima daugiausia valdymo reikalais, šie rei- 
kalai formuoja ne tik jų organizacinę sandarą, bet ir jų narių 
mąstymo būdą. Dabar dažnai skundžiamasi, jog valdžių atsky- 
rimo principui grėsmę kelia tai, kad vyriausybė vis labiau į savo 
rankas perima įstatymų leidybos funkciją. Tačiau tas principas 
faktiškai buvo sugriautas daug anksčiau, būtent tada, kai vadi- 
namieji įstatymų leidybos organai prisiėmė vadovavimo vyriau- 
sybei užduotį (arba, kalbant galbūt šiek tiek tiksliau, - tada, kai 
įstatymų leidyba buvo patikėta jau veikiantiems organams, dau- 
giausia užsiimantiems valdymo reikalais). Valdžių atskyrimas 
turėjo garantuoti, kad bet kurį prievartinį vyriausybės aktą sank- 
cionuotų universalios teisingo elgesio taisyklės, nustatomos ins- 
titucijos, kuri nėra suinteresuota konkrečiais einamaisiais vy- 
riausybės tikslais. Nors dabar „įstatymu“ vadiname ir atskirų 
vyriausybės aktų sankcionavimą atstovaujamosios asamblėjos 
sprendimu, tokia „įstatymų leidyba“ nėra įstatymų leidyba ta 
prasme, kuria ši sąvoka vartojama valdžių atskyrimo teorijoje; 

tokia padėtis veikiau reiškia, jog demokratinė asamblėja vykdo- 
mosiomis galiomis naudojasi nebūdama saistoma įstatymo - ben- 
dros elgesio taisyklės, kurios ji pati negali keisti. 


Institucijos, galinčios leisti specifinius įsakus, 
netinka įstatymų leidybai 


Nors demokratinis valdymas akivaizdžiai reikalauja atstovau- 
jamosios institucijos, per kurią žmonės galėtų reikšti savo nuo- 
monę įvairiais valdžios veiklos klausimais, tas organas, kuris 
užsiima daugiausia šia veikla, nėra tinkamas tikrajai įstatymų 
leidybai. Tikėtis, kad šią užduotį jis gali atlikti, reiškia tikėtis, 
kad jis išsižadės tam tikrų priemonių, kurios jam efektyviausiai 
leidžia vykdyti konkrečius valdymo uždavinius. Atlikdamas val- 
dymo funkcijas, jis faktiškai nebus saistomas jokių bendrų tai- 
syklių, nes bet kuriuo momentu galės pats nustatyti taisykles, 
kurios jam leistų pasiekti užsibrėžtus konkrečius tikslus. Tiesą 
sakant, bet kuris jo priimamas konkretaus klausimo sprendi- 
mas automatiškai naikins bet kurią ankstesnę taisyklę, kurią 
toks sprendimas pažeidžia. Toks vykdomųjų galių ir įstatymų 
leidybos galių sujungimas vienos atstovaujamosios institucijos 
rankose yra akivaizdžiai nesuderinamas ne tik su valdžių at- 
skyrimo principu, bet ir su teisei pavaldžios valdžios bei teisės 
viršenybės idealais. 

Tie, kurie sprendžia konkrečius klausimus, turi galią priimti 
ir bet kokį jiems reikalingą įstatymą, taigi jiems akivaizdžiai 
negalioja teisės viršenybės principas; ir, žinoma, teisės viršeny- 
bės principas nesuderinamas su faktu, kad atskirų grupių, net 
jeigu jos sudaro daugumą, sprendimai kuriuo nors klausimu 
yra vadinami įstatymais, teisės taisyklėmis. Galime turėti teisės 
viršenybę arba daugumos viršenybę, galime netgi turėti daugu- 
mos, kuri taip pat valdo,“ sukurtų įstatymų viršenybę, tačiau 
teisės viršenybė išliks tik tuo atveju, jeigu pati dauguma, spręs- 

dama konkrečius klausimus, bus saistoma taisyklių, kurių ji ne- 
gali keisti ad hoc. Parlamentinės asamblėjos vykdoma vyriausy- 
bės kontrolė tik tada garantuos valdžios pavaldumą teisei, jeigu 
toji asamblėja vien ribos vyriausybės galias bendromis taisyklė- 
mis, bet pati neturės galios vadovauti vyriausybei ir tokiu būdu 
legalizuoti visa, ką ji įsako vyriausybei. Dabartinėje situacijoje 
net praradome supratimą, kuo įstatymas kaip teisingo elgesio 
taisyklė skiriasi nuo daugumos valios pareiškimo konkrečiu klau- 
simu. Įsivaizdavimas, jog įstatymu laikytinas bet kuris vadina- 
mosios įstatymų leidimo valdžios sprendimas, priimtas konsti- 
tuciškai įteisinto proceso eigoje, tėra specifinis Europos demo- 
kratinių institucijų padarinys, - institucijų, kurios grindžiamos 
klaidingu įsitikinimu, jog pripažintieji daugumos žmonių atsto- 
vai privalo turėti neribotas galias. Beje, ir amerikiečių pastangos 
susidoroti su šia problema tik iš dalies buvo sėkmingos. 

Asamblėja, kuri daugiausia sprendžia, kas konkrečiai turi būti 
vykdomasis komitetas (vadinamoji vyriausybė) realizuoja jos pri- 
imtą programą, neturi nei paskatų, nei noro saistyti save ben- 
dromis taisyklėmis. Kadangi ji savo nustatomas taisykles gali 
derinti prie einamųjų užduočių, tos taisyklės paprastai turi ten- 
denciją tarnauti valdymo organizavimo, o ne savireguliuojan- 
čios rinkos tvarkos poreikiams. Užsiimdama teisingo elgesio tai- 
syklėmis ji dažniausiai vadovaujasi valdymo sumetimais ir to- 
dėl pajungia jas valdymo poreikiams. Tokia įstatymų leidyba 
turi tendenciją didinti valdymo aparato nuožiūros laisvę ir, užuot 
ribojusi valdžią, tampa jos konkrečių tikslų įrankiu. 

Taigi valdžios demokratinės kontrolės idealas ir valdžios pa- 
valdumo teisei idealas yra skirtingi; jie negali būti įgyvendinti į 
tos pačios atstovaujamosios asamblėjos rankas įdavus ir taisyk- 
lių kūrimo, ir valdymo galias. Nors abu šie idealai gali būti 
realizuoti, jokiai šaliai praktiškai dar nepavyko to padaryti kon- 
stitucinių nuostatų priemonėmis; tiesa, tam tikrų stiprių politi- 

nių tradicijų dėka kai kurioms tautoms trumpam pavykdavo 
priartėti prie šios padėties. O naujausiais laikais dėl egzistuojan- 
čios institucinės sandaros ypatumo baigiama sunaikinti ir tai, 
kas dar buvo likę iš teisės viršenybės tradicijos. 

Pirmose atstovaujamosios valdžios stadijose parlamento na- 
riai vis dar galėjo būti laikomi bendro intereso, o ne atskirų 
interesų atstovais? Nors vyriausybėms buvo reikalingas par- 
lamento daugumos pasitikėjimas, tai dar nereiškė, jog vykdant 
vienokią ar kitokią politinę programą būtina turėti organizuotą 
daugumą. Bent jau taikos metu einamieji vyriausybės uždavi- 
niai daugiausia buvo rutininio pobūdžio, tad jiems nereikėjo 
parlamentinės sankcijos, išskyrus metinio biudžeto patvirtini- 
mą; būtent šitai tapo pagrindiniu įrankiu, kuriuo britų Bendruo- 
menių rūmai tiesiogiai kontroliavo vyriausybės veiklą. 


Dabartinių „įstatymų leidybos“ institucijų pobūdį 
lemia valdymo uždaviniai 


Nors visi žmonės, bent kiek žinantys šiuolaikinę politiką, nuo 
seno visiškai natūraliu laiko dabartinį parlamentinių procedūrų 
pobūdį, į dalyką įsigilinus išties tenka stebėtis, kaip smarkiai 
šiuolaikinės įstatymų leidybos rūpesčiai ir praktika skiriasi nuo 
to įvaizdžio, kurį susidarytų dauguma mąstančių Žmonių įsi- 
vaizduodami asamblėją, kuri turi spręsti rimtas ir sudėtingas 
teisinės tvarkos palaikymo problemas arba atlikti taisyklių sis- 
temos, kurios rėmuose turi vykti skirtingų interesų kova, tobu- 
linimo užduotį. Stebėtojas, kuris nebūtų pripratęs prie dabarti- 
nės institucinės sandaros, veikiausiai prieitų prie išvados, jog 
politika, kokią ją dabar pažįstame, - tai būtinas padarinys fakto, 
kad toje pačioje arenoje, kurioje nustatomos interesų kovos tai- 
syklės, vyksta kova, kurią jos turi riboti, ir kad tie patys asme- 
nys, kurie kovoja dėl balsų žarstydami malones atskiroms inte- 
resų grupėms, taip pat tariamai nubrėžia valdžios galių ribas. 

Šios dvi užduotys yra akivaizdžiai antagonistinės, ir būtų gryna 
iliuzija tikėtis, jog atstovai išsižadės tų savo galių papirkinėda- 
mi elektoratą, kurio dėka jie išlaiko savo padėtį. 

Galima neperdedant sakyti, jog esamų atstovaujamųjų insti- 
tucijų pobūdis visą laiką beveik ištisai buvo formuojamas val- 
dymo užduočių. Atstovų rinkimo metodai, atstovavimo peri- 
odų trukmė, asamblėjos pasidalijimas į organizuotas partijas, jų 
darbotvarkė bei procedūrinės taisyklės ir, svarbiausia, pačių at- 
stovų nuostatos - visa tai nulemia jų rūpinimasis valdymo, o ne 
įstatymų leidybos uždaviniais. Bent jau žemesniuosiuose rūmuo- 
se biudžeto tvirtinimas, kuris neturi nieko bendra su tikrąja įsta- 
tymų leidyba, yra svarbiausias metų įvykis. 

Visa tai asamblėjų narius verčia būti savo elektorato agen- 
tais, 0 ne viešosios nuomonės atstovais. Tam tikro individo iš- 
rinkimas jos nariu tampa atlygiu už suteiktas ar žadamas malo- 
nes, o ne išraiška tikėjimo, jog sveikas protas, sąžiningumas ir 
nešališkumas, kurį jis parodė savo privačiuose santykiuose su 
žmonėmis, bus jo kelrodis ir viešoje tarnyboje. Žmonės, kurie 
tikisi būti perrinkti dėl to, kad jų partija per ankstesnius trejus 
ar ketverius metus savo rinkėjams pažėrė akivaizdžių malonių, 
nėra padėtyje, kuri jiems leistų pasirūpinti to pobūdžio bendrais 
įstatymais, kurie realiai tarnautų visuomenės interesams. 

Puikiai yra žinoma, jog dėl šios sudvigubintos užduoties ti- 
pinis atstovas neturi nei laiko, nei intereso, nei noro ar galios 
prižiūrėti ar juo labiau tikslinti valdžios prievartinių galių ribas, 
nors tai turėtų būti viena svarbiausių teisės, tad ir įstatymų lei- 
dybos, užduočių (šalia žmonių apsaugos nuo prievartos, vyk- 
domos kitų žmonių). Tačiau valdymo užduotys, kurias vykdo 
demokratinės asamblėjos, ne tik trukdo įstatymų leidėjo tiks- 
lams, bet dažnai net tiesiogiai su jais konfliktuoja. 

Jau citavome komentarą, kurį pateikia vienas įžvalgiausių 
britų Parlamento stebėtojų (buvęs Iždo parlamentinis patarėjas), 
būtent, kad „Parlamentas neturi nei laiko, nei noro rūpintis tei- 

sėjo teise“! Dabar verta pacituoti sero Courtenay Ilberto išsa- 
mesnę padėties Britanijos Parlamente šio šimtmečio pradžioje 
charakteristiką: 

Dauguma jo narių realiai nesidomi techniniais teisės klausimais ir 

yra linkę leisti teisėjams savo nuožiūra nustatyti reikiamas taisyk- 

les bei procedūras. Svarbiausias Parlamento, kaip įstatymų leidėjo 

(!) uždavinys - palaikyti darnų Valstybės aparato funkcionavimą. 

O įstatymai, kurių reikalauja šis uždavinys, priklauso ne privatinės 

ar baudžiamosios teisės sričiai, bet tam, kas Europos kontinente 

vadinama administracine teise. ... Statutų knygos turinį kasmet pa- 
prastai užpildo administraciniai potvarkiai, kurie neliečia įprastų 
teorinių ir praktinių teisininko problemų." 

Nors taip apie Britanijos Parlamentą buvo galima kalbėti šio 
šimtmečio pradžioje, nežinau jokios dabartinės demokratinės įsta- 
tymų leidybos institucijos, apie kurią negalima būtų pasakyti to 
paties. Tenka pripažinti, jog paprastai įstatymų leidėjai neturi 
supratimo apie įstatymą tikrąja jo prasme, arba apie teisėjo tei- 
sę, kurią sudaro teisingo elgesio taisyklės; jiems pirmiausia rūpi 
tam tikri administracinės teisės aspektai, pamažu jiems sukūrę 
atskirą teisę net Anglijoje, kurioje kadaise buvo pripažįstama, 
jog privatinė teisė vienodai riboja ir valdžios agentūrų, ir pa- 
prastų piliečių galias. Todėl britai (kadaise galėję pasigirti, jog 
jų šalyje nėra tokio dalyko, kaip administracinė teisė) dabar yra 
pavaldūs šimtams administracinių agentūrų, turinčių galią leisti 
visiems privalomus įsakus. 

Atstovų rūpinimasis valdymo, o ne įstatymų leidybos užda- 
viniais paaiškinamas tuo, jog jie žino, kad jų perrinkimo šansai 
daugiausia priklauso nuo jų partijos laimėjimų valdymo, o ne 
įstatymų leidybos srityje. Rinkimuose išreiškiamas rinkėjų pasi- 
tenkinimas arba nepasitenkinimas tiesioginiais vyriausybės vyk- 
domų priemonių padariniais, o ne tai, kaip jie vertina teisinių 
pokyčių padarinius, pastebimus tik per ilgą laiką. Atskiras at- 
stovas žino, jog jo perrinkimas pirmiausia priklauso nuo jo par- 
tijos populiarumo bei nuo paramos, kurią ji jam teikia, todėl jam 

pirmiausia rūpės trumpalaikiai jos vykdomų priemonių padari- 
niai. Principiniai klausimai jam gali rūpėti iš pradžių, pasiren- 
kant partiją, 0 jį išrinkus kaip tam tikros partijos narį, partijos 
pakeitimas gali grėsti politinės karjeros žlugimu, todėl tokių klau- 
simų sprendimą jis paprastai palieka savo partijos vadams ir 
pasineria į kasdienines rūpinimosi savo rinkėjais problemas, daž- 
nai atlikdamas grynai rutininį administravimą. 

Jo esminė nuostata bus atsakymas „taip“ į atskirų grupių 
keliamus reikalavimus, nors tikrojo įstatymdavio nuostata turė- 
tų būti tvirtas „ne“ bet kokiems specialiems privilegijų reikala- 
vimams ir laikymasis principo, jog tam tikri dalykai paprasčiau- 
siai neleistini. Kad ir koks buvo partijos idealas, aprašytas Ed- 
mundo Burke'o, šių dienų partijas vienija ne sutarimas dėl ver- 
tybių, bet sutarimas dėl konkrečių tikslų. Nenoriu neigti, kad 
net šiuolaikinės partijos paprastai susiformuoja aplink branduo- 
lį, vienijamą bendrų principų arba idealų. Kadangi jos turi pri- 
traukti jas palaikančiųjų būrį žadėdamos kitokių dalykų, jos, 
jeigu išlieka ištikimos savo principams, beveik niekada nesulau- 
kia daugumos paramos. Ir, žinoma, partijai naudinga turėti to- 
kių principų, kurie galėtų pateisinti privilegijų dalijimą atski- 
roms grupėms, siekiant įgyti daugumos paramą. 

Šiuo požiūriu socialistai turi pranašumo, ir kol jie nėra pasie- 
kę savo svarbiausio tikslo, t.y. gamybos priemonių valstybinės 
kontrolės, kurį pasiekę turėtų spręsti visuomeninio produkto 
paskirstymo įvairioms grupėms uždavinį, yra vienijami bendro 
principo, tiksliau, šūkio, tokio kaip „socialinis teisingumas“, ku- 
rio beprasmiškumas jiems dar neatsiskleidė. Jie gali sutelkti sa- 
vo pastangas ir naujo valdymo aparato kūrimui, ir sudėti visas 
savo viltis į tai, ko pasieks naujasis aparatas, kai jis galiausiai 
bus sukurtas. Bet juos, kaip jau matėme, vienija dar ir sutarimas 
dėl būtinybės panaikinti teisę (bendrų teisingo elgesio taisyklių 
sistemos prasme) ją pakeičiant administraciniais įsakais. Tad so- 
Cialistinis įstatymų leidėjas būtų grynas valdymo organas, nors 


56 LAISVOSIOS VISUOMENĖS POLITINĖ TVARKA 


jo funkcija veikiausiai apsiribotų planuojančios biurokratijos 
sprendimų tvirtinimu. 

Akivaizdu, kad valdžios galių ribojimo funkcijai atlikti reikia 
visiškai kitokio tipo individų nei tie, kuriems daugiausia rūpi 
išrūpinti specialių malonių savo rėmėjams ir taip užsitikrinti 
perrinkimą. Ją reikėtų patikėti ne tiems žmonėms, kurie savo 
gyvenimą skiria partinei politikai ir kurių mąstyseną formuoja 
perrinkimo rūpesčiai, o tiems, kurie pelnė pagarbą ir autoritetą 
įprastuose gyvenimo reikaluose ir kurie išrenkami dėl to, kad 
kliaunamasi jų patirtimi, išmintimi bei nešališkumu, - jiems rei- 
kėtų suteikti galimybę visą savo laiką skirti tvarios teisinės sis- 
temos, kurios ribose turi vykti visa veikla, taip pat ir valdžios 
veikla, tobulinimo reikalams. Jie turėtų pakankamai laiko iš- 
mokti dirbti įstatymų leidybos darbą ir tada nebūtų tokie bejė- 
giai prieš (juos niekinančią) biurokratiją, kuri šiandien faktiškai 
pati kuria įstatymus, nes atstovaujamosios asamblėjos tam netu- 
ri pakankamai laiko. 

Tiesą sakant, tose asamblėjose labiausiai stebina tai, kad pa- 
grindinis įstatymų leidybos uždavinys nuolat yra nustumiamas 
į šalį kitų reikalų, ir kad vis daugiau ir daugiau užduočių, ku- 
rias paprastas Žmogus įsivaizduoja esant svarbiausiais įstatym- 
davių rūpesčiais, faktiškai yra atliekamos viešųjų tarnautojų. Įsta- 
tymų leidėjai daugiausia užsiima tuo, kas praktiškai yra admi- 
nistravimas, todėl tikrąjį įstatymų leidybos darbą vis dažniau 
atlieka biurokratija, o ji, žinoma, neturi pakankamai galių nusta- 
tyti ribas valdytojiškiems sprendimams vadinamųjų „įstatym- 
davių“, kurie dėl savo užimtumo negali skirti laiko įstatymų 
leidybai. 

Ne mažiau svarbu ir tai, kad tais atvejais, kai parlamentams 
tenka užsiimti tikrąja įstatymų leidyba srityse, kur reiškiasi stip- 
rūs moraliniai įsitikinimai ir kur problemų sprendimą daugelis 
atstovų laiko sąžinės dalyku, pavyzdžiui, mirties bausmės, abor- 
tų, skyrybų, eutanazijos, narkotikų (ir alkoholio bei tabako) ar 

pornografijos problemų atveju, partijos yra priverstos susilpnin- 
ti savo narių balsavimo kontrolę; praktiškai tai daroma visais 
tais atvejais, kai išties siekiama išsiaiškinti vyraujančią nuomonę 
principiniais klausimais, o ne vien požiūrį į konkrečias valdžios 
priemones. Tai rodo, jog faktiškai neegzistuoja griežtų skiria- 
mųjų linijų tarp Žmonių grupių, sutariančių dėl vienokių ar ki- 
tokių principų, kaip tai teigia partinės organizacijos principas. 
Sutarimas laikytis tam tikrų principų skiriasi nuo sutarimo, kaip 
pasidalyti įvairiomis privilegijomis. 

Sistema, kurioje aukščiausiajai valdžiai rūpi pirmiausia val- 
dymas, o ne teisė, valdymą neišvengiamai iškelia virš teisės - ir 
nepaliaujamą valdžios kompetencijos srities plėtrą daugiausia 
lemia būtent ši sistema. Būtų iliuzija tikėtis, kad tie, kurių padė- 
tis priklauso nuo galios dalyti malones, kad jie save susaistys 
nekeičiamomis taisyklėmis, draudžiančiomis kam nors teikti spe- 
cialias privilegijas. Teisę įduoti į renkamų valdytojų rankas yra 
tas pat, kas katinui patikėti saugoti grietinės puodą - tame puo- 
de greitai nieko neliks, bent jau teisės ta prasme, kuria teisė 
riboja valdžios sprendimų laisvės galias. Dėl šio konstrukcinio 
defekto tariamai konstitucinių demokratijų sandaroje faktiškai 
iš naujo susiduriame su neribota valdžios galia, kurią XVIII am- 
žiaus vigai vadino „tokiu laukiniu ir pasibaisėtinu dalyku, kad 
net jeigu būtų natūralu jo siekti, būtų taip pat natūralu jam 

priešintis“. 


Partinė įstatymų leidyba 
žlugdo demokratinę visuomenę 


Sistema, kuri bet kuriai nedidelei grupei leidžia atsidurti padė- 
tyje, kai ji visuomenę gali laikyti savo įkaite, nes nuo jos pri- 
klauso tarpusavyje oponuojančių grupių jėgų balansas, ir kai ji 
už paramą kuriai nors partijai gali išsireikalauti ypatingų privi- 
legijų, — tokia sistema nedaug turi bendra su demokratija ar 

„Socialiniu teisingumu“. Tačiau ji yra neišvengiama, jeigu vie- 
nintelei renkamai neribojamų galių asamblėjai neužkertamas ke- 
lias vykdyti diskriminaciją apribojant jos galias arba tikrąja įsta- 
tymų leidybos užduotimi, arba valdymo užduotimi, tai atlie- 
kant pagal taisykles, kurių jai pačiai neleidžiama keisti. 

Tokia sistema ne tik padaro valdžią priklausomą nuo šanta- 
žo ir korupcijos, bet ir padaro galimus tokius įstatymus, ku- 
riems nepritaria dauguma ir kurių padariniai ilgainiui gali lemti 
visuomenės žlugimą. Ar kas nors galėtų rimtai teigti, jog pra- 
gaištingiausias įstatymas naujausioje Britanijos istorijoje - 1906 
metais priimtas „Darbo ginčų įstatymas“ (Trade Disputes Act) — 
buvo daugumos valios išraiška?" Konservatorių opozicija buvo 
beviltiškai silpna ir labiau nei abejotina, ar tuo metu net daugu- 
ma valdančiosios Liberalų partijos narių pritarė įstatymui, „pa- 
rengtam pirmosios leiboristų parlamentarų kartos“. Liberalų 
partijos dauguma priklausė nuo leiboristų paramos, todėl nors 
tas įstatymas iškiliausius britų konstitucinės tradicijos atstovus 
veikiausiai sukrėtė labiau nei bet kuris kitas įstatyminis aktas 
šiuolaikinėje įstatymų leidybos istorijoje,? nuo tada stulbinančios 
teisinės privilegijos, jo suteiktos profsąjungoms, tapo pagrindine 
nepaliaujamo Britanijos ekonomikos smukimo priežastimi. 

Dar viena specifinė tendencija, susiklostanti valdžiai formuo- 
jantis esant būtinybei rinkti balsus už dalijamas malones atski- 
roms grupėms ar profesijoms, veikia netiesiogiai —- per būtinybę 
įgyti paramą „prekiautojų antrinėmis idėjomis“, veikiančių dau- 
giausia vadinamojoje „Žiniasklaidoje“, kuri iš esmės formuoja 
viešąją nuomonę. Šalia kitų jos apraiškų ši tendencija reiškiasi 
valstybės parama modernistiniam menui, nors dauguma ŽžŽmo- 
nių jam visiškai abejingi, ir, be abejo, jos parama technologijos 
žygiams (skrydis į Mėnulį!), kuriems visuomenės pritarimas, Ži- 
noma, labai abejotinas, nors partija, skelbianti jiems savo prita- 
rimą, gali užsitikrinti intelektualų, vadovaujančių „žiniasklai- 
dai“, simpatijas ir palaikymą. 

Demokratija (jeigu šis terminas jau apskritai nėra vartojamas 
vien kaip egalitarizmo sinonimas) vis labiau tampa terminu, įvar- 
dijančiu rinkėjų papirkinėjimą tenkinant atskirų grupių intere- 
sus — tuos, kurie naivesniais laikais buvo vadinami „tamsiai- 
siais“. Tačiau mums svarbu parodyti, jog kaltė dėl to tenka ne 
demokratijai pačiai savaime, bet tai specifinei jos formai, kurią 
šiandieną praktikuojame. Esu įsitikinęs, jog labiau reprezentaty- 
vią visuomeninės nuomonės atstovybę turėtume tuo atveju, jei- 
gu burtų keliu išsirinkę penketą šimtų subrendusių žmonių dvi- 
dešimtį metų leistume jiems užsiimti teisinės sistemos tobulini- 
mu, vadovaujantis tik savo sąžine ir noru pelnyti pagarbą, negu 
esant dabartinei aukciono sistemai, kurioje kas keleri metai įsta- 
tymų leidimo galią patikime tiems, kurie savo rėmėjams žada 
daugiausiai malonių. Kaip parodysime vėliau, vis dėlto yra ge- 
resnių demokratijos sistemos alternatyvų už tą, kuri vienintelei 
asamblėjai suteikusi neribotas galias sukuria politinio šantažo ir 
korupcijos sistemas. 


Konstruktyvistinis suverenumo prietaras 


Idėja, kad žmonių (arba jų išrinktų atstovų) daugumai leistina 
bet kurį jų sutartą sprendimą paversti įstatymu ir kad šia pras- 
me ji turi būti visagalė, glaudžiai siejasi su tautos (liaudies) su- 
verenumo idėja. Jos klaidingumą lemia ne įsitikinimas, kad bet 
kuri valdžia turi būti tautos (liaudies) rankose ir kad jos norai 
turi būti reiškiami daugumos sprendimais, bet įsitikinimas, kad 
šis pirminis valdžios šaltinis turi būti neribotas, t.y. tikėjimas 
pačia suverenumo idėja. Tariamoji loginė neribotos galios šalti- 
nio būtinybė paprasčiausiai neegzistuoja. Kaip jau matėme, įsi- 
tikinimas tokia būtinybe tėra padarinys klaidingos konstrukty- 
vistinės Žmogiškųjų institucijų atsiradimo interpretacijos, kurio- 
je jas visas mėginama kildinti iš kokio nors sumanytojo sąmo- 
ningo valios akto. Tačiau pamatinis visuomeninės tvarkos šalti- 

nis yra ne kieno nors sąmoningas sprendimas nustatant tam tikras 
bendras taisykles, bet tas faktas, jog žmonės vadovaujasi daugmaž 
vieninga nuomone apie tai, kas suderinama ir kas nesuderinama 
su teisingumu. Vadinamąją Didžiąją visuomenę galimą padarė ne 
koks nors sąmoningas elgesio taisyklių pasirinkimas, bet tokių tai- 
syklių klostymasis žmonių santykiuose, patiems Žmonėms men- 
kai suvokiant tokių taisyklių visuotinio laikymosi padarinius. 

Kiekviena valdžia remiasi tam tikra jau egzistuojančia viešą- 
ja nuomone ir laikosi tik tol, kol išlieka toji nuomonė, taigi nėra 
jokio asmeninio valdžios šaltinio ar ją sukūrusios valios. Suve- 
renumo idėja grindžiama klaidinga logine konstrukcija, kurioje 
remiamasi prielaida, jog egzistuojančios taisyklės bei institucijos 
kyla iš jas sukūrusios sąmoningos valios. Laisvų žmonių visuo- 
menė nėra valios, visuomenei primetančios savo taisykles, dari- 
nys; ji veikiau suponuoja, kad kiekviena valdžia priklauso nuo 
bendrų įsitikinimų, skatinančių Žmones jungtis į visuomenę, ir 
kad ten, kur tokio įsitikinimų bendrumo nėra, negali egzistuoti 
jokia valdžia.!* 

Išskyrus atvejus, kai politinis vienetas sukuriamas užkariavi- 
mu, Žmonės paklūsta tam tikram autoritetui ne todėl, kad nori 
leisti jam daryti ką šis nori, o todėl, kad iš jo tikisi elgesio, ati- 
tinkančio jų teisingumo supratimą. Nėra taip, kad pirmiausia 
susikuria visuomenė ir paskui nusistato sau taisykles - veikiau 
būtent taisyklės išsklaidytas grupes suburia į visuomenę. Paklu- 
simo pripažintai valdžiai sąlygos apibrėžia ir pastovias jos galių 
ribas, nes tai yra tos sąlygos, nuo kurių priklauso valstybės vienti- 
sumas ir net egzistavimas. Liberalioje epochoje šioms paklusimo 
sąlygoms priklausė reikalavimas, kad prievarta gali būti naudoja- 
ma tik pripažintoms bendroms teisingo elgesio taisyklėms palai- 
kyti. Idėja, kad kaip visos valdžios šaltinis turi egzistuoti niekuo 
nesaistoma valia, tėra konstruktyvistinė hipostazė, arba fikcija, kurią 
daro būtiną klaidingos faktinės teisinio pozityvizmo prielaidos, ir 
ji nieko nepasako apie tikruosius valdžios šaltinius. 

Klausimas, kurį visada, nagrinėdami valdžios galių struktū- 
rą, turime kelti pirmiausia, tai nėra klausimas, kas turi vieno- 
kias ar kitokias galias, o klausimas, ar galios, kuriomis naudo- 
jasi tam tikra valdžios agentūra, yra pateisinamos pagal impli- 
citiškai sutartas paklusimo tai agentūrai sąlygas. Tad pamatines 
valdžios galių ribas nubrėžia ne kieno nors valia, o visiškai ki- 
toks dalykas - tam tikros teritorinės grupės narių vienoda nuo- 
monė dėl teisingo elgesio taisyklių. Garsioji Franciso Bacono te- 
zė, kuria galiausiai remiasi teisinis pozityvizmas, kad esą „aukš- 
čiausioji ir absoliuti valdžia negali savęs riboti, ir tai, kas iš es- 
mės yra atšaukiama, negali būti neatšaukiama“',' klaidingai su- 
ponuoja, jog visa valdžia kildintina iš kieno nors tikslingo valios 
akto. Tačiau apsisprendimas „sutiksime būti valdomi gero žmo- 
gaus, o jeigu jis nepaisys teisingumo, jį nušalinsime“ nereiškia, 
jog tam Žmogui suteikiame neribotas galias arba galias, kurias 
patys turime. Valdymo galia kyla ne iš kokio nors atskiro agen- 
to, O yra grindžiama viešosios nuomonės pritarimu tam tikriems 
principams ir nesiekia toliau šio pritarimo. Nors aukščiausiasis 
sprendimų šaltinis negali veiksmingai apriboti savo paties ga- 
lių, jis pats yra ribojamas šaltinio, iš kurio atsiranda jo paties 
galia - šaltinio, kuris yra ne kieno nors valios aktas, o vyraujanti 
viešosios nuomonės nuostata. Nėra jokio pagrindo manyti, jog 
lojalumas (tad ir valstybės autoritetas) išliks ir valdžiai prisiė- 
mus savivalės galias, kurioms nepritaria viešoji nuomonė ir ku- 
rių negali veiksmingai realizuoti pati uzurpacinė valdžia. 

Nuo pat antikos iki XVI a. absoliutizmo beveik niekas Vaka- 
rų pasaulyje nepretendavo į neribotą suverenumą. Toks suvere- 
numas tikrai nebuvo teikiamas viduramžių kunigaikščiams, ir 
jie beveik niekada į jį nepretendavo. Ir nors absoliutiems Euro- 
pos žemyno monarchams pavyko jį įsigyti, tas jų suverenumas 
realiai niekada nebuvo laikomas teisėtu, kol atsirado šiuolaikinė 
demokratija, šiuo požiūriu paveldėjusi absoliutizmo tradiciją. 
Iki tol vis dar buvo gyvas įsitikinimas, jog valdžios teisėtumas 

galiausiai priklauso nuo Žmonių daugumos pritarimo tam tik- 
riems pamatiniams principams, kuriais remiasi ir kartu yra ri- 
bojama kiekviena valdžia, o ne nuo jų pritarimo konkrečioms 
priemonėms. Kai eksplicitinis pritarimas, išrastas kaip būdas val- 
džiai riboti, buvo imtas traktuoti kaip vienintelis valdžios galių 
šaltinis, tada neribotų galių valdžia pirmąkart buvo apgaubta 
teisėtumo aura. 

Tad idėja, jog valdžios, jeigu ji kyla iš tam tikro šaltinio, 
galios neturi būti ribojamos, tėra iškrypimas, kuris dėl teisinio 
pozityvizmo įtakos paplito visur, kur bent trumpam egzistavo 
demokratija. Tačiau ši idėja nėra būtinas demokratijos vedinys, 
veikiau ji yra vedinys klaidingo įsitikinimo, kad esą, jeigu pri- 
imamos demokratinės procedūros, tai visi daugumos valios raiš- 
kos mechanizmų rezultatai iš tikrųjų atspindi daugumos nu0mo- 
nę, ir kad nėra tokios problemos, kurios atžvilgiu ši procedūra 
neleistų pasiekti daugumos sutarimo. Šį įsitikinimą stiprino nai- 
vi viltis, kad tokiu atveju Žmonės veikia „vieningai“ arba „kaip 
tauta“, ir kad, moralės požiūriu, tokio pobūdžio veiklai teiktina 
pirmenybė prieš privačią individų veiklą. Galiausiai ši fikcija 
atvedė prie keistos teorijos, jog demokratinis sprendimų priėmi- 
mo procesas visada išreiškia bendrą interesą, apibrėžiant jį kaip 
tuos sprendimus, kuriuos generuoja demokratinės procedūros. 
Jos absurdiškumą rodo vien tas faktas, jog skirtingos, tačiau vie- 
nodai pateisinamos demokratinės sprendimų priėmimo proce- 
dūros gali duoti labai skirtingus rezultatus. 


Būtinasis atstovaujamyjų asamblėjų 
galių padalijimas 


Klasikinė atstovaujamosios valdžios teorija įsivaizdavo, jog jos 
tikslas gali būti pasiektas įstatymų leidybos ir valdymo skirtu- 
mą tapatinant su renkamosios atstovų asamblėjos ir jos sudaro- 
mo vykdomojo organo skirtumu. Kaip žinome, šio tikslo pasiek- 


13. Demokratinės valdžios galių padalijimas 63 


ti jai nepavyko, nes demokratinis vykdomosios valdžios pobū- 
dis buvo ne mažiau svarbus už demokratinį įstatymų leidybos 
pobūdį, tad vienintelė demokratiškai renkama asamblėja, turin- 
ti teisę leisti įstatymus, tvirtai pareikalavo teisės kontroliuoti 
vyriausybę. Taip joje susipynė įstatymų leidybos ir valdymo ga- 
lios ir buvo atgaivinta grėsmingoji absoliučios, jokių taisyklių 
nesaistomos, valdžios institucija. Tikiu, kad ateis laikai, kai idė- 
ja, jog asamblėjai (net jeigu ji išrinkta daugumos piliečių) leisti- 
na įsakinėti ką tik ji nori, atrodys tokia pat atstumianti, kaip 
dabar atrodo dauguma kitokių autoritarinio valdymo idėjų. Ji 
grąžina mus į barbarų laikus, ir ne todėl, kad suteikiame val- 
džią barbarams, bet todėl, kad, atpalaiduodami valdžią nuo pa- 
valdumo taisyklėms, neišvengiamai susiduriame su šiuo pada- 
riniu visiškai nepriklausomai nuo to, kokiems Žmonėms tokią 
valdžią suteikiame. Gali būti, jog paprasti žmonės turi stipresnį 
teisingumo jausmą negu intelektinis elitas, vedamas konstruk- 
tyvistinių ambicijų; tačiau kai jų nesaisto taisyklės, jų valdžia 
būna net labiau savavališka, negu taisyklių saistomo elito ar net 
absoliutaus monarcho valdžia. Taip yra ne todėl, kad pasitikė- 
jimas paprastu žmogumi neturi pagrindo, o todėl, kad šiuo at- 
veju jam užkraunamas uždavinys, pranokstantis jo išgales. 

Nors vykdydama savo įprastas funkcijas vyriausybė negali 
būti visiškai susaistyta taisyklių, būtent dėl to jos galia visada 
turi būti ribojama apimties požiūriu - jos veikla apribojama griež- 
tai apibrėžtu jai patikėtų išteklių tvarkymu. O visas valdymas, 
kuris šiuo atveju nėra pririštas prie konkrečios materialinių iš- 
teklių masės, turi apsiriboti bendrų taisyklių palaikymo užduo- 
timi. Tie, kurių rankose yra taisyklių kūrimo galia, privalo ap- 
siriboti šia užduotimi ir negali turėti teisės priiminėti sprendi- 
mus dėl konkrečių priemonių. Kitaip sakant, aukščiausioji val- 
džia turi atlikti teisingumo testą - ji gali laisvai daryti, ką nori, 
konkrečiu atveju, jeigu tai įsipareigoja paversti principu, taiky- 
tinu visais panašiais atvejais. 

Konstitucijų tikslas - užkirsti kelią valdžios savivalei. Deja, 
iki šiol jokiai Konstitucijai nėra pavykę to pasiekti. Tačiau tikė- 
jimas, jog joms pavyks tai pasiekti, skatina terminus „savavališ- 
kas“ ir „nekonstitucinis“ vartoti kaip lygiareikšmius. Ir vis dėl- 
to, nors savivalės sutramdymas yra vienas iš Konstitucijos tiks- 
lų, toli gražu jis nėra garantuotas Konstitucijos laikymosi pada- 
rinys. Painiavos šiuo klausimu atsiranda dėl ydingos teisinio 
pozityvizmo doktrinos. Išties testas, parodantis, ar Konstitucija 
pasiekia savo tikslą, yra tai, ar ji užkerta kelią valdžios saviva- 
lei; tačiau tai nereiškia, kad kiekviena Konstitucija teikia adek- 
vatų savivalės testą ar kad joks dalykas, kurį tam tikra Konsti- 
tucija leidžia, negali būti savivalė. 

Kad aukščiausioji valdžia visada įrodinėtų savo ketinimų 
teisingumą pati paklusdama bendroms taisyklėms, tam reikia 
tokios institucinės sandaros, kuri garantuotų, jog bendros tai- 
syklės visada bus viršenės už konkrečius valdančiųjų norus net 
ir tuo atveju, kai labai didelė dauguma siekia tam tikrų veiks- 
mų, tačiau nedidelė mažuma yra pasiryžusi laikytis taisyklės, 
užkertančios kelią tokiems veiksmams. (Tai nėra tarpusavyje 
nesuderinami dalykai, nes galima visiškai racionaliai norėti, kad 
visi tam tikros rūšies veiksmai būtų draudžiami, tačiau teikti 
pirmenybę vienam iš jų, jeigu jie leidžiami). Kitaip sakant, net 
didžiausiai daugumai anksčiau nustatytą taisyklę leistina pa- 
žeisti tik tuo atveju, jeigu ji eksplicitiškai įsipareigoja ją anuliuoti 
ir vietoje jos prisiimti naują taisyklę. Įstatymų leidyba tikrąja 
šio žodžio prasme visada turi reikšti įsipareigojimą veikti pagal 
paskelbtus principus, o ne pagal apsisprendimą, kaip veikti kon- 
krečiu atveju. Todėl pirmiausia ji turi siekti ilgalaikių rezultatų 
ir būti nukreipta į ateitį, kurios konkretūs bruožai dar nėra 
žinomi; o kuriami įstatymai turi tarnauti nežinomiems Žžmo- 
nėms, siekiantiems nežinomų tikslų. Šiai funkcijai atlikti reikia 
asmenų, nesuinteresuotų konkrečia padėtimi ir neįsipareigoju- 
sių palaikyti atskirus interesus; jie turi būti laisvi žmonės, į 

savo nustatomas taisykles galintys pažvelgti jų ilgalaikės nau- 
dos visuomenei požiūriu. 

Nors tikroji įstatymų leidyba net labiau reikalauja ilgalaikės 
perspektyvos, negu konstitucijos kūrimo užduotis, ji skiriasi nuo 
pastarosios tuo, kad reiškia nuolatines, nenutrūkstamas pastan- 
gas tobulinti teisę ir ją derinti prie naujų aplinkybių - ypač tada, 
kai pati jurisdikcija nepajėgia susidoroti su sparčia sąlygų bei 
nuomonių kaita. Nors formalius sprendimus jai gali tekti daryti 
ne dažnai, jos užduotis reikalauja tokio atsidėjimo ir gilinimosi, 
kuriam politikai, užsiėmę savo rėmėjų garbstymu bei skubiai 
spręstinais reikalais, niekada neturi laiko. 

Tikroji įstatymų leidyba nuo konstitucijos kūrimo užduoties 
skiriasi dar ir tuo, kad jai rūpi bendresnio pobūdžio taisyklės nei 
tos, kurios sudaro konstituciją. Konstitucijai pirmiausia rūpi val- 
dymo organizacija bei galių paskirstymas tarp įvairių šios orga- 
nizacijos dalių. Nors į formalius dokumentus, „konstituojančius“ 
valstybės santvarką, verta įtraukti kai kurias pamatines teisingu- 
mo nuostatas, kad būtų garantuota ypatinga jų sauga, vis dėlto 
konstitucija iš esmės tėra antstatas, kuris konstruojamas įtvirtin- 
ti, o ne artikuliuoti egzistuojančią teisingumo sampratą; ji supo- 
nuoja egzistuojančią teisingo elgesio taisyklių sistemą ir papras- 
čiausiai tik sukuria reguliarų jos įtvirtinimo mechanizmą. 

Šiame analizės etape nebūtina toliau gilintis į šį klausimą, o 
pakanka atkreipti dėmesį į tai, kad tikrosios įstatymų leidybos 
užduotis skiriasi nuo konstitucijos kūrimo užduoties ne mažiau, 
negu nuo valdymo uždavinių, ir kad tai neturi būti painiojama. 
Tai reiškia, jog, norint išvengti tokio painiojimo, būtina turėti 
trijų atstovaujamųjų institucijų sistemą, kurioje pirmoji užsiimtų 
daugmaž pastovia konstitucijos sistema ir veiktų tik ilgalaikiais 
intervalais, pribrendus sistemos pokyčių būtinybei, antroji užsi- 
imtų nuolatine bendrųjų elgesio taisyklių tobulinimo užduoti- 
mi, o trečiajai priklausytų einamieji valdymo uždaviniai, t.y. jai 
patikėtų išteklių tvarkymas. 


5. 197 

Demokratija ar demarchija? 


Čia neturime galimybės aptarti tos demokratijos sąvokos kaitos, 
kurios eigoje ji buvo dažnai ekstrapoliuojama iš jai deramos po- 
litinės srities į kitas sritis, į ten, kur abejotina, ar ji apskritai gali 
būti prasmingai taikoma.!ė Nesiaiškinsime ir to, ar dėl nuolati- 
nio ir sąmoningo komunistų piktnaudžiavimo šia sąvoka, kai jie 
apie „liaudies demokratiją“ gražbyliauja šalyse, kur nėra ele- 
mentariausių demokratijos požymių, ji netampa netinkama reikšti 
tam idealui, kurį reiškė iš pradžių. Į šias tendencijas atkreipia- 
me dėmesį tik todėl, kad jos prisideda griaunant termino „de- 
mokratija“ apibrėžtumą ir jį paverčia žodžiu-fetišu, kuriuo nau- 
dojamasi teisėtumo aureole siekiant apgaubti bet kurios grupės 
reikalavimus visuomenės tvarką derinti prie jos specialių interesų. 

Didesnės demokratijos reikalavimų teisėtumas ypač tampa 
abejotinu, kai tie reikalavimai įvairių organizacijų keliami dėl 
tvarkymosi būdo. Jų problemiškumas tampa akivaizdus, kai iš- 
keliame klausimą, ką turime laikyti tokių organizacijų „nariais“, 
kuriems siūloma suteikti daugiau teisių jų valdyme. Toli gražu 
nėra akivaizdu, kad asmuo, organizacijai parduodantis savo pa- 
slaugas, privalo turėti ir balsavimo teisę sprendžiant jos veiklos 
ar tikslų pasirinkimo klausimus. Pavyzdžiui, puikiai Žinome, 
jog kariuomenės vykdoma operacija negali būti organizuojama 
demokratiškai. Tas pat pasakytina apie tokias paprastas opera- 
cijas, kaip namo statyba ar biurokratinės įstaigos valdymas. 

O kas yra ligoninės, viešbučio, klubo, mokymo įstaigos ar 
prekybos centro „nariai“? Tie, kurie šias institucijas aptarnauja? 
Tie, kuriuos aptarnauja jos? Ar tie, kurie teikia jų funkcionavi- 
mui būtinus materialinius išteklius? Keliu šiuos klausimus tik 
tam, kad būtų aišku, jog terminas „demokratija“ — nors jį tebe- 
vartojame ir jaučiame pareigą ginti su juo siejamą idealą - jau 
nustojo reikšti apibrėžtą idėją, kurią galima būtų pateikti be ilgų 
aiškinimų ir kuris šiandien dažnai vartojamomis jo prasmėmis 
pats kelia rimtą pavojų juo kadaise reikštiems idealams. Nors 

tvirtai tikiu, kad valdžia turi veikti pagal principus, kuriems 
pritaria dauguma žmonių, ir kad tik jai veikiant tokiu būdu 
galime išsaugoti taiką ir laisvę, privalau prisipažinti, jog jeigu 
demokratija suprantama kaip neribojama daugumos valdžia, aš 
nesu demokratas, taigi tokią valdžią laikau pragaištinga ir ilga- 
laikės perspektyvos požiūriu - pasmerktą praktiniam žlugimui. 

Čia kyla klausimas, ar tie, kurie tiki pirmaprade demokra- 
tijos idėja, vis dar gali naudotis senuoju pavadinimu savo ide- 
alui išreikšti. Tuo jau pradedu rimtai abejoti ir vis labiau įsitiki- 
nu, jog siekiant išsaugoti tą pirmapradį idealą mums gali tekti 
jį pavadinti naujai. Mums reikalingas žodis, išreiškiantis faktą, 
jog daugumos valia yra teisėta ir privaloma visiems tik tuo at- 
veju, jeigu dauguma įrodo savo ketinimų suderinamumą su tei- 
singumu pati paklusdama bendroms taisyklėms. Tam reikalin- 
gas pavadinimas, nusakantis sistemą, kurioje daugumos valdžios 
teisėtumą lemia ne plika jėga, bet įrodomas jos įsitikinimas, kad 
savo sprendimuose ji vadovaujasi teisingumu. 

Graikų kalbos žodis demokratija buvo sudarytas jungiant Žo- 
dį, reiškiantį tautą, arba liaudį (demos), su vienu iš žodžių, reiš- 
kiančių galią, būtent kratos (veiksmažodis kratein), o toks jungi- 
nys dar nebuvo vartojamas kitais tikslais. Tačiau, kaip atrodo, 
kratein, palyginti su alternatyviuoju veiksmažodžiu archein (var- 
tojamu tokiuose sudurtiniuose žodžiuose kaip monarchija, oligar- 
chija, anarchija ir t.t.), pabrėžia brutalią jėga, o ne valdymą pagal 
taisykles. Antikinėje Graikijoje šio žodžio šaknis negalėjo būti 
panaudota sudaryti terminui demarchija, kuris reikštų tautos (liau- 
dies) valdymą pagal taisykles, nes terminas demarchas (bent jau 
Atėnuose) jau buvo vartojamas anksčiau ir reiškė vietos grupės 
arba apylinkės (deme) vyresniojo pareigybę, tad jis jau negalėjo 
būti vartojamas tautos (liaudies) valdžiai apibūdinti. Tačiau šian- 
dien mums tai nekliudo terminu demarchija įvardyti tą idealą, 
kurį iš pradžių reiškė demokratijos terminas, laipsniškai išstūmęs 
senesnį terminą izonomija, reiškusį visų lygybės prieš įstatymą 


5* 

idėją.'* Taip įgytume naują pavadinimą, kuris reikalingas ginti 
šį pamatinį idealą dabar, kai dėl piktnaudžiavimo demokratijos 
terminu demokratinėmis vadinamos sistemos, skatinančios naujų 
privilegijų organizuotų interesų koalicijoms dalijimą, ir vis dau- 
giau žmonių atmeta vyraujančią sistemą. Kad ši visiškai pagrįs- 
ta reakcija į piktnaudžiavimą terminu nediskredituotų paties 
idealo ir nusivylusių žmonių neskatintų priimti dar mažiau pa- 
geidautinas valdymo formas, būtinas naujas pavadinimas, toks 
kaip demarchija, kuris senąjį idealą įvardytų ilgalaikio piktnau- 
džiavimo nesudarkytu vardu. 


"M. J. C. Vile, Constitutionalism and the Separation of Powers (Oxford, 1967), 
p. 43. Taip pat verta atkreipti dėmesį į išvadą, op. cit., p. 347: „Būtent rūpini- 
masis socialiniu teisingumu labiau nei kas nors kita suardė ankstesniąją valdy- 
mo funkcijų bei agentūrų triadą ir šiuolaikiniam valdymui suteikė naują mat- 
menį.“ 

2 Ibid., p. 63. 

3 John Trenchard and Thomas Gordon, Cato's Letters (1720-2), perspausdin- 
ta kn. D. L. Jacobson (ed.), The English Libertarian Heritage (Indianapolis, 1965), 
p. 121. 

* William Paley, The Principles of Moral and Political Philosophy (1785; Lon- 
don edn., 1824), p. 348 ir toliau. Plg. taip pat Thomas Day, „Speech at the 
general meeting of the freeholders of the county of Cambridge“ 20 March 1782 
(cituojama pagal Daina Spearman, Democracy in England, London, 1957, p. 12); 
„Turėti diskriminacinę galią, kuri žeistų individo gyvybę, nuosavybę ar laisvę, 
pas mus neleidžiama net suverenui.“ 

2 M. J. Vile, op. cit., p. 158. Žr. taip pat įdomią Jameso Iredello argumenta- 
ciją 1786 m. straipsnyje, kuri pateikiama kn. Gerald Stourzh, Vom Widerstand- 
srecht zur Verfassungsgerichtsbarkeit: Zum Problem der Verfassungswidrigkeit im 18. 
Jahrhundert (Graz, 1974), p. 31. Tame straipsnyje, perspausdintame kn. Griffith 
J. McRee, Life and Correspondence of James Iredell, vol. II (New York, 1857; pakar- 
totinai New York, 1949), kurio kopiją man maloniai parūpino profesorius Stourz- 
has, Iredellas siūlo (p. 145-148) „įstatymdavius padaryti pavaldžius Konstitu- 
cijai“. Jis protestuoja prieš „piktnaudžiavimą neribota galia, kuria niekada ne- 
galima pasitikėti“ ir ypač prieš „visagalę Britų Parlamento valdžią ... teoriją, esą 
įstatymų leidėjas privalo būti absoliutus visais atvejais, nes ji tapo britų pretenzijų 
pagrindu“. Toliau jis kalba apie tai, kad „mūsų Konstitucija ... atmeta neribotos 
įstatymų leidėjų galios principą. Šiuo principu jie vadovaujasi Anglijoje. Todėl 
Anglijoje žmonės mažiau laisvi negu pas mus.“ Pabaigoje jis sako: „Manau, 

nekils abejonių dėl to, kad Konstitucija yra valstybės įstatymas, taip pat ir Asam- 
blėjos aktas, tačiau ji yra pamatinis įstatymas, kurio negali keisti įstatymų leidėjas, 
nes jis pats visą savo galią gauna iš jo.“ 

Šios idėjos labai ilgai išliko tarp Amerikos radikalų ir galiausiai jos buvo 
pradėtos jų naudoti kaip argumentas prieš demokratijos ribojimą. Iš tiesų, bū- 
das, kuriuo buvo sudaryta Amerikos Konstitucija, gana tiksliai, nors iš dalies 
su kritinėmis intencijomis, išaiškinamas po autoriaus mirties išleistoje profeso- 
riaus J. Alleno Smitho knygoje Growth and Decadence of Constitutional Govern- 
ment (New York, 1931; nauja red. Seattle, 1972). Savo įvade šiai knygai Verno- 
nas Louisas Parringtonas nurodo ankstesnę J. A. Smitho knygą The Spirit of 
American Government (New York, 1907), „kurios reikšmingiausias indėlis į 1907 
m. liberalizmą buvo įrodymas, paremtas to meto [kai buvo rašoma Konstitu- 
cija] pasisakymų bei rašinių analize, jog sistema buvo sąmoningai kuriama 
nedemokratiniams tikslams.“ Nenuostabu, kad vėlesnė jo knyga, kurios pasku- 
tiniame skyriuje aiškiai nurodomas pavojus individo laisvei, kylantis tada, kai 
pašalinamos ribos demokratinei visagalybei, jau nebuvo tokia populiari tarp 
Amerikos pseudoliberalų. Smitho paaiškinimas, kokiu būdu „Mūsų konstituci- 
nių individo laisvės garantijų efektyvumas labai sumažėjo tada, kai valdžia ir 
ypač toji jos šaka, kurią mažiausiai veikia visuomenės įtaka - Aukščiausiasis 
Teismas - įgijo teisę jas interpretuoti“ (p. 279) ir kodėl „individo laisvė nebū- 
tinai saugi ten, kur valdo dauguma“ (p. 282), taip pat jo teiginys, jog „individo 
laisvės idėjos Jungtinėse Valstijose šiandien ne tik neremia aktyvioji, išsilavinu- 
sioji visuomenės dalis, dar daugiau, toji idėja dažnai susiduria su tokiu visuo- 
menės priešiškumu, kuris konstitucines jos garantijas daro visiškai neefekty- 
vias“ (p. 284) - visa tai skamba kaip idėjų, kurias jis kadaise propagavo, pada- 
rinių kritika; tad šią knygą vis dar verta perskaityti. 

Ž Apie tai, kad šį faktą suprato kai kurie senesnieji vokiečių autoriai, tokie 
kaip filosofas G. W. F. Hegelis ir politinių institucijų teoretikas W. Hasbachas, 
žr. 1 tomo išnašas 17 ir 18, p. 211. 

' Apie sisteminę paramą, kurią šiai raidai teikė teisinis pozityvizmas žr. 2 
tomo 8 skyrių. 

Ė Plg. G. Sartori, Democratic Theory (New York, 1965), p. 312: 


Jeigu teisė (laiv), kaip ji buvo anksčiau suprantama, tarnavo kaip veiksmin- 
ga užtvara nuo valdžios savivalės, tai įstatymų leidyba, kaip ji dabar su- 
prantama, šiuo požiūriu gali neduoti jokių garantijų. ... Kai įstatymo virše- 
nybė virsta įstatymdavių viršenybe, iš principo atveriamas kelias tokiai 
priespaudai, vykdomai „įstatymo vardu“, kuri neturi precedento Žmonijos 
istorijoje. 
* Edmundas Burke'as vis dar galėjo apibūdinti partiją kaip žmonių sąjungą, 
„Vvienijamą bendro noro pasitarnauti visuomenės interesams pagal tam tikrą jų 


70 LAISVOSIOS VISUOMENĖS POLITINĖ TVARKA 


tarpusavyje sutartą principą“ (Thoughts on the Causes of the Present Discontents 
(London, 1779). 

'0 Žr. 2 tomo p. 187. 

"! Cournenay Ilbert, Legislative Methods and Forms (Oxford, 1901), p. 210. 

'2 Knygoje Cato Letters, 9 February 1722, D. L. Jacobsono leidime, žr. aukš- 
čiau išnašą 3, p. 256. 

13 Žr. Gerald Abrahams, Trade Unions and the Law (London, 1968). 

1 Robert Moss, The Collapse of Democracy (London, 1975), p. 102: „Taigi 
liberalai, vykdydami priešrinkiminį pusių susitarimą ir lengvabūdiškai priėmę 
pirmosios Leiboristų parlamentarų kartos parengtą įstatymą, visiškai nesupra- 
to, ką daro.“ 

15 Plg. su P. Vinogradoffo citata, tomas 1, p. 214, išnaša 32, taip pat citatas 
iš A. V. Dicey, Lordo Mcdermoto ir J. A. Schumpeterio mano kn. The Consti- 
tution of Liberty (London and Chicago, 1960), p. 506, 3 išnaša. 

16 Žr. šio veikalo 1 tomo 1 skyriaus paskutinį skirsnį ir 2 tomo 8 skirsnį, taip 
pat K. R. Popper, The Open Society and its Enemies (London, 1945; 6-asis leid., 
1966), vol. 1, p. 121. 

7 Cituojama pagal C. H. Mellwain, The High Court of Parliament (Yale 
University Press, 1910). 

18 Šiuo klausimu žr. Wilhelm Hennis, Demokratisierung: Zur Problematik ei- 
nes Begriffs (Koln, 1970) 

8 Po to, kai pirmą kartą pasiūliau terminą „demarchija“ (brošiūroje The 
Confusion of Language in Political Thought, Occasiuonal Paper 20 of the Institute 
of Economic Affairs (London, 1968), atradau, kad ši terminijos problema buvo 
nagrinėta vokiečių literatūroje. Žr. ypač Christiano Meierio studijas: „Drei Be- 
merkungen zur Vor- und Frūhgeschichte des Begriffes Demokratie“ kn. Discor- 
dia Concors, Festschrift fiir Edgar Bonjour (Basel, 1968); Die Entstehung des Begrif- 
fes „Demokratie“ (Frankfurt a. M., 1970); taip pat jo skirsnį straipsnyje „Demo- 
kratija“ kn. O. Brunner, W. Conze und R. Kosselek (Hrsg.), Geschichtliche Grund- 
begriffe, Historisches Lexicon zur politisch-sozialen Sprache in Deutschland (Stut- 


tgart, Bd. I, 1972), kuriose pateikiama nuorodų į kitus šios diskusijos šaltinius. 


14 
VIEŠASIS IR PRIVATUS SEKTORIUS 


Lemiamos reikšmės laisvei turi skirtumas tarp įstaty- 
mų leidybos ir apmokestinimo. 


William Pitt, Earl of Chatham* 


Dvejopas valdymo uždavinys 


Kadangi šioje knygoje pirmiausia mus domina ribos, kurias lais- 
va visuomenė turi nubrėžti prievartinėms valdžios galioms, skai- 
tytojui gali susidaryti klaidingas įspūdis, kad teisės palaikymo 
ir gynybos nuo išorės priešų užduotis laikome vienintelėmis tei- 
sėtomis valdžios funkcijomis. Išties, praeityje kai kurie teoreti- 
kai agitavo už tokią „minimalią valstybę“ ./ Galbūt tam tikromis 
sąlygomis, kai silpnas valdžios aparatas vos pajėgia atlikti net 
šią pamatinę funkciją, būtų racionalu jį ir apriboti vien tik ja, 
nes papildomi uždaviniai jam būtų per didelė našta, ir mėgin- 
dama tokią naštą pakelti, valdžia nesugebėtų deramai pasirū- 
pinti net būtiniausiomis laisvos visuomenės funkcionavimo są- 
lygomis. Tačiau šio pobūdžio argumentai negalioja išsivysčiu- 
sioms Vakarų šalims, tad jie nieko negali duoti nei pastangoms 
garantuoti asmens laisvę, nei siekiams geriau išnaudoti Didžio- 
sios visuomenės spontaninės tvarkos jėgas. 

Ir visai nepropaguodami šios „minimalios valstybės“ / neke- 
liame abejonių dėl to, kad pažengusioje visuomenėje valdžia 


* Epigrafas šiam skyriui paimtas iš Williamo Pitto kalbos Bendruomenių 
rūmuose 1766 m. sausio 14 d., Parliamentary History of England (London, 1813), 
vol. 16. Verta pabrėžti, jog tuo metu iš visų Parlamente sprendžiamų klausimų 
tik apmokestinimą Pittas laikė prievartiniu aktu privačių asmenų atžvilgiu, nes 
visos kitos privalomos teisingo elgesio taisyklės priklausė daugiausia bendrajai, 
o ne statutinei teisei ir todėl paprastai nepriklausė kompetencijai tos instituci- 
jos, kuri užsiima daugiausia valdymu, o ne įstatymų kūrimu. 

mokesčių lėšomis gali teikti tokias paslaugas, kurių dėl įvairių 
priežasčių negali teikti rinka arba kurias ji teikia neadekvačiai. 
Tiesą sakant, net jeigu kiekvienas savanoriškai paklustų tradi- 
cinėms teisingo elgesio taisyklėms ir šiuo požiūriu nebūtų pa- 
grindo prievartai, vis vien tikslinga būtų teritorinei valdžiai 
suteikti galią versti gyventojus prisidėti prie bendrojo išteklių 
fondo, iš kurio galėtų būti finansuojamos tokios paslaugos. Te- 
zė, jog ten, kur tam tikrą paslaugą teikia rinka, ji ją teikia efek- 
tyviausiai, dar nereiškia, jog neleistina imtis kitokių metodų 
ten, kur ji tos paslaugos neteikia. Neabejotina ir tai, kad jeigu 
tam tikra paslauga gali būti teikiama tik privertus visus jos 
gavėjus dengti atitinkamus kaštus, nes jos neįmanoma tiekti 
vien tiems, kurie už ją moka —- tik valdžiai gali būti suteikta 
tokia prievartinė galia. 

Kaip turi būti reguliuojama šio pobūdžio tarnybinė valdžios 
veikla, kaip turi būti kontroliuojamas šiai veiklai skirtų materia- 
linių išteklių surinkimas bei administravimas - deramam šių 
problemų aptarimui reikėtų atskiros didelės studijos. Šiame sky- 
riuje galime tik nužymėti tą plačios ir visiškai teisėtos veiklos 
sritį, kurioje leistina darbuotis valdžiai, kaip bendrų išteklių tvar- 
kytojai. Tokia apžvalga reikalinga tik tam, kad nesusidarytų įspū- 
dis, jog prievartines valdžios galias apriboję teisingo elgesio tai- 
syklių palaikymo, gynybos bei lėšų tokiai veiklai surinkimo už- 
daviniais — vien jais siekiame apriboti valdžią. 

Būtent disponavimas prievartos galia valdžiai leidžia surinkti 
lėšų toms paslaugoms, kurių neįmanoma teikti komerciniu pa- 
grindu, tačiau tai nereiškia, jog valdžia, kaip tokių paslaugų 
teikėja ar organizatorė, gali naudoti prievartines galias. Matysi- 
me, jog būtinybė remtis prievartos galia renkant reikiamas lėšas 
paslaugoms finansuoti visiškai nereiškia, kad ir pačios tos pa- 
slaugos turi būti organizuojamos valdžios. Nors valdiškas jų 
organizavimas kartais yra efektyviausias, tai irgi nereiškia, jog 
valdžiai, kaip paslaugų teikėjai, būtina ar privalu disponuoti 

tais autoritetingumo bei šventumo atributais, kuriais ji tradiciš- 
kai ir pagrįstai puošiasi vykdydama savo pagrindines funkcijas 
(ir kurias raiškiausiai pabrėžia vokiškoji Hoheit ir Herrschaft mis- 
tika). Labai svarbu, kad nepainiotume šių visiškai skirtingų val- 
džios uždavinių ir valdžiai tarnybinėje jos funkcijoje neteiktume 
tų galių, kurias jai teikiame atliekant teisėtumo palaikymo bei 
gynybos funkcijas. Jokio pagrindo nėra, kad tokias pat galias 
arba išskirtines teises teiktume grynai utilitarinėms tarnybinėms 
agentūroms, kurios valdžios žinioje išlieka vien dėl to, kad jų 
finansavimą gali garantuoti tik valdžia. Nėra smerktina, kai šios 
agentūros traktuojamos grynai utilitariškai, panašiai kaip sker- 
dyklos ar kepyklos - neskiriama joms jokios ypatingos pagar- 
bos, ir jos gali būti labiau įtartinos vien dėl to, kad savo veiklos 
kaštams dengti gali griebtis prievartinės galios. Šiuolaikinė de- 
mokratija ne tik nerodo deramos pagarbos teisei, bet ji turi ir 
tendenciją pervertinti valstybės grynai tarnybines funkcijas ir 
šias funkcijas atliekant teikti prerogatyvų, kurios jai dera tik 
palaikant teisingumą ir tvarką. 


Kolektyvinės gėrybės 


Rinkos bei privačios nuosavybės institucijos efektyvumą lemia 
tai, kad paprastai prekės ar paslaugos teikėjas pats nustato, kas 
jomis naudosis ir kas dengs jų teikimo kaštus. Sąlyga, kad pa- 
slaugos turi būti teikiamos tik tiems, kurie už jas moka, ir netei- 
kiamos tiems, kurie nenori mokėti jų kainos, paprastai patenki- 
nama tada, kai tai susiję su judamu turtu, esančiu savininko 
rankose: priklausomybė savininkui paprastai garantuoja, kad 
naudojimosi juo padariniai (naudingi ar žalingi) teks pačiam 
savininkui. Nuo materialaus turto šia siaurąja prasme perėjus 
prie žemės, ši sąlyga gali būti patenkinta tik tam tikru mastu. 
Paprastai individo veiklos savo valdoje padarinių neįmanoma 
apriboti jam priklausančia žemės valda; atsiranda vadinamųjų 

„kaimynystės padarinių“, į kuriuos neatsižvelgiama, jeigu savi- 
ninkas privalo paisyti tik tų savo veiklos padarinių, kurie liečia 
vien jo nuosavybę. Šiuo požiūriu būdingos oro bei vandens taršos 
ir panašios problemos. Visais šiais atvejais savo naudos išskaičia- 
vimas, jeigu individas atsižvelgia tik į tuos padarinius, kurie liečia 
jo valdas, negarantuoja to naudos ir kaštų balanso, kuris paprastai 
pasiekiamas tada, kai tai susiję su judamojo turto naudojimu, kur 
tik pats savininkas pakelia visus naudojimosi juo padarinius. 

Kai kuriais atvejais sąlygos, reikalingos tam, kad rinka atlik- 
tų savo reguliuojamąją funkciją, patenkinamos tik kai kuriems 
individualios veiklos rezultatams, nors apskritai vis dar veiks- 
mingai vadovaujamasi rinkos kainų mechanizmu, net jeigu kai 
kurie tokios veiklos padariniai paliečia kitus individus, kurie 
arba nemoka už jiems teikiamą naudą, arba nėra atlyginama už 
jiems daromą žalą. Šiais atvejais ekonomistai kalba apie (pozi- 
tyvius arba negatyvius) išorinius padarinius. Tačiau kai kuriais 
kitais atvejais techniškai neįmanoma arba pernelyg brangu pa- 
slaugos teikimą apriboti konkrečiais asmenimis, todėl tokia pa- 
slauga gali būti teikiama tik visiems (arba teikiama pigiau ir 
efektyviau, jeigu teikiama visiems). Šiai paslaugų kategorijai pri- 
klauso ne tik tokie dalykai, kaip sauga nuo prievartos ar nuo 
stichinių nelaimių: epidemijų, potvynių ar lavinų, bet ir dauge- 
lis tų paslaugų, be kurių, pavyzdžiui, būtų neįmanoma gyventi 
šiuolaikiniame mieste, pradedant nuo automobilių kelių (išsky- 
rus kai kurias automagistrales, kur įmanoma įvesti naudojimosi 
jomis mokestį), matų standartų, tokios informacijos, kurią teikia 
žemės registras, žemėlapiai bei statistika, ir baigiant rinkoje tei- 
kiamų prekių bei paslaugų kokybės sertifikavimo paslauga. Dau- 
geliu atvejų tokių paslaugų teikimas būtų nuostolingas tiems, 
kurie jas teiktų; būtent todėl rinkoje jų nebūtų. Šio pobūdžio 
paslaugos — tai kolektyvinės, arba viešosios, gėrybės, kurioms 
parūpinti tenka ieškoti kitokių teikimo būdų nei to, kai paslau- 
ga parduodama individualiems vartotojams. 

Iš pirmo žvilgsnio gali pasirodyti, jog šiam tikslui prievarta 
nebūtina, nes bendros naudos, pasiekiamos tik bendromis pa- 
stangomis, suvokimas bet kurią racionalių žmonių grupę ska- 
tintų tokią paslaugą teikti ir finansuoti jungtiniu būdu. Nors 
taip išties gali vykti santykinai nedidelėse grupėse, tokio rezul- 
tato negalima tikėtis iš didelių grupių. Kur turime reikalą su 
didelėmis grupėmis, ten dauguma individų - net jeigu kiekvie- 
nas jų norėtų, kad tokia paslauga būtų visiems prieinama - bus 
visiškai racionaliai įsitikinę, jog jų dalyvavimas ar nedalyvavi- 
mas dengiant tokios paslaugos kaštus nėra svarbus. Ir nė vienas 
iš tų individų, sutikusių dalyvauti finansuojant tokią paslaugą, 
nebus garantuotas, kad visi kiti elgsis jų pavyzdžiu, ir, vadinasi, 
bendras tikslas bus pasiektas. Tiesą sakant, visiškai racionalūs 
sumetimai tikintis visų kitų dalyvavimo kiekvieną atskirą indi- 
vidą skatins vengti tokio dalyvavimo? Tačiau jeigu jis žinos, jog 
prievarta gali būti naudojama tik visiems, įskaitant ir jį patį, jam 
bus racionalu su ja susitaikyti, jeigu ji išties bus naudojama vi- 
siems. Daugeliu atvejų prievartinis finansavimas bus vienintelis 
būdas garantuoti kolektyvinių gėrybių, kurių geidžia visi ar bent 
jau aiški dauguma, tiekimą. 

Galbūt šio pobūdžio prievartos, reikalaujančios pozityvių 
veiksmų, moralumas nėra toks pat akivaizdus, kaip moralumas 
taisyklių, vien draudžiančių kėsinimąsi į svetimas valdas. Ypač 
ten, kur kolektyvinės gėrybės tiekimas nėra grindžiamas visų ar 
bent didelės daugumos norais, kyla rimtų problemų. Atskiriems 
individams vis dėlto išties bus naudinga susitaikyti su prievar- 
tiniu jų išteklių dalies nusavinimu, net jeigu tai tarnaus sveti- 
miems tikslams, su sąlyga, kad ir kiti panašiai bus verčiami 
talkinti jų tikslams. Gali atrodyti, jog tokiais atvejais individai 
verčiami tarnauti kitiems, tačiau tiksliau būtų sakyti, jog tai yra 
savotiški mainai: kiekvienas savo ištekliais sutinka prisidėti prie 
bendro fondo, sudaromo pagal tam tikrus vieningus principus, 
su sąlyga, kad jo poreikiai paslaugoms, finansuojamoms iš to 

fondo, bus tenkinami proporcingai jo indėliui. Kiekvienam, iš 
šio fondo galinčiam tikėtis paslaugų, kurias vertina labiau už 
savo priverstinį indėlį, bus naudinga susitaikyti su šia prievarta. 
Daugelio kolektyvinių gėrybių atveju bus neįmanoma bent kiek 
tiksliau nustatyti, kas ir kokios naudos iš jų gauna, daugiausia, 
ko galime pasiekti — tai tokios padėties, kad kiekvienas jaustų, 
jog apskritai imant visos kolektyvinės gėrybės, kurios jam tei- 
kiamos, savo verte bent prilygsta indėlio, kurį jis verčiamas da- 
ryti, vertei. 

Kalbėdami apie daugelį tų kolektyvinių gėrybių, kurios ten- 
kina tik atskiro regiono ar vietovės gyventojų poreikius, prie šio 
tikslo labiausiai priartėjame tada, kai ne tik paslaugų administ- 
ravimas, bet ir mokesčių surinkimas atiduodamas į vietos, o ne 
centrinės valdžios, rankas. Glaustumo dėlei šioje knygoje pa- 
prastai kalbame apie valdžią vienaskaita ir pabrėžiame, kad tik 
valdžia gali turėti teisę rinkti lėšas prievartiniu būdu, tačiau tai 
nereiškia, jog ši galia turi būti sukoncentruota viename centri- 
niame valdžios organe. Optimaliausia kolektyvinių gėrybių tie- 
kimo sistema veikiausiai yra toji, kur ši užduotis daugiausia 
deleguojama vietiniams bei regioniniams valdžios organams. Šios 
knygos ribos neleidžia išsamiau nagrinėti valdžios centralizavi- 
mo ir decentralizavimo arba unitarinio ir federalinio valdymo 
problematikos. Čia tik galime pabrėžti, jog reikalavimas, kad 
prievarta būtų valdžios monopolis, nebūtinai reiškia, jog visa 
prievartos galia turi būti suteikta centrinei valdžiai. Veikiau prie- 
šingai, galių, kuriomis įmanoma disponuoti vietos lygiu, dele- 
gavimas vietos valdžios agentūroms yra geriausias būdas ga- 
rantuoti, jog valdžios užkraunamą naštą daugmaž atlygins jos 
teikiama nauda. 

Toliau aptariant viešąjį sektorių būtina nuolat prisiminti du 
svarbiausius dalykus. Pirma, priešingai įsigalėjusiai nebyliai prie- 
laidai, būtinybė kai kurias paslaugas finansuoti prievartinio ap- 
mokestinimo būdu visiškai neimplikuoja, jog ir tokios paslau- 


14. Viešasis ir privatus sektorius 77 


gos turi būti valdžios administruojamos. Išsprendus finansavi- 
mo problemą, tokių paslaugų organizavimo bei tvarkymo reika- 
lus paprastai geriausia yra patikėti privačiam verslui ir remtis 
fondų, prievartiniu būdu surinktų iš gamintojų, paskirstymu var- 
totojams pagal tam tikras pareikštas jų preferencijas. Profeso- 
rius Miltonas Friedmanas siūlo originalią šio pobūdžio schemą 
finansuojant švietimą, pagal kurią mokinių tėvams skiriami va- 
dinamieji vaučeriai, kuriais būtų iš dalies arba visiškai atlygina- 
ma už jų pačių pasirenkamų mokyklų paslaugas; toks pat prin- 
cipas gali būti taikomas daugelyje kitų sričių.“ 

Antras atmintinas dalykas yra tai, kad tikrų kolektyvinių gė- 
rybių atveju, o kartais ir atveju „išorinių padarinių“, dėl kurių 
individų veiklos rezultatai tampa savotiška kolektyvine gėrybe 
(arba kolektyvine blogybe), mums tenka naudoti blogesnį pa- 
slaugų teikimo metodą, nes sąlygos, kurios būtinos tam, kad jos 
būtų teikiamos efektyvesniu rinkos būdu, tokiais atvejais nėra 
patenkintos. Tačiau visur ten, kur jas teikiant gali būti panaudo- 
tas spontaninis rinkos mechanizmas, juo visada verta kliautis — 
taikant prievartinį centralizuoto valdymo metodą tik lėšų surin- 
kimo tikslams, ir patikint, kur tik įmanoma, rinkos jėgoms šių 
paslaugų teikimo organizavimą bei išteklių paskirstymą tarp įvai- 
rių tiekėjų. Bene svarbiausia nuostata, kuria turime vadovautis 
griebdamiesi prievartinio organizavimo metodų ten, kur jie ne- 
išvengiami, yra ta, kad jais turime naudotis taip, kad netrikdy- 
tume tos spontaninės tvarkos, nuo kurios priklauso daugelio 
kitų ir dažnai svarbesnių mūsų poreikių tenkinimas. 


Viešojo sektoriaus ribos 


Kadangi valdžia turi išimtinę prievartos teisę, daugeliu atvejų 
tai reiškia, jog tik ji pajėgi teikti tam tikras paslaugas, finansuo- 
jamas prievarta nusavintais ištekliais. Tačiau tai nereiškia, kad 
šių paslaugų teikimo teisė valdžiai turi būti rezervuojama net 


78 LAISVOSIOS VISUOMENĖS POLITINĖ TVARKA 


tada, kai gali būti atrasta kitokių jų teikimo būdų. Dažnai vie- 
šojo ir privataus sektoriaus skirtumas klaidingai interpretuoja- 
mas, tarsi ne vien teisingo elgesio taisyklių palaikymo paslauga, 
bet ir kai kurios kitos paslaugos įstatymiškai turi būti rezervuo- 
tos valdžiai. Tokia interpretacija neturi jokio pagrindo. Net jeigu 
tam tikromis sąlygomis faktiškai tik valdžia pajėgi teikti tam 
tikras paslaugas, tai nėra pakankamas pagrindas privačioms 
struktūroms drausti mėginti ieškoti būdų jas teikti nenaudojant 
prievartinių galių. Ir svarbu, kad būdas, kuriuo valdžia tokias 
paslaugas teikia, neužkirstų kelio jas teikti kitiems. Gali būti 
atrasta naujų metodų, leidžiančių individualiai pardavinėti pa- 
slaugą, kuri iki tol negalėjo būti teikiama vien tiems, kurie už ją 
moka; taigi rinkos metodas gali būti imtas taikyti ten, kur anks- 
čiau jo negalėjo būti. Pavyzdžiu gali būti radijo transliavimas: 
dabar bet kurios stoties transliaciją gali priimti bet kas; jokios 
programos neįmanoma pardavinėti konkretiems vartotojams. Ta- 
čiau vykstant techninei pažangai gali būti atrastas būdas, kaip 
transliacijos priėmimą padaryti priklausomą nuo tam tikros įran- 
gos; taip būtų sudaromos galimybės veikti rinkai. 

Tad vadinamasis viešasis sektorius neturi būti traktuojamas 
kaip valdžiai rezervuotų funkcijų ar paslaugų aibė; jį veikiau 
reikėtų traktuoti kaip tam tikrą materialių priemonių kiekį, pa- 
tikėtą valdžiai, kad ji teiktų tam tikras paslaugas. Šiame vaid- 
menyje valdžiai nebūtina suteikti jokių ypatingų galių, išskyrus 
teisę pagal tam tikrą vieningą principą prievarta surinkti reikia- 
mus išteklius; tvarkydama tuos išteklius ji neturi pretenduoti į 
kokias nors ypatingas privilegijas, o privalo, kaip bet kuri kita 
organizacija, paklusti toms pačioms bendroms elgesio (bei po- 
tencialios konkurencijos) taisyklėms. 

Toks viešasis sektoriaus apimantis visus valdžios dispozici- 
joje esančius žmogiškuosius bei materialinius išteklius, taip pat 
jos aprūpinamas bei išlaikomas bendrojo naudojimo institucijas 
ir tarnybas, kelia reguliavimo problemų, kurias šiandien spren- 

džia įstatymų leidyba. Tačiau „įstatymai“, kurie šiam tikslui ku- 
riami, savo prigimtimi labai skiriasi nuo tų universalių elgesio 
taisyklių, kurias vadinome teisės taisyklėmis. Jie reguliuoja tai, 
kaip turi būti tiekiamos bei individų naudojamos tokios viešo- 
sios gėrybės, kaip keliai, bei įvairios viešos bendrojo naudojimo 
paslaugos. Taisyklės, kurios čia taikomos, savo prigimtimi yra 
organizacinės, nukreiptos į konkrečius rezultatus, tai nėra tei- 
singo elgesio taisyklės, delimituojančios privačias valdas, ir jų 
turinį daugiausia lemia efektyvumas, arba praktiškumas, o ne 
teisingumas. Čia esame susiję su valdymo, o ne tikrosios įstaty- 
mų leidybos dalykais; ir nors nustatydama šias jos teikiamų pa- 
slaugų naudojimo taisykles valdžia privalo paisyti tam tikrų 
bendrų teisingumo reikalavimų (pavyzdžiui, jai neleistina vyk- 
dyti savavališkos diskriminacijos), materialųjį šių taisyklių turi- 
nį daugiausia lemia teikiamų paslaugų naudingumo, arba efek- 
tyvumo, sumetimai. 

Taisykles, reguliuojančias naudojimąsi viešąja gėrybe, gerai 
iliustruoja kelių, arba eismo apskritai, taisyklės, nors jos dažnai 
klaidingai laikomos teisingo elgesio taisyklių pavyzdžiu. Nors 
jos taip pat yra elgesio taisyklių formos, nuo universalių teisin- 
go elgesio taisyklių skiriasi tuo, kad nedelimituoja privačių val- 
dų ir yra taikomos ne universaliai, o tik konkrečioms paslau- 
goms, kurias teikia valdžia. (Eismo taisyklės, pavyzdžiui, nega- 
lioja eismui, vykstančiam privačiame, pašaliniams uždarame, 
parke.) 

Šio pobūdžio reglamentacija teikiant viešąsias paslaugas yra 
neabejotinai būtina, tačiau turime atsispirti dabartinei tendenci- 
jai plėsti šią reglamentaciją į kitas, vadinamąsias „viešąsias vie- 
tas“, kurių komerciniu pagrindu parūpina privatus verslas. An- 
tai privatus teatras, gamykla, prekybos centras, sporto aikštelė 
ar konferencijų centras netampa viešosiomis vietomis griežtąja 
šio žodžio prasme vien dėl to, kad jomis siūloma naudotis pla- 
čiajai visuomenei. Be abejo, pagrįstai galima reikalauti, kad at- 

veriant tokias vietas visuomenei, būtų laikomasi tam tikrų nu- 
statytų bendrų taisyklių: pageidautina, kad tokiose vietose žmo- 
gus būtų tikras, jog jose laikomasi tam tikrų saugumo ar higie- 
nos standartų. Tačiau tokios taisyklės, kurių turi būti laikomasi 
atveriant privačias institucijas plačiajai visuomenei, priklauso 
kitai taisyklių kategorijai nei tos, kurios reguliuoja valdžios ku- 
riamų bei tvarkomų institucijų veiklą. Jų turinį determinuoja ne 
institucijos tikslas, ir jos yra skirtos tik paslaugomis besinaudo- 
jančių individų saugumui užtikrinti juos informuojant apie tai, 
dėl ko jie gali būti tikri tam tikroje vietoje, į kurią įžengia siek- 
dami savo pačių tikslų, ir kas jiems leidžiama tenai daryti. Kon- 
kretus savininkas, žinoma, turi teisę šiuos juridinius reikalavi- 
mus, taikomus bet kuriai viešų susibūrimų vietai, papildyti spe- 
cialiais savo klientams keliamais reikalavimais. Ir dauguma spe- 
cialaus reglamentavimo taisyklių, kurios nustato naudojimosi 
valdžios teikiamomis paslaugomis tvarką, savo pobūdžiu yra 
būtent tokios; jos neformuluoja bendrų taisyklių. 


Nepriklausomas sektorius 


„Viešasis sektorius“ turi būti traktuojamas ne kaip atskira pa- 
slaugų sritis, kurioje valdžia turi monopolį, o veikiau kaip visu- 
ma tokių paslaugų, kurias teikti reikalaujama iš valdžios tik tol, 
kol nėra galimybių jas teikti geresniu būdu - šį principą ypač 
svarbu atsiminti svarstant dar vieną svarbią problemą, kurią čia 
galime aptarti tik labai glaustai. Nors valdžiai leistina įsikišti 
ten, kur rinka neteikia tam tikros reikalingos paslaugos, prievar- 
tinių galių naudojimas reikiamoms lėšoms surinkti dažnai nėra 
vienintelė arba geriausioji alternatyva. Tai gali būti efektyviau- 
sias būdas kolektyvinėmis gėrybėmis apsirūpinti ten, kur jų gei- 
džia dauguma arba pakankamai didelė gyventojų grupė, turinti 
politinės įtakos. Tačiau visada yra daugybė paslaugų, kurių daug 
kas pageidauja, ir kurios pasižymi visais kolektyvinių gėrybių 

bruožais, nors susidomėjimą jomis reiškia tik nedaugelis. Didy- 
sis rinkos pranašumas yra tas, kad ji tarnauja ir mažumai, ir 
daugumai. Yra sričių, ypač susijusių su tuo, kas laikoma „kul- 
tūra“, kur labai abejotina, ar daugumos nuomonei leistina įsivy- 
rauti stelbiant mažesniųjų grupių nuomonę - tokia padėtis la- 
biausiai tikėtina ten, kur politinė organizacija tampa vieninteliu 
kanalu, per kurį apie save gali pareikšti kai kurie žmonių sko- 
niai. Visi nauji skoniai ir norai iš pradžių neišvengiamai yra tik 
nedaugelio, tad jeigu jų tenkinimas priklausytų nuo daugumos 
pritarimo, daugelis dalykų, kuriuos dauguma būtų pamėgusi 
kartą su jais susidūrusi, apskritai niekada netaptų jai prieinami. 

Būtina priminti, jog kur kas anksčiau negu valdžia įžengė į 
šias sritis, daugelis dalykų, kurie šiandien laikomi pripažinto- 
mis kolektyvinėmis gėrybėmis, buvo teikiami visuomeniškai ak- 
tyvių individų arba jų grupių pastangomis, jiems parūpinant 
lėšų tiems viešiesiems reikalams, kuriuos jie laikė svarbiais. Vie- 
šas švietimas, viešos ligoninės, bibliotekos, vieši muziejai, teat- 
rai bei parkai — visas šias paslaugas iš pradžių teikė ne valdžia. 
Ir nors šias sritis, kur pirmeiviai buvo privatūs mecenatai, dabar 
daugiausia savo žinion perėmė valdžia“ vis vien privačios ini- 
ciatyvos poreikis išlieka daugelyje kitų, kurių svarba dar nėra 
visuotinai pripažinta ir kur valdžios įsikišimas nėra nei veiks- 
mingas, nei pageidautinas. 

Praeityje šį kelią nužymėjo pirmiausia bažnyčios, o vėliau, 
ypač anglosaksų šalyse, įvairūs privatūs fondai bei nesuskai- 
čiuojamos privačios draugijos ar labdaros agentūros. Tam tikru 
mastu joms įsikurti padėdavo privatus turtas, kaip paveldas ski- 
riamas įvariems filantropiniams tikslams. Tačiau daugelio jų pra- 
džia siejama su idealistais, disponuojančiais nedideliais ištek- 
liais, tačiau savo organizacinius bei agitacinius sugebėjimus pa- 
skyrusiems kokiam nors bendram reikalui. Neabejotina, jog šio 
pobūdžio savanoriškos pastangos ne tik atskleidė daugybę po- 
reikių, bet ir daugybę būdų jiems tenkinti, - ko negalima būtų 

tikėtis iš valdžios; neabejotina ir tai, jog kai kuriose srityse sava- 
noriškos pastangos yra efektyvesnės ir atveria kanalus tai ver- 
tingai individų energijai bei sentimentams, kurie šiaip jau liktų 
nepareikšti. Antai jokiai valstybinei agentūrai niekada nėra pa- 
vykę sugalvoti ir įsteigti tokios efektyvios organizacijos kaip Al- 
coholics Anonymous. Man taip pat atrodo, jog vietinės pastangos 
sprendžiant aktualias mūsų miestų problemas teikia daugiau 
vilčių negu valstybinės miestų „atnaujinimo programos“. Visa 
ši raida būtų vykusi daug sparčiau ir platesniu mastu, jeigu 
trumparegiškas siekis iškart ir visur taikyti tuos pačius vaistus 
dažnai nebūtų baigdavęsis tuo, kad viskas būdavo perleidžia- 
ma valdžiai, kurios negrabūs pirmieji žingsniai šioje srityje pa- 
prastai užkerta kelią pažangai. 

Tad įprastas visos visuomeninės erdvės suskirstymas į pri- 
vatųjį ir viešąjį sektorius šiek tiek klaidina. Kaip įtikinamai pa- 
rodė R. C. Cornuelle'is*, sveikai visuomenei labai svarbu, kad 
šalia komercinio ir valstybinio išliktų trečiasis, nepriklausomas, 
sektorius, kuris paprastai efektyviau gali teikti daugelį tų pa- 
slaugų, kurias, dabartiniu mūsų įsitikinimu, turi teikti valdžia. 
Tiesą sakant, toks nepriklausomas sektorius plačiai ir tiesio- 
giai galėtų konkuruoti su valdžia viešųjų paslaugų srityje ir 
taip neutralizuoti didžiausią valstybinių paslaugų pavojų, bū- 
tent —- monopolizmą bei su juo susijusias monopolinės savi- 
valės ir neefektyvumo problemas. Paprasčiausiai netiesa, jog, 
anot J. K. Galbraitho, „nėra alternatyvos valstybiniam valdy- 
mui“. Tokia alternatyva paprastai yra, ir bent Jungtinėse Vals- 
tijose Žmonės jai turi būti dėkingi daug labiau nei jie įsivaiz- 
duoja. Daugelyje sričių šio nepriklausomo sektoriaus plėtra bei 
jo galių stiprinimas yra vienintelis kelias išvengti visiško val- 
džios įsiviešpatavimo visuomenės gyvenime. R. C. Cornuelle'is 
parodo šį kelią; ir nors jo optimizmas dėl nepriklausomojo 
sektoriaus galimybių, jeigu jis bus sąmoningai puoselėjamas ir 
plėtojamas, iš pirmo žvilgsnio gali atrodyti iliuzinis, iš tikrų- 

jų nėra nepagrįstas. Jo nedidelė šiai temai skirta knyga, man 
atrodo, yra viena perspektyviausių pastarųjų metų politinės 
minties atodangų. 

Nors realūs ir potencialūs nepriklausomojo sektoriaus laimė- 
jimai puikiai iliustruoja vieną iš pagrindinių mūsų knygos tezių, 
tačiau jam čia galime skirti labai mažai dėmesio, nes mums pir- 
miausia rūpi apibrėžti valdžios galių ribas. Tikrai norėčiau šią 
temą aptarti išsamiau jau vien dėl to, kad išaiškinčiau, jog vi- 
suomeniškumo dvasia nebūtinai reiškiasi valdžios įsikišimo rei- 
kalavimais ar pritarimu tokiam įsikišimui. Deja, negaliu perne- 
lyg nutolti nuo šio skyriaus temos, kur mums rūpi klausimas, 
kokias tarnybines funkcijas valdžia gali atlikti naudingai, o ne 
klausimas, kurių funkcijų jai nereikėtų imtis. 


Mokesčiai ir viešojo sektoriaus dydis 


Atskiri individai iš skirtingų valdžios paslaugų gauna labai ne- 
vienodai naudos; tad realiai tarpusavyje sutarti dėl tokių pa- 
slaugų apimties jie gali tik su sąlyga, kad kiekvienas tikėsis gau- 
ti daugmaž tiek tų paslaugų, kiek moka mokesčių. Kaip jau 
matėme, šis sutarimas turi būti interpretuojamas ne kaip kiek- 
vieno sutikimas dengti visų valdžios paslaugų kaštus, o veikiau 
kaip kiekvieno sutikimas mokėti pagal tą patį bendrą principą 
už paslaugas, kurių kaštai dengiami iš bendro fondo. Tad ben- 
drą viešojo sektoriaus apimtį turi lemti sprendimas dėl mokes- 
čių dydžio. 

Racionalus sprendimas dėl valdžios teiktinų paslaugų gali 
būti pasiektas tik sutarimu dėl bendros tokių paslaugų apim- 
ties, todėl kiekvienas pilietis, balsuojantis dėl vienokio ar kito- 
kio išlaidų straipsnio, privalo žinoti, jog jam teks pakelti tam 
tikrą dalį kaštų. Deja, visa viešųjų finansų praktika klostėsi kaip 
pastanga pergudrauti mokesčių mokėtoją, kad jis mokėtų dau- 
giau, negu įsivaizduoja mokąs, ir pritartų viešosioms išlaidoms 

tikėdamasis, jog kažkam kitam, o ne jam, teks jas pakelti. Net 
viešųjų finansų teorijoje buvo iškelti visi galimi apmokestinimo 
kriterijai, išskyrus tą vienintelį, kuris yra bene svarbiausias de- 
mokratijoje: kad sprendimų priėmimo procedūra leistų nustaty- 
ti racionalias viešųjų išlaidų dydžio ribas. Tam, matyt, reikėtų, 
kad principai, pagal kuriuos atskiriems individams seikėjama jų 
kaštų našta, būtų nustatomi iš anksto, ir kad kiekvienas balsuo- 
jantis už bet kokias išlaidas žinotų, jog tam tikrą iš anksto nu- 
statytą jų dalį teks dengti jam, ir taip galėtų sudaryti jam ten- 
kančios naudos ir užkraunamų kaštų balansą. 

Tačiau svarbiausias viešųjų finansų rūpestis nuo pat pradžių 
buvo tik toks - kaip surinkti kuo didesnę mokesčių sumą suke- 
liant kuo mažesnį pasipriešinimą; o svarbiausias kriterijus, kad 
mokesčių rinkimo būdas veiktų kaip saugiklis, ribojantis bendrą 
išlaidų dydį, buvo beveik nesvarstomas. Apmokestinimo būdas, 
žmones skatinantis manyti, jog „už tai mokės kiti“, taip pat va- 
dovavimasis principu, jog dauguma turi teisę apmokestinti ma- 
žumas pagal taisykles, netaikomas jai pačiai (kaip, pavyzdžiui, 
progresyvinių mokesčių atveju), neišvengiamai lemia nuolatinį 
viešųjų išlaidų didėjimą, peržengiantį tą jų apimtį, kurios iš tik- 
rųjų geidžia individas. Racionalus ir atsakingas viešųjų išlaidų 
dydžio klausimo sprendimas, jeigu priimamas demokratinio bal- 
savimo būdu, suponuoja, jog individualūs balsuotojai suvokia, 
kad numatomas išlaidas teks dengti jiems. Kai pritariantieji tam 
tikram išlaidų straipsniui žino, jog jiems neteks jų pakelti, o 
veikiau sprendžia klausimą, kam toji našta turėtų būti užkrauta, 
ir kai dauguma jaučia, jog jos numatomos išlaidos bus dengia- 
mos iš kitų žmonių kišenių, tada susiklosto padėtis, kai ne išlai- 
dos derinamos su turimomis lėšomis, bet ieškoma lėšų išlai- 
doms, kurios nustatomos neatsižvelgiant į kaštus. Vykstant šiam 
procesui galiausiai susiklosto nuostata politinį spaudimą bei ki- 
tų prievartavimą traktuoti kaip pigiausią geidžiamų paslaugų 
įsigijimo būdą. 

Svarstant viešųjų išlaidų dydžio klausimą racionalus spren- 
dimas įmanomas tik tuo atveju, kai principai, pagal kuriuos kiek- 
vienam nustatomas jo įnašas, garantuoja, jog balsuodamas dėl 
bet kurio išlaidų straipsnio kiekvienas atsižvelgs į kaštus, taigi 
tik tuo atveju, kai kiekvienas žinos, jog visas išlaidas, kurioms 
jis pritaria, jis turės dengti pagal tam tikrą iš anksto nustatytą 
taisyklę negalėdamas įsakyti, kad kažkas būtų daroma kito są- 
skaita. Dabar vyraujanti sistema pačia savo sandara skatina ne- 
atsakingas ir švaistūniškas išlaidas. 

Viešojo sektoriaus nuolatinio ir neribojamo augimo tendenci- 
ja jau prieš šimtmetį leido suformuluoti „didėjančių valstybės 
išlaidų dėsnį“. Kai kuriose šalyse, pavyzdžiui, Didžiojoje Bri- 
tanijoje, tas augimas jau pasiekė tašką, kai valdžios kontroliuo- 
jama nacionalinių pajamų dalis yra didesnė kaip 50 procentų. 
Tačiau ši valdžios mechanizmo ekspansija yra neišvengiamas 
egzistuojančios institucinės sandaros padarinys; vargu ar gali- 
ma tikėtis kitokio rezultato sistemoje, kurioje iš pradžių nusta- 
tomi „poreikiai“, o paskui jiems skiriamos lėšos sprendimu žmo- 
nių, kurie dažniausiai gyvena iliuzija, jog jiems patiems nerei- 
kės tų lėšų parūpinti. 

Yra šiokio tokio pagrindo manyti, kad visuomenei turtėjant 
ir gyventojų tankumui didėjant poreikių dalis, kuri gali būti 
tenkinama tik kolektyvinėmis pastangomis, didės, tačiau beveik 
nėra jokio pagrindo manyti, jog toji jų dalis, kurią jau kontro- 
liuoja valdžia, ypač centrinė, skatina taupų išteklių naudojimą. 
Tie, kurie palankiai žvelgia į šią raidą, paprastai neatsižvelgia į 
tai, kad kiekvienas žingsnis šia kryptimi reiškia spontaninės vi- 
suomeninės tvarkos, tarnaujančios skirtingiems individų porei- 
kiams, transformavimą į organizacinę tvarką, kuri gali tarnauti 
tik daugumos nustatomai konkrečių tikslų aibei arba, tiksliau, 
tendenciją į tokį transformavimą, nes pati ši organizacinė tvarka 
tampa per daug sudėtinga, kad ją pajėgtų suprasti rinkėjai ar 
įvaldyti biurokratai, kuriems patikimas tų išteklių naudojimas. 

Pastaruoju metu girdime balsų, rimtai tvirtinančių, jog esa- 
mos politinės institucijos negarantuoja adekvataus viešojo sek- 
toriaus finansavimo.!! Išties, kai kurios iš tų paslaugų, kurias 
privalo teikti valdžia, veikiausiai teikiamos neadekvačiai. Ta- 
čiau tai nereiškia, jog visuminės valdžios išlaidos yra per ma- 
žos. Visai gali būti, jog prisiėmusi per daug užduočių, valdžia 
nebesusidoroja su svarbiausiomis, juo labiau kad dabartinė pro- 
cedūra, pagal kurią yra nustatoma valdžiai patikimų visuome- 
nės išteklių dalis, beveik garantuoja, kad toji dalis yra daug 
didesnė už tą, kuriai pritaria (ar kurią bent suvokia) dauguma 
žmonių. Tai neginčijamai patvirtina įvairių viešosios nuomonės 
apklausų rezultatai, iš kurių naujausieji Didžiojoje Britanijoje 
parodė, jog maždaug 80 proc. visų klasių ir visų amžiaus gru- 
pių Žmonių pasisako už pajamų mokesčių mažinimą, ir ne dau- 
giau kaip 5 proc. bet kurios žmonių grupės narių pritaria jų 
didinimui - ir tai yra bene vienintelė įvairiausių mokesčių naš- 
ta, kurios svorį jie daugmaž teisingai suvokia." 


Saugumas 


Čia mums nebūtina plačiau nagrinėti antrosios neginčijamos 
funkcijos, kurią valdžia turi atlikti net „minimalios valstybės“ 
sąlygomis, t.y. gynybos nuo išorės agresijos funkciją. Į šią funk- 
ciją bei su ja susijusią tarptautinių santykių sritį atkreipiame 
dėmesį tik tam, kad primintume, kokią plačią veiklos sritį ap- 
ima toji valdžios veikla, kuri negali būti griežtai saistoma ben- 
drų taisyklių (ar net veiksmingai reguliuojama atstovaujamo- 
sios asamblėjos) ir kurioje vykdomajai valdžiai turi būti suteikta 
plati nuožiūros laisvė. Šioje vietoje galbūt verta priminti, jog 
būtent noras stiprinti valdžią jos santykiuose su kitomis šalimis 
skatino jai patikėti ir tokias užduotis, kurias veikiausiai efekty- 
viau atlieka regioninė, arba vietinė, valdžia. Karo grėsmė visada 
buvo pagrindinė valdžios galių centralizavimo priežastis. 

Tačiau užsienio priešų keliamas pavojus (ar maišto šalies vi- 
duje pavojus) nėra vienintelis, su kuriuo susiduria visuomenės 
nariai ir su kuriuo veiksmingai gali dorotis tik organizacija, dis- 
ponuojanti prievartos galia. Dauguma neabejotinai mano, kad 
tik tokia organizacija, kuri imasi prevencinių arba atstatomųjų 
priemonių, yra pajėgi veiksmingai dorotis su tokiomis stichinė- 
mis nelaimėmis kaip uraganai, liūtys, žemės drebėjimai, epide- 
mijos ir pan. Apie tai kalbame tik norėdami priminti dar vieną 
priežastį, dėl kurios svarbu, kad valdžia turėtų galimybę savo 
pačios nuožiūra tvarkyti jai patikėtus materialinius išteklius. 

Tačiau yra dar viena klasė bendrų rizikos faktorių, į kurią 
valdžios įsikišimo būtinybė anksčiau paprastai nebūdavo pripa- 
žįstama; turiu omeny tą padėtį, kai dėl vietos bendruomenių 
irimo (vystantis labai mobiliai ir atvirai visuomenei) vis dau- 
giau žmonių netenka glaudžių ryšių su konkrečiomis grupėmis, 
kurių pagalbos ir paramos jie galėtų tikėtis nelaimės atveju. Pro- 
blema, su kuria čia pirmiausia susiduriame - tai likimas žmo- 
nių, kurie dėl vienokių ar kitokių priežasčių negali išsilaikyti 
rinkoje: ligonių, nusenusių, fizinės ar dvasinės negalios kamuo- 
jamų, našlių ir našlaičių, t.y. visų tų Žmonių, kurie susiduria su 
negandomis, galinčiomis užklupti kiekvieną ir nuo kurių dau- 
guma negali visiškai apsidrausti vien savo jėgomis, nors tokį 
draudimą visiems gali suteikti visuomenė, pasiekusi tam tikrą 
materialinės gerovės lygį. 

Tam tikrų minimalių pajamų, arba pajamų „grindų“, žemiau 
kurių niekas neturėtų smukti net nesugebėdamas pasirūpinti 
savimi, garantija atrodo ne tik visiškai teisėta saugos priemonė 
prieš šį bendrą rizikos faktorių; ji yra netgi būtina Didžiojoje 
visuomenėje, kurioje individas jau negali kelti ypatingų reikala- 
vimų nedidelės grupės, kurioje jis gimė, nariams. Sistema, dau- 
gumą Žmonių viliojanti atsisakyti to santykinio saugumo, kurį 
garantuoja narystė nedidelėje grupėje, veikiausiai žadintų di- 
džiausią nepasitenkinimą ar net smurtinę reakciją, jeigu tie, ku- 


88 LAISVOSIOS VISUOMENĖS POLITINĖ TVARKA 


rie iš pradžių pasinaudoję jos teikiamais pranašumais, liktų be 
paramos tada, kai ne dėl jų kaltės netektų galimybės užsidirbti 
pragyvenimui." 

Deja, pastangos parūpinti vienodą minimumą visiems tiems, 
kurie negali pasirūpinti savimi, buvo susietos su visiškai kito- 
kiais tikslais - su mėginimais garantuoti „teisingą“ pajamų pa- 
skirstymą, kurie, kaip matėme, virto mėginimais individams ga- 
rantuoti jų pasiekto gyvenimo lygio išlikimą. Suprantama, jog 
šio pobūdžio garantija būtų privilegija, kuri negalėtų būti su- 
teikta visiems, - ji galėtų būti suteikta tik kai kuriems, kitų pa- 
dėties bloginimo sąskaita. Jeigu lėšos, būtinos šiam tikslui, su- 
renkamos mokesčiais, atsiranda dar ir kitas nenumatytas pada- 
rinys: susikuria didesnė nelygybė nei toji, kuri būtina rinkai funk- 
cionuoti. Juk palyginti su padėtimi, kur tokia parama nusenu- 
siems, neįgaliesiems ar išlaikytiniams darbdavio teikiama kaip 
darbo paslaugos kontrakto dalis, arba pagal savanoriškąjį ar pri- 
valomąjį draudimą (t.y. kaip savotiškas atidėtas užmokestis), 
šioje padėtyje gaunamas atlyginimas nesumažės, tačiau pati pa- 
slauga bus brangesnė, o tai reikš, jog šių aukštesnių pajamų 
tiekimas iš viešųjų lėšų fondo po to, kai tos paslaugos nebetei- 
kiamos, bus grynas priedas prie rinkoje uždirbtų pajamų. 

Tačiau piliečio ar šalies gyventojo teisės pripažinimas į tam 
tikrą pajamų minimumą, priklausomą nuo šalies turtingumo ly- 
gio, implikuoja tam tikrą šalies išteklių kolektyvizavimą, kuris 
yra nesuderinamas su Atviros visuomenės idėja ir kuris kelia 
rimtų problemų. Akivaizdu, kad dar ilgai bus neįmanoma visiš- 
kai garantuoti adekvataus ir vienodo minimalaus pragyvenimo 
standarto viso pasaulio žmonėms, ar kad turtingesnės šalys sa- 
vo piliečiams sutiks teikti ne didesnes minimumo garantijas, 
negu galima būtų parūpinti viso pasaulio žmonėms. Tačiau at- 
skirų šalių piliečiams garantuojant didesnio minimumo garanti- 
jas negu jos būtų garantuojant jas universaliai, susikuria padė- 
tis, kuri reikalauja riboti laisvą žmonių judėjimą per valstybių 

sienas. Žinoma, yra ir kitokių priežasčių, kodėl tokie apriboji- 
mai atrodo reikalingi tol, kol egzistuoja tam tikri nacionalinių 
ar etninių tradicijų skirtumai (ypač skiriasi gyventojų prieaugio 
tempai), kurie savo ruožtu daugiausia neišnyksta todėl, kad 
išlieka migracijos apribojimų. Turime pripažinti faktą, jog čia 
susiduriame su liberalių politikos principų universalaus taiky- 
mo riba, kurią neišvengiamai nubrėžia realūs dabarties pasau- 
lio faktai. Tačiau jos egzistavimas nereiškia, jog pats liberalusis 
argumentas beviltiškai ydingas, jis tik reiškia, jog tokie libera- 
lūs principai kaip tolerancija nuosekliai gali būti taikomi tik 
tiems, kurie patys vadovaujasi liberaliais principais ir ne visa- 
da gali būti pritaikomi nesivadovaujantiems jais. Tas pat pasa- 
kytina apie kai kuriuos moralės principus. Tad neišvengiamos 
šios bendros taisyklės taikymo išimtys neteikia pagrindo daryti 
panašių išimčių toje sferoje, kur valdžia nuosekliai gali laikytis 
liberalių principų. 

Čia neturime galimybių išsamiau nagrinėti techninių detalių 
tokio „socialinės rūpybos“ aparato, kuris negriautų rinkos tvar- 
kos ir nežeistų pamatinių individo laisvės principų. Tai jau mė- 
ginome padaryti kitoje vietoje.! 


Valstybinis paslaugų monopolis 


Yra dvi labai svarbios paslaugų sritys, kurių monopolį (arba 
prerogatyvą) valdžia pasisavino taip seniai, jog dabar jos laiko- 
mos būtinu ir natūraliu valdžios atributu, nors šie monopoliai 
nebuvo kuriami visuomeninio naudingumo sumetimais ir fak- 
tiškai jie jam netarnauja. Turiu omeny išimtinę teisę leisti pini- 
gus ir teikti pašto paslaugas. Monopoliai čia buvo įvesti ne tam, 
kad visuomenė gautų geresnes paslaugas, o vien tam, kad val- 
džia įgytų didesnių galių; dėl to visuomenė ne tik gauna kur 
kas prastesnes paslaugas nei jos būtų nesant monopolio, bet ir, 
pirmiausia pinigų atveju, savo kasdieninėje veikloje nuolat su- 

siduria su didžiule rizika, kurią neišvengiamai kelia politinė pi- 
nigų kontrolė - rizika, iš kurios ji greit būtų radusi kaip išsiva- 
duoti, jeigu jai būtų leista tai padaryti. 

Pašto monopolis (Jungtinėse Valstijose — tik laiškų pristaty- 
mo monopolis), visiškai akivaizdu, atsirado tik dėl valdžios no- 
ro kontroliuoti piliečių susižinojimą, jokio kito pagrindo jis ne- 
turi." Pačią šią paslaugą sukūrė ne valdžia, o perėmė iš priva- 
taus verslo. Pašto monopolis ne tik nepagerino susižinojimo pa- 
slaugos, ne tik valdžiai nedavė papildomų įplaukų - pastarai- 
siais dešimtmečiais visame pasaulyje jo kokybė nuolat blogėjo ir 
jis tapo ne tik didėjančia našta mokesčių mokėtojams, bet ir rim- 
tu kliuviniu verslui. Suvokusios, jog valdžia yra bejėgiškiausias 
darbdavys, profesinės sąjungos valstybinių paslaugų srityje įgi- 
jo didžiulių šantažo galių kartkartėmis paralyžiuodamos net vie- 
šąjį gyvenimą. Tačiau net nekalbant apie streikus ir panašius 
dalykus, didėjantis valstybinių pašto paslaugų neefektyvumas 
tampa realia kliūtimi efektyviam visų išteklių naudojimui. Jiems 
galioja visi tie argumentai prieš valstybinį įvairių kitų „viešųjų 
tarnybų“ monopolį: transporto, ryšių bei energetikos, kuriuos 
dar nagrinėsime toliau. 

Tačiau deramų monetarinių institucijų problema yra per daug 
plati ir sudėtinga, kad ją galėtume išnagrinėti šiame kontekste.!“ 
Norint suprasti jos esmę būtina atsikratyti giliai įsišaknijusių 
mąstymo įpročių ir naujai pažvelgti į monetarinę teoriją. Jeigu 
panaikinus valstybinį monopolį atsivertų kelias skirtingų pini- 
ginių vienetų konkurencijai, vien tai būtų pažanga, palyginti su 
valstybiniu pinigų monopoliu, kuriuo nuolat buvo piktnaudžiau- 
jama apiplėšinėjant ir apgaudinėjant piliečius; tačiau pagrindi- 
nis jo tikslas būtų įvesti būtinąją discipliną valdžios vykdomai 
pinigų leidybai - suteikti galimybę ją išstumti patikimesnei pi- 
nigų leidybai. Atsiradus tokiai konkurencijai paprastas pilietis 
savo įprastuose sandoriuose vis vien galėtų naudotis jam pažįs- 
tamais pinigais, ir jais jau galėtų pasitikėti. Tokiu atveju iš val- 

džios būtų atimta ne tik viena iš pagrindinių ekonomikos žlug- 
dymo bei individų laisvės ribojimo priemonių, bet ir būtų paša- 
linta viena iš jos nuolatinės ekspansijos priežasčių. Yra visiška 
nesąmonė manyti, jog valdžia gali būti reikalinga nuo kokių 
nors pavojų (išskyrus pinigų klastojimą, kurį, kaip bet kurią kitą 
apgaulę, draudžia įprastos teisės taisyklės) „apginti“ šalyje nau- 
dojamą pinigą, nebent ji būtų reikalinga apsisaugoti nuo pavo- 
jų, kylančių iš jos pačios: pinigai pirmiausia turi būti ginami 
nuo valdžios. Pinigų eksportuotojai, kitokių pinigų tiekėjai ir 
pan., prieš kuriuos politikai meistriškai nukreipia visuomenės 
pyktį, iš tiesų yra geriausi sarginiai šunys, kurie, jeigu jiems 
būtų leidžiama laisvai užsiimti savo verslu, priverstų valdžią 
sąžiningai elgtis su pinigais. Valiutų keitimo kursų kontrolė ir 
panašūs dalykai paprasčiausiai valdžiai padeda tęsti savo juo- 
dąjį darbą - jai konkuruojant rinkoje dėl išteklių su savo pilie- 
čiais ir naudojant specialiai tam tikslui pagamintus pinigus. 
Nėra jokio pagrindo uoliai puoselėjamam mitui, jog tam tik- 
roje teritorijoje būtinai turi cirkuliuoti vienintelis pinigas, arba 
vienintelė teisėta mokėjimų priemonė. Kadaise valdžia galbūt 
atliko naudingą darbą tikrindama ir sertifikuodama monetų svo- 
rį bei grynumą, nors ir ši paslauga nebuvo atliekama nei pati- 
kimiau, nei sąžiningiau už tą pačią paslaugą, teikiamą autori- 
tetingų pirklių. Pretenduodami į pinigų leidimo prerogatyvą val- 
dovai siekė tik senjoražo pelno ir savo įvaizdžio išplatinimo po 
visus jų valdomos teritorijos kampus, kad parodytų jų gyven- 
tojams, kam šie yra pavaldūs. Šia prerogatyva naudodamiesi 
kaip prievartos ir apgaulės įrankiu jie ir jų paveldėtojai begė- 
diškai piktnaudžiavo. Be to, visų pinigų leidybos teisių aklo 
išsižadėjimo moderniaisiais laikais buvo išsireikalauta vien sie- 
kiant įgyti efektyvesnį valdymo bei lėšų išgavimo įrankį, o ne 
dėl įsitikinimo, jog tai duos naudos visuomenei. Britų vyriau- 
sybė 1694 metais Anglijos bankui suteikė (šiek tiek apribotą) 
banknotų leidimo monopolį todėl, kad jai už tai buvo sumokė- 

ta, o ne todėl, kad toks monopolis tarnavo visų labui. Ir nors 
nuo tų laikų iliuzija, kad valstybinis monopolis labiau nei rin- 
ka šaliai garantuoja patikimesnį pinigą, tapo monetarinių ins- 
titucijų raidos pagrindu, faktai aiškiai liudija, jog ten, kur ši 
galia nebuvo ribojama kokiu nors automatiniu mechanizmu, 
tokiu kaip aukso paritetas, ja buvo piktnaudžiaujama - pinigų 
klastojimu nusavinant šalies žmonių lėšas. Bet kuri pinigų is- 
torijos studija rodo, jog valdžia, turinti tiesioginę pinigų kiekio 
kontrolę, anksčiau ar vėliau ima šia galia piktnaudžiauti. Ne- 
turėsime patikimų pinigų tol, kol nebus draudžiama siūlyti ge- 
resnių pinigų už tuos, kuriuos mums teikia tam įpareigota val- 
džia. Kol šiai klastojimo praktikai nebus užkirstas kelias - žmo- 
nėms leista atsisakyti oficialios valiutos — tol bet kuri valdžia 
bus verčiama griebtis tokios praktikos klaidingai įsivaizduo- 
jant, kad ji gali ir, vadinasi, privalo garantuoti visišką Žmonių 
užimtumą manipuliuodama monetariniais svertais; kartais tai 
net pateikiama kaip argumentas, esą negalime išsiversti be eko- 
nomikos „planavimo“, „valdymo“ ar „vairavimo“. Žinoma, pa- 
tirtis ir čia patvirtina, jog būtent infliacinė valdžios politika su- 
kelia tą ligą, kuriai gydyti jos griebiamasi; nors infliacija trum- 
pam gali sumažinti nedarbą, ji to pasiekia daug didesnio vė- 
lesnio nedarbo kaina. 

Tokie pat argumentai galioja kalbant ir apie kitas monopoli- 
zuotas paslaugas, kurias naudingai gali teikti valdžia, ypač vie- 
tos, tačiau būdama monopolininkė ji veikiausiai bus priversta 
jomis piktnaudžiauti. Šiuo atveju žalingiausias piktnaudžiavi- 
mas nėra tas, kurio visuomenė labiausiai baiminasi, būtent lupi- 
kiškos kainos, bet politinio spaudimo nulemtas neekonomiškas 
išteklių naudojimas. Transporto, ryšių bei energetikos monopo- 
liai, kurie ne tik užkerta kelią konkurencijai, bet ir juos nusta- 
tant pagal tariamus teisingumo reikalavimus neišvengiamai po- 
litizuoja kainų tarifus, daugiausia kalti dėl tokių reiškinių kaip 

hipertrofinė miestų plėtra. Ji yra neišvengiamas rezultatas padė- 
ties, kai kiekvienas, net pasirinkęs atokiausią gyvenamąją vietą, 
teisėtai gali reikalauti šių paslaugų — nepaisant jų kaštų - už tą 
pačią kainą, kurią moka gyvenantieji miesto centre. 

Kita vertus, natūralu reikalauti, kad valdžia, kaip organiza- 
cija, daranti didžiausias išlaidas ir investicijas, kurios veikla ne- 
gali būti visiškai pagrįsta pelningumo reikalavimais ir kurios 
finansavimas mažai priklauso nuo kapitalo rinkos būklės, pri- 
valo, kiek tai praktiškai įmanoma, savo išlaidas paskirstyti per 
tam tikrą laiką taip, kad jos būtų daromos privačių investicijų 
nuoslūgio periodais ir kad tokiu būdu viešosioms investicijoms 
skiriamos lėšos būtų naudojamos mažiausiais kaštais ir duotų 
didžiausios naudos visuomenei. Kodėl šio seno principo buvo 
nepaisoma ne tik tada, kai jį palaikė tik keletas ekonomistų, bet 
ir dabar, kai tapo madinga jį skelbti? Dalykas paaiškinamas po- 
litinėmis ir administracinėmis priežastimis. Kad valstybinių in- 
vesticijų dydžio pokyčiai būtų pakankamai spartūs stabilizavi- 
mo funkcijai atlikti, o ne, kaip paprastai, tokie lėti ir vėluojantys, 
jog padaro daugiau žalos, negu atneša naudos, reikėtų, kad visa 
valstybinių investicijų programa būtų konstruojama taip, jog jos 
vykdymo sparta galėtų būti greitai, be vilkinimo keičiama. Tam 
reikėtų, kad valdžios kapitalinių išlaidų dydis būtų užfiksuotas 
ilgam periodui į priekį - penkeriems ar septyneriems metams, 
numatant tik vidutinį jų tempą. Jeigu jį įvardysime kaip „tempą 
3“, tai centrinės valdžios nurodymu jis galėtų būti laikinai didi- 
namas visuose departamentuose 20 ar 40 proc. iki „tempo 4“ ar 

„tempo 5“ arba mažinamas 20 ar 40 proc. iki „tempo 2“ ar 
„tempo 1“. 

Kiekvienas valdžios departamentas žinotų, jog vėliau jis pri- 
valės kompensuoti šį padidėjimą arba sumažėjimą ir stengtųsi 
šiuos pokyčius daryti tose veiklos srityse, kur jų kaštai mažiausi 
ir kur jis laimi daugiausiai prisitaikydamas prie laikino darbo 

jėgos ir kitokių išteklių pertekliaus ar stygiaus. Turbūt nereikia 
aiškinti, kaip būtų sunku tokią programą veiksmingai įgyven- 
dinti ir kaip menkai esamas valdžios aparatas yra pritaikytas 
tokiai užduočiai atlikti. 


Informacija ir švietimas 


Šią sritį taip pat galime paliesti tik labai trumpai. Išsamesnę jos 
analizę skaitytojas gali rasti šiai temai skirtame ankstesniame 
mano darbe." 

Be abejo, informacija ir švietimas yra tarpusavyje susiję da- 
lykai. Tad argumentai, kuriais remiantis mėginama įrodyti bū- 
tinybę šias gėrybes finansuoti iš viešųjų lėšų, gana panašūs, ta- 
čiau jie nėra visiškai tapatūs tiems, kurie naudojami kitoms vie- 
šosioms gėrybėms. Nors informacija ir švietimas yra tokios gė- 
rybės, kurios gali būti parduodamos individualiai, tie žmonės, 
kurie negauna nė vienos, dažnai net nežino, kad jiems būtų 
naudinga jų įsigyti, o visuomenei gali būti naudinga, kad jie šių 
gėrybių įsigytų. Tai visiškai akivaizdu yra kalbant apie Žinias, 
kurios individams reikalingos tam, kad galėtų laikytis įstatymų 
bei dalyvauti demokratinėse valdymo procedūrose. Ir rinkos pro- 
cesas, nors yra vienas efektyviausių informacijos sklaidos me- 
chanizmų, funkcionuotų efektyviau, jeigu tam tikro pobūdžio 
informacija būtų prieinama nemokamai. Be to, informacija, kuri 
gali būti naudinga individams siekiant savųjų tikslų, gali atsi- 
rasti kaip šalutinis valdymo proceso padarinys, arba gali būti 
sukaupta tik valdymo institucijų - pavyzdžiu gali būti informa- 
cija, kurią teikia statistika, žemės registrai ir pan. Taip pat verta 
pabrėžti, jog daugeliu atvejų informacija, kartą įsigyta, nustoja 
būti trūkstamu ištekliu ir už nežymią kainą, palyginti su kaš- 
tais, kurių reikalauja pirminis jų įsigijimas, ji gali būti padaryta 
prieinama visiems. Tai, žinoma, nebūtinai reiškia, kad šios in- 
formacijos sklaida turi būti patikėta valdžiai: juk tikrai nenorė- 

tume, kad valdžia įgytų monopolį, pavyzdžiui, žiniasklaidoje; o 
tai, kad kai kuriose šalyse valdžia buvo monopolizavusi bevie- 
lio transliavimo priemones, buvo turbūt vienas iš pavojingiau- 
sių moderniųjų laikų politinių sprendimų. 

Nors dažnai labai abejotina, ar valdžia yra efektyviausia agen- 
tūra skleidžiant tam tikros rūšies informaciją, ir nors yra pavo- 
jaus, kad monopolizuodama šią paslaugą ji užkirs kelią kitiems 
ją tobulinti, būtų sunku apginti nuostatą, jog valdžiai apskritai 
nedera brautis į šią sritį, tad reali problema yra tik tokia: kokiu 
pavidalu ir kokiu mastu valdžia turėtų šias paslaugas teikti? 

Svarbiausias argumentas, kuriuo teisinama valstybės para- 
ma švietimui, yra tas, kad vaikai dar nėra atsakingi asmenys, 
kad jie dar nesupranta savo poreikių, taip pat nevaldo išteklių, 
kuriuos galėtų skirti žinioms įsigyti; tėvai ne visada gali ir nori 
investuoti į savo vaikų lavinimą tiek, kad sangrąža nuo šio ne- 
materialaus kapitalo prilygtų sangrąžai nuo materialaus kapita- 
lo. Šis argumentas galioja tik vaikams ir nepilnamečiams. Ta- 
čiau jį papildo dar vienas argumentas, galiojantis ir suaugusie- 
siems, būtent, kad švietimas gali atskleisti tų, kurie jį gauna, 
jiems patiems nežinomus sugebėjimus. Dažnai gali būti, kad 
jeigu individui bus padedama pirmaisiais jo lavinimosi etapais, 
savo potencialą toliau jis galės plėtoti savo paties iniciatyva. 

Tačiau net įtikinamiausi argumentai, kuriais grindžiamas bent 
jau bendrojo lavinimo valstybinis finansavimas, neimplikuoja, 
kad šį lavinimą turėtų organizuoti pati valdžia ar juo labiau kad 
valdžiai leistina įsigyti jo monopolį. Jeigu kalbame apie bendrą- 
ji, o ne apie aukštesnįjį lavinimą, tai anksčiau minėtas profeso- 
riaus Miltono Friedmano pasiūlymas!“ — teikti tėvams vauče- 
rius, kuriais jie galėtų mokėti už savo vaikų mokymąsi savo 
pačių pasirinktose mokyklose, kaip atrodo, turi daugybę prana- 
šumų prieš vyraujančią sistemą. Net jeigu tėvų pasirinkimas 
būtų ribojamas tomis mokyklomis, kurios tenkina tam tikrus 
minimalius standartus, tokia sistema būtų kur kas pranašesnė 

už valstybinių mokyklų sistemą, nes tada tėvai už papildomą 
užmokestį galėtų savo vaikams teikti jų pačių geidžiamą lavini- 
mą. Kalbant apie specialų profesinį lavinimą ir t.t., kai tai susiję 
su pilnamečiais, tai alternatyvių ir veikiausiai geresnių galimy- 
bių teikia sistema, tokia kaip Richardo Cornuelle'io pasiūlyta Uni- 
ted Student Aid Fund, Inc., kur studentai gauna paskolas, grąžina- 
mas iš didesnių pajamų, kurias toks išsilavinimas garantuoja.*? 


Kitos svarbios problemos 


Keletas kitų svarbių problemų, kurias reikėtų paliesti net pavir- 
šutiniškoje teisėtų valdžios funkcijų analizėje, čia gali būti tik 
paminėtos. Viena iš jų - tai valdžios ar kitokių agentūrų vykdo- 
mas kai kurių prekių ir paslaugų sertifikavimas, apimantis ir kai 
kurių veiklos rūšių valstybinį licencijavimą. Kažin ar galima neigti, 
jog vartotojo pasirinkimas labai palengvėtų ir rinkos funkciona- 
vimas pagerėtų, jeigu tam tikros kokybinės daiktų charakteris- 
tikos ar paslaugų teikėjų kvalifikacinės savybės būtų Žinomos 
visiems, o ne tik ekspertams - nors vėlgi visai neaišku, ar šiuo 
požiūriu tik valdžia galėtų išsikovoti pasitikėjimą. Statybų sau- 
gos, maisto kokybės ir pan. standartai, tam tikrų profesijų ser- 
tifikavimas, tam tikrų pavojingų dalykų (tokių kaip ginklai, 
sprogmenys, nuodai ar narkotikai) pardavimo ribojimas, taip 
pat Žmonių saugumą bei sveikatą sauganti reglamentacija to- 
kiose viešose vietose kaip teatrai, sporto aikštelės ir t.t., indivi- 
dams išties padeda pasirinkti, ir tokia parama kartais išties gali 
būti nepakeičiama. Kad produktai, siūlomi žmogui vartoti, ten- 
kintų minimalius higienos reikalavimus, pavyzdžiui, kad mėsa 
nebūtų užkrėsta trichinelioze, o pienas tuberkulioze, arba kad 
žmogus, save apibūdinantis kaip tam tikros srities profesionalą, 
pavyzdžiui, kaip gydytoją (kas implikuoja tam tikrą kompeten- 
ciją), realiai turėtų tokią kompetenciją, - visam tam veiksmin- 
giausia būtų turėti tam tikras bendras taisykles, kurių privalėtų 

laikytis visi, kurie tokias gėrybes ar paslaugas teikia. Tokiu at- 
veju kiltų turbūt tik grynai praktinis klausimas — ar pakaktų 
visiems suprantamo tokių prekių ar paslaugų standartų apibū- 
dinimo, ar tiesiog reikėtų drausti jas parduoti be sertifikavimo. 
Teisės viršenybei išsaugoti ir rinkos funkcionavimui garantuoti 
pakanka to, kad kiekvienas, kuris tenkina nustatytus bendrus 
standartus, teisėtai galėtų pareikalauti sertifikato, o tai reiškia, 
kad sertifikuojančių tarnybų galia neturi būti naudojama pasiū- 
lai reguliuoti. 

Problema, kelianti ypatingų keblumų, tai eksproprijavimas, ar- 
ba privalomas pardavimas, - teisė, kurią, kaip atrodo, valdžia įgy- 
ja vykdydama kai kurias būtinas savo funkcijas. Bent jau ku- 
riant adekvačią susisiekimo sistemą tokia teisė atrodo būtina, ir 
„eminent domain“ pavadinimu ji visada būdavo suteikiama val- 
džiai.“? Kol tokia galia jai suteikiama griežtai apibrėžtais atvejais 
ir pagal bendras teisės taisykles, kol reikalaujama visos vertės 
kompensacijos ir kol vykdomosios valdžios sprendimai gali būti 
apskundžiami nepriklausomiems teismams, tol ši galia nebūti- 
nai labai trikdo rinkos procesą ar žeidžia teisės viršenybės prin- 
cipą. Tačiau negalima nepripažinti, kad šiuo atveju prima facie 
iškyla konfliktas tarp pamatinių libertarinės tvarkos principų ir 
to, kas atrodo esant neabejotina valstybinės politikos būtinybe, 
ir kad vis dar neturime adekvačių teorinių principų kai kurioms 
šioje srityje iškylančioms problemoms spręsti. 

Yra dar keletas sričių, kur valdžia, kaip atrodo, dar neteikia 
individui tos saugos, kurios sąlygomis jis galėtų efektyviausiai 
siekti savo tikslų ir kartu labiausiai pasitarnauti visuomenės 
gerovei. Iš jų bene svarbiausia — tai privataus gyvenimo saugos 
problema, kuri savo sunkiausiu pavidalu iškilo tik moderniai- 
siais laikais didėjant gyventojų tankumui ir kurios atžvilgiu val- 
džia iki šiol aiškiai nesugeba nei surasti, nei įtvirtinti deramų 
taisyklių.?! Delimitavimas tam tikrų ribų, kuriose individas bū- 
tų apsaugotas nuo savo kaimynų ar net nuo tokių visuomenės 

atstovų kaip laikraštininkai smalsumo, - tai svarbi asmens lais- 
vės sąlyga. 

Galiausiai dar kartą skaitytojui turiu priminti, jog mėginant 
šias problemas aptarti glausčiau, jas teko nagrinėti vieningos 
centrinės valdžios funkcijų kontekste. Tačiau viena iš svarbiau- 
sių išvadų, kurią, kaip man atrodo, reikėtų padaryti — tai būti- 
nybė daugelį šių valdžios funkcijų perleisti regioniniams, arba 
vietos, valdžios organams. Tiesą sakant, galima pateikti svarių 
argumentų, kodėl aukščiausiajai valdžiai iš esmės derėtų palikti 
tik teisės ir tvarkos palaikymo funkciją, o pozityvių paslaugų 
teikimo užduotį perleisti smulkesniems valdymo vienetams. Dau- 
guma valstybinių paslaugų veikiausiai būtų teikiamos daug efek- 
tyviau, jeigu vietinės valdžios organams tektų - pagal taisykles, 
kurių jie patys negalėtų keisti - dėl gyventojų konkuruoti tarpu- 
savyje. Būtent nelemtoji būtinybė stiprinti centrinę valdžią gyni- 
mosi nuo išorės priešų dingstimi sukūrė padėtį, kai bendrų tai- 
syklių nustatymo ir konkrečių paslaugų teikimo uždaviniai bu- 
vo įduoti į tas pačias rankas ir toliau vis labiau suplakami į 
vieną krūvą. 

Mano įsitikinimu, mobilizavus nepriklausomą sektorių galima: (1) įdarbinti 
kiekvieną norintį ir galintų dirbti; (2) pašalinti skurdą; (3) suprasti ir išspręs- 
ti fermerių problemą; (4) kiekvienam garantuoti gerą medicininį aptarnavi- 
mą; (5) sustabdyti jaunimo nusikalstamumą; (6) atgaivinti mūsų miestus ir 
miestelius, lūšnynus padaryti normaliomis žmoniškomis bendruomenėmis; 
(7) visiems garantuoti pakankamas senatvės pensijas; (8) pakeisti šimtus 
valstybinės reglamentacijos aktų efektyvesniais elgesio kodeksais, kurie bus 
ryžtingai ginami kiekvienos profesijos ir budrios spaudos; (9) geriau tvar- 
kyti šalies mokslinių tyrimų pastangas; (10) mūsų užsienio politiką pada- 
ryti Žygiu už Žmonių gerovę ir asmens orumą; (11) labiau išplėtoti akcinę 
nuosavybę; (12) sustabdyti oro ir vandens taršą; (13) suteikti kiekvienam 
geidžiamą ir naudingą išsilavinimą; (14) kiekvienam norinčiam suteikti kul- 
tūrinių bei lavinimosi galimybių; (15) baigti su rasine segregacija. Nepri- 
klausomas sektorius yra pajėgus atlikti šias didžiules užduotis. Tačiau keis- 
ta, kad būtent tada, kai jo galia pradėjo augti, mes pradėjome jam patikėti 
vis mažiau užduočių, vis daugiau bendrų reikalų perduodami valdžiai. 


Pateikiu šį stulbinantį teiginį tam, kad kuo daugiau skaitytojų sugundyčiau 
perskaityti šią nepagrįstai užmirštą knygą. 

* J. K. Galbraith, The Affluent Society (Boston, 1969). 

'0 Adolf Wagner, Finanzwissenschaft (1873; 3-asis leid. Leipzig, 1883), I dalis, 
p- 67; plg. H. Tumm, „Das Gesetz der wachsenden Staatsaufgaben“, Finanzar- 
chiv, N.F. 21, 1961, taip pat H. Timm ir R. Haller (red.), Beitrūge zur Theorie der 
offentlichen Ausgaben. Schriften des Vereins fur Sozialpolitik, N. F. 47, 1967. Nors 
prievartinių valdžios veiksmų atžvilgiu visiškai pagrįstai sakoma, jog turime 
džiaugtis, kad negauname tiek valdžios, kiek už ją mokame, kalbant apie val- 
džios teikiamas paslaugas, teisingesnis veikiausiai būtų priešingas teiginys. Val- 
džios išlaidų dydis, žinoma, nėra joks kniterijus, parodantis jos suteiktos nau- 
dos mastą. Techninė būtinybė nacionalinių pajamų statistikoje valstybinių pa- 
slaugų kaštus traktuoti kaip vertę, sukuria visiškai klaidingą vaizdą apie jos 
įnašo dydį visuminiame Žmonėms teikiamų paslaugų sraute. 

"! J. K. Galbraith, op. cit., taip pat plg. Anthony Dawns, „Whv Government 
Budget is too Small in a Democracy“, World Politics, vol. 12, 1966. 

12 Žr. Arthur Seldon, Taxation and Welfare, I.E.A. Research Monograph No. 
14 (London, 1967), ypač lentelę p. 18. 

5 Apie tai, kad visose pažengusiose Europos šalyse net vadinamojo laissez 
faire periodu egzistavo paramos neturtėliams programos, žr. 2 tomą, p. 116. 

5 Žr. mano The Constitution of Liberty (London and Chicago, 1960), 19 
skyrius. 

5 Plg. R. H. Coase, „The British Post Office and the Messenger Compa- 
nies“, Journal of Laive and Economics, vol. IV, 1961, taip pat Britanijos pašto 
darbuotojų sąjungos generalinio sekretoriaus pareiškimą, padarytą 1976 m. ge- 

gužės 24 d. Bournemouthe, kurį kitą dieną išspausdino Londono The Times: 
„Valdžia, nepaisant besikeičiančios jos pakraipos, galiausiai kadaise buvusią 
didžiąją viešąją paslaugą pavertė gryna klounada.“ 

16 Žr. mano Denationalization of Money (Institute of Economic Affairs, 2nd 
edn., London, 1978). 

V Žr. The Constitution of Liberty (London, 1960), ch. 24. 

18 Žr. aukščiau, 4 išnašą. 

19 Žr. nuorodą į R. C. Cornuelle'io knygą 8 išnašoje. 

?0 Plg. F. A. Mann, „Outlines of a History of Expropriation“, Law Ouarterlų 
Review, 75, 1958. 

21 Plg. Alan F. Westin, Privacy and Freedom (New York, 1968). Mano nuo- 
gąstavimus dėl valstybinės sveikatos apsaugos tarnybos keliamo pavojaus as- 
mens laisvei, kuriuos reiškiau kn. The Constitution of Liberty (p. 300), patvirtino 
D. Gould straipsnis „To Hell with Medical Secrecy“ žurnale New Statesman 
(1967 m. kovo 3 d.), kuriame sakoma, jog 


idealiu atveju mūsų sveikatos kortelės turėtų būti siunčiamos Sveikatos apsau- 
gos ministerijai, - tarkime, kartą per metus - ir visa jų informacija turėtų būtų 
kaupiama kompiuteriuose. Dar daugiau, šiose kortelėse ... taip pat turi būti 
pateikiama informacija apie mūsų užsiėmimą, dabar ir praeityje, apie mūsų 
keliones, apie mūsų giminaičius, apie tai, ar mes rūkome ir geriame, apie tai, 
ką valgome ir ko nevalgome, kiek uždirbame, kaip leidžiame savo laisvalaikį, 
kiek sveriame, koks mūsų ūgis, taip pat turbūt ir psichologinių testų rezultatai 
bei daugybė kitokių asmeninio gyvenimo detalių. ... 

Pateikiami duomenys, juos išanalizavus kompiuteryje ... galėtų net parody- 
ti, kuriems Žmonėms neturėtų būti leidžiama vairuoti automobilį ar užimti 
postą Ministrų kabinete! Štai taip! O kaip su šventąja asmens laisve? Mano 
laisvė - mano skaudanti koja! Galime išlikti tik arba visi kartu, arba nė vieno, 
Oo gydytojai šiandien yra tokie pat valstybės tarnai, kaip ir jų klientai. Tad 
baikime visą šį melą ir pripažinkime, jog visos paslaptys yra blogos. 


15 
VALDŽIOS POLITIKA IR RINKA 


Grynoji rinkos ekonomika suponuoja, jog valdžia, 
kaip visuomeninės prievartos mechanizmas, palaiko rin- 
kos sistemos funkcionavimą, pati susilaiko nuo veiks- 
mų, trikdančių tą funkcionavimą ir gina jį nuo kitų žmo- 
nių kėsinimosi. 


Ludwig von Mises* 


Konkurencijos nauda 
nepriklauso nuo jos „tobulumo“ 


Tam tikromis sąlygomis konkurencija generuoja tokį išteklių, 
reikalingų įvairių produktų gamybai, paskirstymą, kuris garan- 
tuoja, jog sukurtoji produktų visuma bus tokia, kokią galėtų 
sukurti koks nors atskiras protas, žinantis visus tuos faktus, ku- 
riuos faktiškai žino tik visų Žmonių visuma, ir idealiai gebantis 
šį Žinojimą panaudoti efektyviausiu būdu. Vienas specifinis at- 
vejis, kai tokį rezultatą duoda rinkos konkurencijos procesas, 
taip sužavėjo ekonomistus teoretikus, jog jie pradėjo jį laikyti 
paradigminiu. Todėl argumentai konkurencijos naudai papras- 
tai pateikiami taip, tarsi konkurencija būtų naudinga tik dėl to, 
kad ji garantuoja tam tikrą rezultatą, arba kad ji naudinga, jeigu 
tokį rezultatą garantuoja. Tačiau nuo tokio argumento rinkos 
naudai, grindžiamo specifiniu, vadinamosios „tobulos“ konku- 
rencijos atveju, tik vienas žingsnis iki idėjos, jog konkurencija — 
tai išimtinis atvejis, prie kurio priartėjama labai retai, esant labai 
specifinėms sąlygoms, ir kad, vadinasi, visi argumentai kon- 


* Ludwig von Mises, Human Action: A Treatise on Economics (Yale University 
Press, 1949), p. 239. 

kurencijos naudai grindžiami tuo, ką ji duoda šiomis specifinė- 
mis sąlygomis - ir tada, Žinoma, argumentai jos naudai tampa 
išties labai menki. Nerealiai aukšti standartai, keliami konku- 
rencijai, dažnai skatina nepagrįstai žemą įvertinimą to, ką ji 
duoda faktiškai. 

Šis tobulos konkurencijos modelis postuluoja faktines sąly- 
gas, kurios egzistuoja tik nedaugelyje ekonominio gyvenimo sri- 
čių, kurių negalime sukurti ir kurių nevertėtų kurti net jeigu 
galėtume. Svarbiausioji prielaida, kuria šis modelis remiasi, yra 
tai, kad bet kuri prekė ar paslauga daugumai vartotojų gali būti 
teikiama tais pačiais kaštais daugelio gamintojų taip, kad nė 
vienas iš jų negalėtų tos kainos diktuoti, nes jeigu jis mėgintų ją 
pakelti virš savo ribinių kaštų, kiti galėtų jį išstumti iš rinkos 
savo žemesnėmis kainomis. Šis idealus atvejis, kai kiekvienam 
konkurentui kaina yra nustatyta ir kai savo paties naudos siek- 
damas jis didina gamybos apimtis tol, kol ribiniai kaštai susily- 
gina su kaina, buvo pradėtas laikyti modeliu ir keliamas kaip 
standartas, pagal kurį turėtų būti vertinami konkurencijos rea- 
liame pasaulyje rezultatai. 

Žinoma, jeigu gebėtume tokią padėtį sukurti, tai būtų išties 
pageidautina, kad kiekvienos gėrybės gamyba didėtų iki taško, 
kur kaina susilygina su ribiniais kaštais, nes kol taip nėra, mi- 
nėtosios gėrybės gaminimo apimčių didėjimas reiškia, kad jai 
būtini gamybos faktoriai jos gamyboje naudojami produktyviau 
negu bet kur kitur. Tačiau tai nereiškia, kad ten, kur konkuren- 
cijos procesu turime naudotis siekdami išsiaiškinti, ko nori ir ką 
gali skirtingi žmonės, taip pat galime sukurti šią idealią padėtį 
ar kad net „netobulos“ konkurencijos padėtis nėra geresnė už 
bet kurią kitą padėtį, kurią galėtume sukurti kitais mums žino- 
mais metodais, tokiais kaip valstybinis valdymas. 

Akivaizdu, jog nėra nei būtina, nei įmanoma, kad kiekvieną 
prekę ar paslaugą gamintų daugelis gamintojų ar kad visada 
būtų daug gamintojų, galinčių gaminti tam tikrą gėrybę tais 

pačiais kaštais. Kiekvienu konkrečiu momentu paprastai egzis- 
tuos ne tik gamybinio vieneto dydžio optimumas, žemiau ar 
aukščiau kurio kaštai didėtų, bet ir skirtingi sumanumo, loka- 
lizacijos, tradicijų ir t.t. pranašumai, kuriuos turės tik kai ku- 
rios, bet ne visos įmonės. Dažnai tik keletas ar net tik viena 
įmonė sugeba sukurti tokią tam tikros gėrybės pasiūlą, kuri 
gali būti parduota už kainą, dengiančią jos kaštus, ir toji kaina 
gali būti mažesnė už bet kurios kitos įmonės kainą. Šiuo atveju 
tas keletas įmonių (arba viena įmonė) nebus saistomos būtiny- 
bės derinti savo kainas prie ribinių kaštų ar gaminti tokį savo 
produkto kiekį, kurį jos galėtų parduoti už kainą, vos dengian- 
čią jų ribinius kaštus. Visa, ką jų pačių naudos sumetimai ska- 
tins jas daryti, bus jų siekis išlaikyti kainas Žemiau to lygio, 
kuriam esant nauji gamintojai susiviliotų žengti į jų rinką. Šio 
diapazono ribose tokios įmonės (arba įmonė) išties laisvai veik- 
tų kaip monopolininkės ar oligopolininkės - nustatydamos to- 
kio lygio savo kainas (bei gaminamo produkto apimtis), kurios 
joms duoda didžiausią pelną, ir šią jų laisvę ribotų tik jų siekis 
tą kainą palaikyti pakankamai žemą, kad ji atbaidytų potencia- 
lius konkurentus. 

Visais tokiais atvejais visažinis diktatorius išties galėtų opti- 
mizuoti turimų išteklių naudojimą ir reikalauti iš įmonių didinti 
gamybos apimtis tol, kol kainos vos dengtų ribinius kaštus. Va- 
dovaujantis šiuo standartu, kurio paprastai griebiasi kai kurie 
teoretikai, dauguma realaus pasaulio rinkų išties yra labai neto- 
bulos. Tačiau bet kuriuo praktiniu požiūriu pats šis standartas 
yra visiškai nerealus, nes jis remiasi ne palyginimu su kitokia 
padėtimi, kurią galima būtų pasiekti vadovaujantis kuria nors 
žinoma procedūra, bet su padėtimi, kurią galima būtų pasiekti 
tik tuo atveju, jeigu tam tikri faktai, kurių negalime pakeisti, 
būtų kitokie negu jie yra. Hipotetinę visažinio diktatoriaus tvar- 
ką laikyti standartu, pagal kurį vertinami realios konkurencijos 
rezultatai, - tai natūrali nuostata ekonomisto, kurio analizė turi 

prasidėti nuo tariamos prielaidos, jog, jis žino visus faktus, kurie 
determinuoja rinkos tvarką. Tačiau tai mums nesuteikia patiki- 
mo testo, kuris galėtų būti prasmingai taikomas vertinant eko- 
nominės politikos rezultatus. Tas testas turi byloti ne priartėji- 
mo prie nepasiekiamo idealo lygį, o tai, ar tam tikros politikos 
rezultatai pranoksta kitų turimų alternatyvų rezultatus, ar jiems 
neprilygsta. Realioji mūsų problema - kaip efektyvumą pakelti 
aukščiau esamo jo lygio, ir tai nėra problema, kaip priartėti prie 
to, kas būtų geidžiama, jeigu tikrovės faktai būtų kitokie, negu 
jie yra. 

Kitaip sakant, standartas, pagal kurį vertinami konkurenci- 
jos rezultatai, turi būti ne toji tvarka, kurią įgyvendintų protas, 
žinantis visus faktus, o tik tikimybė, - kurią gali garantuoti tik 
konkurencija, - jog įvairūs žmonės imsis veiklos, kuri kitiems 
sukurtų daugiau geidžiamų dalykų, nei jų būtų sukurta kitu 
atveju. 


Konkurencija kaip atradimo procedūra 


Apskritai, konkurencija — tiek ekonomikos srityje, tiek už jos 
ribų — yra racionali procedūra tik ten, kur iš anksto nežinome, 
kas yra geriausia. Per egzaminus, per sportines varžybas, taip 
pat ir rinkoje ji mums atskleidžia tik tai, kas buvo geriausias 
konkrečiu atveju, bet nebūtinai tai, kad kiekvienas padarė viską, 
ką sugeba - nors ji suteikia bene efektyviausią paskatą tokioms 
pastangoms. Ji skatina norą nurungti artimiausią varžovą, ta- 
čiau jeigu toks varžovas toli atsilikęs, tai diapazonas, kurio ribo- 
se pirmaujantis gali laisvai nustatyti savo pastangų intensyvu- 
mą, bus labai platus. Tik tuo atveju, kai jo rimčiausias konku- 
rentas lipa ant kulnų, o jis nežino, kiek jis pats yra už jį prana- 
šesnis, jis verčiamas padėti visas savo pastangas. Jeigu egzistuo- 
ja daugmaž nenutrūkstama sugebėjimų gradacijos skalė, ir kiek- 
vienas stengiasi užimti kuo geresnę vietą, — jis verčiamas spar- 

tinti žingsnį ir Žžvilgčioti pro petį, ar jo artimiausias varžovas 
nelipa jam ant kulnų. 

Tad konkurencija, panašiai kaip eksperimentavimas moksle, 
yra pirmiausia ir svarbiausia atradimo procedūra. Jokia jos te- 
orija negali būti adekvati, jeigu remiamasi prielaida, kad dar 
neatrasti faktai mums jau yra žinomi.? Nėra jokios iš anksto 
nustatytos žinomų arba „duotų“ faktų aibės, į kurią visada būtų 
galima atsižvelgti. Daugiausia, ko galime tikėtis, tai laikytis pro- 
cedūros, kuri leistų atsižvelgti į didesnę potencialiai naudingų 
faktų aibę, negu kuri nors kita mums žinoma procedūra. Būtent 
ši aplinkybė tokiais neaktualiais svarstant ekonominės politikos 
pasirinkimo klausimą daro visus tuos konkurencijos rezultatų 
vertinimus, kurie remiasi prielaida, jog visi reikšmingi faktai 
yra žinomi kuriam nors vienam protui. Realioji problema yra 
tai, kuo galime pasitarnauti tam, kad būtų optimaliai panaudo- 
jama toji Žinių, sugebėjimų bei mokslumo galių visuma, kuri 
kaip visuma nėra duota jokiam atskiram protui, o yra išsklaidy- 
ta tarp šimtų tūkstančių Žmonių. Konkurencija turi būti traktuo- 
jama kaip procesas, kuriam vykstant žmonės įgyja ir perduoda 
žinias; traktuoti ją taip, tarsi visos šios Žinios jau būtų prieina- 
mos kuriam nors individui, reiškia padaryti iš jos beprasmybę. 
Konkrečius konkurencijos rezultatus vertinti pagal išankstinę 
schemą, apibrėžiančią tai, kokį produktą ji „privalo“ teikti, yra 
lygiai taip pat beprasmiška, kaip mokslinio eksperimentavimo 
rezultatus vertinti pagal tai, ar jie atitinka kieno nors lūkesčius. 
Kaip ir mokslinio eksperimento atveju, apie rezultatų vertę ga- 
lime spręsti tik pagal sąlygas, kuriomis jis buvo vykdomas, o ne 
pagal pačius rezultatus. Apie konkurenciją, kaip ir apie bet kokį 
kitą eksperimentavimą, negalima sakyti, jog ji leidžia maksimi- 
zuoti kokius nors išmatuojamus rezultatus. Ji tik leidžia, esant 
palankioms sąlygoms, susikurti padėčiai, kurioje panaudojama 
daugiau žmogiškųjų sugebėjimų ir Žinių, negu tai leidžia kuri 
nors kita mums žinoma procedūra. Nors kiekvienas sėkmingas 

žmogaus pasinaudojimas savo sugebėjimais ar žiniomis gali bū- 
ti laikomas pelnijimusi, o kiekvienas mainų aktas, kuriame abi 
mainų pusės teikia pirmenybę tam, ką gauna, o ne tam, ką ati- 
duoda, gali būti laikomas abipusiai naudingu, niekada negali- 
me pasakyti, kokiu agregatiniu dydžiu padidėja tų Žmonių gau- 
nama grynoji nauda. Turime reikalą ne su išmatuojamais ar adi- 
tyviniais dydžiais; todėl kaip galimą optimumą turime pripa- 
žinti tą rezultatą, kurį generuoja tvarka, žmonėms leidžianti at- 
rasti daugiausia pelnijimosi galimybių. 

Kaip atskiras individas veiks ir kokios aplinkybės jį sups kon- 
kurencinio spaudimo sąlygomis, nėra Žinoma net jam pačiam ir 
juo labiau - kam nors kitam. Tad visiškai beprasmiška reikalau- 
ti, kad jis veiktų taip, „tarsi“ tobula konkurencija egzistuotų ar 
taip, „tarsi“ ji būtų tobulesnė už tą, kuri egzistuoja. Konkrečiu 
atveju matysime, kad vienas iš svarbiausių paklydimų šioje sri- 
tyje šaltinių — tai idėja, kylanti iš fiktyvios prielaidos, esą indi- 
vido „kaštų kreivė“ yra objektyviai duotas, stebėjimo būdu nu- 
statomas faktas, o ne tai, kas gali būti nustatyta tik remiantis jo 
paties žiniomis ir sprendimais — žiniomis, kurios labai skirsis, 
priklausomai nuo to, ar jis veikia didelės konkurencijos sąlygo- 
mis, ar tokiomis sąlygomis, kai jis yra vienintelis gamintojas ar 
vienas iš nedaugelio gamintojų. 

Nors konkurencijos rezultatų paaiškinimas yra vienas iš pa- 
grindinių ekonomikos teorijos (arba katalaktikos) uždavinių, fak- 
tai, į kuriuos čia atkreipėme dėmesį, smarkiai apriboja šios te- 
Orijos pajėgumą numatyti konkrečius konkurencijos rezultatus 
esant situacijai, kuri mums gali turėti praktinės reikšmės. Tiesą 
sakant, konkurencija vertinga būtent dėl to, kad ji yra atradimo 
procedūra, kurios mums nereikėtų, jeigu galėtume numatyti jos 
rezultatus. Ekonominė teorija gali išaiškinti šios atradimo proce- 
dūros funkcionavimą konstruodama modelius, kur tariama, jog 
teoretikas disponuoja visomis tomis žiniomis, kuriomis vado- 
vaujasi skirtingi individai, kurių tarpusavio sąveiką jo modelis 

vaizduoja. Toks modelis mums įdomus tik todėl, kad parodo, 
kaip veiks šio pobūdžio sistema. Tačiau jį taikyti mums tenka 
realiose situacijose, kur neturime visų šių konkrečių žinių. Tad 
vienintelis dalykas, kurį ekonomistas gali daryti - tai iš mintinių 
modelių, kai jis tariasi matąs individualių lošėjų kortas, dedu- 
kuoti tam tikras išvadas apie bendrąjį rezultato pobūdį - išva- 
das, kurias jis galbūt gali patikrinti dirbtinių modelių priemonė- 
mis, nors jos mums yra įdomios tik tais atvejais, kai jis negali jų 
patikrinti, nes neturi tų Žinių, kurios tam būtų reikalingos. 


Nesant faktinių „tobulos“ konkurencijos sąlygų, 
įmonių neįmanoma priversti veikti taip, 
„tarsi“ tos sąlygos būtų 


Konkurencija, kaip atradimo procedūra, turi remtis gamintojų 
savanaudiškumu, t.y. leisti jiems naudotis savo žiniomis savais 
tikslais, nes niekas kitas neturi tos informacijos, kuria remda- 
miesi jie turi daryti savo sprendimus. Kur nėra „tobulos“ kon- 
kurencijos sąlygų, ten kai kurie iš jų gali manyti, jog savo pro- 
duktą pelningai gali parduoti už kainą, viršijančią jų ribinius 
kaštus, nors jie gautų pakankamą pelną juos parduodami ir že- 
mesne kaina. Būtent šią galimybę smerkia tie, kurie tobulos kon- 
kurencijos padėtį laiko standartu. Jų įsitikinimu, gamintojus rei- 
kėtų priversti veikti taip, tarsi tobula konkurencija egzistuotų, 
nes taip veikti jų neskatins vien savanaudiški jų interesai. Ta- 
čiau savanaudiškumu kliaunamės todėl, kad tik jis gamintojus 
gali paskatinti naudotis tomis žiniomis, kurių neturime mes, ir 
imtis veiksmų, kurių padarinius gali žinoti tik jie. Negalime kliau- 
tis jų savanaudiškumu jiems ieškant ekonomiškiausio gamybos 
būdo ir kartu neleisti jiems gaminti tokią produkciją, tokia ap- 
imtimi ir tokiais metodais, kurie jiems naudingiausi. Paskatą 
tobulinti gamybos metodus dažnai teikia faktas, jog pirmasis 
juos patobulinantis, laikinai gauna papildomo pelno. Dauguma 


108 LAISVOSIOS VISUOMENĖS POLITINĖ TVARKA 


patobulinimų atsiranda būtent dėl to, kad kiekvienas mėgina 
gauti tokį pelną, net jeigu jis žino, kad tas pelnas bus tik laikinas 
ir kad jį gaus tik tol, kol jis bus priekyje. 

Jeigu būsimieji gamintojo kaštai (ypač ribiniai papildomos jo 
produkcijos kaštai) būtų objektyviai nustatomas dydis, kurį ga- 
lėtų tiksliai apskaičiuoti kokia nors priežiūros tarnyba, tada gal- 
būt turėtų prasmę reikalavimas, kad gamintojai savo produktą 
parduotų už kainą, prilygstančią ribiniams kaštams. Nors teori- 
joje esame įpratę argumentuoti taip, tarsi kaštai būtų „duoty- 
bė“, t.y. žinomas dalykas, mažiausi kaštai, kuriais daiktas gali 
būti pagamintas, yra būtent tai, ką, kaip tikimės, turi atskleisti 
konkurencija. Tie kaštai paprastai žinomi tik tam individui, ku- 
riam pavyko juos išsiaiškinti — ir net jis ne visada žinos, kokiu 
būdu jam pavyksta gaminti pigiau negu kitiems. 

Tad, imant apskritai, pašaliečiui neįmanoma objektyviai nu- 
statyti, ar gėrybės kaina, smarkiai viršijanti kaštus ir teikianti jos 
gamintojui didžiulį pelną dėl kokio nors technologinio ar orga- 
nizacinio patobulinimo, yra tik „pakankama“ investavimo san- 
grąža. „Pakankama“ šiame kontekste laikytina tokia sangrąža, 
kurios numatymas galėjo atsverti prisiimamą riziką. Technolo- 
giškai pažangioje gamyboje konkretaus produkto kaštai papras- 
tai nėra objektyviai nustatomas faktas; jie dažniausiai priklauso 
nuo to, kaip gamintojas įsivaizduoja būsimąją konjunktūros rai- 
dą. Atskiros įmonės sėkmė ir ilgalaikis efektyvumas priklauso 
nuo to, ar tikslūs yra jos lūkesčiai, kuriuos atspindi verslininko 
įvertinami kaštai. 

Ar įmonė, sudėjusi didžiules investicijas savo gamyklai pa- 
tobulinti, turi iškart plėsti gamybą iki taško, kur kaina prilygs 
jos naujiems ribiniams kaštams, - atsakymas į šį klausimą pri- 
klausys nuo to, kokią būsimąją konjunktūros raidą ji numato. Be 
abejo, pageidautina, kad būtų investuojama į naujas ir efekty- 
vesnes gamyklas, kurios bus pelningos tik tuo atveju, jeigu tam 
tikrą laiką po to, kai jos pradeda veikti, jų kainos viršys jau 

egzistuojančios gamybos kaštus. Naujos gamyklos statyba pa- 
teisinama tik tuo atveju, jeigu tikimasi, kad kainos, už kurias 
gali būti parduotas jos produktas, bus reikiamai aukštesnės už 
ribinius kaštus — kad jos atlygintų ne tik investuoto kapitalo 
amortizaciją, bet ir jo investavimo riziką. Kas gali pasakyti, ko- 
kio laipsnio rizika buvo numatyta, ar turėjo būti numatoma tų, 
kurie pirmieji nusprendė imtis tos statybos? Akivaizdu, kad pa- 
ti tokios rizikos prisiėmimo praktika taptų negalima, jeigu šiam 
sprendimui pasitvirtinus įmonė būtų verčiama sumažinti savo 
kainas iki to lygmens, kuris kam nors atrodytų kaip pakanka- 
mas atlyginti jos ilgalaikius ribinius kaštus. Konkurencinis ga- 
mybos technologijų tobulinimas remiasi pirmiausia kiekvieno 
pastangomis gauti laikiną monopolistinį pelną tol, kol jis pir- 
mauja; ir būtent tokio pelno pagrindu sėkmingai besiverčiantys 
gauna kapitalo tolesnei pažangai. 

Visai gali būti, kad tokiose situacijose toji pelno dalis, kurią 
gamintojai galėtų pasidalyti su vartotojais, bus geriau panaudo- 
jama gamintojo, įsigijusio naują įrangą, negu kieno nors kito. 
Nieko daugiau iš jo negalima reikalauti, jeigu apskritai kliauna- 
mės sistema, kur jam leidžiama naudotis savo žiniomis. Neda- 
ryti to, ką gali geriausia, negali būti laikoma nusižengimu lais- 
voje visuomenėje, kur kiekvienam leidžiama pačiam pasirinkti 
savo užsiėmimą ir savo nuosavybės panaudojimo būdą. 

Jau nekalbant apie praktinius sunkumus nustatant, ar toks de 
facto monopolininkas plečia savo gamybą iki to taško, kur kaina 
vos padengia ribinius kaštus, toli gražu nėra akivaizdu, kad 
toks reikalavimas būtų suderinamas su bendrais teisingo elge- 
sio principais, kuriais remiasi rinkos tvarka. Jeigu toks monopo- 
lis būtų grindžiamas jo didesniu sumanumu ar kokiu nors ga- 
mybos faktoriumi, unikaliai tinkančiu tam tikro produkto ga- 
mybai, toks reikalavimas žeistų teisingumą. Jeigu jau leidžiame 
asmenims, turintiems kokių nors ypatingų sugebėjimų arba dis- 
ponuojantiems kokiais nors unikaliais objektais, jais apskritai 

nesinaudoti, tai būtų paradoksalu, jeigu jiems pradėjus jais nau- 
dotis komerciniais tikslais, būtų keliamas reikalavimas, kad jie 
juos išnaudotų didžiausiu įmanomu mastu. Nurodinėti, kaip 
intensyviai asmuo privalo naudotis savo sugebėjimais ar savo 
turtu, turime ne daugiau pagrindo, negu drausti jam savo su- 
gebėjimus naudoti kryžiažodžiams spręsti ar išleisti savo kapi- 
talą pašto ženklų kolekcijai įsigyti. Ten, kur monopolinės padė- 
ties šaltinis yra koks nors unikalus sugebėjimas, būtų absurdiš- 
ka jo turėtoją bausti už jo pranašumą prieš kitus ir reikalauti, 
kad jis jį išnaudotų didžiausiu įmanomu mastu. Ir net ten, kur 
monopolinę padėtį lemia disponavimas kokiu nors objektu, pa- 
vyzdžiui, vandens šaltiniu, suteikiančiu jo savininkui unikalų 
pranašumą prieš kitus, būtų ne mažiau absurdiška jam leisti 
savo privačiame baseine naudotis tuo vandeniu, unikaliai tin- 
kančiu alaus ar viskio gamybai, bet po to, kai jis jį pradeda 
naudoti tokiai gamybai, reikalauti, kad iš jos nedarytų sau mo- 
nopolinio pelno. 

Teisė nustatyti tokią produkto kainą ar kokybę, kuri jo ga- 
mybai naudojamo ištekliaus savininkui duoda didžiausią pel- 
ną, yra būtinasis daiktų privačios nuosavybės vedinys, ir ji ne- 
gali būti atmesta kartu neatmetant privačios nuosavybės insti- 
tucijos. Šiuo požiūriu gamintojas ar prekybininkas, sukūręs uni- 
kalią verslo organizaciją ar savo verslui įsigijęs unikaliai tinka- 
mą vietą, niekuo nesiskiria nuo dailininko, kuris riboja savo 
produkciją tokia jos apimtimi, kuri jam teikia didžiausių paja- 
mų. Nei teisingumo, nei moralės požiūriu tokio monopolinin- 
ko, gaunančio savo monopolinį pelną, negalima smerkti labiau 
nei bet kurio kito žmogaus, nusprendžiančio dirbti ne daugiau, 
nei jam atrodo verta. 

Matysime, jog padėtis visiškai pasikeičia ten, kur „ekonomi- 
nė galia“ reiškiasi kaip galia neleisti kitiems geriau pasitarnauti 
vartotojams. Tam tikromis sąlygomis, iš tiesų, net teisė nusta- 
tyti kainą ar pan. suteikia monopolininkui galią veikti rinką 

tokiu būdu, kuris jį apsaugotų nuo negeidžiamos konkurenci- 
jos. Matysime, jog tokiais atvejais išties yra rimto pagrindo už- 
kirsti kelią tokiai veiklai. 

Tačiau kartais monopolijos (arba oligopolijos) atsiradimas gali 
būti net sveikintinas konkurencijos padarinys, t.y. konkurencija 
atlieka savo paskirtį geriausiai, kai ji laikinai sukuria monopolį. 
Nors gamyba, išskyrus specifinį atvejį, kurį vėliau aptarsime, 
vargiai ar gali būti efektyvesnė dėl to, kad ją vykdo monopolis, 
ji paprastai bus efektyviausia, kai ją vykdo viena atskira įmonė, 
kuri dėl kokios nors specifinės priežasties savo efektyvumu pra- 
noksta kitas.? Nors tai nėra pagrindas teikti protekciją monopo- 
linei padėčiai ar padėti jai išlikti, vis dėlto tai yra pagrindas, 
leidžiantis ne tik toleruoti monopolius, bet net leisti jiems išnau- 
doti savo monopolinę padėtį, kol jie tą padėtį išlaiko tik todėl, 
kad savo klientus aptarnauja geriau nei kas nors kitas, o ne 
todėl, kad neleidžia dar geresniems tiekėjams mėginti su jais 
konkuruoti. Kol gamintojas užima monopolinę padėtį dėl savo 
sugebėjimo gaminti mažesniais kaštais negu kas nors kitas ir 
savo produktą gali parduoti už mažesnę kainą nei ta, kurią gali 
sau leisti bet kuris kitas gamintojas, tol šią padėtį turime laikyti 
geriausia iš galimų - net jeigu teoriškai galime įsivaizduoti ge- 
resnį, tačiau neįgyvendinamą išteklių panaudojimo būdą. 

Daugeliui žmonių tokia nuostata atrodo nepriimtina, tačiau 
dažniausiai tik dėl to, kad žodis „monopolis“ klaidingai sieja- 
mas su privilegijomis. Tačiau grynas faktas, kad vienas gamin- 
tojas (ar keletas gamintojų) gali patenkinti paklausą už kainą, ku- 
rios niekas kitas negali sau leisti, nereiškia jokios privilegijos — 
jeigu kitų nesugebėjimas jam prilygti nėra paaiškinamas tuo, kad 
jiems draudžiama mėginti jam prilygti. Terminas „privilegija“ 
gali būti pagrįstai vartojamas tik tada, kai kalbama apie teises, 
atskiru sprendimu suteikiamas (privi-legium) tik kai kuriems, bet 
ne visiems, ir jo nedera vartoti kalbant apie objektyvias galimy- 
bes, kurios konkrečiomis aplinkybėmis tenka kai kuriems, bet ne 
visiems individams. 

Jeigu monopolis nesiremia privilegija griežtąja šio žodžio 
prasme, jis gali būti kritikuojamas tik tada, kai jo atsiradimas 
paaiškinamas tuo, kad kitiems žmonėms neleidžiama siūlyti 
geresnių paslaugų. Tačiau tos monopolijos arba oligopolijos, 
apie kurias šiame skirsnyje kalbėjome anksčiau, nesiremia šio 
pobūdžio diskriminacija. Jos atsiranda vien dėl to, kad žmo- 
nės ir daiktai nėra visiškai vienodi ir kad dažnai tik keletas 
ar net tik vienas iš jų pasižymi ypatingais pranašumais. Mes 
žinome, kaip paskatinti tokius individus ar organizacijas ge- 
riausiai uŽ visus pasitarnauti savo visuomenės nariams. Ta- 
čiau neturime priemonių priversti juos atiduoti visuomenei vi- 
sa, ką jie gali. 


Ką duoda laisvoji rinka? 


Tad koks yra tas rezultatas, kurio tikimės iš konkurencijos ir 
kurį ji paprastai duoda, jeigu jai netrukdoma veikti? Jis yra toks 
paprastas ir akivaizdus, jog dauguma mūsų linksta jį traktuoti 
kaip savaime suprantamą dalyką; ir mes visiškai nemanome, 
kad tas rezultatas yra fenomenalus, kad jo niekada negalėtų 
pasiekti jokia valdžia, nurodinėjanti individualiam gamintojui, 
ką daryti. Konkurencija, jeigu jai netrukdoma, paprastai sukuria 
padėtį, kurioje: pirma, gaminama viskas, ką kas nors sugeba pa- 
gaminti ir gali pelningai parduoti už kainą, kuriai esant pirkėjai 
teikia jo produktui pirmenybę prieš jo alternatyvas; antra, visa, 
kas gaminama, yra gaminama tų, kurie produktą geba paga- 
minti bent jau taip pat pigiai, kaip gamintų bet kas kitas, faktiš- 
kai jo negaminantis; trečia, viskas parduodama už kainą, kuri 
yra mažesnė ar bent jau ne aukštesnė už tą, už kurią produktas 
galėtų būti parduodamas bet kurio gamintojo, faktiškai jo ne- 
parduodančio. 

Norint deramai įvertinti šios padėties reikšmę būtina suvokti 
trejetą dalykų: pirma, kad šios padėties niekada nebūtų galima 

sukurti kokiomis nors centralizuoto valdymo priemonėmis; an- 
tra, kad prie jos priartėjama stebėtinai arti visose tose srityse, 
kur konkurencijos neslopina valdžia arba kur valdžia netole- 
ruoja tokio slopinimo, vykdomo privačių individų ar organiza- 
cijų; trečia, kad plačiose ekonominės veiklos srityse prie šios 
padėties niekada nebuvo priartėta, nes valdžia ribojo konkuren- 
ciją arba leido ją riboti privatiems individams bei organizaci- 
joms, dažnai pati jiems padėdama. 

Jeigu iš pirmo žvilgsnio šie konkurencijos rezultatai atrodo 
kuklūs, mums nėra žinoma jokio kito metodo, kuris duotų ge- 
resnių rezultatų; ir visur, kur konkurencijai užkertamas kelias 
arba ji ribojama, ten šio rezultato tikimybė išties labai menka. 
Kadangi daugelyje sričių konkurencijos rezultatui atsirasti visa- 
da kelią užkerta valdžios sąmoningai vykdoma politika, nors 
prie to rezultato labai priartėjama, vos tik konkurencijai leidžia- 
ma veikti, mūsų svarbiausias rūpestis turėtų būti padaryti ją 
visuotinesnę, 0 ne versti veikti pagal neįgyvendinamą „tobulos 
konkurencijos“ standartą. 

Kiek normaliai funkcionuojančioje visuomenėje visose srity- 
se priartėjama prie minėtojo rezultato, kur konkurencijai netruk- 
doma, rodo jau tai, kaip sunku rasti pragyvenimo šaltinį aptar- 
naujant vartotojus geriau, negu jie jau yra aptarnaujami. Kiek- 
vienas puikiai žino, kaip nelengva tai padaryti ir kokio sumanu- 
mo reikia norint rasti tokių nišų funkcionuojančioje katalaksijo- 
je.> Šiuo požiūriu verta palyginti situaciją šalyje, turinčioje dide- 
lę komerciškai orientuotą klasę, kur dauguma tokių nišų jau yra 
išnaudojamos, su situacija šalyje, kur žmonės mažiau sumanūs 
ar verslūs ir kur dėl to individui su kitokia nuostata dažnai 
atsiveria didžiulės spartaus praturtėjimo galimybės.“ Reikia pa- 
stebėti, kad komercinės dvasios sklaida pati yra konkurencijos 
padarinys bei jos sąlyga, ir kad nėra kito būdo jai paskleisti, 
kaip tik suteikti konkurencijos laisvę visiems norintiems pasi- 
naudoti jos galimybėmis. 


8. 197 

Konkurencija — tai ne tik vienintelis mums žinomas metodas, 
mums leidžiantis naudotis kitų Žmonių žiniomis bei sugebėji- 
mais, bet ir tas metodas, kuriuo visi buvome paskatinti įsigyti 
daugumą savo turimų žinių bei įgūdžių. Šito nesupranta tie, 
kurie mano, jog argumentai konkurencijos naudai remiasi jos 
dalyvių racionalaus elgesio prielaida. Tačiau racionalus indivi- 
dų elgesys nėra ekonominės teorijos prielaida, kaip tai dažnai 
įsivaizduojama. Pamatinė teorijos prielaida yra veikiau ta, kad 
konkurencija žmones verčia elgtis racionaliai. Ji grindžiama ne 
prielaida, kad dauguma ar net visi rinkos dalyviai yra raciona- 
lūs, o veikiau priešinga prielaida, - kad paprastai tik konkuren- 
cijos būdu santykinai negausūs racionalūs individai savo sėk- 
minga veikla visus kitus skatins savo veikla sekti jų pavyzdžiu." 
Visuomenėje, kurioje racionalus individo elgesys suteikia pra- 
našumo, racionalūs veiklos metodai klostosi ir plinta imitavimo 
būdu. Individui neverta būti racionalesniam už kitus, jeigu jam 
iš to neleidžiama pelnytis. Tad apskritai, kad konkurencija atsi- 
rastų, reikia ne racionalumo, bet pačios konkurencijos arba tra- 
dicijos, kuri toleruotų konkurenciją, nes būtent ji skatina racio- 
nalų elgesį.* Siekis dalykus daryti geriau, negu įprasta, sužadi- 
na procesą, kuriam vykstant stiprėja toji mąstymo galia, kuri 
vėliau pasireiškia kaip argumentavimo bei kritikos sugebėjimas. 
Jokia visuomenė, iš pradžių nesukūrusi komercinės grupės, ku- 
rioje mąstymo įrankių tobulinimas tarnauja asmens pasipelny- 
mui, niekada neįgijo sisteminio racionalaus mąstymo galių. 

Šį faktą pirmiausia reikėtų prisiminti tiems, kurie aiškina, 
jog konkurencija neveiks visuomenėje, kurioje trūksta verslinin- 
kystės dvasios: pakanka leisti iškilti keletui žmonių - net jeigu 
iš pradžių jie būtų svetimšaliai - įgijusių autoritetą bei galią dėl 
savo sėkmės žengiant naujais keliais, ir leisti laisvai veikti tiems, 
kurie susigundo sekti jų pavyzdžiu — net jeigu iš pradžių jų 

būtų tik vienetai - ir verslo dvasia atsirastų, ir atsirastų vienin- 
teliu būdu, kuriuo gali atsirasti. Veiksmingiausiai konkurencija 
formuoja tam tikrą sąmonės nuostatą: mąstymo būdas, būdin- 
gas didiesiems verslininkams, negalėjo atsirasti be tos konku- 
rencinės aplinkos, kurioje jie naudojosi savo sugebėjimais. Pri- 
gimtinė mąstymo galia įgyja labai įvairių pavidalų: tai priklauso 
nuo tikslų, kuriems ji naudojama. 

Tačiau tokia raida bus galima tik tuo atveju, jeigu tradicinė 
dauguma neturės galios versti kiekvieną laikytis tradicinių me- 
todų bei papročių, užkertančių kelią eksperimentavimui su nau- 
jais metodais — 0 tai ir yra esminis konkurencijos bruožas. Va- 
dinasi, daugumos galia turi apsiriboti bendrų taisyklių, drau- 
džiančių kėsintis į svetimas valdas, įtvirtinimo ir palaikymo už- 
duotimi, nekeldama jokių pozityvių reikalavimų individų elge- 
siui. Jeigu daugumos ar dar kieno nors vienas požiūris į tai, kaip 
dalykai turi būti tvarkomi, būtų primetamas visiems, tai toji 
raida, kai mažiau racionalias procedūras pamažu keičia racio- 
nalesnės, taptų negalima. Intelektinę visuomenės pažangą lemia 
tai, kad visuomenėje leidžiama pamažu plisti nedaugelio pažiū- 
Troms, net jeigu tai nepatinka tiems, kurie nenori jų pripažinti; ir 
nors niekam neturi būti suteikiama galia savo pažiūras prime- 
tinėti kitiems, tuo atveju, kai jų sėkmė įrodo jų pažiūrų prana- 
šumą, tie, kurie laikosi senųjų pažiūrų, neturi būti ginami nuo 
savo padėties santykinio ar net absoliutaus pablogėjimo. Kon- 
kurencija yra tas procesas, kai nedaugelis pastūmėja didžiąją 
daugumą daryti tai, ko ji nenori, - daugiau dirbti, keisti savo 
įpročius ar savo darbą, dirbti sumaniau, uoliau ar atkakliau — 
t.y. imtis pastangų, kurių nereikėtų, jeigu nebūtų konkurencijos. 

Beveik neįtikėtina, kad visuomenėje, kurioje verslo dvasia 
nėra paplitusi ir kur dauguma turi galią drausti visa, kas jai 
nepatinka, būtų leista atsirasti konkurencijai. Abejotina, ar gy- 
vybinga rinka kada nors naujai susikūrė neribotos demokratijos 
sąlygomis, ir labai tikėtina, kad neribota demokratija ją sunai- 

tiems yra negeidžiamas pats konkurentų egzistavimo faktas, trik- 
dantis ramų gyvenimą; ir būtent šie tiesioginiai konkurencijos 
padariniai visada matomi aiškiau negu toji netiesioginė nauda, 
kurią visi gauna iš konkurencijos. Konkrečiau, tiesioginius pa- 
darinius pajunta tie, kurie užsiima tuo pačiu verslu; būtent jie 
mato, kaip veikia konkurencija; tuo tarpu vartotojas paprastai 
nesuvokia, kieno veiksmų dėka mažėja produktų kainos ar ge- 
rėja jų kokybė. 


Dydis, koncentracija ir galia 


Klaidingai telkiant dėmesį vien į tai, kad atskira įmonė gali da- 
ryti įtaką kainoms - ir kartu vadovaujantis paplitusiu prietaru, 
jog įmonės dydis pats savaime yra įkaltis prieš ją, taip pat ir 
įvairūs „socialiniai“ argumentai, tariamai įrodantys būtinybę iš- 
laikyti viduriniąją klasę: nepriklausomą verslininką, smulkų ama- 
tininką ar krautuvininką ir apskritai, egzistuojančią visuomenės 
struktūrą, — visi šie dalykai stabdo kaitą, kuri būtina ekonomi- 
nei ir technologinei pažangai. „Galia“, kuria disponuoja didelės 
korporacijos, yra vaizduojama kaip pavojus, kuris ypatingas val- 
džios priemones, ribojančias šią galią, daro būtinas. Nerimas 
dėl korporacijų dydžio bei galios yra bene svarbiausias moty- 
vas, kurio pagrindu iš liberalių prielaidų daromos iš esmės an- 
tiliberalios išvados. 

Netrukus parodysime, jog monopolis dvejopu būdu jo savi- 
ninkui gali suteikti kenksmingą galią. Tačiau nei dydis pats sa- 
vaime, nei galimybė diktuoti savo produkto kainas nėra šios 
kenksmingos galios požymis. Dar svarbiau, — nėra jokio požy- 
mio ar kriterijaus, pagal kurį galima būtų spręsti, ar tam tikra 
įmonė yra per didelė. Vien faktas, kad atskira didelė tam tikros 
pramonės šakos įmonė „dominuoja“ rinkoje, nes kitos tos šakos 
įmonės nepajėgia su ja konkuruoti savo kainomis, žinoma, nėra 

įrodymas, kad tokia padėtis gali būti pagerinta kitaip, kaip tik 
atsiradus efektyviai jos konkurentei; tačiau nors tokios eigos ga- 
lime tikėtis, jos negalime paspartinti — kol nėra kito rinkos da- 
lyvio, disponuojančio tais pačiais (ar kompensuojamais) prana- 
šumais, kuriais disponuoja dominuojanti įmonė. 

Efektyviausias atskiros įmonės dydis - tai vienas iš nežino- 
mųjų, kurie turi būti atrasti rinkos procese, lygiai taip pat, kaip 
gaminamų ir parduodamų prekių kainos, jų kiekis ar kokybė. 
Negali būti jokio bendro įmonės pageidautino dydžio kriteri- 
jaus, nes dydis visada priklauso nuo kintančių technologinių bei 
ekonominių sąlygų; ir daugelis pokyčių visada teiks pranašumų 
įmonėms, kurios praeities standartų požiūriu atrodys per dide- 
lės. Žinoma, dydžio teikiami pranašumai ne visada priklausys 
nuo faktų, kurių negalime pakeisti, tokių kaip tam tikrų žmogiš- 
kųjų ar kitokių išteklių stygius (taip pat ir nuo tokių atsitiktinių, 
tačiau neišvengiamų faktų, kad kažkas anksčiau už kitus įžengė 
į tam tikrą sritį ir todėl turėjo daugiau laiko patirčiai bei specia- 
lioms žinioms įgyti); - jie dažnai priklausys ir nuo institucinės 
tvarkos, jeigu ji teikia dirbtinį pranašumą dydžiui - dirbtinį ta 
prasme, kad jis negarantuoja mažesnių produkcijos vieneto so- 
cialinių kaštų. Jeigu mokesčių sistema, korporacijų įstatymai ar 
galimybė daryti įtaką valdžios aparatui teikia pranašumų di- 
desniam vienetui, nors jie nėra grindžiami didesniu jo efektyvu- 
mu, tada išties tokią tvarką reikėtų keisti šalinant šiuos dirbti- 
nius dydžio pranašumus. Tačiau nėra jokio pagrindo ekonomi- 
nei politikai vykdyti diskriminaciją prieš dydį kaip tokį, lygiai 
taip pat, kaip nėra pagrindo jį remti. 

Idėja, kad įmonės dydis pats savaime jai suteikia kenksmin- 
gą galią diktuoti konkurentų elgesį rinkoje, turi šiokio tokio pa- 
grindo tada, kai kalbame tik apie atskirą „pramonės šaką“, ku- 
rioje išties kartais gali būti vietos tik vienai specializuotai dide- 
lei įmonei. Tačiau atsiradus šiuolaikinėms milžiniškoms korpo- 
racijoms beveik prarado prasmę baiminimasis, kad atskirose pra- 

monės šakose gali įsivyrauti, dėl savo disponavimo didžiuliais 
ištekliais, tik viena korporacija. Vienas iš nenumatytų korpora- 
cijų dydžio augimo padarinių, kurio teoretikai dar nėra reikia- 
mai išsiaiškinę, yra tai, kad augantis jų dydis leido atsirasti di- 
versifikacijai, peržengiančiai „pramonės šakų“ ribas. Tokiu bū- 
du korporacijų dydis kitose pramonės šakose tapo pagrindine 
atsvara tai galiai, kurią dydis gali suteikti vienai didelei korpo- 
racijai atskiroje pramonės šakoje. Gali būti, pavyzdžiui, kad tam 
tikros šalies elektros energijos pramonėje jokia korporacija nėra 
pajėgi rungtis su įsitvirtinusiu gigantu, išlaikančiu savo de facto 
monopolį kai kuriems produktams. Tačiau, kaip liudija didžiųjų 
JAV koncernų automobilių ar chemijos pramonėje raidos istori- 
ja, jie be jokių skrupulų žengia į tas sritis, kur disponavimas 
didžiuliais ištekliais yra būtina tokio žingsnio sėkmės sąlyga. 
Tokiu būdu pats dydis tapo veiksmingiausiu priešnuodžiu ga- 
liai, kuri atsiranda dėl dydžio: didelių koncentruotų kapitalų 
galią kontroliuoja kitų didelių koncentruotų kapitalų galia, ir 
tokia kontrolė yra nepalyginamai veiksmingesnė už bet kurią 
valstybės kontrolę, kurios leidimai korporacijoms reiškia palan- 
kumą, jeigu ne tiesioginį protegavimą. Negaliu susilaikyti nuo 
denciją tapti valdžios proteguojamu monopoliu; o kova su dy- 
džiu labai dažnai užkerta kelią būtent tai raidai, kurios eigoje 
dydis tampa priešnuodžiu dydžiui. 

Nenoriu neigti, kad gali būti rimtų socialinių bei politinių 
(ne ekonominių) sumetimų, kurių požiūriu daugybės nedidelių 
įmonių buvimas gali atrodyti labiau geidžiamas arba „sveikes- 
nis“ reiškinys negu kelios didelės įmonės. Jau turėjome progos 
kalbėti apie pavojų, atsirandantį dėl to, kad vis daugiau žmonių 
dirba didžiulėse korporacijose ir todėl pažįsta tik organizacinį 
tvarkos tipą, bet nepažįsta rinkos funkcionavimo, koordinuojan- 
čio atskirų įmonių veiklą. Į tai dažnai apeliuojama siekiant pa- 
teisinti priemones, kuriomis ribojama atskirų įmonių plėtra arba 

mažiau efektyvioms smulkesnėms įmonėms neleidžiama absor- 
buotis į stambesnį vienetą. 

Net pripažįstant, kad tokios priemonės tam tikra prasme gali 
būti pageidautinos, būtina pripažinti ir tai, kad, kaip ir daugelis 
kitų pageidautinų dalykų, jos negali būti įgyvendintos nesutei- 
kiant nuožiūros laisvės bei savivalės galios vienokiai ar kitokiai 
valdymo agentūrai, tad šio pobūdžio argumentus turi nusverti 
argumentas, jog jokiai valdymo agentūrai negalima suteikti to- 
kios galios. Jau kalbėjome apie tai, kad toks valdžios galių ap- 
ribojimas užkerta kelią kai kurių tikslų realizavimui, net jeigu 
jiems pritaria visuomenės dauguma, ir apskritai, kad norėdama 
išvengti didesnių blogybių laisva visuomenė turi išsižadėti kai 
kurių valdymo galių, net jeigu numatomi tokių galių naudojimo 
padariniai atrodo vien gėrybiniai ir net jeigu jų naudojimas gal- 
būt yra vienintelis būdas konkrečiam rezultatui pasiekti. 


Politiniai ekonominės galios aspektai 


Teiginys, kad korporacijos dydis jos vadovybei suteikia atitin- 
kamos galios ir kad tokia nedaugelio žmonių galia kelia politinį 
pavojų ir yra nepriimtina moralės požiūriu, išties vertas rimto 
svarstymo. Tačiau jo įtikinamumas dažniausiai remiasi dviejų 
skirtingų žodžio „galia“ prasmių painiojimu ir kaitaliojimu — 
kai, viena vertus, tokia galia traktuojama kaip geidžiamas daly- 
kas, ir kita vertus, laikoma įkalčiu. Turiu omeny skirtumą tarp 
galios valdant materialius daiktus ir galios valdant kitų žmonių 
veiksmus. Šios dvi galios iš esmės nėra susijusios ir dažnai ne- 
sunkiai atskiriamos. Viena iš istorijos ironijų yra tai, kad socia- 
lizmas, įgydamas patrauklumo dėl savo pažadų žmonių valdy- 
mą pakeisti daiktų valdymu, neišvengiamai baigia tuo, kad kai 
kuriems žmonėms suteikia neribotą galią valdyti kitus žmones. 

Jeigu materialinių išteklių agregavimas į stambesnius viene- 
tus leidžia pasiekti geresnių rezultatų: ar kokybiškesnių ir pi- 

gesnių produktų, ar geresnio aptarnavimo, negu gali pasiūlyti 
smulkesni gamybos vienetai, tai šios galios plėtra turi būti lai- 
koma gėrybine. Tas faktas, jog išteklių agregavimas vieno val- 
dytojo rankose paprastai didina šią galią labiau nei proporcin- 
gai agregavimo mastui, suteikia pagrindo plėtoti labai stambias 
įmones. Dydis nėra pranašumas visais požiūriais ir visada eg- 
zistuoja augimo ribos, tačiau didėjimui nustojus lemti produk- 
tyvumo didėjimą, visada yra sričių, kur technologijos pažanga 
teikia pranašumų didesniems nei iki tol egzistavusiems gamy- 
bos vienetams. Pradedant nuo faktorijos, pakeitusios kaimo au- 
dėją, ir baigiant nepertraukiamu plieno gamybos procesu bei 
supermarketu, technologijos pažanga nuolat demonstravo di- 
desnių gamybos vienetų efektyvumą. Nors įmonės dydžio augi- 
mas leidžia efektyviau naudoti turimus išteklius, jis nebūtinai 
reiškia didesnę galią valdant žmones, nebent kalbame apie tą 
ribotą galią, kurią įmonės vadovas turi tiems Žmonėms, kurie į 
ją atėjo vedami noro gauti sau naudos. Prekybos korporacija 
Sears Roebuck 65 Co išaugo į vieną iš šimto didžiausių pasaulio 
korporacijų ir savo dydžiu pranoksta bet kurią analogišką įmo- 
nę, ir nors jos veikla paveikė milijonų Žmonių įpročius, negali- 
ma pasakyti, jog ji savo galią naudoja kokia nors kita prasme 
nei toji, kad ji daugybei žmonių pajėgia teikti jų geidžiamas 
paslaugas. Taip pat negalima teigti, jog korporacija žmonių el- 
gesio kontrolės galią įgyja tada, kai kokios nors visuotinai nau- 
dojamos mechaninės įrangos, pavyzdžiui, guolių, gamyboje ji 
pasiekia tokio efektyvumo, jog pašalina visus konkurentus: kol 
ji yra pasirengusi tomis pačiomis sąlygomis kiekvieną vartotoją 
aprūpinti savo produktais, net jeigu taip ji gautų milžinišką pel- 
ną, tol visi vartotojai tik laimi dėl to, kad ji yra, ir jokia prasme 
jie nėra pavaldūs jos galiai. 

Šiuolaikinėje visuomenėje žmonių elgesio kontrolės galią su- 
teikia ne įmonėje sukoncentruotų išteklių dydis, o veikiau gali- 
mybė suspenduoti paslaugas, nuo kurių žmonės priklauso gy- 

vybiškai. Todėl, kaip matysime tolesniame skirsnyje, ne galia 
nustatinėti savo produktų kainas, bet veikiau galia vykdyti klien- 
tų diskriminaciją suteikia žmonių elgesio kontrolės galią. Tačiau 
ši galia nėra tiesiogiai priklausoma nuo dydžio ir net nėra neiš- 
vengiamas monopolio padarinys, nors ja disponuoja bet kurio 
gyvybiškai svarbaus produkto monopolininkas, nesvarbu - stam- 
bus ar smulkus, bet galintis klientams kelti nevienodas pardavi- 
mo sąlygas. Matysime, jog žalinga ir todėl ribotina yra ne vien 
monopolininko diskriminacinė galia bei toji įtaka, kurią jis gali 
daryti valdžiai, disponuojančiai analogiškomis galiomis. Tačiau 
ši galia, nors dažnai siejama su dydžiu, nėra nei būtinas dydžio 
vedinys, nei tik didelėms organizacijoms būdingas bruožas. To- 
kios galios tramdymo problema iškyla ir tada, kai kokia nors 
nedidelė įmonė ar profesinė sąjunga, kontroliuojanti kokią nors 
gyvybiškai svarbią paslaugą, gali šantažuoti visuomenę atsisa- 
kydama tą paslaugą teikti. 

Prieš svarstydami klausimą, kaip tramdyti tokius žalingus 
monopolininkų veiksmus, panagrinėkime kai kurias kitas prie- 
žastis, dėl kurių dydis dažnai laikomas žalingu. 

Tas faktas, kad nuo didelės įmonės sprendimų daugiau negu 
nuo mažesnių priklauso didesnio žmonių skaičiaus gerovė, ne- 
reiškia, kad įmonei priimant tuos sprendimus ji turi vadovautis 
kokiais nors ypatingais sumetimais, ar kad pageidautina (jei iš- 
vis įmanoma) tokiu atveju apsisaugoti nuo klaidų įvedant vals- 
tybinę jos priežiūrą. Nepasitenkinimą korporacijomis dažnai ke- 
lia įsitikinimas, jog jos neatsižvelgiančios į dalykus, į kuriuos, 
mums atrodo, jos turėtų atsižvelgti, nes yra didelės, nors pripa- 
žįstame, kad mažesnės įmonės negalėtų sau to leisti: jeigu di- 
džiulis koncernas uždaro nepelningą vietos gamyklą, kyla pro- 
testai, esą jis „galėjo sau leisti“ dirbti nuostolingai, kad būtų 
išsaugotos darbo vietos, o jeigu ta gamykla priklausytų atski- 
ram individui, kiekvienas pripažintų, kad jos uždarymas neiš- 
vengiamas. Tačiau nuostolingos gamyklos uždarymas yra ne 

mažiau būtinas, kai ji priklauso dideliam koncernui, galinčiam 
ją išlaikyti savo kitų pelno šaltinių sąskaita, negu tada, kai rei- 
kalas susijęs su įmone, negalinčia pasinaudoti tokiais šaltiniais. 

Vyrauja nuomonė, kad didelė korporacija vien dėl to, kad ji 
yra didelė, turi labiau atsižvelgti į netiesioginius savo sprendi- 
mų padarinius ir prisiimti atsakomybę, nuo kurios išlaisvina- 
mos mažesnės įmonės. Būtent čia glūdi pavojus, kad didelės 
korporacijos įgis neleistinai didelių galių. Kol korporacijos va- 
dovybė turi tik vieną aukščiausią pareigą —- akcininkų naudai 
tvarkyti jai patikėtus jų išteklius, tol jos rankos iš esmės yra 
surištos; ji neturi jokios galios savavališkai pirmenybę teikti vie- 
nokiam ar kitokiam atskiram interesui. Tačiau kai didelės kor- 
poracijos vadovybei suteikiama ne tik teisė, bet ir pareiga savo 
sprendimuose atsižvelgti į tai, kas laikoma viešuoju, arba visuo- 
meniniu, interesu, palaikyti visuomenines iniciatyvas ir apskri- 
tai veikti visuomenės labui, ji iš tiesų įgyja nekontroliuojamą 
galią, tokią, kurią pavojinga ilgam palikti privačių vadybininkų 
rankose ir kuri dėl to neišvengiamai tampa didėjančios valsty- 
bės kontrolės objektu? 

Taigi kai tik korporacijos įgyja galią malones dalyti individų 
grupėms, pats jų dydis taip pat tampa poveikio valdžiai šalti- 
niu, ir tada išties susikuria labai nepageidautina galia. Vėliau 
parodysime, jog nuo tokio poveikio, kuris yra daug pavojinges- 
nis, kai jį daro organizuotos interesų grupės, negu atskira, kad 
ir didžiausia, įmonė, galima apsisaugoti tik iš valdžios atėmus 
galią dalyti malones atskiroms grupėms. 

Galiausiai turime paminėti dar vieną atvejį, kai aiškiai maty- 
ti, jog pats dydžio faktorius gali sukurti labai nepageidautiną 
situaciją: būtent tą atvejį, kai valdžia dėl galimų didelės įmonės 
žlugimo padarinių negali leisti jai to padaryti. Jau vien todėl, 
kad bus tikimasi, jog įmonė tokiu būdu bus proteguojama, in- 
vestuoti į labai dideles korporacijas atrodys mažiau rizikinga, 
negu investuoti į mažesnes; taigi atsiras dar vienas „dirbtinis“ 

didelės įmonės pranašumas, kuris nėra grindžiamas didesniu 
efektyvumu ir kuris todėl turėtų būti šalinamas. Gana akivaiz- 
du, kad to pasiekti galima tik iš valdžios atėmus galią teikti 
tokią protekciją, nes kol ji turi tokią galią, iš jos bus reikalauja- 
ma tokios protekcijos. 

Svarbiausias dalykas, kurio negalima pamiršti, ir kurį dažnai 
stelbia dabartiniai postringavimai apie monopolizmą, yra tai, 
kad žalingas ne pats monopolis, o konkurencijos ribojimas. Ver- 
ta dar kartą priminti, jog monopolis, kuris atsiranda dėl nepri- 
lygstamo efektyvumo, yra sveikintinas — net jeigu savo kainas 
jis palaiko tokio lygio, kuris jam leidžia gauti didžiulį pelną, bet 
yra pakankamai žemas, kad neleistų kitiems su juo sėkmingai 
konkuruoti, nes jis tam pačiam produktui pagaminti sunaudoja 
mažesnį išteklių kiekį nei jų sunaudotų kiti. Taip pat neturi jo- 
kio pagrindo tezė, esą toks monopolininkas turi jausti moralinę 
pareigą savo produktą parduoti taip pigiai, kad gautų tik „nor- 
malų“ pelną - juk niekas iš mūsų neturi moralinės pareigos 
dirbti kuo sunkiau ar retą daiktą parduoti be jokio pelno. Lygiai 
taip pat, kaip niekam nekyla mintis ginčyti unikaliai gabaus 
menininko ar chirurgo teisės į „monopolinę“ kainą, negalima 
kelti kaltinimų dėl „monopolinio“ pelno įmonei, sugebančiai ga- 
minti pigiau nei bet kas kitas. 

Kad ne monopolis, o tik konkurencijos ribojimas (bet koks 
jos ribojimas, nesvarbu, ar jis sukuria monopolį, ar ne) yra ne- 
priimtinas moralės požiūriu, - šį dalyką pirmiausia turėtų įsidė- 
mėti „neoliberalai“, įsivaizduojantys, jog jie rodo savo nešališ- 
kumą piktindamiesi verslo monopoliais ne mažiau nei darbo 
monopoliais, tačiau pamiršta, kad verslo monopolis paprastai 
yra didesnio efektyvumo padarinys, o bet kuris darbo monopo- 
lis yra prievartinio konkurencijos ribojimo padarinys. Ten, kur 
verslo monopolis grindžiamas panašiu konkurencijos ribojimu, 
jis yra lygiai taip pat nepriimtinas ir jam lygiai taip pat turi būti 
užkertamas kelias, kaip ir darbo monopoliui. Tačiau nei mono- 

polio egzistavimas, nei pats įmonės dydis nėra smerktini ekono- 
miniu ar moraliniu požiūriu, ir jie neturi būti painiojami su prie- 
monėmis, kuriomis siekiama apriboti konkurenciją. 


Kada monopolis tampa kenksmingu? 


Čia sąmoningai paliekame nesvarstę vieno specifinio atvejo, kur 
tikėtinas monopolio atsiradimas - turiu omeny retus ir neatsta- 
tomus išteklius, tokius kaip kai kurių rūdų telkiniai ir pan. Jo 
nesvarstome todėl, kad čia iškylančios problemos yra per daug 
sudėtingos, kad jas būtų verta svarstyti glaustoje apžvalgoje. 
Reikia tik pabrėžti, jog būtent šiuo specifiniu atveju, kur mono- 
polis neišvengiamas, visiškai neaišku, ar jis būtų kenksmingas, 
nes toks monopolis veikiausiai tik pailgintų išteklio eksploatavi- 
mo laiką. 

Apskritai turbūt galima sakyti, jog kenksmingi ne patys mo- 
nopoliai, atsirandantys dėl didesnio efektyvumo ar dėl to, kad 
jie valdo specifinius retus išteklius, veikiau kenksminga kai ku- 
rių monopolių galia, kai jie gina ir saugo savo monopolinę pa- 
dėtį po to, kai išsenka jų pradinio pranašumo šaltinis. Juk tokie 
monopoliai pajėgūs ne tik visiems vienodai diktuoti savo kai- 
nas, bet ir diktuoti skirtingas kainas skirtingiems klientams. Ši 
galia diktuoti skirtingas kainas skirtingiems klientams arba, ki- 
taip sakant, klientų diskriminavimas, gali būti naudojama vei- 
kiant pastarųjų elgesį rinkoje ir ypač šalinant arba kitaip trik- 
dant potencialią konkurenciją. 

Turbūt neperdedant galima sakyti, jog beveik visa realiai 
kenksminga neprivilegijuotų monopolių galia remiasi vien šiuo 
diskriminavimu, nes tik jis (jei nekalbame apie prievartą) jiems 
suteikia potencialių konkurentų šalinimo galią. Kol monopoli- 
ninkas monopolinę padėtį užima tik dėl to, kad savo produktą 
parduoda geresnėmis sąlygomis negu kas nors kitas, tai net jei- 
gu šios sąlygos nėra tokios geros, kokias jis galėtų pasiūlyti, 

kiekvienas tik laimi dėl tokio monopolio buvimo. Kadangi jis 
daugumai gali pasiūlyti geresnes produkto pirkimo sąlygas ne- 
gu bet kas kitas ir jokia kita įmonė šiuo požiūriu negali jam 
prilygti, kiekvienas, kuriam jis atsisako produktą parduoti to- 
mis pačiomis sąlygomis, neturės jokio pasirinkimo savo porei- 
kiams tenkinti. Tad nors dauguma žmonių gali turėti naudos 
dėl tokio monopolininko buvimo, kiekvienas gali atsidurti jo 
malonėje, jeigu produkto ar paslaugos prigimtis leidžia vykdyti 
tikslinę diskriminaciją ir monopolininkas jos griebiasi siekda- 
mas pirkėją priversti elgtis taip, kad tenkintų monopolininką. 
Jis, pavyzdžiui, gali pasinaudoti šia galia, kad neįsileistų į rinką 
potencialaus konkurento: siūlyti ypač palankias jo produkto pir- 
kimo sąlygas tik toje konkrečioje vietovėje, kurioje pirmiausiai 
gali pasirodyti jo konkurentas. 

Užkirsti kelią tokiai diskriminacijai labai sunku, nes kai ku- 
rios kitos monopolininko vykdomos diskriminacijos atmainos 
paprastai yra net pageidautinos. Jau minėjome atvejį, kai mono- 
polininkas gali suteikti geresnę paslaugą dėl to, kad jis yra mo- 
nopolininkas. Turiu omeny tą atvejį, kai jo diskriminavimo galia 
skirtingiems jo produkto vartotojams jam leidžia dengti dalį sa- 
vo pastovių kaštų iš sąskaitos tų, kurie yra pajėgūs mokėti san- 
tykinai didesnę kainą, ir po to jį teikti mažiau mokiems klien- 
tams už kainą, tik šiek tiek didesnę už kintamuosius kaštus. 
Galbūt tokiose srityse, kaip transportas ar komunalinės paslau- 
gos, kai kurios paslaugos apskritai negalėtų būti teikiamos pel- 
ningai, jeigu nebūtų tos diskriminavimo galios, kurią duoda mo- 
nopolis. 

Tad ši problema negali būti išspręsta visiems monopolinin- 
kams primetant pareigą vienodai traktuoti savo klientus. Ir vis 
dėlto, kadangi monopolininko diskriminacinė galia gali būti nau- 
dojama kaip atskirų individų ar įmonių prievartavimo įrankis ir 
kadangi ja gali būti naudojamasi varžant konkurenciją nepagei- 
dautinu būdu, ji, žinoma, turėtų būti tvardoma nustatant dera- 

mas elgesio taisykles. Nors būtų nepageidautina bet kokį diskri- 
minavimą paskelbti neteisėtu, tikslinis diskriminavimas, kai rin- 
kos dalyviams siekiama primesti tam tikrą elgesį, turėtų būti 
draudžiamas. Tačiau abejotina, ar šis tikslas gali būti pasiektas 
tokį diskriminavimą traktuojant kaip baudžiamosios, o ne vien 
kaip civilinės atsakomybės dalyką. Žinios, kurių šiuo atveju rei- 
kėtų norint baudžiamąjį persekiojimą padaryti sėkmingą, nėra 
tos, kurios galėtų būti prieinamos kokiai nors valdžiai. 


Antimonopolinių įstatymų problemiškumas 


Labiau veiksminga strategija būtų toji, kuri potencialiems kon- 
kurentams suteiktų teisę reikalauti vienodo traktavimo ten, kur 
diskriminacija negali būti paaiškinta kitaip nei siekiu rinkos da- 
lyvius priversti elgtis specifiniu būdu: suteikti paskatas tiems, 
kurie nuo jos kenčia, ir reikalauti žalos atlyginimo dėl nepagrįs- 
tos diskriminacijos. Taip potencialiems konkurentams suteikus 
monopolisto priežiūros funkciją ir įdavus jiems ginklą prieš kai- 
nų diskriminaciją atsirastų veiksmingesnė tokios praktikos kon- 
trolė nei toji, kuri vykdoma valstybės priežiūros institucijų. Ypač 
jeigu įstatymuose būtų numatoma, kad dalis atlygintinos žalos 
— ne vien atlyginimas ir išlaidų padengimas - galėtų atitekti 
tokias bylas nagrinėjantiems teisininkams, veikiausiai labai grei- 
tai atsirastų specializuotų teisės konsultantų, kurie, kadangi vi- 
sas jų verslas priklausytų nuo tokių bylų, nesibaimintų didžiųjų 
korporacijų nemalonės. 

Tas pat pasakytina apie atvejį, kai siekdamas užvaldyti rinką 
sutartinų veiksmų imasi ne vienas atskiras monopolininkas, o 
nedidelė grupė įmonių. Vyrauja įsitikinimas, jog būtina drausti 
tokius monopolistinius junginius, arba kartelius. Tokio draudi- 
mo pavyzdžiu gali būti JAV 1890 metais priimto Shermano įsta- 
tymo pirmasis straipsnis, kuris vėliau buvo plačiai imituojamas. 
Atrodo, jog būtent šis minėtojo įstatymo straipsnis verslo pasau- 

lyje labai veiksmingai padėjo susikurti nuomonei, esą tokiais 
susitarimais nedera riboti konkurencijos. Neabejoju dėl to, kad 
visuotinis kartelių draudimas, jeigu jis būtų nuosekliai įgyven- 
dinamas, būtų geriau nei valdžiai teikiama prerogatyva kovoti 
su atskirais „piktnaudžiavimais“. Toks užduoties formulavimas 
monopolius valdžiai leidžia skirstyti į gerus ir blogus, ir papras- 
tai ji labiau rūpinasi gerų monopolių apsauga negu kovoja su 
blogaisiais. Nėra jokio pagrindo manyti, kad kokia nors mono- 
polistinė organizacija gali pelnyti saugos nuo konkurencinės grės- 
mės garantijas, bet galima teigti, kad kai kurie savanoriški, prie- 
varta nesiremiantys junginiai, arba karteliai, ne tik nėra kenks- 
mingi, bet veikiau naudingi. Jų draudimas paprastai negali būti 
įgyvendintas valdžiai nesuteikiant nuožiūros laisvės — darant 
išimtis arba primetant teismams spręsti sudėtingą klausimą: ar 
tam tikras junginys naudingas visuomenei. Net Jungtinėse Vals- 
tijose, priėmus Shermano įstatymą ir įvairias jo pataisas bei pa- 
pildymus, susiklostė padėtis, kurią galima nusakyti taip: „iš vie- 
nų verslininkų įstatymas reikalauja nemažinti kainų, iš kitų — 
kad nedidintų kainų, o tretiems nurodo, jog nedera laikytis vie- 
nodų kainų“.!* Tad siūlyčiau trečią kovos su piktnaudžiavimais 
galimybę - daug nuosaikesnę už draudimą, tačiau universales- 
nę už valdžios nuožiūros laisvę, kuri būtų ir efektyvesnė, ir 
labiau suderinama su teisės viršenybės principu negu dvi nag- 
rinėtosios: reikėtų paskelbti negaliojančiais ir juridiškai neįpa- 
reigojančiais bet kokius susitarimus, kuriais siekiama suvaržyti 
verslo ir prekybos laisvę, o norint užkirsti kelią mėginimams 
juos įtvirtinti tikslinės diskriminacijos ar panašiomis priemonė- 
mis tiems, kurie patiria tokio pobūdžio spaudimą, suteikti teisę 
į žalos atlyginimą. 

Čia neverta naujai svarstyti nepagrįsto priekaišto, jog tai prieš- 
tarautų kontrakto laisvės principui. Kontrakto laisvė, kaip ir kiek- 
viena kita, reiškia tik tai, jog kontraktų juridinis galiojimas pri- 
klauso vien nuo bendrų teisinių taisyklių, 0 ne nuo valdžios 

pritarimo konkrečiam kontrakto turiniui. Daugelio rūšių kontr- 
aktai: lošimo, amoraliais tikslais sudaromi arba kontraktai dėl 
tarnavimo iki gyvos galvos - nuo seno laikomi negaliojančiais ir 
juridiškai neįpareigojančiais. Tas pat turėtų galioti kontraktams, 
varžantiems verslo ir prekybos laisvę, nes mėginimą priversti 
individą elgtis tam tikru būdu, nutraukiant jam įprastų paslau- 
gų teikimą, negalima traktuoti kitaip, kaip tik neteisėtą kišimąsi 
į jo privačias valdas, nukentėjusiajam suteikiantį teisę į žalos 
atlyginimą. Praktinį šios problemos sprendimą labai galėtų pa- 
lengvinti specialūs apribojimai (apie jų būtinybę kalbėsime vė- 
liau), taikytini „juridiniams asmenims“ - korporacijoms bei ki- 
tokioms formalioms ir neformalioms organizacijoms, bet ne pri- 
vatiems asmenims. 

Priežastis, dėl kurios šis nuosaikus teisinis sprendimas žada, 
mano supratimu, geresnius rezultatus, yra ta, kad jis yra univer- 
salesnis, nedarantis išimčių, o ambicingesni projektai yra su to- 
kia daugybe išimčių, kad savo efektyvumu jie negali prilygti tai 
praktikai, kai visuotinai taikoma mažiau ambicinga taisyklė, jau 
nekalbant apie visiškai nepageidautiną nuožiūros laisvę, kurią 
pirmoji iš mūsų nagrinėtų sistemų suteiktų valdžiai apibrėžiant 
ekonominės veiklos ribas. 

Turbūt ryškiausias ambicingesniojo projekto nesėkmės pa- 
vyzdys - tai Vokietijos Federacinės Respublikos įstatymas prieš 
konkurencijos varžymą.!! Jis pradedamas bendru straipsniu, skel- 
biančiu negaliojančiais, mūsų nurodytąja prasme, visus konku- 
renciją varžančius susitarimus. Tačiau tokius susitarimus pa- 
skelbęs dar ir baudžiamu nusižengimu, jis bendrąją taisyklę ap- 
supa tokia daugybe išimčių, kad kai kurių rūšių kontraktai lieka 
visiškai už jo ribų, o valdžiai suteikiama nuožiūros laisvė jas 
leisti ir galiausiai jo taikymą apriboja tokia siaura ekonomikos 
sritimi, kad tas principas praranda beveik visą savo efektyvu- 
mą. Nebūtų jokios būtinybės daryti visų šių išimčių, jeigu įsta- 
tymas apsiribotų tik tuo, ką skelbia pirmasis straipsnis - juridinį 

konkurenciją varžančių susitarimų negaliojimą, ir nebūtų papil- 
dytas baudžiamosios atsakomybės nuostata. 

Dėl privalomų standartų bei panašių dalykų, kurių turi būti 
laikomasi, neabejotinai egzistuoja įvairiausių nebylių susitari- 
mų, nebent konkrečiais atvejais eksplicitiškai susitariama ki- 
taip. Tiesmukiškas tokių susitarimų draudimas būtų žalingas, 
nes jie yra visiškai gėrybiniai, kol jų laikomasi savanoriškai ne- 
darant jokio spaudimo tiems, kurie dėl savo naudos nuo jų 
nukrypsta. Tokių normų klostymasis duotų nemažos ekonomi- 
jos tiek produktų tipams, tiek kontraktų sąlygoms. Tačiau tą 
klostymąsi lemtų ne tiek privalomas jų pobūdis, kiek faktas, 
jog individams paprastai naudinga laikytis nusistovėjusios stan- 
dartinės praktikos. O garantiją, kad tokie susitarimai dėl stan- 
dartų netaps pančiais, teiktų įmonių laisvė sudarant tarpusavio 
kontraktus nuo tokios normos nukrypti, jeigu tai naudinga 
abiem kontrakto pusėms. 

Baigiant šią temą reikėtų pasakyti keletą žodžių apie keistai 
prieštaringą daugumos valstybių nuostatą monopolių atžvilgiu. 
Naujausiais laikais jos mėgino kovoti su pramonės produktų 
gamybos bei prekybos monopoliais ir šioje srityje dažnai taikė 
pernelyg griežtus standartus, tačiau platesnėse srityse —- trans- 
porto, komunalinių paslaugų, darbo santykių, žemės ūkio, o 
daugelyje šalių ir finansų srityje - jos sąmoningai palaikė mono- 
polį arba jį naudojo kaip politikos įrankį. Antikarteliniais bei 
antitrestiniais įstatymais paprastai buvo siekiama ardyti kelių 
didelių įmonių junginius, ir retai kliudoma antikonkurencinė 
mažesnių įmonių, susivienijančių į verslo asociacijas ir pan., prak- 
tika. O jeigu dar prisiminsime, kaip monopolizmas buvo skati- 
namas muitais, pramonės patentais, kai kuriais apmokestinimo 
principais bei bendrovių įstatymais, tai iškils klausimas, ar tuo 
atveju, jeigu valdžia paprasčiausiai nebūtų protegavusi mono- 
polių, monopolizmas būtų kada nors tapęs rimta problema? Nors 
ir pripažįstu, kad vienas iš teisės tobulinimo tikslų turėtų būti 

privačios galios įtakos rinkoje mažinimas ir kad tai duotų teigia- 
mų rezultatų, nemanau, kad jų rezultatai būtų geresni už tuos, 
kurių galima būtų tikėtis, jeigu valdžia savo diskriminacinėmis 
taisyklėmis bei ekonominės politikos priemonėmis neteiktų pa- 
ramos monopoliams. 


Didžiausią pavojų kelia ne individų, bet grupių sava- 
naudiškumas 


Beveik visada visuomenės nepasitenkinimas ir įstatymų leidyba 
yra nukreipta prieš savanaudiškus atskirų monopolininkų veiks- 
mus arba prieš keletą iškilesnių įmonių, veikiančių bendru su- 
tarimu, tačiau didžiausią grėsmę rinkos tvarkai kelia ne sava- 
naudiški atskirų įmonių veiksmai, bet organizuotų grupių sava- 
naudiškumas. Daugiausia savo galią jos įgijo dėl paramos, tei- 
kiamos valdžios, jai siekiant slopinti būtent tuos asmeninio sa- 
vanaudiškumo gaivalus, kurie tą galią būtų apriboję. Funkcio- 
nuojančios rinkos suvaržymo mastas bei jos didėjančio nefunk- 
cionalumo grėsmė - visa tai yra ne tiek stambių gamybinių vie- 
netų spontaniško klostymosi, kiek sąmoningo, kolektyviniais tiks- 
lais atliekamo tokių vienetų organizavimo padarinys. Spontani- 
nių rinkos jėgų funkcionavimą vis labiau slopina ne tai, kas 
visuomenės suvokiama kaip grėsminga monopolių plėtra, bet 
veikiau visuotinis įvairiausių profesinių asociacijų bei sąjungų 
plitimas. Jų veikla daugiausia reiškiasi kaip spaudimas valdžiai, 
kad ji imtųsi rinką „reguliuoti“ jų naudai. 

Deja, pirmiausia šios problemos su darbo sąjungomis iškilo, 
kai visuomenė pritarė jų siekiams, ir todėl atsirado tolerancija 
metodams, kurie ne tik negali būti toleruojami visuotinai, bet 
negali būti toleruojami net darbo santykių srityje, net jeigu dau- 
guma darbininkų juos laiko sunkiai išsikovotomis ir šventomis 
savo teisėmis. Pakanka iškelti klausimą, kokie būtų rezultatai, 
jeigu tokie metodai būtų naudojami ne ekonominiais, o politi- 

niais tikslais (faktiškai kartais jie taip ir naudojami), ir taps aiš- 
ku, jog jie yra nesuderinami su laisvos visuomenės išlikimu. 

Pats terminas „organizacijų laisvė“, pašventintas kaip šūkis 
ne tik darbo, bet ir įvairių politinių organizacijų, kurios būtinos 
valdymo demokratiškumui užtikrinti, turi konotacijų, kurios ne 
tik nedera, bet ir prieštarauja teisės viršenybei, kuria remiasi 
laisva visuomenė. Žinoma, tokios veiklos kontrolė, jeigu ji vyk- 
doma valdžios, yra nesuderinama su laisvos visuomenės tvar- 
ka. Tačiau „organizacijų laisvė“, kaip ir „kontrakto laisvė“, ne- 
gali būti interpretuojama taip, kad organizacijų veiklos metodai 
ar kolektyviniai jų veiksmai nebūtų pavaldūs toms pačioms tai- 
syklėms, kurios galioja individams. Siekiant apriboti šią naują 
organizacijų galią, sukurtą tobulėjančios organizacinės techni- 
kos bei tų teisių, kurias joms teikia egzistuojantys įstatymai, vei- 
kiausiai prireiks daug griežtesnių jų veiklą saistančių taisyklių, 
nei tos, kurios yra taikomos privačių asmenų veiklai. 

Nesunku suprasti, kodėl atskiras silpnas individas paprastai 
jaučiasi esąs saugesnis, jeigu žino, kad priklauso organizuotai 
grupei, vienijančiai bendrų tikslų individus ir kuri, kaip organi- 
zuota grupė, yra stipresnė už stipriausią individą. Tačiau būtų 
iliuzija manyti, kad jis ar apskritai dauguma žmonių ką nors 
laimėtų, jeigu visi interesai būtų organizuoti taip. Dėl tokio or- 
ganizavimo visuomenė taptų ne daugiau, o mažiau laisva. Nors 
grupės tokiu atveju gali turėti daugiau įtakos nei individai, ma- 
žos grupės vis vien gali būti galingesnės už dideles paprasčiau- 
siai dėl to, kad jos yra lengviau organizuojamos arba dėl to, kad 
jų produktas būtinesnis už didesnių grupių produktą. Net jeigu 
atskiras svarbiausias individo interesas lengviau gali būti pa- 
tenkintas jam įsijungus į grupę, šis atskiras svarbiausias intere- 
sas, kuris gali būti ir organizuotas, vis dėlto gali būti mažiau 
svarbus už visumą kitų jo interesų, kurie bus pažeidžiami kitų 
organizacijų ir kurių jis pats nepajėgs apginti prisijungdamas 
prie atitinkamo skaičiaus kitų organizacijų. 

Tas reikšmingumas bei pagarba, kurie gaubia kolektyvines 
institucijas, yra suprantamo, tačiau klaidingo įsitikinimo pada- 
rinys — esą kuo didesnė grupė, tuo daugiau jos interesai sutam- 
pa su visų interesais. Terminas „kolektyvinis“ gaubiamas tokios 
pat šventumo aureolės, kuri supa terminą „socialinis“. Tačiau 
kolektyviniai įvairių grupių interesai ne tik nėra artimi visuo- 
menės, kaip visumos, interesams, veikiau jie yra jam priešingi. 
Jeigu individo atveju pagrįstai galima teigti, jog paprastai sava- 
naudiškumas jį skatina taip veikti, kad tarnautų spontaninės 
visuomeninės tvarkos išlikimui, tai uždaros grupės arba grupės, 
siekiančios tapti uždara, savanaudiškumas visada yra priešin- 
gas bendram Didžiosios visuomenės narių interesui.!? 

Šį faktą jau aiškiai atskleidė klasikiniai ekonomistai, ir tiks- 
liau suformulavo šiuolaikinė ribinio naudingumo analizė. Bet 
kurios atskiros paslaugos, kurią individas teikia visuomenės na- 
riams, svarba - tai visuomet svarba paskutiniojo (ribinio) indė- 
lio, kurį jis įneša į visas tos rūšies paslaugas; jeigu siekiama, 
kad, pasiimdamas ką nors iš produktų bei paslaugų visumos, 
kiekvienas visuomenės narys kitiems paliktų kuo daugiau, tai 
tam reikia, kad ne tik grupės, bet ir jas sudarantys individai, 
laisvai judėdami tarp grupių, kiekvienas siektų savo pajamas 
padaryti kaip įmanoma didesnes. Tačiau bendras bet kurios or- 
ganizuotos grupės narių interesas ves ne prie jų paslaugų vertės 
atitikimo paskutiniojo (ribinio) indėlio svarbą, bet tą svarbą, ku- 
rią vartotojai teikia grupės paslaugų visumai. Todėl maisto, elek- 
tros energijos, transporto ar sveikatos apsaugos paslaugų teikė- 
jai savo suvienytomis pastangomis sieks nustatyti tokį šių pa- 
slaugų pasiūlos dydį, kuris jiems garantuotų kainas, daug di- 
desnes už tas, kurias vartotojai mokėtų už paskutinįjį (ribinį) 
indėlį. Nėra būtinojo ryšio tarp svarbos, kuri teikiama tam tik- 
ros rūšies prekių ar paslaugų visumai, ir tos svarbos, kuri tei- 
kiama paskutiniam dar teikiamam jos vienetui. Nors turėti tam 
tikrą maisto kiekį yra gyvybiškai svarbu, tačiau tai nereiškia, 

kad paskutinis papildomas maisto pasiūlos vienetas yra vertes- 
nis už papildomą kokios nors pramogos vienetą ar kad maisto 
gamyba turėtų būti atlyginama geriau nei gamyba dalykų, ku- 
rie, apskritai imant, mažiau svarbūs negu maistas. 

Tačiau maisto, elektros energijos, transporto ar medicinos pa- 
slaugų teikėjų interesas — gauti atlygį ne vien pagal ribinę jų 
teikiamų paslaugų vertę, bet ir pagal jų paslaugos visos pasiū- 
los vertę vartotojams. Tad viešoji nuomonė, kuri šią vertę vis 
dar suvokia kaip visuminę paslaugos vertę, paprastai pritaria 
tokiems reikalavimams, nes mano, kad atlygis turi atitikti abso- 
liučią tam tikro produkto ar paslaugos svarbą. Iš tikrųjų gi tik 
dėka ribinių gamintojų, kurie pragyvenimui gali užsidirbti teik- 
dami savo paslaugas už mažesnę kainą nei ta, kurią vartotojai 
būtų pasirengę mokėti, jeigu bendra pasiūla būtų mažesnė, tu- 
rime garantuotą tokių paslaugų gausą bei gerėjančius visų šan- 
sus. Kita vertus, kolektyviniai organizuotų grupių interesai vi- 
sada prieštarauja šiam bendram interesui, nes tokių grupių tiks- 
las - neleisti ribiniams gamintojams įnešti savo indėlio į bendrą- 
ją pasiūlą. 

Štai kodėl bet kuri priemonė, kuri tam tikro verslo ar profe- 
sijos nariams leidžia kontroliuoti bendrąją savo teikiamų prekių 
ar paslaugų apimtį, visada bus nukreipta prieš tikrai bendrą 
visuomenės interesą; tuo tarpu savanaudiški individo interesai 
paprastai jį skatins teikti tas ribines paslaugas, kurių kaštai be- 
veik prilygsta kainai, už kurią jos gali būti parduotos. 

Tad visiškai klaidinga koncepcija, esą derybos tarp grupių, 
vienijančių visus įvairių prekių ar paslaugų teikėjus ir vartoto- 
jus, sukuria padėtį, garantuojančią gamybos efektyvumą ar tei- 
singą pajamų paskirstymą. Net jeigu visi atskiri interesai (ar net 
visi „svarbiausieji“ interesai) galėtų būti organizuojami (dar ma- 
tysime, jog iš tikrųjų taip nėra), toji pusiausvyra tarp skirtingų 
interesų, kurią kai kurie žmonės laiko būtinu ar net sveikintinu 
šiuolaikinės raidos padariniu, faktiškai sukurtų struktūrą, kuri 

būtų įrodomai iracionali, neefektyvi ir visiškai nesuderinama 
su teisingumu, su reikalavimu visus traktuoti pagal tas pačias 
taisykles. 

Esminė šio reiškinio priežastis yra ta, kad derybose tarp or- 
ganizuotų grupių interesai tų, kurie generuoja taikymąsi prie 
pokyčių, t.y. interesai tų, kurie galėtų savo padėtį pagerinti 
judėdami iš vienos grupės į kitą, yra sistemiškai ignoruojami. 
Jei kalbame apie grupę, į kurią jie norėtų patekti, tai tos grupės 
svarbiausias tikslas — neleisti jiems to padaryti. O grupės, iš 
kurių jie norėtų pasitraukti, neturės jokių paskatų padėti jiems 
įsijungti į kitų grupių įvairovę. Taigi sistemoje, kurioje įvairių 
prekių bei paslaugų teikėjų organizacijos nustato kainas bei ga- 
mybos apimtis visiems tiems, kurie generuotų nepaliaujamą tai- 
kymąsi prie kintančių sąlygų, būtų užkirstas kelias daryti po- 
veikį įvykių raidai. Netiesa, nors tuo remiasi argumentas, pa- 
laikantis įvairias sindikalistines bei korporatyvistines sistemas, 
kad kiekvieno interesas yra susietas su interesais visų tų, kurie 
gamina tą patį produktą. Gali būti, kad kai kurių interesams 
labiausiai pasitarnautų perėjimas į kitą grupę, o tokie perėjimai 
neabejotinai turi didžiausios reikšmės tam, kad išliktų visumi- 
nė tvarka. Tačiau būtent šiems pokyčiams, kurie galimi laisvoje 
rinkoje, siekiama užkirsti kelią susitarimais tarp organizuotų 
grupių. 

Organizuoti produktų ar paslaugų gamintojai paprastai mė- 
gina teisinti šį ribojimą tuo, kad jie esą vis vien galį patenkinti 
visą paklausą, bet jeigu jie negalėtų jos patenkinti, tada neprieš- 
tarautų kitų įsijungimui į jų verslą. Tik nepasako to, jog jie tą 
paklausą gali patenkinti už esamas kainas, kurios jiems garan- 
tuoja pakankamą pelną. Tačiau pageidautina tai, kad paklausa 
būtų tenkinama žemiausiomis kainomis, kurias galbūt galėtų 
pasiūlyti kiti gamintojai, dabartiniams gamintojams palikdami 
tik tokias pajamas, kurios atspindėtų faktą, kad jų įgūdžiai jau 
nebėra reti, ar įranga jau pasenusi. Pavyzdžiui, diegti technikos 

naujoves senbuviams turi būti ne mažiau pelninga negu naujai 
ateinantiems, tačiau pirmiesiems tai reikštų rizikos prisiėmimą, 
o dažnai ir būtinybę pritraukti papildomo kapitalo, kas tik trik- 
dytų jų patogią įtvirtintą padėtį ir ko jiems atrodytų neverta 
imtis, nebent jų padėčiai grasintų tie, kurie nėra patenkinti sa- 
vąja. Įsitvirtinusiems gamintojams suteikti teisę spręsti, kada į 
jų verslą įleisti naujų dalyvių, reikštų paprasčiausiai įšaldyti 
status guo. 

Net visuomenėje, kurioje visi skirtingi interesai būtų suor- 
ganizuoti į uždaras grupes, tai lemtų esamos struktūros įšaldy- 
mą ir atitinkamai ekonomikos smukimą jai laipsniškai tampant 
vis mažiau pritaikyta prie kintančių sąlygų. Tad netiesa, kad 
tokia sistema neefektyvi ir neteisinga tik tol, kol ne visos gru- 
pės vienodai organizuotos. Tokių autorių, kaip G. Myrdalas ir 
J. K. Galbraithas,“ įsitikinimas, esą šios sistemos trūkumai tėra 
laikini ir jie bus ištaisyti organizavimo procesui pasibaigus, yra 
visiškai klaidingas. Daugumos Vakarų šalių ekonomika vis dar 
išlieka gyvybinga todėl, kad interesai jose suorganizuoti tik iš 
dalies ir fragmentiškai. Jeigu jie būtų suorganizuoti visuotinai, 
šie interesai susipintų su visiškai sustabarėjusia ekonomikos 
struktūra, kurios negalėtų išjudinti joks susitarimas tarp įsitvir- 
tinusių interesų ir kurią sulaužyti galėtų tik diktatoriškos val- 
džios jėga. 


Politinio pajamų skirstymo padariniai 


Bendrasis visuomenės narių interesas nėra suma interesų, ku- 
riais vadovaujasi esamų gamintojų grupių nariai, 0 tik suintere- 
suotumas tuo, kad vyktų nenutrūkstamas adaptavimosi prie kin- 
tančių sąlygų procesas, toks, kurį stabdyti visada norės kai ku- 
rios grupės. Tad organizuotų gamintojų interesas visada bus 
priešingas vienam nuolatiniam visų visuomenės narių interesui, 
būtent, kad vyktų nenutrūkstamas taikymasis prie nenumato- 

mų pokyčių - taikymasis, kuris būtinas ir tam, kad išliktų bent 
esamas gamybos lygis (žr. 8 ir 10 skyrius). Organizuoti gamin- 
tojai visada bus suinteresuoti tuo, kad nebūtų įsileidžiama kitų, 
norinčių pasidalyti jų gerove, ir visada sieks, kad efektyvesni 
gamintojai sumažėjus paklausai neturėtų galimybės jų išstumti 
iš rinkos. Taip bus trikdomi visi griežtai ekonominiai sprendi- 
mai, t.y. visi nauji mėginimai taikytis prie nenumatomos kaitos. 
Tačiau visuomenės gyvybingumas priklauso nuo to, kaip sklan- 
džiai ir nuolat vyksta tokio taikymosi procesas ir ar jo neblokuo- 
ja tokios kliūtys, kurias, susidarius tam tikram spaudimui, tektų 
šalinti jėga. Visa toji nauda, kurią mums teikia spontaninė rin- 
kos tvarka, yra šio proceso padarinys, ir ji gali išlikti tik tuo 
atveju, jeigu tam procesui leidžiama vykti. Tačiau kiekvienas 
tokio prisitaikymo atvejis žeis kai kuriuos organizuotus intere- 
sus; tad rinkos tvarkos išlikimas priklausys nuo to, ar tiems 
interesams nebus leidžiama stabdyti jų negeidžiamos kaitos. Dau- 
gumai visada naudinga, kad kai kuriems tenka susidurti su bū- 
tinybe daryti negeidžiamus dalykus (keisti darbą, sutikti dirbti 
už mažesnį atlyginimą ir pan.), ir šis bendras interesas tenkina- 
mas tik tada, jeigu pripažįstamas principas, jog kiekvienas pri- 
valo susitaikyti su pasikeitimais, jeigu aplinkybės, kurių niekas 
negali kontroliuoti, jam iškelia tokią būtinybę. Pati ši rizika - tai 
neatsiejama nenumatoma aplinkybių kaita; ir vienintelis pasi- 
rinkimas, kurį čia turime —- tai arba leisti tokios kaitos padari- 
niams reikštis per beasmenį rinkos mechanizmą, kai juos pake- 
lia tie individai, iš kurių rinka reikalauja tam tikrų aukų, arba 
spręsti diktato ar kovos būdų klausimą, kas turi pakelti tokią 
naštą, kuri šiuo atveju neišvengiamai bus didesnė negu ji būtų, 
jeigu leistume rinkai determinuoti būtinus pokyčius. 
Aklavietė, į kurią veda organizuotų interesų vykdomas kai- 
nų bei atlyginimų politinis reguliavimas, kai kuriose šalyse jau 
skatina reikalavimus griebtis „pajamų politikos“ — kai rinkos 
determinuojamas gamybinių faktorių atlygio būdas keičiamas 

valstybine jo nustatymo tvarka. Tokie reikalavimai grindžiami 
pripažinimu, kad jeigu atlyginimai bei kitokios pajamos jau yra 
determinuojami ne rinkos, bet organizuotų grupių politinės ga- 
lios, būtinas koks nors tikslingas koordinavimas - ir ypač jeigu 
politinis pajamų determinavimas vykdomas darbo atlyginimų 
atžvilgiu, o čia jis pats ryškiausias; toks koordinavimas gali būti 
vykdomas tik tokiu atveju, jeigu panaši kontrolė bus taikoma ir 
kitoms pajamoms. 

Tačiau tiesioginė grėsmė, paskatinusi reikalavimus imtis „pa- 
jamų politikos“, buvo infliacijos procesas, sukeltas visuotinio 
spaudimo didinti visas pajamas. Ši „pajamų politika“, kaip bū- 
das suvaldyti visų piniginių pajamų kilimą, buvo pasmerkta 
žlugti. O toji infliacinė politika, kurios priemonėmis dabar mė- 
giname įveikti pajamų „neelastingumą“, tėra paliatyvas, kuris 
ilgainiui ne tik nepadės problemos išspręsti, bet ją dar labiau 
apsunkins: nes jos teikiamas laikinas sunkumų palengvėjimas 
tam „neelastingumui“ leidžia tik dar labiau stiprėti. Jokia atly- 
ginimų ar kainų kontrolė negali įveikti esminio negalavimo, ir 
bet kuris mėginimas valdžios sprendimu santykinių kainų struk- 
tūroje sukelti pokyčius turi žlugti ne tik todėl, kad jokia valdžia 
negali žinoti tikrųjų kainų, bet pirmiausia todėl, kad valdžiai 
visuose savo veiksmuose būtina palaikyti bent jau teisingumo 
regimybę, tačiau būtinieji pokyčiai nieko bendra neturi su tei- 
singumu. Štai kodėl visos priemonės, kurių buvo griebtasi vyk- 
dant „pajamų politiką“, ne tik mūsų nepriartino prie tikrosios 
problemos sprendimo atstatant procesą, kurio eigoje santykinės 
įvairių grupių pajamos prisitaiko prie kintančių sąlygų; šią pro- 
blemą traktuojant kaip politinio sprendimo problemą šios prie- 
monės ją tik apsunkino. Kaip jau matėme, vienintelė apibrėžta 
prasmė, kuri gali būti suteikta „socialinio teisingumo“ sąvokai — 
tai santykinės įvairių grupių padėties sauga; tačiau tam, kad jos 
galėtų prisitaikyti prie kintančių sąlygų, jų padėtis negali būti 
nekintama. Jeigu tokie pokyčiai gali būti vykdomi tik politiniu 

sprendimu, tai jų padarinys - kadangi šiuo atveju nėra pagrin- 
do realiam sutarimui - gali būti tik didėjantis visos ekonominės 
struktūros stabarėjimas. 

Kadangi Didžioji Britanija buvo vienintelė didelė šalis, kuri 
tuo metu, kai kilo visų jos išteklių naudojimo radikalaus per- 
tvarkymo būtinybė, buvo visiškai surakinta politiškai determi- 
nuojamos atlyginimų struktūros, jai iškilusios problemos buvo 
įvardytos kaip „Britanijos liga“. Tačiau ir daugelyje kitų šalių, 
kurių padėtis nedaug kuo skiriasi, dabar naudojami panašūs 
metodai bergždžiai mėginant išspręsti tokius pat sunkumus. 

Dalykas, kuris dar nėra visuotinai suprastas, yra tai, kad tik- 
rieji išnaudotojai šiuolaikinėje visuomenėje — tai ne savanau- 
džiai kapitalistai ar verslininkai, ir net ne atskiri individai, bet 
organizacijos, įgijusios galios dėl paramos, kurią joms teikia mo- 
ralė, aukštinanti kolektyvinius veiksmus ir palaikanti grupinio 
lojalumo jausmus. Būtent šis institucionalizuotas palankumas 
organizuotiems interesams suteikia šioms organizacijoms dirb- 
tinį pranašumą rinkos jėgų atžvilgiu, ir būtent jis yra pagrindinė 
priežastis, lemianti mūsų visuomenės realų neteisingumą ir jos 
ekonominės struktūros deformavimą. Turbūt nepalyginamai dau- 
giau neteisingumo vykdoma grupinio lojalumo vardu negu in- 
dividų savanaudiškais motyvais. Jeigu vienąkart suprasime, kad 
interesų organizavimo galimybė neturi nieko bendra su jų svar- 
ba kokiu nors visuomeniniu požiūriu, ir kad interesai veiksmin- 
gai gali būti organizuoti tik tuo atveju, jeigu jiems suteikiama 
teisė naudoti antisocialines prievartos galias, tada naivi idėja, 
esą organizuotus interesus kontroliuojanti „atstojamoji galia“ 
sukurs gyvybingą visuomeninę tvarką, pasirodys esanti visiškas 
absurdas. Jeigu „reguliavimo mechanizmas“, apie kurį kalba šių 
idėjų vėliavnešys, turi padėti susiklostyti visiems naudingai ar- 
ba racionaliai tvarkai, tai „atstojamoji galia“ tikrai nesukurs to- 
kio mechanizmo. Pati idėja, jog organizuotų interesų galią gali 
nukenksminti tik „atstojamoji galia“, tėra grįžimas prie tų pir- 

mykščių konfliktų sprendimo metodų, nuo kurių mus pamažu 
išvadavo teisingo elgesio taisyklių atsiradimas bei jų įtvirtini- 
mas. Problema, kaip panašias teisingo elgesio taisykles sukurti 
organizuotoms grupėms, vis dar lieka ateities problema, ir svar- 
biausias tikslas, kurio turi būti siekiama ją sprendžiant, tai indi- 
vidų sauga nuo grupinio spaudimo. 


Suorganizuojami ir nesuorganizuojami interesai 


Per pastarąją pusę amžiaus politika vadovavosi vyraujančia nuo- 
mone, kad organizuotų interesų plėtra, siekiant daryti spaudi- 
mą valdžiai, yra neišvengiama, ir kad akivaizdžiai kenksmingi 
jos padariniai nulemti tik fakto, jog iki šiol organizuoti yra tik 
kai kurie interesai; manoma, jog šie trūkumai išnyks, kai visi 
svarbiausi interesai bus vienodai organizuoti taip, kad atsvertų 
vienas kitą. Abu šie įsitikinimai yra įrodomai klaidingi. Pirma, 
daryti spaudimą valdžiai verta tik tuo atveju, jei valdžia turi 
galią teikti privilegijas atskiriems interesams, o tokią galią ji turi 
tik tada, kai turi teisę nustatyti ir įtvirtinti tikslines bei diskrimi- 
nacines taisykles. Antra, kaip savo svarbioje studijoje parodė M. 
Olsonas,"? išskyrus santykinai mažas grupes, bendrų interesų 
egzistavimas neveda prie spontaninio visų tokių interesų organi- 
zavimosi, ir faktiškai toks organizavimasis vyko tik tada, kai 
valdžia pozityviai rėmė pastangas organizuoti visus tokių gru- 
pių narius ar bent toleravo prievartos bei diskriminacijos nau- 
dojimą vykdant tokį organizavimą. Tačiau galima parodyti, jog 
šie metodai niekada negali vesti prie visuotinio svarbiausiųjų 
interesų organizavimo, o tik sukuria padėtį, kai neorganizuoja- 
mų interesų grupės aukojamos ir išnaudojamos organizuojamų- 
jų interesų grupių. 

Fundamentalios reikšmės turi Olsono įrodymas, pirma, kad 
tik santykinai nedidelės grupės paprastai spontaniškai susi- 
vienija į organizacijas ir antra, kad didžiosios ekonominių inte- 

resų organizacijos, šiandieną darančios įtaką valdžiai, paprastai 
atsirado remiant pačiai valdžiai ir trečia, kad iš principo ne- 
įmanoma suorganizuoti visų interesų ir todėl tam tikrų dide- 
lių, valdžios remiamų grupių organizavimas veda prie to, 
kad neorganizuotos ir nesuorganizuojamos grupės tampa nuo- 
latinio išnaudojimo aukomis. Pastarosioms, kaip atrodo, pri- 
klauso tokios svarbios grupės, kaip vartotojai apskritai: mo- 
kesčių mokėtojai, moterys, nusenę žmonės bei daugelis kitų, 
kurie visi kartu sudaro labai didelę visuomenės dalį. Ir bū- 
tent šios grupės neišvengiamai nukenčia dėl organizuotų in- 
teresų galios. 


! Šis skyrius, daugmaž dabartinio jo pavidalo, buvo parašytas prieš dešimtį 
metų ir iš dalies publikuotas po viešų paskaitų Čikagoje ir Kilyje, žr. „Der 
Wettbetrieb als Entdeckungsverfahren“ leidinyje Kieler Vortrūge, No. 56 (Kiel, 
1969) ir vėliau anglų kalba mano kn. New Studies in Philosophy, Politics, Econo- 
mics and the History of Ideas (London and Chicago, 1977). Palikau jį beveik 
nepakeistą, nes jis ir šiaip jau užima per daug vietos šiame kontekste, tad bet 
koks jo papildymas naujausių darbų aptarimu būtų nepateisinamas. Tačiau vis 
dėlto privalau nurodyti bent keletą darbų, kuriuose čia dėstomos idėjos buvo 
išrutuliotos daug plačiau: Murray Rothbard, Power and Market (Menlo Park, 
1970), John S. MacGee, In Defence of Industrial Concentration (New York, 1971), 
D. T. Armentano, The Myth of Antitrust (New Rochelle, N. Y., 1972), ypač Israel 
Kirzner, Competion and Entrepreneurship (Chicago, 1973), taip pat Ericho Hop- 
pmanno rašiniai, pirmiausia „Misbrauch der Missbrauchaufsicht“, Mitteilungen 
der List Gesellschaft, 1976 m. gegužė, „Preisunelastizitat der Nachfrage als Ou- 
elle von Marktbeherrschung“, kn. H. Gutzler und J. H. Kaiser (Hrsg.), Wettbe- 
werb im Wandel (Baden-Baden, 1976). 

* Vienas iš nedaugelio, kuris tai suprato, buvo sociologas Leopoldas von 
Wiese. Žr. jo paskaitą „Die Konkurrenz, vorwiegend in soziologisch-systema- 
tischer Betrachtung“, Verhandlungen des 6. Deutschen Soziologentages, 1929. 

> Mano supratimu, šį dalyką supainiojo J. A. Schumpeteris savo kn. Capi- 
talism, Socialism, and Democracy (New York, 1942), p. 101, kur jis teigia, jog 


monopolininkas savo dispozicijoje gali turėti pranašesnių metodų, kurių 
neturi arba negali lengvai įsigyti kitokių konkurentų minia, nes yra prana- 
šumų, kuriuos iš principo gali garantuoti tik monopolis: pavyzdžiui, tik 
monopolis gali padidinti geresnių protų įtakos sritį atitinkamai sumažinda- 
mas blogesniųjų įtaką. 

Tokia padėtis išties galėtų vesti prie monopolio, tačiau galimybę geres- 
niems protams daryti didesnę įtaką veikiausiai lemtų ne pats monopolis, bet jo 
dydis. 

* Abiem atvejais turime atsižvelgti į gamybos kaštus, kuriuos šiuo atveju 
sudaro tie alternatyvūs produktai, kuriuos koks nors asmuo ar kokia nors įmo- 
nė būtų pateikusi jų vietoje. Tad šioms prielaidoms neprieštarauja faktas, kad 
tas, kuris gali teikti tam tikrą prekę pigiau nei kas nors kitas, vis dėlto jos 
neteiks, o teiks kitą, kur santykinis jo pranašumas prieš kitus tiekėjus bus dar 
didesnis. 

> Galbūt geriausia bus pailiustruoti kliūtis, su kuriomis susiduria kiekvie- 
nas, kuris dabartinėmis sąlygomis tikisi atradęs tobulesnių nei rutininiai pro- 
blemų sprendimų. Turėjau progos daugelį metų iki smulkmenų stebėti vienos 
Amerikos statybinės įmonės savininko peripetijas, kai išanalizavęs namų par- 
davimo bei nuomos kainas, atlyginimų dydį bei statybinių medžiagų kainas 
viename Europos mieste, jis įsitikino, jog gali statyti geresnius namus kur kas 
mažesnėmis kainomis ir vis vien gauti gana didelį pelną. Savo sumanymo jį 
galiausiai privertė atsisakyti tai, kad valstybinė statybos reglamentacija, profsą- 
jungų taisyklės, kartelizuotos specialios statybinės įrangos kainos bei kaštai, 
pereinant biurokratinę procedūrą, kuri būtina norint gauti visus reikiamus lei- 
dimus bei patvirtinimus, iš jo atėmė visas tas pelno perspektyvas, kuriomis jis 
grindė savo išskaičiavimą. Nežinau, ar kliūtys, su kuriomis jis susidūrė, buvo 
sukurtos tiesiogiai vyriausybės, ar atsirado dėl to, kad vyriausybė toleravo 
konkurenciją ribojančias priemones, kurių griebiasi gamintojai ar profesinės 
sąjungos. Aišku buvo viena — priežastis, kodėl gerai patikrintos namų statybos 
kaštų mažinimo galimybės nebuvo realizuotos, buvo ta, kad sugebantiems jo- 
mis naudotis buvo neleista jomis pasinaudoti. 

9 Verta atkreipti dėmesį į tai, kad ekonomika, kurioje lengva greitai gauti 
didžiulius pelnus arba kurioje galimas spartus augimas dėl to, kad yra daug 
greitai pataisomų dalykų, yra beveik neabejotinai buvusios labai nepatenkina- 
mos padėties ekonomika. Beje, tai rodo, kaip absurdiška apie jos efektyvumą 
spręsti pagal augimo tempus, kurie gali veikiau byloti atsilikimą praeityje, ne- 
gu pažangą dabartyje. Daugeliu požiūrių atsilikusios šalies ekonomikai leng- 
viau, 0 ne sunkiau pradėti spartų vystymąsi - jeigu tik sudaromos atitinkamos 
institucinės sąlygos. 

" Net formuluojant problemą kaip Žinių, išsklaidytų tarp šimtų tūkstančių 
žmonių, išnaudojimo problemą, jos pobūdis vis dar lieka supaprastintas. Tai 
nėra tik informacijos apie atskirus konkrečius faktus, kuria individai jau dispo- 
nuoja, išnaudojimo užduotis, bet ir jų sugebėjimo atrasti faktus, kurie būtų 
svarbūs jų tikslams konkrečioje situacijoje, išnaudojimo užduotis. Štai kodėl 
visa informacija, kuri yra prieinama individams (ne vien toji, kuria jie jau dis- 
ponuoja), niekada negali būti perduota kokiai nors kitai agentūrai, o gali būti 

panaudota tik tuo atveju, jeigu tie, kurie žino, kur galima gauti reikiamos 
informacijos, priima sprendimus. Kiekvienas asmuo atras, ką jis žino arba ką 
gali sužinoti, tik susidurdamas su problema, kur tokių žinių gali prireikti, ta- 
čiau jis niekada negali perduoti kitam viso to, ką jis Žino ar juo labiau to, ką 
jis žino apie reikiamų žinių įsigijimo būdus. 

Š Plg. W. Mieth, „Unsicherheitsbereiche beim wirtschaftlichen Sachurteil als 
Ouelle volkwirtschaftlicher Vorurteile“, kn. W. Strzelewicz (red.), Dar Vorurteil 
als Bildungsbarriere (Gėottingen, 1965), p. 192. 

* Tai nuolat pabrėžia Miltonas Friedmanas, žr., pavyzdžiui, jo Capitalism 
and Freedom (Chicago, 1962). 

10 W. L. Letwin, Law and Economic Policy in America (New York, 1965), p. 
281. 

"| Kalbu apie 1957 m. liepos 27 d. priimtą įstatymą, draudžiantį konkuren- 
cijos ribojimą. 

'2 Apie visa tai bei apie problematiką, nagrinėjamą tolesnėse pastraipose žr. 
Mancur Olson, Jr, The Logic of Collective Action (Harvard University Press, 1965). 

B Gunnar Myrdal, An International Economy (New York, 1956), taip pat J. 
K. Galbraith, The Affluent Society (Boston, 1969). 


* Mancur Olson, Jr, op. cit. 

DEMOKRATIJOS IDEALO ŽLUGIMAS. 
SANTRAUKA 


An nescis, mi fili, guantilla prudentia regitur orbis? 


Axel Oxenstjerna (1648)* 


Demokratijos idealo žlugimas 


Jau neįmanoma nepastebėti fakto, jog vis daugiau ir daugiau 
mąstančių ir geravalių Žmonių pamažu praranda savo tikėjimą 
tuo, kas anksčiau jiems buvo įkvepiantis demokratijos idealas. 

Tai vyksta tuo pačiu metu, kai (ir iš dalies galbūt dėl to, 
kad) nuolat plečiama demokratijos principo taikymo sritis. Di- 
dėjantį nerimą, žinoma, kelia ne šie akivaizdūs piktnaudžiavi- 
mai politiniu idealu, bet abejonės juo pačiu. Daugelis tų, ku- 
riems kelia nerimą jų prarandamas tikėjimas buvusiu idealu, 
išmintingai laiko liežuvį už dantų. Tačiau mano nerimas mane 
verčia prabilti. 

Mano įsitikinimu, daugelio žmonių patiriamą nusivylimą ke- 
lia ne tiek paties demokratijos principo žlugimas, kiek mūsų 
nevykęs naudojimasis juo. Kadangi tikrąjį idealą noriu išgelbėti 
nuo vykstančios jo diskreditacijos, mėginu rasti mūsų padarytą 
klaidą ir išsiaiškinti, kaip galėtume užkirsti kelią tiems blogiems 
demokratinės procedūros padariniams, kurie dabar iškyla. 


* Grafas Axelis Oxenstjerna (1583-1654) laiške savo sūnui 1648 m.: „Argi tu 
nežinai, sūnau, su kokia menka išmintimi valdomas pasaulis?“ Kadangi di- 
džioji dalis argumentacijos, vedanti prie 17 skyriuje teikiamų siūlymų, buvo 
parašyta ir iš dalies publikuota, ir todėl daugeliui skaitytojų jau seniai žinoma, 
čia įterpiu nedidelę santrauką, kurioje, kaip tikiuosi, man neseniai pavyko aiš- 
kiau išdėstyti svarbiausius jos momentus. Šis tekstas tik labai nedaug skiriasi 
nuo straipsnio, išspausdinto žurnale Encounter, 1978 m. kovas. 

Žinoma, norint išvengti nusivylimo, į bet kurį idealą reikia 
žvelgti blaiviomis akimis. Demokratijos atveju negalime užmiršti, 
jog pats Žodis reiškia tik specifinį valdymo metodą. Pirmine 
savo prasme jis reiškia ne daugiau, kaip tam tikrą politinių spren- 
dimų priėmimo procedūrą, ir nieko nesako apie valdymo tiks- 
lus. Tačiau kaip vienintelis iki šiol žmogaus atrastas būdas tai- 
kiai keisti valdžią, jis vis dėlto yra brangintinas dalykas, dėl 
kurio verta kovoti. 


„Sandorių“ demokratija 


Nesunku suprasti, kodėl dabartinio demokratinio proceso re- 
zultatas skaudžiai nuvilia tuos, kurie laikosi principo, jog val- 
džia privalo vadovautis daugumos Žmonių nuomone. 

Kartais tvirtinama, jog dabar taip ir yra, tačiau tokia tezė per 
daug akivaizdžiai klaidinga, kad to nepastebėtų atidus stebėto- 
jas. Juk iš tikrųjų dar niekad istorijoje valdžia nebuvo taip spau- 
džiama tenkinti daugybės atskirų grupių interesus, kaip šian- 
dien. Šiuolaikinės demokratijos kritikai mėgsta kalbėti apie „ma- 
sių demokratiją“. Tačiau jeigu demokratinę valdžią išties saisty- 
tų tai, dėl ko sutaria masės, jai nedaug ką galima būtų prikišti. 
Visur nepasitenkinimą kelia ne tai, kad valdžia tarnauja sutartai 
daugumos nuomonei, bet tai, kad ji neišvengiamai tarnauja at- 
skiriems įvairių grupių konglomeratams. Bent jau įsivaizduoja- 
ma, nors ne itin tikėtina, kad autokratinė valdžia gali laikytis 
tam tikros savitvardos; tačiau visagalė demokratinė valdžia pa- 
prasčiausiai negali taip elgtis. Kadangi jos galios nėra kaip nors 
saistomos, ji paprasčiausiai negali apsiriboti tuo, kas tenkina 
elektorato daugumos sutartą nuomonę. Ji yra nuolat verčiama 
konstruoti ją palaikančią daugumą teikdama malonių atskiroms 
interesų grupėms, iš kurių kiekviena susitaiko su panašiomis 
privilegijomis, teikiamomis kitoms grupėms, tik mainais išsirei- 
kalauja, kad į jos interesus būtų atsižvelgiama lygiai taip pat. 

Šio pobūdžio „sandorių demokratija“ (bargaininę democracy) ne- 
turi nieko bendra su idėjomis, kuriomis buvo grindžiamas de- 
mokratijos principas. 


Grupinių interesų pastumdėlė 


Kalbėdamas apie būtinybę riboti demokratinės valdžios galias, 
arba, glausčiau, apie ribojamą demokratiją, aš, žinoma, netei- 
giu, jog turi būti ribojama tik demokratinė valdžia; teigiu, kad 
bet kokia valdžia, ir ypač demokratinė, turi būti ribojama. Tai 
paaiškinama tuo, kad demokratinė valdžia, nominaliai būdama 
visagalė, būtent dėl neribojamų savo galių tampa nepaprastai 
silpna - ji pavirsta įvairių atskirų interesų, kuriuos priversta 
tenkinti norėdama išlaikyti daugumos paramą, pastumdėle. 

Kaip susiklostė ši padėtis? 

Du šimtmečius —- nuo absoliučios monarchijos pabaigos iki 
neribojamos demokratijos iškilimo —- didysis konstitucinės san- 
tvarkos idealas buvo valdžios galių ribojimas. Pagrindiniai prin- 
cipai, kurie buvo pamažu įtvirtinti užkertant kelią savavališ- 
kam valdžios galių naudojimui, buvo šie: valdžių atskyrimas, 
teisės viršenybė, valdžios pavaldumas teisei, privatinės ir vie- 
šosios teisės atskyrimas, juridinės procedūros taisyklės. Visų jų 
tikslas buvo apibrėžti sąlygas, kurioms esant prievartos naudo- 
jimas asmens atžvilgiu būtų pateisinamas. Buvo vadovaujama- 
si įsitikinimu, jog prievarta pateisinama tik ginant bendrus in- 
teresus. Tik tokia prievarta, kuri vykdoma pagal vienodas, vi- 
siems galiojančias taisykles, buvo laikoma bendrųjų interesų 
gynimo priemone. 

Visi šie iškilūs liberalizmo principai buvo nustumti į šalį ar- 
ba beveik užmiršti pasigavus idėjos, jog esant demokratinei val- 
džios kontrolei nereikia jokių kitų saugiklių nuo savavališko 
naudojimosi valdžia. Tiesą sakant, senieji principai ne tiek buvo 
pamiršti, kiek tradicinė žodinė jų raiška buvo perinterpretuota 

taip, kad jų pamatinės sąvokos pamažu prarado savo ankstes- 
niąją prasmę. Svarbiausias iš pamatinių terminų, kuriais rėmėsi 
sė“; visi senieji principai neteko savo prasmės tada, kai buvo 
pakeistas šio termino turinys. 


Teisė prieš įsakus 


Konstitucionalizmo teoretikams terminas „teisė“ turėjo labai 
griežtą siaurą prasmę. Buvo laikomasi įsitikinimo, jog individo 
laisvė saugi gali būti tik tuo atveju, jeigu valdžią riboja teisė šia 
griežtąja prasme. XIX amžiaus teisės filosofai šią teisės viršeny- 
bę galiausiai apibrėžė kaip padėtį, kuriai esant galioja tarpas- 
meninių santykių taisyklės, taikytinos nežinomiems ateities at- 
vejams, ir nustatančios draudimus, kurie delimituoja (nors ir 
neapibrėžia) visų individų bei organizuotų grupių valdas. Po 
ilgų diskusijų, kai vokiečių jurisprudencijos žinovai galiausiai 
sutarė dėl šio — kalbant jų terminais — „teisės materialiąja pras- 
me“ apibrėžimo, visos šios pastangos staiga buvo atmestos re- 
miantis argumentu, kuris šiandien atrodo beveik juokingas: pa- 
galjų pateiktą apibrėžimą konstitucinės taisyklės nepriklausytų 
teisei materialiąja prasme. 

Iš tiesų konstitucinės taisyklės yra elgesio taisyklės, o ne tai- 
syklės, skirtos valdymo organizavimui; būdamos viešosios tei- 
sės dalimi jos gali būti dažnai keičiamos — nesikeičiant privati- 
nės (ir baudžiamosios) teisės taisyklėms. 

Teisė atsirado kaip pastangų užkirsti kelią neteisingam elge- 
siui rezultatas. Teisingumas reiškė vadovavimąsi principais, vie- 
nodai taikomais visiems, ir tuo jis skyrėsi nuo visų specialių 
įsakų ar privilegijų, liečiančių atskirus individus ar jų grupes. 
Tačiau kas šiandieną gali patikėti, kaip prieš du šimtus metų 
galėjo tikėti Jamesas Madisonas, jog Atstovų rūmams neleistina 
priimti įstatymų, kurie „jų pačių ir jų bičiulių gerovei atsiliepia 
ne mažiau, negu didžiajai visuomenės daliai“? 

Dalykas, kuris įvyko tariamai laimėjus demokratijos idealui, 
buvo tai, kad taisyklių nustatymo galia ir įsakomoji valdžios 
galia buvo suplaktos į viena ir abi įduotos į tos pačios asamblė- 
jos rankas. Būtent dėl to aukščiausioji valdžia neišvengiamai 
įgijo laisvę kurti bet kokius įstatymus, padedančius jai pasiekti 
konkrečius einamuosius tikslus. Tačiau tai reiškė teisės viršeny- 
bės valdžios atžvilgiu pabaigą. Nors visiškai pagrįstai buvo ga- 
lima reikalauti, kad ne tik įstatymų leidyba griežtąja prasme, 
bet ir valdžios „priemonės“ būtų saistomos demokratinių pro- 
cedūrų, įdavus abi galias tai pačiai asamblėjai (ar asamblėjoms) 
faktiškai buvo sugrįžta prie neribotos valdžios sistemos. 

Kartu buvo sugriautas ankstesnis įsitikinimas, jog demokra- 
tija, būdama pavaldi daugumai, gali daryti tik tai, kas tarnauja 
bendram interesui. Taip iš tiesų galėtų būti, jeigu atstovaujama- 
sis organas turėtų galią leisti tik bendrus įstatymus arba spręsti 
tiktai bendro intereso klausimus. Taip ne tik nėra, bet ir negali 
būti, jeigu atstovaujamasis organas turi neribotas galias ir priva- 
lo jas naudoti „pirkdamas“ atskirų interesų grupių ar net įtakin- 
gų asmenų balsus. Toks organas, kurio autoritetas įgyjamas ne 
demonstruojant tikėjimą savo sprendimų teisingumu pačiam pa- 
klūstant bendrosioms taisyklėms, nuolat susiduria su būtinybe 
užsitikrinti skirtingų grupių paramą joms teikdamas specialias 
malones bei privilegijas. Šiuolaikinėje demokratijoje „politinė bū- 
tinybė“ toli gražu nėra tai, ko reikalauja dauguma! 


Teisė 17 valdžios savivalė 


Šios raidos padarinys yra ne tik tai, kad valdžia atsikratė paval- 
dumo teisei — pati teisės sąvoka prarado savo prasmę. Vadina- 
moji įstatymų leidimo valdžia jau neapsiriboja (kaip to reikala- 
vo Johnas Locke 'as) įstatymų, bendrų taisyklių prasme, leidyba. 
Visa, ką nusprendžia „įstatymų leidėjai“, pradėta vadinti „įsta- 
tymu“; ir pats šis organas vadinamas „įstatymų leidėju“ ne to- 

dėl, kad jis leidžia įstatymus, bet „įstatymais“ vadinama visa, 
kas emanuojama iš šio „įstatymų leidėjo“. Tokiu būdu senasis 
„Įstatymo“ terminas prarado savo buvusią prasmę; dabar juo 
įvardijami įsakai tos institucijos, kurią konstitucionalizmo pra- 
dininkai pavadintų savavališka valdžia. Valdymas tapo svar- 
biausiu „įstatymų leidėjo“ užsiėmimu, kuriam pajungiama įsta- 
tymų leidyba. 

„Savivalės“ terminas taip pat prarado savo klasikinę pras- 
mę. Tas žodis reiškė valdymą „be taisyklių“, vykdomą pagal 
kieno nors valios diktatą. Šia tikrąja šio žodžio prasme net au- 
tokratinis valdymas gali vykti pagal taisykles, o demokratinės 
daugumos sprendimas - būti visiškai savavališkas. Net Rousse- 
au, kuriam tenka didžiausia kaltė dėl „valios“ sąvokos įtrauki- 
mo į politinę vartoseną, bent jau retsykiais suprasdavo, jog tam, 
kad ši valia būtų teisinga, ji savo intencija turi būti bendra. Tačiau 
daugumos sprendimas šiuolaikinėje įstatymų leidybos asamblė- 
joje, Žinoma, neprivalo turėti šio atributo. Tinka bet koks spren- 
dimas, jeigu tik jis padeda didinti skaičių balsų, palaikančių 
valdžios priemones. 

Turėdami visagalį suverenų parlamentą, neapsiribojantį 
bendrų taisyklių leidimu, turime savavališką valdžią. Dar blo- 
giau, turime valdžią, kuri net norėdama negali laikytis kokių 
nors principų ir savo padėtį gali išlaikyti tik dalydama spe- 
cialias malones atskiroms grupėms. Jai tenka pirkti savo au- 
toritetą vykdant diskriminaciją. Nelaimei, Britanijos Parlamen- 
tas, kuris buvo daugumos atstovaujamųjų institucijų provaiz- 
džiu, iškėlė ir Parlamento suverenumo (t.y. neribotų galių) 
idėją. Tačiau teisės suverenumas ir Parlamento suverenumas 
yra tarpusavyje nesuderinami dalykai. Ir vis dėlto šiandieną, 
kai ponas Enochas Powellas pareiškia, jog „Teisių bilis nesu- 
derinamas su mūsų šalies konstitucijos laisve“, ponas Galla- 
cheris skuba jį patikinti, kad ir jis tai supranta ir pritaria 
ponui Powellui.! 

Pasirodo, jog prieš du šimtus metų amerikiečiai buvo visiš- 
kai teisūs — visagalis Parlamentas reiškia mirtį individo laisvei. 
Akivaizdu, kad „konstitucijos laisvė“ jau nereiškia individo lais- 
vės — ji veikiau reiškia, kad parlamentinei daugumai suteikiama 
laisvė priiminėti bet kokius jai patinkančius sprendimus. Galime tu- 
rėti arba laisvą parlamentą, arba laisvus žmones. Asmens laisvė 
reikalauja, kad bet kuri valdžia būtų saistoma ilgalaikio galioji- 
mo principų, kuriems pritaria viešoji nuomonė. 


Nuo nelygybės prieš įstatymą prie savivalės 


Prireikė tam tikro laiko tam, kad šie neribotos demokratijos pa- 
dariniai pradėtų reikštis. 

Per tą laikotarpį, kai liberalus konstitucionalizmas saistė val- 
džios galių plėtrą, susiklostė tam tikra tradicija. Ir, žinoma, vi- 
sur ten, kur buvo mėginama šią demokratijos formą imituoti 
nesant tokių tradicijų, ji paprastai greit žilugdavo. Tačiau šalyse 
su ilgesne atstovaujamosios valdžios istorija tradicinės užkar- 
dos valdžios savivalei iš pradžių buvo griaunamos vadovaujan- 
tis visiškai geranoriškomis intencijomis. Diskriminacija, vykdo- 
ma paramos varguoliams dingstimi, neatrodė kaip diskrimina- 
cija. (O pastaraisiais matais net išradome beprasmybę - nepakan- 
kamai privilegijuotieji (under-privileged), kad nuo savęs nuslėptu- 
me diskriminacijos faktą.) Tačiau siekiant suvienodinti materia- 
linę padėtį žmonių, kurie neišvengiamai tarpusavyje labai ski- 
riasi tos padėties savybėmis, lemiančiomis šią jų padėtį, juos 
būtina traktuoti nevienodai. 

Tačiau net labdaros dingstimi, pažeidžiant lygybės prieš įsta- 
tymą principą atveriami visi vartai savivalei. Šiam faktui nu- 
slėpti buvo nusigriebta pretenzingos „socialinio teisingumo“ fra- 
zės; niekas nežino, ką ši frazė iš tikrųjų reiškia; ir būtent todėl 
ji pasitarnavo kaip burtažodis, griaunant visas užkardas sava- 
vališkoms valdžios „priemonėms“. Gėrybių dalijimas vieniems 

sąskaita kitų, kurie negali būti lengvai identifikuojami, tapo patiki- 
miausiu metodu daugumos paramai nusipirkti. Tačiau parla- 
mentas ar vyriausybė, tampanti labdaros institucija, kartu tam- 
pa ir neatremiamo šantažo objektu. Ir labai greitai ne „nuopel- 
nai“, bet „politinė būtinybė“ pradeda diktuoti, kurios grupės 
bus pamalonintos kitų sąskaita. 

Dėl šios legalizuotos korupcijos nėra kalti politikai; jie negali 
jos išvengti norėdami užimti padėtį, kurioje būdami galėtų pada- 
ryti ką nors gera. Tokia korupcija tampa sudedamąja dalimi visų 
sistemų, kuriose daugumos parama įteisina priemones atskiriems 
nepasitenkinimo židiniams gesinti. Įstatymų leidėjas, apsiribojan- 
tis bendrų taisyklių nustatymu, taip pat vyriausybinė agentūra, 
turinti teisę naudoti prievartą tik įtvirtinant taisykles, kurių ji pati 
negali keisti - šio pobūdžio institucijos gali atlaikyti tokį spaudi- 
mą; tačiau jo negali atlaikyti visagalė asamblėja. Žinoma, net jeigu 
iš valdžios būtų atimta bet kokia savavališkos prievartos naudo- 
jimo galia, ji vis vien teikiamomis savo paslaugomis galėtų vykdy- 
ti diskriminaciją, tačiau tokia praktika būtų mažiau žalinga ir jai 
būtų galima lengviau užkirsti kelią. Jeigu centrinė valdžia neturė- 
tų diskriminuojančios prievartos galių, tai dauguma tų paslaugų 
galėtų ir veikiausiai turėtų būti deleguojamos regioninėms bei vie- 
tinėms korporacijoms, konkuruojančioms dėl gyventojų mažesniais 
kaštais teikiamomis geresnėmis paslaugomis. 


Galių atskyrimas kaip būdas 
užkirsti kelią neribotai valdžiai 


Akivaizdu, kad nominaliai neribota („suvereni“) atstovaujamoji 
asamblėja neišvengiamai nuolat bus stumiama valdžios galių 
ekspansijos link. Taip pat aišku, kad šis procesas gali būti su- 
stabdytas tik padalijant aukščiausiąją valdžią tarp dviejų skir- 
tingų demokratiškai renkamų asamblėjų, t.y. valdžių padalijimo 
principą taikant aukščiausiuoju lygiu. 

Žinoma, tokios dvi asamblėjos turėtų būti sudaromos pagal 
skirtingus principus, jeigu norime, kad įstatymų leidybos asam- 
blėja atstovautų Žmonių nuomonei apie tai, kokio pobūdžio val- 
džios veiksmai suderinami su teisingumu, o kita, valdymo asam- 
blėja, vadovautųsi žmonių valia atžvilgiu konkrečių priemonių, 
kurių imamasi pirmosios asamblėjos nustatytuose teisės rėmuo- 
se. Šiai antrajai užduočiai spręsti - o ja daugiausia ir užsiima 
dabartiniai parlamentai - parlamentų procedūra bei organizaci- 
ja jau yra neblogai pritaikytos, ypač jų organizavimasis pagal 
partijas, kas išties būtina vykdant valdymą. 

Tačiau visi didieji politiniai XVIII amžiaus mąstytojai visiš- 
kai pagrįstai didžiausią nepasitikėjimą tikroje įstatymų leidybos 
institucijoje reiškė susiskirstymui pagal partijas. Turbūt nepa- 
neigiama, jog dabartiniai parlamentai iš esmės nėra pritaikyti 
tikrajai įstatymų leidybai. Šiai užduočiai jie neturi nei laiko, nei 
deramos intelektinės nuostatos. 


' Bendruomenių rūmai, 1977 m. gegužės 17 d. Būtų nereikalingas joks 
ginamų teisių katalogas — pakaktų vien nuostatos, kad valdžiai neleistina nau- 
doti prievartos kitaip nei užtikrinant klusnumą įstatymui, kaip jis buvo api- 
brėžtas aukščiau. Tai apimtų visas pripažintas pamatines teises ir dar daugiau. 


17 
KONSTITUCIJOS MODELIS 


Visada naudinga turėti tobuliausios santvarkos idė- 
ją, kad bet kurią realią konstituciją arba valdymo formą 
galėtume kuo labiau prie jos priartinti pamažu daryda- 
mi pakeitimus bei diegdami naujoves taip, kad visuome- 
nėje nekiltų per daug sumaišties. 


David Hume* 


Klaidingas posūkis 
atstovaujamųjų institucijų raidoje 


Ką galime padaryti šiandieną, remdamiesi įgyta patirtimi, kad 
įgyvendintume tuos tikslus, kuriuos prieš porą šimtų metų tiks- 
lingo konstravimo būdu pirmąkart mėgino pasiekti Jungtinių 
Amerikos Valstijų Konstitucijos kūrėjai? Mūsų tikslai gali būti 
tie patys, tačiau yra daugybė dalykų, kurių šis didysis eksperi- 
mentas bei įvairios jo imitacijos turėjo mus išmokyti. Dabar jau 
žinome, kodėl žlugo šio dokumento autorių viltys, jog jis padės 
veiksmingai apriboti valdžios galias. Jie tikėjosi, kad atskyrus 
įstatymų leidybą nuo vykdomosios bei teisminės valdžios, val- 
džia ir privatūs asmenys vienodai bus saistomi teisingo elgesio 
taisyklių. Kažin ar jie galėjo numatyti, jog dėl to, kad įstatymda- 
viams patikėjus dar ir valdymo kontrolę bus beviltiškai supai- 
niotos dvi skirtingos užduotys - teisingo elgesio taisyklių nusta- 
tymas ir vadovavimas valdžios veiklai jai vykdant specifinius 
uždavinius - ir kad įstatymai nustos reikšti tik tokias visuotines 
ir vienodas teisingo elgesio taisykles, kurios riboja visą savava- 
lišką prievartą. Todėl jiems iš tiesų niekada nepavyko pasiekti 


* David Hume, Essays, Part II, Essav XVI, „The Idea of a Perfect Common- 
wealth“. 

geidžiamo valdžios galių atskyrimo. Tiesą sakant, Jungtinėse 
Valstijose jie sukūrė sistemą, kurioje - dažnai valdymo efekty- 
vumo sąskaita - valdymo organizavimo bei kontrolės galia pa- 
skirstyta tarp vyriausiojo pareigūno ir atstovaujamosios asam- 
blėjos, renkamos ne tuo pačiu metu ir ne pagal tuos pačius prin- 
cipus, tad šios institucijos dažnai susiduria kaktomuša. 

Jau matėme, kad noras į tas pačias rankas įteikti teisingo 
elgesio taisyklių nustatymo užduotį ir einamųjų valdymo reika- 
lų tvarkymo užduotį nebūtinai reiškia, jog išties šios užduotys 
turi būti patikėtos tai pačiai institucijai. Kitokio problemos spren- 
dimo galimybę! faktiškai sugestionuoja senesnioji atstovaujamųjų 
institucijų raida. Vykdomosios valdžios kontrolė iš pradžių dau- 
giausia buvo vykdoma valdžios biudžeto įplaukų kontrolės bū- 
du. Vykstant evoliucijai, prasidėjusiai jau XIV a. Britanijoje, iždo 
valdymo teisę pamažu perėmė Bendruomenių rūmai. Kai ga- 
liausiai XVII a. pabaigoje Lordų rūmai visiškai Bendruomenių 
rūmams perleido teisę tvarkyti „pinigines sąskaitas“, šie rūmai, 
būdami aukščiausia teismine šalies instancija, vis dar išlaikė sa- 
vo rankose aukščiausiąją bendrosios teisės priežiūros galią. At- 
rodo, būtų buvę visiškai natūralu, jeigu Bendruomenių rūmams 
atiduodami išimtinę einamųjų vykdomosios valdžios reikalų 
priežiūros galią antrieji rūmai mainais sau būtų pareikalavę iš- 
imtinės galios savo statutais keisti privalomas teisingo elgesio 
taisykles. 

Tokie mainai realiai buvo neįmanomi, kol Aukštesnieji rū- 
mai atstovavo nedidelei privilegijuotajai klasei. Tačiau iš princi- 
po valdžios padalijimas pagal funkcijas, o ne pagal atstovauja- 
mas klases, galėjo sukurti padėtį, kuriai esant Bendruomenių 
rūmai turėtų visišką valdymo aparato bei jam patikėtų lėšų nau- 
dojimo priežiūros galią, tačiau prievartos galią turėtų tik tokią, 
kurią sankcionuoja taisyklės, nustatomos Lordų rūmų. Organi- 
zuodami ir kontroliuodami tai, kas dera valdymo užduotims, 
Bendruomenių rūmai būtų visiškai laisvi. Kontroliuodami tai, 

kaip valdžios pareigūnai tvarko valstybinį turtą, jie galėtų nu- 
statyti bet kokias sutartas taisykles. Tačiau nei jie patys, nei jų 
pareigūnai neturėtų teisės naudoti prievartą privačių piliečių 
atžvilgiu, išskyrus atvejus, kai tenka juos priversti paklusti tai- 
syklėms, kurias pripažįsta arba nustato Aukštesnieji rūmai. To- 
kiu atveju būtų visiškai logiška, jeigu einamieji valdymo reikalai 
būtų tvarkomi Žemesniųjų rūmų, arba, veikiau, jų daugumos 
sudaryto komiteto. Tokia valdžia savo galiomis piliečių atžvil- 
giu būtų visiškai susaistyta įstatymo, kurio ji pati, siekdama jį 
priderinti prie savo konkrečių tikslų, negalėtų keisti. 

Toks užduočių atskyrimas būtų pamažu sukūręs griežtą skiria- 
mąją liniją tarp teisingo elgesio taisyklių ir valdžiai skirtų nurody- 
mų. Netrukus dėl to būtų atsiskleidusi aukščiausiosios teisminės 
valdžios būtinybė - valdžios, kuri galėtų spręsti konfliktus tarp dvi- 
ejų atstovaujamųjų organų ir taip pamažu brėžtų vis tikslesnę ski- 
riamąją liniją tarp dviejų rūšių taisyklių — tarp privatinės (ir bau- 
džiamosios) teisės ir viešosios teisės, kurios dabar yra painiojamos 
jau vien dėl to, kad abi apibūdinamos tuo pačiu „teisės“ terminu. 

Deja, vietoje šios galimos raidos, išryškinančios pamatinį skir- 
tumą, visiškai skirtingų užduočių atidavimas vienai ir tai pa- 
čiai asamblėjai vedė prie didėjančio teisės sąvokos neapibrėžtu- 
mo. Matėme, kad pats šis skirtumas nėra lengvai apibrėžiamas 
ir kad tokio apibrėžimo uždavinys kelia rimtų problemų net 
šiuolaikinei teisės teorijai. Tačiau tai nėra neįveikiamas uždavi- 
nys, net jeigu patenkinamas jo sprendimas pareikalautų mūsų 
supratimo pažangos. Tačiau būtent tokios supratimo pažangos 
dėka tobulėjo visa teisė. 


Idealios Konstitucijos modelio vertė 


Tarus, kad skirtumas tarp dviejų rūšių taisyklių, kurias vieno- 
dai vadiname teise, gali būti aiškiai nubrėžtas, jo svarbą galime 
išryškinti smulkiai paaiškinę tuos mūsų siūlomos konstitucinės 
sąrangos bruožus, kurie garantuotų realų galių padalijimą tarp 

dviejų atskirų atstovaujamųjų institucijų — kai įstatymų siaurąja 
prasme leidyba ir valdymas jo derama prasme būtų vykdomi 
demokratiškai, tačiau tai darytų skirtingos ir tarpusavyje nepri- 
klausomos agentūros. Mano tikslas, pateikiant tokios konstituci- 
nės sąrangos bruožus, nėra noras pasiūlyti konstitucinę schemą, 
kuri turėtų būti taikoma jau šiandien. Tikrai jokiai šaliai su tvir- 
ta konstitucine tradicija nesiūlau savo Konstituciją keisti pagal 
mano siūlomus principus. Tačiau jau nekalbant apie tai, kad 
bendrieji principai, kuriuos aptariau anksčiau, įgis daugiau api- 
brėžtumo pateikus juos įkūnijantį Konstitucijos modelį, yra dar 
dvi priežastys, dėl kurių verta pateikti tokį projektą. 

Pirmiausia, labai nedaug šalių pasaulyje turi stiprias konsti- 
tucionalizmo tradicijas. Tiesą sakant, už anglosaksų pasaulio ri- 
bų jas turi turbūt tik Šiaurės Europos šalys bei Šveicarija. Dau- 
guma kitų šalių apskritai gana ilgai neturėjo Konstitucijos, kad 
ji įsitvirtintų kaip tradicija; daugelyje jų taip pat nėra tų pama- 
tinių tradicijų bei įsitikinimų, kurie laimingesnėse šalyse pade- 
da funkcionuoti Konstitucijai net jeigu joje formuluojama ne vis- 
kas, ką ji suponuoja, ar net jeigu ji neegzistuoja rašytiniu pavi- 
dalu. Juo labiau tai pasakytina apie tas naujas šalis, kurios nie- 
kada neturėjo tradicijos, bent kiek panašios į teisės viršenybės 
idealą, nuo seno išpažįstamą Europoje, ir kurios dabar iš jos 
perima demokratijos institucijas, neturėdamos to įsitikinimų pa- 
mato, kuriuo šios institucijos remiasi. 

Kad tokie mėginimai transplantuoti demokratiją nežlugtų, 
tos nerašytos tradicijos bei įsitikinimai, kurie senose demokra- 
tijose ilgai tramdė piktnaudžiavimą daugumos galia, turi būti 
išdėstyti konstituciniuose naujųjų demokratijų dokumentuose. 
Faktas, kad dauguma tokių mėginimų iki šiol žlugdavo, įrodo 
ne tai, jog pamatinės demokratijos idėjos nėra įgyvendinamos, 0 
tik tai, kad konkrečios institucijos, tam tikrą laiką neblogai vei- 
kusios Vakaruose, remiasi kai kuriais kitais neišreikštais princi- 
pais, kurių čia paprastai laikomasi, ir būtent šie principai ten, 
kur jie nėra Žinomi, turi būti eksplicitiškai formuluojami rašy- 

tinėse konstitucijose. Neturime pagrindo postuluoti, jog konkre- 
čios demokratijos formos, efektyviai tarnavusios mums, taip pat 
efektyviai tarnaus ir kitiems. Patirtis liudija veikiau priešingą da- 
lyką. Tad turime pakankamai priežasčių mėginti išsiaiškinti, kaip 
tos implicitinės idėjos, kuriomis remiasi mūsų atstovaujamosios 
institucijos, gali būti eksplicitiškai įtrauktos į tokias konstitucijas. 

Antra, principai, kuriuos išdėstysiu savo schemoje, gali būti 
svarbūs ryšium su šiuolaikiniais mėginimais kurti naujas tarp- 
tautines institucijas. Turbūt jau daugelis mūsų viliasi, kad gali- 
me sukurti tam tikrą tarptautinę teisę, tačiau labai abejotina, ar 
galime (ir ar būtų verta) sukurti kokią nors tarptautinę valdžią, 
išskyrus kai kurias grynai tarnybines agentūras. Vis dėlto vie- 
nas dalykas yra visiškai aiškus: kad šios pastangos nežlugtų ar 
bent jau nepridarytų daugiau žalos, negu duotų naudos, šios 
naujos tarptautinės institucijos ilgam turės apsiriboti tuo, kad 
nacionalines vyriausybes tvardys nuo veiksmų, darančių žalos 
kitoms šalims, tačiau neturės galios įsakyti joms vykdyti kokius 
nors pozityvius veiksmus. Daugelio žmonių priešinimąsi idėjai, 
kad kokia nors tarptautinė agentūra turėtų teisę įsakinėti jų ša- 
lies valdžiai, galima būtų sušvelninti, jeigu tokios agentūros funk- 
cijos apsiribotų tam tikrų bendrų taisyklių nustatymu - taisyk- 
lių, kurios vien draustų tam tikrus šalių narių ar jų piliečių 
veiksmus. Tačiau norėdami tai pasiekti turime dar išsiaiškinti, 
kokiu būdu įstatymų leidybos valdžia, ta prasme, kaip ją supra- 
to valdžių atskyrimo principo teoretikai, gali būti veiksmingai 
atskirta nuo vykdomosios valdžios. 


Pamatiniai principai 


Pamatinis tokios Konstitucijos straipsnis turėtų skelbti, jog nor- 
maliais laikais ir išskyrus tam tikras aiškiai apibrėžtas ypatingas 
situacijas, žmonėms gali būti draudžiami tam tikri jų veiksmai 
arba iš jų gali būti reikalaujama tam tikrų veiksmų tik tuo atve- 
ju, jeigu toks draudimas arba reikalavimas suderinamas su pripa- 

žintomis teisingo elgesio taisyklėmis, kurios delimituoja ir gina 
individualias kiekvieno valdas; ir kad pripažintoji šio pobūdžio 
taisyklių aibė gali būti tikslingai keičiama tik tos institucijos, 
kurią vadinsime Įstatymų leidybos asamblėja. Ši asamblėja savo 
galią įgytų tik įrodžiusi pasišventimą teisingumui - skelbdama 
universalias taisykles, taikytinas nežinomam būsimųjų atvejų 
skaičiui ir pati neturėdama tolesnės galios tą jų taikymą konkre- 
čiais atvejais kaip nors veikti. Šiame straipsnyje taip pat turėtų 
būti apibrėžta, kas laikytina įstatymu šia siauresniąja 10m0s pras- 
me, kad teismas galėtų nustatyti, ar bet kuris Įstatymų leidybos 
asamblėjos sprendimas pasižymi tais formaliais bruožais, kurie 
jį padaro įstatymu šia prasme. 

Matėme, jog toks apibrėžimas negalėtų būti grindžiamas vien 
tik loginiais kriterijais, bet turėtų taip pat numatyti, kad taisyk- 
lės būtų taikytinos nežinomam būsimųjų atvejų skaičiui, kad jos 
tarnautų ne konkretiems tikslams, o tik padėtų formuotis bei 
išlikti abstrakčiai tvarkai, kurios konkretus turinys būtų nenu- 
matomas ir galiausiai, kad jis draustų visus įstatyminius aktus, 
kuriais siekiama paveikti identifikuojamus individus arba gru- 
pes. Jame taip pat turėtų būti pripažinta, jog nors egzistuojančių 
teisingo elgesio taisyklių sistemos keitimas yra išimtinė Įstaty- 
mų leidybos asamblėjos teisė, pradinis tokių taisyklių sąvadas 
apimtų ne tik ankstesnės įstatymų leidybos rezultatus, bet ir 
tuos dar neartikuliuotus principus, kuriuos implikuoja ankstes- 
nieji teismų sprendimai, kurių asamblėja turi paisyti ir mėginti 
juos artikuliuoti. 

Pamatinio straipsnio tikslas būtų, žinoma, ne valdžios funk- 
cijų, O tik jos prievartinių galių taikymo ribų apibrėžimas. Nors 
jis ribotų priemones, kurias valdžia gali naudoti piliečiams teik- 
dama savo paslaugas, tiesiogiai jis neribotų paslaugų, kurias 
valdžia galėtų teikti, turinio. Prie šio klausimo dar grįšime, kai 
kalbėsime apie antrojo atstovaujamojo organo - Valdymo asam- 
blėjos — funkcijas. 

Toks straipsnis pasiektų ir pranoktų visus tradicinių Tei- 
sių bilių tikslus ir atskirai išvardijamų pamatinių ginamų tei- 
sių sąrašas taptų nereikalingas. Tai išaiškėja prisiminus, jog nė 
viena iš tradicinių Žmogaus teisių, tokių kaip žodžio, spaudos 
ar religijos, susirinkimų bei asociacijų laisvė, būsto neliečiamu- 
mo ar susirašinėjimo slaptumo teisė ir t.t. negali būti ir nie- 
kada nebuvo absoliučios teisės, kurių negalėtų riboti bendros 
teisinės taisyklės. Žodžio laisvė, žinoma, nereiškia, kad turi- 
me laisvę šmeižti, apgaudinėti, raginti nusikalsti, kelti paniką 
klaidingais aliarmais ir pan. Visos šios teisės implicitiškai ar- 
ba eksplicitiškai ginamos nuo visų apribojimų, išskyrus tuos, 
kuriuos „numato įstatymas“. Tačiau kaip tapo ypač akivaiz- 
du moderniaisiais laikais, šis apribojimas minėtąsias teises ap- 
saugo nuo „įstatymdavių“ savivalės tik tuo atveju, jeigu „įsta- 
tymu“ laikomas ne kiekvienas deramai priimtas atstovaujamo- 
sios asamblėjos sprendimas, bet tik tokios taisyklės, kurios gali 
būti apibūdintos kaip įstatymai siaurąja anksčiau nusakytąja 
prasme. 

Tos pamatinės teisės, kurias tradiciškai gina Teisių biliai, nė- 
ra vienintelės gintinos teisės, jei norime užkirsti kelią valdžios 
savivalei; be to, visos tos esminės teisės, kurios sudaro asmens 
laisvę, niekada negali būti išsamiai išvardytos. Nors, kaip paro- 
dėme anksčiau, pastangos plėsti teisių sąvoką į tai, kas dabar 
vadinama socialinėmis bei ekonominėmis teisėmis, buvo klai- 
dingos (žr. 9 skyriaus priedą), yra daug kitų nenumatomų indi- 
vido laisvės apraiškų, kurios ne mažiau vertos apsaugos nei tos 
teisės, kurios išvardijamos įvairiuose Teisių biliuose. Paprastai 
eksplicitiškai nurodomos tik tos iš jų, kurioms iškyla ypatinga 
grėsmė, ir ypač tos, kurios, kaip atrodo, yra būtinos užtikrinant 
demokratinio valdymo veiksmingumą. Tačiau jas išskiriant kaip 
ypač saugotinas teises, sugestionuojama, jog kitose srityse val- 
džia gali naudoti prievartą ir nebūdama susaistyta bendromis 
teisės taisyklėmis. 

Tiesą sakant, tai ir buvo toji priežastis, dėl kurios Amerikos 
Konstitucijos kūrėjai iš pradžių nenorėjo į ją įtraukti Teisių bi- 
lio, ir ji paaiškina, kodėl jį vis dėlto į ją įtraukus, prireikė ne- 
veiksmingos ir beveik užmirštos Devintosios pataisos, nusta- 
tančios, jog „Konstitucijoje išvardytos teisės nepaneigia ir nesu- 
mažina kitų Žmonių turimų teisių“. Išvardijimas konkrečių tei- 
sių, kurios ginamos nuo pažeidimo, išskyrus atvejus, kai pažei- 
dimas daromas „pagal įstatymą“, išties leidžia manyti, kad vi- 
sais kitais požiūriais įstatymų leidėjas gali riboti žmonių laisvę 
ir naudoti prievartą pats nesivadovaudamas jokia bendra tai- 
sykle. O termino „įstatymas“ prasmės plėtra, kai beveik kiek- 
vienas įstatymdavio sprendimas dabar laikomas „įstatymu“, net 
ir šias teisių garantijas pavertė beprasmiškomis. Tačiau Konsti- 
tucijos tikslas — net įstatymų leidėjams uždrausti nustatinėti 
kokius nors savavališkus ribojimus ar savavališkai naudotis prie- 
vartos galia. Be to, kaip tai įtaigiai parodė Žymus šveicarų ju- 
ristas,/ naujos galimybės, kurias technologijos pažanga gali at- 
verti ateityje, kai kurias kitas asmens laisves gali padaryti net 
svarbesnėmis už tas, kurias gina tradicinės pamatinių teisių 
idėjos. 

Pamatinių teisių tikslas buvo apginti asmens laisvę ta pras- 
me, kad būtų užkirstas kelias savavališkai prievartai. Tai reiš- 
kia, kad prievarta gali būti naudojama tik įtvirtinant univer- 
salias teisingo elgesio taisykles, ginančias individo valdas, bei 
surenkant lėšas valdžios teikiamoms paslaugoms finansuoti; 
kadangi čia implikuojama, jog individas gali būti kaip nors ri- 
bojamas tik tada, kai jo veiksmai žeidžia teisėtas kitų valdas, 
tokia konstitucinė nuostata reiškia, jog neturi būti kaip nors 
ribojama visa toji jo veikla, kuri liečia tik jo paties valdas ar- 
ba valdas tų veiksnių individų, kurie savanoriškai save su juo 
susieja; ir tai yra visa laisvė, kurią jam gali garantuoti politi- 
nis veiksmas. Kad ši laisvė gali būti laikinai suspenduota, kai 
iškyla grėsmė pačioms institucijoms, kurios skirtos ilgalaikei 

jos apsaugai, arba kai tenka imtis jungtinių veiksmų jas ginant 
arba siekiant išvengti kokio nors kito bendro pavojaus visai 
visuomenei — yra kitas dalykas, kurį nagrinėsime vėliau. 


Dvi skirtingų funkcijų atstovaujamosios asamblėjos 


Idėja, kad bendrųjų elgesio taisyklių formulavimo užduotis bū- 
tų skiriama vienai atstovaujamajai asamblėjai, o kitai skiriama 
valdymo užduotis, nėra visiškai nauja. Kažką panašaus mėgino 
konstruoti antikiniai atėniečiai, kai leido tik nomotetams (nomot- 
hetae), atskirai institucijai, keisti pamatinį nomos Nomos yra be- 
ne vienintelis terminas, daugmaž išlaikęs bendrųjų elgesio tai- 
syklių prasmę, o kadangi terminas n0omothetae buvo atgaivintas 
gana panašiame kontekste XVII a. Anglijoje“ o vėliau ir J. S. 
Millio, kartais bus patogu jį vartoti įvardijant tą grynąją įstaty- 
mų leidybos asamblėją, kurią turėjo omeny valdžių atskyrimo 
šalininkai bei teisės viršenybės teoretikai ten, kur reikės pabrėž- 
tinai ją atskirti nuo antrosios atstovaujamosios asamblėjos, kurią 
vadinsime Valdymo asamblėja. 

Tokia atskira Įstatymų leidybos asamblėja išties suteiktų veiks- 
mingą atstovaujamosios Valdymo asamblėjos sprendimų kontro- 
lės būdą tik tuo atveju, jeigu narystė joje būtų apibrėžiama ne tais 
pačiais kriterijais; praktiškai tai reikštų, jog šios asamblėjos netu- 
rėtų būti renkamos vienodai arba tai pačiai kadencijai. Jeigu joms 
būtų skiriami tik skirtingi uždaviniai, o sudaromos jos būtų daug- 
maž proporcingai iš tų pačių grupių ir ypač partijų atstovų, įsta- 
tymų leidėjai veikiausiai teiktų tik tuos įstatymus, kurių iš jų lauk- 
tų Valdymo asamblėja, tad jos veiktų tarsi viena asamblėja. 

Skirtingi jų uždaviniai taip pat reikalauja, kad kiekviena iš 
šių asamblėjų atspindėtų skirtingas rinkėjų pažiūras. Valdymo 
siaurąja prasme požiūriu būtų, matyt, pageidautina, kad pilie- 
čiai reikštų konkrečius norus dėl vienokio ar kitokio rezultato, 
kitaip sakant, kad būtų atstovaujama jų konkretiems interesams; 

tam valdymui vykdyti aiškiai reikia daugumos, turinčios veiks- 
mų programą ir gebančios ją realizuoti. Kita vertus, įstatymų 
leidyba siaurąja prasme turi vadovautis ne interesais, bet nuo- 
mone, t.y. įsitikinimais apie tai, kokio pobūdžio veiksmai suderi- 
nami su teisingumu - ji turi teikti ne instrumentą konkretiems 
tikslams siekti, bet pastovią tvarką, nepriklausomą nuo povei- 
kio atskiriems individams ar grupėms. Renkant vienus, kurie 
efektyviausiai rūpintųsi konkrečiais Žmonių interesais ir ren- 
kant kitus, iš kurių jie galėtų tikėtis nešališko teisingumo, vei- 
kiausiai būtų išrenkami labai skirtingi asmenys: efektyvumas 
sprendžiant pirmąją užduotį reikalauja visai kitokių savybių ne- 
gu nepaperkamumas, išmintis ir nešališkumas, kurios yra svar- 
biausios sprendžiant antrąją. 

Atstovaujamųjų asamblėjų periodinių rinkimų sistema yra 
veiksminga ne tik tuo, kad asamblėjas verčia taikytis prie kin- 
tančių elektorato norų, bet ir laikytis sutartų partinių tikslų pa- 
laikant tam tikrų interesų grupes ar įgyvendinant konkrečias 
veiksmų programas. Tačiau ji priverčia ir atskirą narį laikytis 
partinės disciplinos jam siekiant partijos paramos rinkimuose. 

Tikėtis, kaip tikėjosi klasikiniai demokratijos teoretikai, kad 
atstovai, kuriems patikėtas atskirų interesų grupių gynimas, pa- 
sižymės reprezentatyviomis visos tautos savybėmis, būtų ne- 
rimta. Tačiau tai nereiškia, kad jeigu Žmonėms būtų siūloma 
rinkti atstovus, neturinčius galios dalyti kokių nors privilegijų, 
jie nesugebėtų atsirinkti tų, kurių sprendimų nešališkumu la- 
biausiai pasitiki, ypač jeigu jiems tektų rinktis iš asmenų, kurie 
įprasto gyvenimo srityse jau susikūrė gerą reputaciją. 

Tad, kaip atrodo, įstatymų leidybai tikrąja šio žodžio prasme 
reikalinga asamblėja, kurią sudarytų brandaus amžiaus žmo- 
nės, renkami santykinai ilgiems periodams, pavyzdžiui, penkio- 
likai metų, kad jiems nerūpėtų perrinkimo reikalai, o kad pasi- 
darytų visiškai nepriklausomi nuo partinės disciplinos, tam pe- 
riodui pasibaigus jų jau negalima būtų pakartotinai perrinkti; be 

to, kad jiems nereikėtų ieškoti pragyvenimo šaltinių rinkoje, jiems 
turėtų būti garantuojama vieša tarnyba tokiose garbingose, bet 
neutraliose pareigose kaip, pavyzdžiui, teisėjų, kad per savo 
kadenciją Įstatymų leidybos asamblėjoje jie nebūtų priklausomi 
nei nuo partijų paramos, nei slegiami rūpesčių dėl savo ateities. 
Tad renkami turėtų būti tik tie žmonės, kurie jau yra nusipelnę 
pagarbos įprastoje gyvenimo veikloje, o tam, kad asamblėjoje 
neatsirastų pernelyg daug senų Žmonių, turbūt protingiausia 
būtų remtis sena patirtimi, kad Žmogaus bendraamžiai yra ge- 
riausi jo teisėjai, ir pasiūlyti kiekvienai to paties amžiaus žmo- 
nių grupei kartą per savo gyvenimą, tarkime, tais kalendoriniais 
metais, kai jiems sukanka 45 metai, iš savo tarpo išsirinkti atsto- 
vus penkiolikai metų. 

Tokiu būdu galėtų būti sudaryta 45-60 metų amžiaus žmo- 
nių Įstatymų leidybos asamblėja, kurios viena penkioliktoji da- 
lis kasmet būtų keičiama. Kaip visuma ji atspindėtų tą gyvento- 
jų dalį, kuri jau turi įgijus patirties ir jau turėjo laiko užsitarnau- 
ti pagarbą, tačiau dar kupina jėgų. Būtina pabrėžti, jog nors 
jaunesniems nei 45 metų Žmonėms tokioje asamblėjoje nebūtų 
atstovaujama, jos amžiaus vidurkis —- 5215 metų - būtų mažesnis 
negu daugumoje dabartinių atstovaujamųjų asamblėjų, net jei- 
gu senesnio amžiaus atstovų dalis būtų palaikoma pastovi pa- 
keičiant naujais pasitraukusius dėl mirties ar ligos - tam, kad 
nedidėtų santykinė dalis tų, kurie įstatymų leidyboje turi ma- 
žiau patirties. 

Siekiant garantuoti visišką šių nomotetų nepriklausomybę nuo 
atskirų interesų ar organizuotų partijų spaudimo, galima pa- 
naudoti dar ir kitokių saugiklių. Asmenims, tarnavusiems Val- 
dymo asamblėjoje ar partinėse organizacijose, galima būtų ne- 
leisti balotiruotis į Įstatymų leidybos asamblėją. Tokiu būdu net 
jeigu dauguma jos narių būtų vienokios ar kitokios partijos ša- 
lininkai, jų neslėgtų būtinybė paklusti partijos vadovybės nuro- 
dymams ar vyriausybės įsakams. 


17. Konstitucijos modelis 163 


Asamblėjos nariai galėtų būti šalinami tik už rimtus nusižen- 
gimus arba aplaidumą, ir šiai procedūrai galėtų vadovauti ko- 
kia nors jų dabartinių ar buvusių kolegų grupė, kaip tai dabar 
daroma teisėjų atžvilgiu. Suteikus jiems garantiją, kad jų kaden- 
cijai pasibaigus ir iki pasitraukimo į pensiją (t.y. tada, kai jų 
amžius bus 60-70 metų) jiems bus suteiktos garbingos pareigos 
teismuose, atsirastų svarbus jų nepriklausomybės veiksnys; tie- 
są sakant, jų atlyginimas galėtų būti nustatomas Konstitucijos 
kaip tam tikras procentas nuo vidutinio atlyginimo, gaunamo, 
tarkime, dvidešimties geriausiai atlyginamų postų vyriausybėje. 

Galima spėti, jog toks statusas kiekvienoje amžiaus grupėje 
būtų laikomas savotišku prizu, skiriamu labiausiai gerbiamiems 
jų bendraamžiams. Kadangi Įstatymų leidybos asamblėja nebū- 
tų labai gausi, santykinai nedaugelis individų turėtų būti renka- 
mi kiekvienais metais. Dėl to net galėtų būti tikslinga naudoti 
netiesioginį rinkimų būdą - regionų delegatams išsirinkti atstovus 
iš savo tarpo. Taip būtų suteikta papildoma paskata kiekvienam 
regionui delegatais skirti tuos iškiliausius asmenis, kurie turėtų 
daugiausia šansų būti išrinkti per antrąjį balsavimo turą. 

Iš pradžių gali pasirodyti, jog tokia grynoji Įstatymų leidy- 
bos asamblėja turėtų labai nedaug darbo. Jeigu kalbame tik apie 
tas užduotis, kurias iki šiol pabrėžėme, - apie privatinės teisės 
(įskaitant komercinę bei baudžiamąją) sistemos tobulinimą, tai 
išties atrodo, jog sprendimų gali prireikti tik labai retai, ir kažin 
ar tai suteiktų rimto ir nuolatinio užsiėmimo rinktinei grupei 
labai kompetentingų Žmonių. Tačiau šis pirmas įspūdis klaidi- 
na. Nors privatinę ir baudžiamąją teisę minėjome kaip svar- 
biausią iliustraciją, reikia prisiminti, jog visos teisinės elgesio 
taisyklės turėtų gauti šios asamblėjos sankciją. Nors šios knygos 
apimtis neleidžia gilintis į šio dalyko detales, ne kartą sakėme, 
jog šiai užduočiai priklausytų ne tik apmokestinimo principai, 
bet ir visa toji reglamentacija, kuri, pavyzdžiui, liečia saugumo 
ir sveikatos dalykus gamyboje, statyboje ir t.t. - reglamentacija, 

kuri turi pasitarnauti visų interesams ir kuri turi būti išdėstyta 
bendrose taisyklėse. Jos apima ne tik tai, kas vadinama saugos 
įstatymais (safety legislation), bet ir visas tas sudėtingas proble- 
mas, kurios iškyla kuriant reikiamus teisinius rėmus konkurenci- 
nės rinkos funkcionavimui, pavyzdžiui, sprendžiant korporacijų 
įstatymų, kuriuos minėjome paskutiniame skyriuje, problemas. 

Iki šiol visos šios užduotys įstatymų leidėjų paprastai dele- 
guojamos kitoms institucijoms, nes jiems patiems trūksta laiko 
rūpestingai išnagrinėti šias techniniu požiūriu dažnai gana su- 
dėtingas problemas, tad jų sprendimas atsiduria biurokratijos 
arba tam specialiai įkurtų agentūrų rankose. Tiesą sakant, „įsta- 
tymų leidyba“, daugiausia užsiimanti skubiais einamaisiais val- 
dymo reikalais, apskritai tokiems dalykams negali skirti reikia- 
mo dėmesio. Tačiau šie dalykai priklauso ne valdymo ar admi- 
nistravimo, bet tikrosios įstatymų leidybos sričiai, ir kyla rimtas 
pavojus, kad juos deleguojant biurokratijai, ji įsigis iš esmės sa- 
vavališkų nuožiūros nesaistomų galių. Nėra jokio principinio 
pagrindo manyti, kad šių dalykų reglamentavimas negalėtų bū- 
ti atliekamas bendromis taisyklėmis (kaip jis iki 1914 m. buvo 
atliekamas Britanijoje), jeigu jo rimtai imtųsi įstatymų leidyba 
vietoje to, kad dalykas būtų paliekamas spręsti biurokratijos, 
siekiančios įgyti daugiau galios, patogumo sumetimais. Turbūt 
dauguma galių, kurias įgijo biurokratija ir kurios praktiškai nė- 
ra kontroliuojamos, yra įstatymų leidybos užduočių delegavimo 
padarinys. 

Nors man iš tikrųjų rūpi ne įstatymų leidėjų nepakankamo 
užimtumo problema, vis dėlto pridursiu, jog laikyčiau ne smerk- 
tina, o veikiau sveikintina tokią padėtį, kai išrinktoji grupė žmo- 
nių, jau pelniusių gerą vardą įprasto gyvenimo veikloje, likusią 
savo gyvenimo dalį būtų išlaisvinama nuo būtinybės dorotis su 
aplinkybių primetamais uždaviniais ir todėl visą savo dėmesį 
galėtų sutelkti į valdymo principų apmąstymą ar imtis kurios 
nors kitos problemos, kuri jiems pasirodytų svarbi. Laisvalaikiu 

disponuojančių žmonių inkrustacija gyvybiškai svarbi tam, kad 
visuomeniškumo dvasia galėtų reikštis savanoriška veikla, ku- 
rioje galėtų iškilti naujų idealų. Būtent tokį vaidmenį atlikdavo 
žmogus, turintis nepriklausomų pajamų, ir nors šią aplinkybę 
laikau argumentu jo išlikimo naudai, nemanau, kad tik pasitu- 
rintiems Žmonėms turėtų būti atvira tokia galimybė. Jeigu tie, 
kuriems jų bendraamžiai reiškia didžiausią pasitikėjimą, būtų 
laisvi didžiąją savo laiko dalį skirti savo pačių pasirinktiems 
uždaviniams, jie efektyviai prisidėtų plėtojant „nepriklausomą 
sektorių“, kuris būtinas tam, kad valdžia neįgytų dominuojan- 
čios galios. Ir net jeigu įstatymų leidėjo pareigos pasirodytų ne 
itin sunkios, jas vis dėlto turėtų gaubti pagarbos ir orumo atmo- 
sfera, kad kai kuriais požiūriais šios demokratiškai išrinktos 
asamblėjos nariai galėtų atlikti tą vaidmenį, kurį Maxas Weberis 
skyrė nepriklausomoms viešosioms figūroms, vadinamiesiems 
honoratiores, kurie, šalia įstatymų leidimo funkcijos ir nesaistomi 
jokių partinių priklausomybių, galėtų vadovauti įvairioms sava- 
noriškoms iniciatyvoms. 

Grįžtant prie pagrindinės šių n0mothetae užduoties, pagrindi- 
nė problema veikiausiai būtų ne ta, kad jie neturi pakankamai 
darbo, o ta, ar jie turi pakankamai paskatų jį dirbti. Gali kilti 
įtarimas, kad pats jų nepriklausomybės faktas jiems kelia norą 
patinginiauti. Nors, mano požiūriu, ne labai tikėtina, jog Žmo- 
nės, anksčiau buvę aktyvūs, ir kurių statusas priklausytų nuo 
viešos reputacijos, išrinkti penkiolikai metų pareigoms, iš kurių 
jų praktiškai nebūtų galima nušalinti, šitaip apleistų savo parei- 
gas, vis dėlto ir šiuo atveju galima panaudoti priemones, pana- 
šias į tas, kurios naudojamos teisėjams paveikti. Nors jie turi 
būti visiškai nepriklausomi nuo valdymo organizacijos, gali eg- 
zistuoti tam tikra jų priežiūra, vykdoma kokio nors buvusių 
asamblėjos narių senato, kuriam net galėtų būti suteikta teisė 
aplaidumo atveju atstovą nušalinti. Toks senatas kartu būtų ir 
toji institucija, kuri Įstatymų leidybos asamblėjos nario kadenci- 

jai pasibaigus turėtų skirti jam naujas pareigas, pradedant Kon- 
stitucinio Teismo pirmininko ir baigiant asesoriaus pareigomis 
antraeilėje teismo įstaigoje. 

Konstitucijoje taip pat turėtų būti numatyti mechanizmai, už- 
kertantys kelią Įstatymų leidybos asamblėjos neveiklumui, nors 
ši asamblėja turėtų išimtinę teisę nustatyti bendras teisingo el- 
gesio taisykles, Konstitucijoje galėtų būti numatytas laikinas šios 
teisės perdavimas Valdymo asamblėjai, jeigu įstatymų leidėjai 
nepateisinamai ilgai nereaguoja į vyriausybės prašymą nustaty- 
ti taisykles tam tikru klausimu. Pats tokio konstitucinio straips- 
nio egzistavimas veikiausiai garantuotų tai, kad jo niekada ne- 
tektų taikyti. Įstatymų leidybos asamblėjos ambicingumas vei- 
kiausiai būtų pakankamas veiksnys, garantuojantis, kad ji pa- 
kankamai operatyviai teiks atsakymus į bet kurį klausimą, ky- 
lantį dėl teisingo elgesio taisyklių. 


Dar keletas pastabų dėl amžiaus grupių atstovavimo 


Nors šioje knygoje mus domina tik bendrieji siūlomo Konstitu- 
cijos modelio principai, siūlomas amžiaus grupių atstovavimo 
metodas Įstatymų leidybos asamblėjoje atveria tiek daug įdo- 
mių galimybių demokratinių institucijų raidai, kad jį verta pa- 
nagrinėti šiek tiek smulkiau. Tas faktas, jog kiekvienos amžiaus 
grupės nariai žinotų, kad vieną dieną jiems teks atlikti svarbią 
pilietinę užduotį, turbūt skatintų bendraamžių klubų kūrimąsi, 
ir kadangi jie padėtų potencialiems kandidatams gauti reikiamą 
išprusimą, tokia tendencija, matyt, turėtų būti visuomenės ska- 
tinama, bent jau suteikiant vietą jų reguliariems susirinkimams 
bei priemonėms, lengvinančioms skirtingų vietovių grupių su- 
sisiekimą. Be to, jeigu kiekvienoje vietovėje egzistuotų tik viena 
tokia viešai remiama ir pripažinta kiekvienos amžiaus kategori- 
jos grupė, tai padėtų išvengti grupių susiskirstymo pagal parti- 
nius principus. 

Bendraamžių klubai galėtų būti kuriami baigiant mokyklą ar 
bent jau tada, kai kiekviena amžiaus grupė ateina į viešąjį gyve- 
nimą, pavyzdžiui, sulaukus 18 metų. Galbūt jie būtų patrauk- 
lesni, jeigu vieno amžiaus vyrų grupei priklausytų keliais me- 
tais jaunesnės moterys. To galima pasiekti be jokios neleistinos 
teisinės diskriminacijos - leidžiant vyrams bei moterims, sulau- 
kus jiems 18 metų, stoti arba į naujai kuriamą klubą, arba į 
vieną iš tų, kurie buvo sukurti prieš dvejus ar trejus metus; 
tokiu atveju dauguma vyrų veikiausiai norės stoti į savo naujai 
kuriamą klubą, o moterys turbūt daugiausia stotų į anksčiau 
įsteigtus klubus. Toks pasirinkimas, žinoma, implikuotų, jog pa- 
sirinkusieji vyresnę amžiaus grupę taptų nuolatiniais jos nariais 
ir galėtų rinkti delegatus bei patys būti renkami delegatais ar 
atstovais anksčiau įprasto amžiaus. 

Tokie klubai, buriami iš visų socialinių klasių atstovų ir su- 
teikiantys galimybę išlaikyti kontaktus tiems, kurie galbūt kartu 
mokėsi mokykloje (arba kartu atliko karo prievolę), bet po to 
žengė labai skirtingais keliais, sukurtų tikrai demokratinį žmo- 
nių ryšį, kuris leistų peržengti visą kitą stratifikaciją, padėtų 
pažinti viešąsias institucijas, skatintų domėjimąsi jomis, taip pat 
leistų pasirengti parlamentinėms procedūroms. Be to, tokie kon- 
taktai taptų pastoviu kanalu reikštis tiems, kuriems dar neatsto- 
vaujama Įstatymų leidybos asamblėjoje. Jeigu kartkartėmis jie 
virstų partinių debatų tribūnomis, jų nauda būtų ta, kad skirtin- 
goms partijoms simpatizuojantys žmonės būtų skatinami nagri- 
nėti problemas kartu, įsisąmonindami, jog jie turi bendrą tikslą 
atstovauti savo kartos pažiūroms ir pasirengti galimai viešajai 
tarnybai. 

Nors narystė pirmiausia turėtų būti narystė vietos grupėje, ji 
turėtų teikti galimybę kiekvienam jos nariui stebėtojo teisėmis 
dalyvauti kitų amžiaus grupių ar vietovių susitikimuose; ir jei- 
gu būtų Žinoma, kad kiekvienoje vietovėje tam tikro amžiaus 
grupė renkasi tam tikroje vietoje tam tikru metu (panašiai kaip 

Rotary ir analogiškos organizacijos), tai galėtų tapti svarbia kon- 
taktų tarp vietovių priemone. Tokie klubai daugeliu požiūrių 
veikiausiai labai prisidėtų prie visuomenės suderinamumo, ypač 
jeigu kalbame apie miesto visuomenę, mažindami profesinį bei 
klasinį susiskirstymą. 

Rotacinis pirmininkavimo šiems klubams principas suteiktų 
jų nariams galimybę susipažinti su potencialių kandidatų į de- 
legatus arba atstovus tinkamumu; todėl netiesioginių rinkimų 
atveju jie galėtų remtis asmeniniu Žmonių pažinimu net antra- 
me ture, o delegatai, kurie galiausiai būtų išrinkti, po to galėtų 
veikti dar ir kaip savanoriški, nors ir oficialiai pripažinti, savo 
amžiaus grupių atstovai, kaip savotiški garbės ombudsmenai, 
ginantys savo amžininkų grupių interesus. Tokių jų pareigų nau- 
da būtų ta, kad balsuodami už juos klubų nariai lengviau galėtų 
atsirinkti tą, kurio principingumu jie tiki. 

Nors išrinkus atstovus šiems klubams liktų nedaug formalių 
užduočių, jie veikiausiai išliktų kaip visuomeninių kontaktų prie- 
monė, tad į juos galėtų būti kreipiamasi iškilus būtinybei atsta- 
tyti atstovų skaičių - dėl kokių nors ypatingų aplinkybių jam 
smarkiai sumažėjus Žemiau normalaus lygio - atstatyti galbūt 
ne griežtomis pirminėmis proporcijomis, bet taip, kad skaitme- 
ninė amžiaus grupės galia būtų atspindima adekvačiai. 


Valdymo asamblėja 


Mums čia nebūtina plačiau kalbėti apie antrąją, arba Valdymo, 
asamblėją, nes egzistuojančios parlamentinės institucijos, tarnau- 
jančios daugiausia valdymo tikslams, gali būti jos pavyzdžiu. 
Nėra jokio pagrindo manyti, kad ji negalėtų būti sudaroma pe- 
riodinių rinkimų, vykdomų partiniu principu, būdu, ir kad jos 
pagrindinė funkcija negalėtų būti atliekama daugumos sufor- 
muoto vykdomojo komiteto. Tai būtų valdymas tikrąja šio Žo- 
džio prasme, ir jo veiklą kontroliuotų ir kritikuotų opozicija, 

pasiruošusi valdymą perimti į savo rankas. Jeigu kalbėtume apie 
įvairias galimas rinkimų metodo, renkamų atstovų kadencijos 
trukmės ir t.t. schemas, tai svarstytini argumentai būtų daug- 
maž tie patys, kurie keliami dabar; visa argumentacija, liečianti 
rinkimų metodus, atstovų kadencijos trukmę ir t.t., būtų daug- 
maž ta pati, kuri naudojama šiandieną, tad mums nėra reikalo 
į ją gilintis. Esant šiai institucinei sandarai, efektyvios daugu- 
mos, galinčios vykdyti valdymą, poreikis turbūt net labiau nei 
dabartinėje sistemoje sustiprintų argumentus prieš proporcinio 
įvairių interesų atstovavimo sistemą. 

Svarbiausias tokios atstovaujamosios Valdymo asamblėjos 
skirtumas nuo dabartinių parlamentų būtų, Žinoma, tas, kad 
visų jos sprendimų kontrolinė instancija būtų teisingo elgesio 
taisyklės, nustatomos Įstatymų leidybos asamblėjos ir kad, kon- 
krečiau, ji negalėtų savo įsakais primetinėti privatiems asme- 
nims dalykų, kurie tiesiogiai ir logiškai neišplaukia iš pastaro- 
sios asamblėjos nustatomų taisyklių. Tačiau šių taisyklių ribose 
vyriausybė būtų visiška šeimininkė organizuodama valdymo 
aparatą bei spręsdama valdžiai patikėtų materialinių ir žmogiš- 
kųjų išteklių naudojimo klausimus. 

Klausimas, kurį reikėtų naujai svarstyti, — tai klausimas, ar 
dėl teisės rinkti atstovus į šią Valdymo asamblėją papildomos 
galios neįgyja senasis argumentas, pagal kurį valdžios pareigū- 
nams ir visiems tiems, kurie iš jos gauna pensijas ar kitokią 
paramą, negali būti suteikiamos balsavimo teisės. Šis argumen- 
tas, žinoma, nėra labai įtikinantis, jeigu kalbame apie rinkimus 
į tą atstovaujamąją asamblėją, kuri pirmiausia užsiima univer- 
salių teisingo elgesio taisyklių nustatymu. Be abejo, viešasis tar- 
nautojas ar valstybinės pensijos gavėjas teisingumo klausimais 
gali turėti ne mažiau kompetentingą nuomonę nei bet kuris ki- 
tas, todėl šie individai išties būtų įžeisti, jeigu iš jų būtų atimta 
toji teisė, kuri suteikiama daugeliui tų, kurie yra už juos mažiau 
informuoti ar išprusę. Tačiau reikalas visiškai pasikeičia, jeigu 

kalbame ne apie nuomonę, bet apie asmeninį suinteresuotumą 
tam tikrais konkrečiais rezultatais. Šiuo požiūriu nei politiniai 
pareigūnai, nei tie, kurie neprisidėdami prie išteklių gausinimo 
vien juos naudoja, negali turėti tų pačių teisių kaip privatūs 
piliečiai. Toji institucinė sandara, kai viešasis tarnautojas, vals- 
tybinės senatvės pensijos, bedarbio pašalpos ir t.t. gavėjas turi 
teisę spręsti, kiek jiems turi būti mokama iš visų kitų kišenių ir 
kai jų balsais remiamasi žadant jiems pajamų didėjimą, vargu ar 
gali būti racionaliai pagrindžiama. Taip pat kažin ar galėtų būti 
pagrindžiama institucinė sandara, kuriai esant valstybiniai tar- 
nautojai turėtų teisę patys spręsti jų projektų priimtinumo klau- 
simą, ir kad tie, kurie yra pavaldūs Valdymo asamblėjos įsa- 
kams, turėtų galią spręsti, kokie turėtų būti tie įsakai. 

Valdymo aparato funkcijos, net jeigu jos vykdomos paties 
šio aparato neveikiamos teisės rėmuose, bus vis dėlto gana pla- 
čios. Net jeigu jam nebus leidžiama vykdyti diskriminacijos tei- 
kiant savo paslaugas, šių paslaugų pasirinkimo, organizavimo 
bei kryptingumo požiūriu jis vis vien turės didžiulių galių, ribo- 
jamų tik tiek, kiek bus ribojamas prievartinių ar kitokių diskri- 
minacinių priemonių prieš piliečius naudojimas. Ir nors būdai, 
kuriais jis gauna sau lėšų, bus taip ribojami, tų lėšų kiekis ar 
tikslai, kuriems jos bus naudojamos, geriausiu atveju bus kon- 
troliuojami tik netiesiogiai. 


Konstitucinis Teismas 


Visos šios institucinės sandaros galimybė priklauso nuo to, ar 
įmanoma nubrėžti griežtą skiriamąją liniją tarp privalomų tei- 
singo elgesio taisyklių, kurias nustato Įstatymų leidybos asam- 
blėja ir kurios vienodai galioja tiek valdžiai, tiek piliečiams, ir tų 
valdymo organizavimo bei vykdymo taisyklių, kurias turėtų nu- 
statyti - teisės ribose - Valdymo asamblėja. Mėginome išaiškinti 
šio atskyrimo principą, be to, ir pagrindinis Konstitucijos straips- 

nis turėtų mėginti apibrėžti tai, kas laikytina įstatymu teisingo 
elgesio taisyklių prasme, tačiau šį skirtumą taikant praktikoje 
neišvengiamai kils sudėtingų problemų, o visos jo implikacijos 
galės būti atskleistos tik nuolatinėmis specialaus teismo pastan- 
gomis. Problemų daugiausia kils nustatant šių dviejų asamblėjų 
kompetencijos ribas ir paprastai pasireikš tuo, kad kiekviena jų 
ginčys kitos sprendimų teisėtumą. 

Kad šiais atvejais paskutinės instancijos teismui būtų suteik- 
ta reikiama galia, taip pat atsižvelgiant į specialią kompetenciją, 
kuri būtina jo nariams, jį turbūt reikėtų steigti kaip atskirą Kon- 
stitucinį Teismą. Turbūt į jį derėtų įtraukti ne tik profesionalius 
teisininkus, bet ir buvusius Įstatymų leidybos ar net Valdymo 
asamblėjos narius. Pamažu kurdamas savo doktrinos sistemą 
toks teismas veikiausiai būtų saistomas savo paties ankstesniųjų 
sprendimų, o ten, kur tokius sprendimus ištaisyti atrodytų bū- 
tina, tai geriausia būtų daryti pagal Konstitucijoje numatytą pa- 
taisų priėmimo procedūrą. 

Vienintelis kitas dalykas, į kurį čia reikėtų atkreipti dėme- 
sį, yra tai, kad Konstitucinio Teismo sprendimai dažnai reikš 
ne vienos ar kitos asamblėjos kompetencijos jai sankcionuojant 
tam tikrus veiksmus pripažinimą, o veikiau nepripažinimą 
kompetencijos kam nors naudoti tam tikros rūšies prievarti- 
nes priemones. Tai ypač pasakytina, išskyrus nepaprastosios 
padėties periodus, kuriuos dar aptarsime vėliau, apie visas 
prievartines priemones, kurios nėra suderinamos su bendro- 
mis teisingo elgesio taisyklėmis, nesvarbu, ar jos būtų tradi- 
ciškai pripažintos, ar eksplicitiškai nustatytos Įstatymų leidy- 
bos asamblėjos. 

Siūlomas modelis taip pat kelia įvairių problemų, susijusių 
su bendra teisingumo priežiūros organizavimo problema. Tei- 
sinio aparato organizavimas, kaip atrodo, yra organizacinis, tad 
valdymui priklausantis uždavinys; tačiau jį patikėjus vyriau- 
sybei iškiltų pavojus teismų nepriklausomybei. Sprendžiant tei- 


172 LAISVOSIOS VISUOMENĖS POLITINĖ TVARKA 


sėjų skyrimo ar paaukštinimo klausimus sprendimo teisė ga- 
lėtų būti suteikta tam pačiam buvusių Įstatymų leidybos asam- 
blėjos narių senatui, kuriam, kaip siūlėme, galėtų būti suteik- 
ta savo kolegų įdarbinimo užduotis. O atskiro teisėjo nepri- 
klausomybę galėtų garantuoti tai, kad jo atlyginimas būtų nu- 
statomas taip pat, kaip ir Įstatymų leidybos asamblėjos nario 
atlyginimas - būtent, kaip tam tikras procentas nuo vidutinio 
atlyginimo, gaunamo dešimtyje geriausiai vyriausybės atlygi- 
namų postų. 

Visai kitokią problemą kelia techninė teismų organizacija - 
jų techninio personalo parinkimo bei materialinio jų aprūpi- 
nimo problema. Gali pasirodyti, jog šių organizacinių klausi- 
mų sprendimas priklauso vyriausybei, tačiau yra rimto pagrin- 
do manyti, jog nuo seno reiškiamas anglosaksų tradicijos įta- 
rumas Teisingumo ministerijos, atsakančios už šiuos dalykus, 
atžvilgiu yra pagrįstas. Bent jau svarstytinas būtų siūlymas šią 
užduotį, kurios aiškiai negalėtų atlikti Įstatymų leidybos asam- 
blėja, patikėti buvusių jos narių komitetui, apie kurį jau kal- 
bėjome; taip jis taptų nuolatine organizacija, aptarnaujančia 
trečiąją, teisminę valdžią, kuriai vyriausybė turėtų skirti rei- 
kiamas lėšas. 

Visa tai glaudžiai susiję su kita svarbia ir sudėtinga pro- 
blema, kurios iki šiol nesvarstėme ir kurią čia galime pa- 
liesti tik prabėgomis. Turiu omeny problematiką, susijusią su 
galimu procedūrinių ir substancinių taisyklių nustatymo kon- 
fliktu. Apskritai, šių, kaip ir visų pagalbinių taisyklių, lie- 
čiančių teisingumo įtvirtinimo užduotį, problematika turėtų 
būti įstatymų leidybos reikalas; nors kai kurie, daugiausia 
organizacinio pobūdžio, dalykai, kuriuos šiandien reglamen- 
tuoja procedūriniai kodeksai, galėtų būti tvarkomi arba mū- 
sų siūlomos senato institucijos, arba Valdymo asamblėjos. 
Tačiau visa tai yra techniniai dalykai, kurių čia negalime 
svarstyti išsamiau. 

Įstatymų leidybos asamblėjos funkcija neturi būti painiojama su 
užduotimi, kurią vykdo institucija, užsiimanti Konstitucijos kū- 
rimo bei taisymo reikalais. Tiesą sakant, šių dviejų institucijų 
funkcijos būtų visiškai skirtingos. Konstituciją griežtąja prasme 
turėtų sudaryti tik organizacinės taisyklės, o su substancinėmis 
universalizuojamomis teisingo elgesio taisyklėmis ji būtų susi- 
jusi tik ta prasme, kad nustatytų tuos bendriausius šių taisyklių 
bruožus, kurie jas įtvirtinant leidžia naudoti prievartinę galią. 
Tačiau nors Konstitucija turi apibrėžti, kas laikytina įstaty- 
mu, - tam, kad būtų galima paskirstyti bei delimituoti galias, 
suteikiamas jos kuriamos organizacijos dalims, patį įstatymų tu- 
rinį ji paliktų įstatymų leidybai bei teismams. Pati savaime ji 
tėra apsauginis antstatas, skirtas nenutrūkstamai teisinės siste- 
mos evoliucijai užtikrinti ir užkirsti kelią painiojimui tų val- 
džios galių, kurias ji turi palaikydama spontaninės visuomeni- 
nės tvarkos taisykles, su tomis jos galiomis, kurias ji turi naudoda- 
ma jai patikėtus materialinius išteklius savo paslaugų teikimui. 
Čia mums nebūtina gilintis į Konstitucijos priėmimo ar kei- 
timo procedūrų detales. Tačiau santykis tarp institucijos, pa- 
šauktos atlikti šią užduotį ir institucijų, kurias Konstitucija su- 
kuria, gali tapti dar aiškesnis priminus, kad siūlomasis modelis 
esamą dvišakę sistemą pakeičia trišake: nors Konstitucija pa- 
skirsto ir delimituoja galias, ji neturi pozityviai nurodyti, kaip 
tos galios turėtų būti naudojamos. Įstatymai substancine teisin- 
go elgesio taisyklių prasme būtų kuriami Įstatymų leidybos asam- 
blėjos, kurios galias ribos tik Konstitucijos nuostatos, apibrė- 
žiančios bendriausius palaikytinų teisingo elgesio taisyklių atri- 
butus. Tačiau Valdymo asamblėja bei vyriausybė, kaip vykdo- 
masis jos organas, būtų ribojamos ir Konstitucijos taisyklių, ir 
teisingo elgesio taisyklių, nustatytų arba pripažintų Įstatymų 
leidybos asamblėjos. Būtent šitai reiškia valdžios pavaldumą tei- 
sei. Vyriausybė - vykdomasis Valdymo asamblėjos organas, ži- 

noma, būtų saistoma dar ir tos asamblėjos sprendimų, tad ji gali 
būti laikoma ketvirtąja visos konstrukcijos atšaka, o visas admi- 
nistracinis biurokratinis aparatas —- penktąja. 

Jeigu iškiltų klausimas, kam šioje sistemoje priklauso „suvere- 
ni“ galia, reikėtų atsakyti, jog niekam, nebent laikinai tam susirin- 
kimui, kuris kuria arba keičia Konstituciją. Kadangi konstitucinė 
valdžia yra apribota valdžia, joje negali būti vietos jokiai suvere- 
niai institucijai, jeigu suverenumas apibrėžiamas kaip neribojama 
galia. Jau matėme anksčiau, jog įsitikinimas, kad visada turi egzis- 
tuoti aukščiausia neribojama galia, tėra prietaras, kilęs iš klaidin- 
gos idėjos, esą visa teisė kildintina iš įstatymų leidėjo. Tačiau val- 
džia niekada neatsiranda iš beteisiškumo; ji visada remiasi ir kyla 
iš lūkesčių, jog gins vyraujančią teisingumo sampratą. 

Galima pastebėti, jog valdžios šakų hierarchija yra susijusi 
su periodais, kuriems turi tarnauti skirtingos agentūros. Idealiu 
atveju Konstitucija turi būti skirta visam laikui, nors, Žinoma, 
kaip ir visuose kituose Žmogiškuosiuose dariniuose, joje bus ap- 
tikta trūkumų, tad bus daroma ir atitinkamų pataisų. Substan- 
cinė teisė, nors savo intencija taip pat skirta galioti neribotą lai- 
ką, bus nuolat plėtojama ir revizuojama iškilus nenumatytoms 
problemoms, su kuriomis teismai negali deramai susidoroti. Val- 
džiai patikėtų išteklių administravimas teikiant piliečiams pa- 
slaugas — tai iš esmės trumpalaikių užduočių dalykas; ši val- 
džios šaka turi tenkinti iškylančius konkrečius poreikius ir vyk- 
dydama šias užduotis turi teisę tvarkyti ne privačius piliečius, 
o tik tuos išteklius, kurie jai eksplicitiškai suteikti. 


Ypatingosios galios 


Pamatinis laisvos visuomenės principas - kad prievartinė val- 
džios galia naudotina tik universalioms teisingo elgesio taisyk- 
lėms įtvirtinti ir nenaudotina siekiant konkrečių tikslų, nors jis 
yra būtinas normaliam tokios visuomenės funkcionavimui, gali 

būti laikinai suspenduojamas, jeigu iškyla grėsmė tos tvarkos 
išlikimui. Nors paprastai individams pirmiausia rūpi jų pačių 
konkretūs tikslai, kurių siekdami jie geriausiai pasitarnauja ben- 
drai visų gerovei, kartais gali susidaryti situacijos, kai visumi- 
nės tvarkos išsaugojimas tampa pirmutiniu bendru tikslu ir kai, 
atitinkamai, spontaninė tvarka regioniniu ar valstybiniu mastu 
turi būti pakeista organizacija. Gresiant užsienio agresijai, kilus 
maištui, riaušėms ar įvykus stichinei nelaimei gali tekti imtis 
skubių veiksmų bet kuriomis prieinamomis priemonėmis, todėl 
kažkam turi būti suteikta prievartinio organizavimo galia, kurios 
normalioje situacijoje niekas neturi. Kaip gyvūnas, besigelbstintis 
nuo mirtino pavojaus, visuomenė tokiose ypatingose situacijose, 
kad išvengtų pražūties, laikinai turi suspenduoti net kai kurias 
gyvybines funkcijas, nuo kurių priklauso jos ilgalaikis išlikimas. 

Sąlygos, kurioms esant tokios ypatingos galios gali būti su- 
teikiamos nesukeliant pavojaus, kad jos išliks jų absoliučiai bū- 
tinybei pasibaigus, yra vienas sunkiausių ir svarbiausių dalykų, 
kuris turi būti apibrėžtas Konstitucijoje. „Ypatingoji padėtis“ vi- 
sada būdavo dingstis griauti institucines individo laisvės garan- 
tijas ir kai jos yra suspenduojamos, tam, kuris prisiima tokias 
ypatingas galias, nesunku pasirūpinti, kad ypatingoji padėtis 
tęstųsi. Tiesą sakant, jeigu bet kurie įtakingų grupių poreikiai, 
kurie gali būti patenkinti tik naudojant diktatorines galias, būtų 
laikomi ypatingosios padėties atvejais, tai kiekviena situacija būtų 
ypatingosios padėties. Vieno autoriaus buvo iškelta gana įtaigi 
tezė, jog tas, kuris turi galią paskelbti ypatingąją padėtį ir tuo 
pagrindu suspenduoti bet kurio Konstitucijos staipsnio galioji- 
mą, yra tikrasis suverenas.' Veikiausiai taip ir būtų, jeigu koks 
nors asmuo ar institucija, pati paskelbdama ypatingąją padėtį, 
galėtų įgyti ypatingųjų galių. 

Tačiau toli gražu nėra būtina, kad viena ir ta pati agentūra 
turėtų teisę skelbti ypatingąją padėtį ir pati prisiimti ypatingą- 
sias galias. Geriausias priešnuodis šiam piktnaudžiavimui ypa- 

tingomis galiomis turbūt būtų tai, kad toji valdžios institucija, 
kuri turi teisę skelbti ypatingąją padėtį, ją paskelbdama priva- 
lėtų atsisakyti savo įprastųjų galių ir išlaikyti tik savo teisę bet 
kada atšaukti tas ypatingąsias galias, kurias yra suteikusi kitai 
valdžios institucijai. Siūlomame modelyje tai, žinoma, būtų Įsta- 
tymų leidybos asamblėja, kuri ne tik turėtų deleguoti kai kurias 
savo galias vyriausybei, bet šiai vyriausybei suteikti ir galias, 
kurių niekas negali turėti normaliomis sąlygomis. Šiam tikslui 
Įstatymų leidybos asamblėjoje turėtų nuolat egzistuoti ir visada 
būti parengtyje ypatingosios padėties komitetas. Toks komitetas 
būtų įgaliotas teikti ribotas ypatingąsias galias prieš sušaukiant 
visą asamblėją, kuri tada turėtų nustatyti vyriausybei suteikia- 
mų ypatingųjų galių mastą ir trukmę. Kol ji patvirtina ypatingą- 
ją padėtį, bet kurios priemonės, kurių imasi vyriausybė jai su- 
teiktų teisių ribose, būtų visiškai teisėtos — įskaitant specifinius 
įsakus konkretiems individams, įsakus, kurių normaliais laikais 
niekas neturėtų teisės leisti. Tačiau Įstatymų leidybos asamblėja 
visada turėtų teisę atšaukti arba apriboti šias jos suteiktas ga- 
lias, 0 ypatingajai padėčiai pasibaigus — teisę patvirtinti arba 
nepatvirtinti vyriausybės skelbtas priemones bei suteikti kom- 
pensaciją tiems, kurie dėl bendrojo intereso buvo priversti patir- 
ti ypatingųjų galių naštą. 

Kita ypatingosios padėties atmaina, kurią turėtų numatyti 
kiekviena Konstitucija - tai galimi spragų joje pačioje atradimai, 
kai, pavyzdžiui, iškyla valdžios kompetencijos problemų, į ku- 
rias konstitucinės taisyklės neduoda atsakymo. Tokios spragos 
atradimo galimybė bet kurioje, net rūpestingiausiai apgalvotoje 
sistemoje visada reali: ir net gali iškilti problemų, kurių spren- 
dimas gali pareikalauti skubių autoritetingų sprendimų tam, kad 
nebūtų paralyžiuotas visas valdymo mechanizmas. Tačiau nors 
kam nors turi būti suteikta galia teikti laikinus ad hoc tokių pro- 
blemų sprendimus. Jie gali turėti galią tik iki tol, kol Įstatymų 
leidybos asamblėja, Konstitucinis Teismas ar įprastoji Konstitu- 

cijos pakeitimo procedūra neužtaisys tokios spragos savo atitin- 
kamais sprendimais. Iki to momento galia laikinais sprendimais 
užpildyti tokias spragas galėtų būti suteikia šiaip jau kokiai nors 
grynai simbolinei Valstybės vadovo figūrai. 


Finansinių galių padalijimas 


Sritis, kurioje siūlomoji konstitucinė sandara padarytų didžiau- 
sių pokyčių - tai finansų sritis. Ir tai yra toji sritis, kurioje šių 
pakeitimų esmė geriausiai gali būti parodyta glaustoje apžval- 
goje, kurią čia ir mėginu pateikti. 

Pagrindinę problemą kelia tai, kad apmokestinimas yra ne- 
išvengiamai prievartinis aktas ir, vadinasi, turi būti atliekamas 
pagal bendras Įstatymų leidybos asamblėjos nustatomas taisykles, 
tačiau, kita vertus, išlaidų apimties bei krypties klausimas aiškiai 
priklauso Valdymo asamblėjos sprendimo kompetencijai. 

Turbūt jokia kita priemonė taip nedisciplinuotų išlaidų, kaip 
padėtis, kuriai esant kiekvienas, balsuojantis už tam tikrą išlai- 
dų straipsnį, žinotų, jog kaštus turės pakelti jis pats bei jo elek- 
toratas pagal iš anksto nustatytą taisyklę, kurios jis negalėtų 
pakeisti. Išskyrus atvejus, kai tam tikrų išlaidų naudos gavėjai 
gali būti aiškiai identifikuoti (nors jeigu paslauga teikiama vi- 
siems, ji jau negalėtų aplenkti ir tų, kurie savo noru už ją nemo- 
kėtų, tad lėšos jai turėtų būti renkamos prievartiniu būdu), kaip, 
pavyzdžiui, transporto priemonių apmokestinimas kelių staty- 
bai finansuoti, arba radijo transliavimo mokestis, taip pat įvai- 
rūs vietos bei komunaliniai mokesčiai konkrečioms paslaugoms 
finansuoti, visos planuojamos išlaidos automatiškai reikštų di- 
desnę bendrąją mokesčių naštą, paskirstomą visiems pagal ben- 
drą Įstatymų leidybos asamblėjos nustatytą taisyklę. Tokiu atve- 
ju neliktų paskatų siūlyti kokių nors išlaidų tikintis, kad po to 
kaštai bus užkrauti ant kitų pečių: kiekvienas žinotų, jog jam 
teks pakelti nustatytą visų išlaidų dalį. 


12. 197 

Dabartinius apmokestinimo metodus daugiausia formavo pa- 
stangos surinkti mokesčius taip, kad tai keltų kuo mažesnį dau- 
gumos, tvirtinančios išlaidų planus, nepasitenkinimą. Tokie me- 
todai, žinoma, nebuvo kuriami tam, kad garantuotų sprendimų 
dėl išlaidų atsakingumą, priešingai, jie kūrė iliuziją, kad kažkas 
kitas pakels jų naštą. Dabar laikoma akivaizdžių dalyku, kad 
apmokestinimo metodai turi būti pritaikomi prie įplaukų su- 
mos, kurią siekiama surinkti, nes praeityje papildomų įplaukų 
poreikis nuolat vertė ieškoti naujų apmokestinimo šaltinių. To- 
dėl papildomos išlaidos visada keldavo problemą: kas jas turi 
dengti? Beveik visa viešųjų finansų teorija ir praktika buvo plė- 
tojama kaip pastanga nuslėpti primetamą naštą taip, kad tie, 
kuriems galiausiai tenka ją pakelti, kuo mažiau apie ją nutuok- 
tų. Turbūt patį dabartinės mokesčių sistemos painumą lėmė pa- 
stangos įtikinti piliečius atiduoti valdžiai daugiau nei jie sutiktų 
atiduoti žinodami, kiek atiduoda. 

Norint efektyviai atskirti įstatymų leidybą, nustatančią ben- 
dras mokesčių naštos paskirstymo individams taisykles, nuo 
sprendimų dėl įplaukų dydžio, reikėtų taip radikaliai pakeisti 
visus viešųjų finansų principus, kad pirmoji reakcija Žmonių, 
pripratusių prie esamos sistemos, veikiausiai būtų siūlomos al- 
ternatyvos, kaip visiškai nerealistinės, atmetimas. Tačiau tik toks 
visiškas finansinės institucinės sandaros pakeitimas galėtų su- 
stabdyti tendenciją nepaliaujamai didėti visuomenės pajamų dalį, 
kurią kontroliuoja valdžia. Dėl šios tendencijos, jeigu ji nebus 
sustabdyta, visuomenę galiausiai praris valdžios organizacija. 

Akivaizdu, kad apmokestinimas pagal vienodą taisyklę ne- 
suderinamas su bendros mokesčių naštos progresija, nors, kaip 
esu rašęs kitur“ tam tikra tiesioginių mokesčių progresija ga- 
li būti ne tik leistina, bet ir būtina, norint atsverti regresinę 
netiesioginių mokesčių tendenciją. Ten pat esu pasiūlęs ir kai 
kuriuos bendrus principus, kurie leistų apmokestinimą apri- 
boti taip, kad būtų užkirstas kelias daugumai perkelti mokes- 

čių naštą ant mažumos pečių, tačiau kartu daugumai būtų pa- 
liekama nepriekaištinga galimybė daryti tam tikrų nuolaidų 
silpnai mažumai. 


'" Jau gana ilgą laiką užsiimu atstovaujamųjų asamblėjų rekonstravimo pro- 
jektu ir esu jį jau ne kartą glaustai išdėstęs spaudoje. Pirmąkart apie jį kalbėjau 
pasisakyme „New Nations and the Problem of Power“, Listener, no. 64, Lon- 
don, 1960 m., lapkričio 10 d. Žr. taip pat „Libertad bayo la Ley“, Orientacion 
Economica, Caracas, 1962 m. kovas; „Recht, Gesetz und Wirtschaftsfreiheit“, 
Hundert Jahre Industrie - und Handelskammer zu Dortmund 1863 - 1963 (Dort- 
mund, 1963; perspausdinta Frankfurter Allgemeine Zeitung, 1963 m. gegužės 1- 
2 d., taip pat mano kn. Freiburger Studien (Tūbingen, 1969); „The Principles of 
a Liberal Social Order“, II Politico, 1966 m. gruodis, perspausdinta mano kn. 
Studies in Philosophy, Politics and Economics (London and Chicago, 1967); „Die 
Anschauungen der Mehrheit und die zeitgenossische Demokratie“, Ordo 15/16 
(Dusseldorf, 1963); „The Constitution of a Liberal State“, II Politico 31, 1967; The 
Confusion of Language in Political Thought (Institute of Economic Affairs, Lon- 
don, 1968); Economic Freedom and Representative Government (Institute of Econo- 
mic Affairs, London, 1973); dauguma pastarųjų darbų perspausdinta mano kn. 
New Studies in Philosophy, Politics, Economics and the History of Ideas (London 
and Chicago, 1977); Three Lectures on Democracy, Justice and Socialism (Sydney, 
1977); yra šių paskaitų vertimai į vokiečių, ispanų ir portugalų kalbas. 

2 Z. Giacommetti, Der Freiheitskatalog als Kodifikation der Freiheit (Zūrich, 
1955). 

3 Žr. A. R. W. Harris, „Law Making at Athens at the End of the Fifth 
Century B.C.“, Journal of Hellenistic Studies, 1955 bei ten pateikiamas nuorodas. 

“E-G. Philip Hunton, A Treatise on Monarchy (London, 1643), p. 5. 

2 J. S. Mill, Considerations on Representative Government (London, 1861), sk. 5. 

* Jeigu įstatymų leidybos tikslams asamblėjos susiskirstymas partijomis yra 
visiškai nepageidautinas, tai valdymo reikalams toks pasiskirstymas aiškiai rei- 
kalingas. Tad nė vienu atveju nėra pagrindo proporciniam atstovavimui; įtiki- 
nami bendri argumentai prieš proporcinį atstovavimą buvo pateikti veikale, 
kuris dėl savo publikavimo datos nesusilaukė jam deramo dėmesio: F. A. Her- 
mens, Democracy or Anarchy (Notre Dame, Ind., 1941). 

" Carl Schmitt, „Soziologie des Souverainitatsbegriffes und politische The- 
ologie“, kn. M. Palvi (Hrsg.), Haupprobleme der Soziologie, Erinnerungsgabe fiir 
Max Weber (Mūnchen, 1923), II, p. 5. 

Š Žr. mano kn. The Constitution of Liberty (London and Chicago, 1960), 
20 skyrius. 

VALDŽIOS SUTRAMDYMAS 
IR POLITIKOS NUKARŪNAVIMAS 


Gyvename laikais, kai teisingumas išnyko. Mūsų par- 
lamentai lengvabūdiškai kuria statutus, prieštaraujančius 
teisingumui. Valstybės elgiasi su savo valdiniais kaip 
nori, nemėgindamos išlaikyti net teisingumo regimybės. 
Žmonės, tapę pavaldūs kitai tautai, atsiduria atstumtųjų 
padėtyje. Nebėra jokios pagarbos jų prigimtinei teisei į 
tėvynę, į savo gyvenamąją vietą, į nuosavybę, į jų teisę 
užsidirbti pragyvenimui ar apskritai teisei į ką nors. Mūsų 
tikėjimas teisingumu yra visiškai sugriautas. 


Albert Schweitzer* 


Ribota ir neribota valdžia 


Veiksmingas valdžios apribojimas yra svarbiausioji visuomeni- 
nės tvarkos problema. Valdžia būtina tokiai tvarkai formuotis 
tik todėl, kad kiekvienas būtų apsaugotas nuo kitų prievartos ir 
smurto. Tačiau kai siekdama šio tikslo valdžia sėkmingai įsigyja 
prievartos ir smurto monopolį, ji tampa ir didžiausia grėsme 
individo laisvei. Valdžios galios apribojimas buvo svarbiausias 
XVII ir XVIII amžiaus konstitucinės valdžios steigėjų tikslas. Ta- 
čiau siekis apriboti valdžios galias beveik nesąmoningai buvo 
užmirštas įsivyravus klaidingam įsitikinimui, jog demokratinė 
valdžios kontrolė yra pakankama garantija prieš pavojingą jos 
ekspansiją.! 

Per tą laiką patyrėme, jog būtent ši visagalybė, kuri suteikia- 
ma demokratinėms atstovaujamosioms asamblėjoms, padaro jas 


* Šio skyriaus epigrafe naudojama citata iš Alberto Schweizerio kn. Kultur 
und Ethik, Kulturphilosophie, Bd. 2 (Bern, 1923), p. xix; vertime į anglų kalbą 
Civilizahion and Ethics (London, 1923), p. xviii. 

visiškai bejėges prieš specialių interesų spaudimą - spaudimą, 
kuriam dauguma, turinti neribotų galių, turi pasiduoti, jeigu 
nori išlikti dauguma. Šiam procesui kelią galima užkirsti tik iš 
valdančiosios daugumos atėmus teisę skirstyti diskriminacines 
malones grupėms ar individams. Paprastai buvo manoma, jog 
demokratijos sąlygomis to neįmanoma padaryti, nes tam, atro- 
do, reikėtų iškelti kieno nors valią aukščiau daugumai atsto- 
vaujančios asamblėjos valios. Tačiau faktiškai demokratinė val- 
džia turi būti ribojama net griežčiau nei kitos valdžios formos, 
nes ji mažiau atspari specialių interesų grupių (net nebūtinai 
didelių), nuo kurių priklauso ją palaikančios daugumos išliki- 
mas, spaudimui. 

Problema atrodė neišsprendžiama tik todėl, kad buvo už- 
miršta senesnė idėja, būtent, kad visų valdžios agentūrų, vyk- 
dančių valdymo funkcijas, galią turi riboti ilgalaikės taisyklės, 
kurių niekas neturi teisės keisti ar atšaukti siekiant kokių nors 
konkrečių tikslų: kalbu apie taisykles, kuriomis grindžiamas jun- 
gimasis į bendruomenę, tam tikrą valdžią pripažįstančią tik to- 
dėl, kad pati valdžia pripažįsta tokias ilgalaikes taisykles. Bū- 
tent konstruktyvistinis pozityvizmo prietaras suteikė pagrindo 
Įsitikinimui, esą turi egzistuoti kažkokia vieninga neribota aukš- 
čiausioji galia, iš kurios kildintina bet kuri kita galia, nors fak- 
tiškai aukščiausioji galia susilaukia pripažinimo tik dėl to, kad 
ji paiso ją ribojančių bendrų taisyklių. 

Tai, kas šiandieną vadinama demokratine valdžia, išreiškia — 
dėl savo sandaros ypatybių - ne daugumos nuomonę, bet įvai- 
rius spaudimo grupių konglomerato interesus, kurių paramą 
valdžia turi įgyti mainais už specialias malones vien todėl, kad 
ji netenka tos paramos, jeigu atsisako savo rėmėjams duoti tai, 
ką gali duoti. Iš čia kylanti diskriminacinės prievartos eskalacija 
dabar grasina uždusinti visą civilizacijos pažangą, kuri remiasi 
individo laisve. Klaidinga konstruktyvistinė visuomenės tvar- 
kos interpretacija, kartu su iškreiptu teisingumo prasmės supra- 

timu, tapo pagrindiniu pavojumi ne tik ateities gerovei, bet ir 
moralei bei taikai. Niekas, atviromis akimis žvelgiantis į pasau- 
lį, jau negali abejoti tuo, kad didžiausias pavojus asmens laisvei 
ateina pirmiausia iš kairės, ir ne dėl kokių nors jos puoselėjamų 
specifinių idealų, o dėl to, kad įvairūs socialistiniai sąjūdžiai yra 
didžiausi organizuoti junginiai, kurie, skelbdami daugeliui pa- 
trauklius tikslus, visuomenei siekia primesti jų sumanytą struk- 
tūrą. Tokie siekiai neišvengiamai veda į visišką individo mora- 
linės atsakomybės praradimą ir vieną po kito jau sugriovė dau- 
gumą individualios laisvės saugos tvirtovių, kurios buvo pasta- 
tytos per šimtmečius trukusios teisės evoliucijos istoriją. 

Norint naujai atrasti tam tikras pamatines tiesas, kurios kelių 
kartų demagogijos pastangomis buvo užmirštos, būtina supras- 
ti, kodėl pamatinės Didžiosios arba Atvirosios visuomenės ver- 
tybės turi būti negatyvios, individui garantuojančios teisę savo 
valdų ribose siekti savo tikslų savo Žinių pagrindu. Tik tokios 
negatyvios taisyklės leidžia formuotis savigeneruojančiai tvar- 
kai, kur geriausiai naudojamos individų žinios ir tenkinami jų 
norai. Turėsime susitaikyti su mums vis dar keistu faktu, jog 
laisvų Žmonių visuomenėje aukščiausioji valdžia normaliose si- 
tuacijoje apskritai negali turėti galios ką nors pozityviai įsakyti. 
Jos vienintelė galia turi būti teisė drausti pagal tam tikrą taisyk- 
lę, ir savo aukščiausiąjį statusą ji turi pelnyti pasiryžimu kiek- 
vieną savo veiksmą derinti su bendru principu. 


Taika, laisvė ir teisingumas — trys didieji neiginiai 


Pamatinis paaiškinimas, kodėl geriausia, ką valdžia gali duoti 
Didžiajai laisvų Žmonių visuomenei, yra negatyvūs dalykai, — 
tai neišvengiamas bet kurio atskiro proto ar bet kurios organi- 
zacijos, vadovaujančios žmogiškajai veiklai, žinių ribotumas. Tik 
kvailiai mano, jog jie žino viską, nors jų išties yra nemažai. Ne- 
žinojimas ir yra toji priežastis, kodėl valdžia gali tik padėti klos- 

tytis abstrakčiai struktūrai (arba galbūt padaryti ją galimą), ku- 
rioje įvairūs jos narių lūkesčiai yra daugiau ar mažiau suderina- 
mi, priversdama juos laikytis tam tikrų negatyvių taisyklių, ar- 
ba draudimų, nesusijusių su jokiais konkrečiais tikslais. Ji gali, 
abstrakčiomis ir negatyviomis taisyklėmis delimituodama indi- 
vidų valdas, garantuoti tik abstrakčius tos tvarkos bruožus, o ne 
jos konkretų turinį, atsirandantį individams veikiant savo žinių 
bei tikslų pagrindu. Tačiau pats šis faktas, jog tam, kad indivi- 
dai galėtų efektyviausiai naudoti savo turimą informaciją savo 
tikslams, valdžia geriausiai pasitarnauja „vien“ negatyviu bū- 
du, daugeliui žmonių atrodo neįtikėtinas. Štai kodėl visi kon- 
struktyvistai mėgina preparuoti pirminę šių idealų sampratą. 

Turbūt vienintelis iš tų didžiųjų idealų, kurio negatyvų po- 
būdį žmonės vis dėlto yra linkę pripažinti ir priešinasi mėgini- 
mams jį preparuoti, yra taika. Bent jau tikiuosi, jog jeigu koks 
nors Chruščiovas, naudodamas populiarų socialistų triuką, pa- 
reikštų pripažįstąs taiką, tačiau tik „pozityvią“, kiekvienas su- 
prastų, jog jis pripažįsta taiką tik tada, kai jam leidžiama daryti, 
ką jis nori. Tačiau, atrodo, tik nedaugelis supranta, jog tada, kai 
intelektiniai preparatoriai laisvę, teisingumą ar teisę reikalauja 
padaryti „pozityviais“ dalykais, jie lygiai taip pat mėgina iš- 
kreipti ir apversti pamatinius idealus. Taika, kaip ir daugelis 
kitų gerų dalykų, tokių kaip ramybė, sveikata, dvasinė ramybė 
ar švari sąžinė, yra veikiau tam tikrų blogybių nesatis, negu 
kokių nors pozityvių gėrybių esatis, nors ji yra individo siekių 
sėkmės prielaida. 

Šiuolaikinė žodžių vartosena, kuri „pozityvų“ ir „negatyvų“ 
beveik tapatina su „geru“ ir „blogu“ ir dėl kurios žmonėms susi- 
daro įspūdis, jog „negatyvi vertybė“ yra vertybės priešybė, never- 
tybė arba blogybė, iš daugelio žmonių atima galimybę suvokti 
didžiausios naudos mums duodančios tvarkos esminį pobūdį. 

Trys didieji neiginiai — taika, laisvė ir teisingumas - faktiškai 
yra vieninteliai būtinieji civilizacijos ramsčiai, kuriuos turi parū- 


184 LAISVOSIOS VISUOMENĖS POLITINĖ TVARKA 


pinti valdžia. Jie negali atsirasti „prigimtinėmis“ pirmykščio žmo- 
gaus sąlygomis, ir jų neparūpina įgimti žmogaus instinktai. Kaip 
matysime epiloge, jie yra svarbiausias, tačiau vis dar negaran- 
tuotas civilizacijos taisyklių padarinys. 

Prievarta laisviems Žmonėms gali padėti siekti savo tikslų 
tuo atveju, jeigu ji yra naudojama tik universalių elgesio taisyk- 
lių sistemai, kuri jiems nenurodo jokių konkrečių tikslų, įtvirtin- 
ti, tačiau sudaro sąlygas kurti savo valdas, ginamas nuo kitų 
žmonių — tarp jų ir valdžios pareigūnų pažeidinėjimo, ir taip 
netrikdomai siekti savo tikslų. Ir jeigu didžiausias poreikis yra 
siekti saugumo nuo tokio pažeidinėjimo, tai jis turi būti ir di- 
džiausias poreikis tokios aukščiausiosios valdžios, kuri galės pa- 
sakyti kitiems „ne“, bet pati neturės jokių „pozityvių“ galių. 

Idėja, kad aukščiausiajai valdžiai neleistina nieko nurodinėti, 
mums atrodo keista ir net prieštaringa, tačiau tik todėl, kad 
įsivyravo nuomonė, jog aukščiausiajai valdžiai priklauso visa 
apimanti, neribota galia, aprėpianti visų Žemesniųjų valdžios 
agentūrų galias. Tačiau šis „pozityvistinis“ įsitikinimas yra vi- 
siškai nepagrįstas. Išskyrus atvejus, kai dėl žmogiškųjų ar gam- 
tinių jėgų sutrinka savireguliuojanti tvarka ir tenka imtis ypa- 
tingų priemonių jos funkcionavimo sąlygoms atstatyti, nėra jo- 
kio „pozityvių“ aukščiausiosios valdžios galių poreikio. Tiesą 
sakant, labiausiai geidžiama būtų tokia aukščiausioji valdžia, 
kurios visos galios remtųsi jos pareikštu pasiryžimu pačiai lai- 
kytis to pobūdžio abstrakčių taisyklių, kurios, nepriklausomai 
nuo jų padarinių, individų įsigytas valdas reikalauja ginti nuo 
valstybinių ar privačių agentūrų kišimosi. Tokia valdžia, kuri 
visomis normaliomis aplinkybėmis vadovaujasi pripažintais prin- 
cipais ir prievartą naudoja tik jiems įtvirtinti - nebent visuome- 
nei grėstų išorės pavojus - tokia valdžia vis dėlto gali būti aukš- 
čiausia iš visų kitų valdymo agentūrų, ir ji gali būti vienintelė 
bendra valdžia tam tikroje teritorijoje, net jeigu visos deramos 
valdymo galios būtų paskirstytos regionams. 

Tas centralizavimo mastas, kurį priimame kaip duotybę, ir ku- 
riam esant aukščiausioji įstatymų leidybos galia ir aukščiausioji 
valdymo galia priklauso tai pačiai vieningai organizacijai, kurią 
vadiname valstybe (ir toji galia nedaug mažesnė net federacinėse 
valstybėse), susiklostė iš esmės dėl būtinybės šią organizaciją stip- 
rinti karo atvejui. Tačiau šiandieną, kai bent jau Vakarų Europoje 
ir Šiaurės Amerikoje tikimės pašalinę karo tarp asocijuotųjų šalių 
galimybę, o gynybos reikalus esame patikėję, kaip mums atrodo, 
efektyviai tarptautinei organizacijai, turėtume pamažu suprasti, 
jog jau galima mažinti tokį centralizavimą — atimti iš valstybinės 
valdžios tas įvairiausias funkcijas, kurios jai buvo suteikiamos vien 
jos stiprinimo prieš užsienio agresorius sumetimais. 

Svarstant konstitucinės santvarkos pakeitimus, kurie būtų 
reikalingi siekiant išsaugoti individo laisvę, šioje knygoje (aiš- 
kumo dėlei) juos teko svarstyti labiausiai įprastame unitarinės 
valstybės kontekste. Tačiau tokie pakeitimai faktiškai labiau tiktų 
esant federaciniu būdu decentralizuotai hierarchinei struktūrai. 
Čia galime atkreipti dėmesį tik į kelis svarbiausius tokių pakei- 
timų aspektus. 

Bikameralinė sistema, kuri paprastai laikoma federacinės san- 
tvarkos pagrindu, pagal čia siūlomą modelį būtų panaudota ki- 
tam tikslui; tačiau jos funkcija federacijoje galėtų būti realizuota 
kitokiais būdais, pavyzdžiui, dvigubo balsų skaičiavimo siste- 
ma sudarant bent jau Valdymo asamblėją: kartą skaičiuojami 
individualių rinkėjų balsai ir kartą — centrinėje asamblėjoje at- 
stovaujami federacinių valstybių (valstijų) balsai. Turbūt fede- 
racines institucijas vertėtų apriboti valdymo uždaviniais ir pa- 
likti visai federacijai vieningą Įstatymų leidybos asamblėją. Ta- 
čiau iš tikrųjų nėra būtina visada turėti abi - Įstatymų leidybos 
ir Valdymo - asamblėjas to paties hierarchijos lygio, jeigu val- 
dymo galią, aprėpiančią didesnes ar mažesnes valdas, visada 
riboja Įstatymų leidybos asamblėjos galia. 

Gali pasirodyti, jog įstatymų leidybai geriausia būtų suteik- 
ti platesnes negu Valdymo asamblėjos valdas, tačiau yra ne- 
mažai pavyzdžių (Didžioji Britanija su skirtingomis privatinės 
teisės sistemomis Anglijoje ir Škotijoje, taip pat JAV, kur dau- 
gelyje valstijų galioja bendroji teisė, išskyrus vieną, kurioje vei- 
kia Napoleono kodeksas), kai centrinė vykdomoji valdžia val- 
do teritorijas su skirtingomis teisės sistemomis, ir keletas pa- 
vyzdžių (vienu metu ir tam tikru mastu Britų tautų sandrau- 
ga), kai aukščiausioji teisminė valdžia (galutinės apeliacijos 
teismas) nepriklausomoms valstybėms visais kitais požiūriais 
buvo bendra. 

Tačiau mums čia svarbiau yra tai, kad atsiradus tarptautinės 
galios autoritetui, galinčiam pasakyti „ne“ veiksmams, kuriais 
daroma žala asocijuotosioms šalims, sumažėja stiprios valstybi- 
nės valdžios poreikis gynybos tikslams. Tokiu atveju dauguma 
tarnybinių valdžios funkcijų sėkmingai galėtų būti perduotos 
regioniniams bei vietos valdžios organams, kurių prievartines 
galias ribotų aukštesnės įstatymų leidybos valdžios nustatytos 
taisyklės. 

Žinoma, nei valstybiniu, nei tarpvalstybiniu lygiu nėra jokio 
pagrindo mažiau pasiturintiems regionams suteikti teisę savo 
poreikiams naudoti labiau pasiturinčių regionų išteklius. Tačiau 
centralizavimo procesą skatina ne tai, kad dauguma didelio re- 
giono Žmonių geidžia suteikti paramą mažiau pasiturintiems 
regionams, o tai, kad dauguma, norėdama išlikti dauguma, turi 
pasirūpinti balsais iš tų regionų, kurie pelnosi didesniojo politi- 
nio vieneto sąskaita. Tai, kas dabar vyksta atskirose valstybėse, 
pradeda reikštis tarptautiniu mastu, pavyzdžiui, kai kvailoje kon- 
kurencijoje su Rusija kapitalistinės šalys, vietoje to, kad skatintų 
kapitalo investavimą į šalis, vykdančias, jų požiūriu, pažangią 
ekonominę politiką, faktiškai masiškai subsidijuoja socialistinį 
neišsivysčiusių šalių eksperimentą, puikiai žinodamos, jog jų 
teikiamos lėšos bus paprasčiausiai iššvaistytos. 


18. Valdžios sutramdymas ir politikos nukarūnavimas 187 


Daugumos tvarka 
prieš daugumos patvirtintų įstatymų tvarką 


Ne tik taika, teisingumas ir laisvė, bet ir demokratija iš esmės 
yra negatyvi vertybė - ji, kaip procedūrinė taisyklė, apsauganti 
nuo despotizmo bei tironijos, yra ne mažiau, bet ir ne daugiau 
svarbi, negu pirmieji trys didieji neiginiai, arba, kitaip sakant, ji 
yra procedūra, pirmiausia skirta žalos prevencijai. Tačiau kaip 
ir laisvė bei teisingumas, dabar ji yra naikinama pastangų su- 
teikti jai „pozityvų“ turinį. Esu įsitikinęs, jog neribotos demo- 
kratijos dienos jau yra suskaitytos. Jeigu norime išsaugoti pama- 
tines demokratijos vertybes, tai turėsime priimti kitokią jos for- 
mą - arba anksčiau ar vėliau apskritai prarasime įrankį, pade- 
dantį atsikratyti prispaudėjiškos valdžios. 

Kaip jau matėme (12, 13 ir 16 skyriuose), vyraujančios siste- 
mos sąlygomis bendrų reikalų sprendimą lemia ne bendra dau- 
gumos nuomonė, bet toji dauguma, kuri atsiranda ir savo galią 
įgyja tenkindama atskirus įvairių grupių interesus. Nors Didžio- 
sios visuomenės daugumos sutarimas dėl bendrų taisyklių yra 
galimas, tačiau vadinamasis daugumos pritarimas konglomera- 
tui priemonių, tarnaujančių atskiriems interesams, tėra farsas. 
Padėtis, kai daugumos parama įgyjama sandorių su specialių 
interesų grupėmis būdu —- net jeigu tai yra tapę šiuolaikinės 
demokratijos esme - neturi nieko bendra su pirmine demokratijos 
idėja, ir ji tikrai prieštarauja pamatinei moralinei idėjai, kad bet 
koks prievartos naudojimas turi būti valdomas ir ribojamas dau- 
gumos nuomonės. Balsų pirkimo procesas, į kurį įpratome žvelgti 
kaip į būtiną mums žinomos demokratijos komponentą, ir kuris 
išties yra neišvengiamas, kai atstovaujamoji asamblėja turi galią 
ne tik leisti bendrus įstatymus, bet ir galią komanduoti, moralės 
požiūriu negali būti pateisintas ir būtent jis sukelia visus tuos pa- 
darinius, dėl kurių pašalietis niekinamai žvelgia į politiką. Tačiau 
tokia padėtis ne tik nėra būtinas idealo, kad valdžia turi vadovau- 
tis daugumos nuomone, padarinys, veikiau ji yra jo priešybė. 

Su šia klaida glaudžiai siejasi dar vienas nesusipratimas - 
kad dauguma turi teisę daryti, ką nori. Visuomenės atstovų dau- 
guma, sudaryta grupinių interesų sandorių principu, niekada 
negali atspindėti visuomenės daugumos nuomonės. Tokia „Par- 
lamento laisvė“ reiškia visuomenės priespaudą. Ji yra priešinga 
valdžios galių konstitucinio apribojimo idėjai, ir ji nesuderina- 
ma su laisvų Žmonių visuomenės idealu. Jeigu atstovaujamosios 
demokratijos galių naudojimas peržengia sritį, kur rinkėjai gali 
suprasti jos priimamų sprendimų prasmę, tai jis gali atspindėti 
viešąją nuomonę (ir būti jos kontroliuojamas) tik tuo atveju, kai 
imdamasi prievartinių priemonių valdžia visada vadovaujasi tai- 
syklėmis, vienodai galiojančiomis visiems visuomenės nariams. 

Kol išlieka dabartinė demokratijos forma, tol negali egzistuo- 
ti jokia padori valdžia, net jeigu politikai būtų angelai ar šventai 
tikėtų aukščiausia asmens laisvės verte. Neturime teisės jų kal- 
tinti dėl veiklos, nes mes patys, palaikydami dabartines institu- 
cijas, juos pastatome į padėtį, kurioje jie gali įgyti valdžią ko- 
kiems nors geriems darbams daryti su sąlyga, jeigu parūpins 
specialių malonių įvairioms grupėms. Mėginant pateisinti to- 
kias priemones buvo sukonstruota pseudoetinė doktrina, vadi- 
namasis „socialinis teisingumas“, neatlaikantis nė vieno iš tų 
testų, kuriuos turi atlaikyti moralinių taisyklių sistema, kad ga- 
rantuotų taiką ir savanorišką laisvų žmonių bendradarbiavimą. 

Pamatinė šios knygos tezė yra tai, kad laisvų žmonių visuo- 
menėje prievartos naudojimą gali pateisinti tik vyraujantys įsi- 
tikinimai dėl principų, kurie turi valdyti ir saistyti individo el- 
gesį. Akivaizdu, kad taiki ir pasiturinti visuomenė gali egzis- 
tuoti tik ten, kur tokių taisyklių paprastai laikomasi ir kur, esant 
reikalui, jos palaikomos jėga. Tai neturi nieko bendra su kokia 
nors „valia“, siekiančia konkretaus rezultato. 

Dalykas, kuris daugeliui žmonių vis dar atrodo keistas ir net 
nesuprantamas, yra tai, kad tokioje visuomenėje aukščiausiosios 
valdžios galios turi būti ribotos, ji negali būti visa apimanti, o 

tik turi saistyti tiek valdžios agentūrų, tiek privačių asmenų bei 
organizacijų elgesį palaikydama ir įtvirtindama bendrąsias elge- 
sio taisykles. Tačiau klusnumo, kuriuo remiasi valstybė, sąlyga 
gali būti tai, kad vienintelis aukščiausiosios valdžios prievarti- 
nių veiksmų tikslas yra bendrų elgesio taisyklių, vienodai galio- 
jančių visiems, palaikymo uždavinys. Tokiai aukščiausiajai val- 
džiai dera toji ištikimybė bei pagarba, kurią ji pati demonstruoja 
bendrų principų atžvilgiu prievartą naudodama tik tiems prin- 
cipams palaikyti. Būtent tam, kad šie principai būtų derinami 
su viešąja nuomone, kuriama aukščiausioji įstatymų leidybos 
institucija, atstovaujanti daugumos Žmonių įsitikinimams. 


Moralės pakrikimas ir kalbos pagedimas 


Per pastarąjį šimtmetį daugelis kertinių žodžių, apibūdinan- 
čių politinius idealus, socialistinės agitacijos poveikyje taip 
smarkiai pakeitė savo reikšmę, jog šiandien jau neįmanoma be 
baimės vartoti net tokius žodžius, kaip „laisvė“, „teisingu- 
mas“, „demokratija“ ar „teisė“, nes jie jau neišreiškia tos pras- 
mės, kurią kadaise reiškė. Tačiau kaip sakė Konfucijus, „kai 
žodžiai praranda savo prasmę, žmonės praranda savo laisvę“. 
Deja, ne tik neišmanėliai propagandistai, bet dažnai ir rimti 
socialiniai filosofai prisidėjo prie šio kalbos gadinimo iškreip- 
dami įsitvirtinusių žodžių prasmę tam, kad patrauktų žmones 
talkinti jų įsivaizduojamiems geriems tikslams. Kai koks nors 
Johnas Dewey apibrėžia laisvę kaip „efektyvią galią atlikti spe- 
cifinius dalykus“ / tai gali atrodyti kaip triukas, kuriuo siekia- 
ma mulkinti naivuolius. Tačiau kai kitas socialinis filosofas, 
aptardamas demokratiją, aiškina, jog „vaisingiausias priėjimas 
būtų sakyti, jog demokratija <...> laikoma vertybe todėl, kad 
apskritai imant ji yra geriausias būdas kai kuriems socialinio 
teisingumo reikalavimams tenkinti“„ tai čia aiškiai reiškiasi 
vien neįtikėtinas naivumas. 

Atrodo, jog jaunesnioji socialinių filosofų karta jau net neži- 
no, ką kadaise reiškė pamatinės sąvokos. Tik taip galima paaiš- 
kinti faktą, kad jaunas mokslininkas rimtai tvirtina, jog toji kal- 
bos vartosena, pagal kurią „dalykų padėties teisingumas <...> 
laikytinas pirmine teisingumo prasme, nes kai sakome apie žmo- 
gų, kad jis teisingas, turime omeny, kad jis paprastai veikia to- 
kiu būdu, kuris leidžia susikurti teisingumą tenkinančiai padė- 
čiai“* ir po kelių puslapių dar priduria: „Atrodo, [!] egzistuoja 
„privatinės teisės“ kategorija, kuri aprėpia asmens santykius su 
kitais asmenimis, kai jis veikia ne kaip svarbiausių visuomeni- 
nių institucijų dalyvis.“? Šį faktą galbūt paaiškina tai, jog jaunas 
žmogus su terminu „teisingumas“ šiandien susipažįsta būtent 
šio pobūdžio kontekste, nors, žinoma, tokia vartosena tėra tos 
sąvokos evoliucijos parodija. Kaip matėme, dalykų padėčiai, kuri 
nėra Žmonių tikslingai sukurta, negali būti taikomi nei raciona- 
lumo, nei dorumo, nei teisingumo, nei jokie kiti žmogiškųjų ver- 
tybių atributai net ir tuo atveju, kai ji yra nenumatytas rezulta- 
tas lošimo, į kurį Žmonės įsitraukia savo pačių naudos sumeti- 
mais save su kitais susieję mainų santykiais. Teisingumas, žino- 
ma, nėra veiksmo tikslų, o jo suderinamumo su teisingumo tai- 
syklėmis dalykas. 

Pateiktieji pavyzdžiai, parinkti beveik iš atsitiktinai paimtų 
tekstų, atspindi tą dabartinį piktnaudžiavimą politiniais termi- 
nais, kai autoriai nuolat iškreipdami prasmę sąvokų, kurių jie 
veikiausiai niekada deramai nesuprato, pamažu sunaikina visą 
apibrėžtą jų turinį, ir tokių pavyzdžių galima pateikti be galo 
daug. Neaišku, ką dar galima daryti, kai laisvės priešai vadina 
save liberalais, kaip šiandien tapo įprasta Jungtinėse Valstijose, 
nebent nuosekliai juos vadinti, kaip ir dera, pseudoliberalais, 
arba kai jie apeliuoja į demokratiją iš tikrųjų turėdami omeny 
egalitarizmą. Visa tai yra apraiškos tos „intelektualų išdavys- 
tės“, kurią Julienas Benda pasmerkė prieš keturiasdešimtį metų, 
tačiau kuriai vis dėlto po to pavyko sukurti intelektinio nesąži- 

ningumo atmosferą įprastose „socialinės“ politikos diskusijose 
ir sugadinti kalbą taip, kad politikai vartoja šias fiktyvias sąvo- 
kas, net nesuvokdami jų fiktyvumo. 

Tačiau eiti šiuo keliu mus stumia ne tik apsiskelbę socialistai. 
Socialistinės idėjos taip giliai įsiskverbė į Žmonių mąstymą, jog 
ne tik tie pseudoliberalai, kurie svetimu vardu dangsto savo 
socialistinius įsitikinimus, bet ir daugelis konservatorių, kurie 
perėmė socializmo idėjas bei sąvokas ir nuolat jomis operuoja 
manydami, kad tokiu būdu jie neatsilieka nuo šiuolaikinės min- 
ties laimėjimų. Ir tai pasakytina ne tik apie žmones su stipriais 
politiniais įsitikinimais ir aktyviai dalyvaujančius viešojoje veik- 
loje./ Tiesą sakant, intensyviausia socialistinių idėjų sklaida vis 
dar vyksta per tą terpę, kurią Davidas Hume'as įvardijo kaip 
poetų išmones, per neišmanėlius literati, įsivaizduojančius, jog 
skambūs žodžiai, kuriais jie manipuliuoja, turi apibrėžtą pras- 
mę. Tik tuo, kad esame prie šių dalykų visiškai pripratinti, ga- 
lima paaiškinti, pavyzdžiui, tą faktą, jog šimtai tūkstančių ver- 
slo Žmonių visame pasaulyje įsileidžia pro duris žurnalus, kurie 
savo literatūrinėje dalyje kapitalizmui išjuokti griebiasi net ne- 
švankybių (tokių kaip „ekskrementinė kapitalistinės gamybos 
gausa“, Time žurnale, 1977 m. birželio 27)? Nors laisvės princi- 
pas iš mūsų reikalauja toleruoti tokius skandalingus išpuolius, 
norisi tikėti, jog skaitytojų nuovoka greit juos išmokys, kokiais 
leidiniais jiems verta pasitikėti! 


Demokratinė procedūra ir egalitariniai tikslai 


Šiame žodžių prasmės naikinimo procese pastaraisiais laikais 
bene labiausiai nukentėjo pats žodis „demokratija“. Juo piktnau- 
džiaujama pirmiausia tada, kai jis vartojamas ne tam tikrai spren- 
dimų priėmimo procedūrai apibūdinti, bet jam suteikus sub- 
stancinį turinį, juo mėginant nusakyti geidžiamą tų sprendimų 
veiklos aspektą. Nepaisant akivaizdaus tokių mėginimų absur- 

diškumo, daugelis dabartinių apeliacijų į demokratiją demokra- 
tinei įstatymų leidybai siekia nurodinėti, ką ji privalanti daryti. 
Tačiau terminas „demokratija“ nusako tik valdymo organizavi- 
mo pobūdį ir nieko nesako apie tai, dėl kokių konkrečių tikslų 
žmonės privalo balsuoti. 

Tikroji demokratijos vertė — būti sanitariniu kordonu, sau- 
gančiu mus nuo piktnaudžiavimo valdžia. Ji mums leidžia atsi- 
kratyti viena valdžia ir mėginti ją keisti geresne. Arba, kitaip 
sakant, ji yra vienintelis iki šiol mūsų atrastas taikingos kaitos 
būdas. Kaip tik dėl to ji yra labai vertinga ir dėl jos verta grum- 
tis, nes kiekviena valdžia, kurios Žmonės negali atsikratyti tokiu 
pripažintu būdu, anksčiau ar vėliau neišvengiamai pateks į blo- 
gas rankas. Tačiau toli gražu ji nėra didžiausioji politinė verty- 
bė, o kartais neribota demokratija gali būti net blogesnė už ribo- 
tą kitos formos valdymą. 

Savo dabartiniu neribotu pavidalu demokratija beveik pra- 
rado galią veikti kaip asmens laisvės apsaugos nuo valdžios 
savivalės garantas, kaip kliūtis piktnaudžiavimui valdžios ga- 
lia, nors būtent to iš jos buvo tikimasi tada, kai buvo griebtasi 
naivios idėjos, esą visą valdžią pajungus demokratinei kontro- 
lei, visų kitų valdžios ribojimo priemonių galima atsisakyti. Vei- 
kiau priešingai, ji tapo svarbiausia nepaliaujamos ir spartėjan- 
čios valdžios galių ekspansijos ir biurokratinio aparato naštos 
sunkėjimo priežastimi. 

Visagalė vieninga demokratinė asamblėja, kurioje valdančio- 
ji dauguma gali išlikti valdžioje tik šalindama nepasitenkinimo 
židinius, esančius tarp tos daugumos rėmėjų, kaip tik dėl to yra 
verčiama griebtis visų gyvenimo sričių kontrolės. Teisindama 
priemones, kurių ji turi griebtis norėdama išlaikyti daugumos 
paramą, ji yra verčiama konstruoti ir visuomenei primesti neeg- 
zistuojančio ir griežtąja šio žodžio prasme neįmanomo distribu- 
tyvinio teisingumo kodeksą. Tokioje visuomenėje kova dėl po- 
litinės įtakos tampa daug patrauklesne už priemonių, tenkinan- 

čių kitų Žmonių poreikius, gausinimą. Kadangi visos problemos 
tokiu atveju turi tendenciją virsti politinėmis ir, vadinasi, jas spren- 
džiant gali būti griebiamasi prievartinių valdžios priemonių, vis 
didesnė žmogiškosios veiklos dalis nuo produktyvių pastangų nu- 
kreipiama į politines — tai pasakytina ne tik apie paties politinio 
aparato veiklą, bet, dar blogiau, apie tą sparčiai besiplečiantį pa- 
ralelinės valstybinės valdžios spaudimo aparatą, kuris naudoja- 
mas siekiant iš jos išgauti privilegijų atskiriems interesams. 

Vis dar nėra suprasta, kad dauguma atstovaujamojoje asam- 
blėjoje, turinčioje neribotų galių, ne tik negali, bet ir neprivalo 
apriboti savo veiklos tais tikslais, kurių geidžia ar kuriems bent 
pritaria visi daugumos nariai.! Jeigu tokia asamblėja turi teisę 
žarstyti malones, dauguma valdžioje gali išlikti tik papirkinėda- 
ma atskiras grupes, kurios ją sukuria. Kitaip sakant, tariamos 
demokratijos vardu mes sukūrėme aparatą, kuriame lemiamą 
balsą turi ne dauguma, bet kuriame kiekvienas daugumos narys 
turi pritarti įvairiems valdžios duodamiems kyšiams kitiems, 
kad mainais gautų daugumos pritarimą savo paties specialiems 
reikalavimams. Kad ir kokių privalumų turėtų mažoritarinis spren- 
dimo principas tvarkant bendrus visų reikalus, šios procedūros 
taikymo padarinys gali būti tik ydingas, kai juo vadovaujamasi 
dalijant grobį, kuris išplėšiamas iš nesutinkančios mažumos. 

Atrodo neišvengiama, jog jeigu demokratijos laikysimės da- 
bartiniu jos pavidalu, pati demokratijos sąvoka galiausiai bus 
taip diskredituota, kad teks išsižadėti net teisėto mažoritarinės 
procedūros naudojimo priimant sprendimus principiniais klau- 
simais. Demokratija atsidūrė pavojuje dėl to, kad tos konkrečios 
institucijos, per kurias mėginome ją įgyvendinti, sukuria pada- 
rinius, kuriuos klaidingai siejame su pačia jos idėja. Kaip jau 
sakiau anksčiau, net nebesu tikras, ar pats demokratijos vardas 
dar gali būti išlaisvintas nuo to koktumo pojūčio, kurį vis dau- 
giau Žmonių pagrįstai patiria jį girdėdami, nors tik nedaugelis 
išdrįsta viešai reikšti savo nusivylimą.!* 

Glaustai problemos esmė yra ta, kad neribotos demokratijos 
sąlygomis tie, kurie būdami valdžioje disponuoja savo nuožiūros 
galia, yra priversti ja naudotis — nori jie to ar nenori - teikdami 
privilegijų atskiroms grupėms, nuo kurių balsų priklauso jų buvi- 
mas valdžioje. Tai pasakytina tiek apie valdžią, tiek ir apie tokias 
demokratiškai organizuotas institucijas, kaip profesinės sąjungos. 
Net jeigu - valdžios atveju - tokia galia kartais jai leidžia padaryti 
gerų darbų, privalome atimti iš jos tokias nuožiūros galias, nes dėl 
jų valdžia neišvengiamai ir būtinai atsidurs padėtyje, kurioje ji bus 
verčiama daryti kur kas daugiau blogų darbų. 


„Valstybė“ ir „visuomenė“ 


Kad demokratija padėtų išlikti laisvų Žmonių visuomenei, poli- 
tinio vieneto dauguma jokiu būdu negali turėti teisės „formuo- 
ti“ visuomenę ar versti jos narius tarnauti konkretiems tikslams, 
t.y. kitokiems, nei abstrakti tvarka, kurią ji gali garantuoti tik 
įtvirtinusi tokias pat abstrakčias elgesio taisykles. Valdžios pa- 
skirtis - sukurti institucinę sistemą, kurioje individai bei grupės 
netrikdomi gali siekti savo skirtingų tikslų, ir kartais teikti pa- 
slaugas, kurių dėl vienokių ar kitokių priežasčių neteikia rinka 
ir kurioms finansuoti jai tenka naudoti prievartines apmokesti- 
nimo galias. Prievarta pateisinama tik tuo atveju, jeigu tarnauja 
palaikyti sistemai, kurioje visi gali naudotis savo žiniomis bei 
sugebėjimais savo tikslams su sąlyga, kad jie nesikėsins į tokias 
pat ginamas individualias kitų valdas. Išskyrus atvejus, kai „Die- 
vo nemalonė ar Karaliaus priešai“ reikalauja valdžiai laikinai 
suteikti ypatingas galias, kurios bet kada gali būti atšauktos tos 
agentūros, kuri jas suteikia, ir niekas negali turėti diskriminaci- 
nės prievartos galių. (Jeigu tokias galias tenka panaudoti užker- 
tant kelią numatomam nusikaltimui, tai asmuo, kurio atžvilgiu 
jos buvo panaudotos nepagrįstai, privalo turėti teisę į visišką 
jam padarytos žalos atlyginimą.) 

Daug painiavos šiuo klausimu sukelia tendencija (ypač ryški 
kontinentinėje tradicijoje, bet kartu su socializmo idėjomis spar- 
čiai plintanti ir anglosaksų pasaulyje) tapatinti „valstybę“ ir „vi- 
suomenę“. Nors valstybė, kaip vieningai valdoma tam tikros 
teritorijos žmonių organizacija, yra nepakeičiama kiekvienos bent 
kiek pažengusios visuomenės sąlyga, ji toli gražu nėra tapati 
visuomenei, tiksliau, visai tai įvairovei savireguliuojančių struk- 
tūrų, kurios spontaniškai susiklosto bent šiek tiek laisvų žmonių 
santykiuose, ir kurias vieninteles dera vadinti visuomene. Lais- 
voje visuomenėje valstybė tėra viena iš daugelio organizacijų, 
turinti parūpinti efektyvius išorinius rėmus, kuriuose gali for- 
muotis savireguliuojančios struktūros; tačiau ši organizacija ap- 
ima tik valdymo aparatą, bet laisviems individams nediktuoja 
jų veiksmų. Nors šioje valstybinėje organizacijoje esama ir sava- 
noriškų organizacijų, visuomenę sudaro spontaniškai susiklos- 
tęs tinklas santykių, siejančių individus su jų sukurtomis orga- 
nizacijomis. Visuomenės klostosi, o valstybės kuriamos. Štai ko- 
dėl visuomenėms, jeigu jos gali parūpinti reikiamų paslaugų ar 
savigeneruojančių struktūrų, teiktina absoliuti pirmenybė; tuo 
tarpu organizacijos, kurios grindžiamos prievartine galia, turi 
tendenciją tapti tramdomaisiais marškiniais ir jos tampa kenks- 
mingos, kai tik pradeda naudoti savo galią kitokiais nei abstrak- 
čių elgesio taisyklių palaikymo tikslais. 

Faktiškai dalykas tik painiojamas, kai į tam tikro politinio 
vieneto gyventojus arba piliečius žvelgiama kaip į visuomenės 
prototipą. Šiuolaikiniame pasaulyje individas paprastai priklau- 
so ne vienai visuomenei, ir tikrai nepageidautina, kad būtų ki- 
taip. Laimei, kiekvienas iš mūsų priklauso daugeliui skirtingų 
susisiejančių ir persiklojančių visuomenių, su kuriomis mus sie- 
ja stipresni ar silpnesni, ilgalaikiai ar trumpalaikiai ryšiai. Vi- 
suomenė - tai individų bei organizuotų grupių savanoriškų san- 
tykių tinklas, ir griežtąja prasme vargiai ar galima tokia vienin- 
telė visuomenė, kuriai be išimties priklausytų visi individai. 

Praktiniais sumetimais ir konkrečiame kontekste galima, žino- 
ma, kaip specialaus nagrinėjimo objektą išskirti kurią nors vi- 
suomeninės tvarkos dalį, ypač jeigu ją sudaro hierarchiškai su- 
siję elementai, tariant, kad bus suprantama, kurią „visuomenę“ 
kalbėtojas ar autorius turi omeny. Tačiau niekada nedera pa- 
miršti, jog šiandieną daugelis individų bei organizacijų priklau- 
so visuomeninių santykių tinklams, kurie peržengia valstybių 
sienas, ir kiekvienoje valstybėje kiekvienas gali priklausyti dau- 
geliui skirtingų šio pobūdžio struktūrų. 

Tiesą sakant, spontaninių tvarkos jėgų bei elgesio taisyklių, 
sudarančių sąlygas klostytis to pobūdžio struktūroms, kurias 
vadiname visuomenėmis, funkcionavimas tampa visiškai supran- 
tamas (ir kartu tampa akivaizdus mūsų nepajėgumas suvokti tą 
funkcionavimą iki detalių) tik tuo atveju, jeigu atsižvelgiame į 
didžiulę tokių persiklojančių struktūrų įvairovę. 

Kiekvienas, suprantantis kompleksinę šių santykio tinklo įta- 
ką visuomeniniams procesams, nesunkiai atpažįsta tą antropo- 
morfizmo klaidą, kai visuomenei priskiriami kokie nors „veiks- 
mai“ ar „norai“. Iš pradžių, žinoma, ją darė socialistai, kai savo 
kalbomis apie gamybos priemonių ir kt. „socializavimą“, vietoje 
„Nacionalizavimo“ ar „politizavimo“ jie mėgino nuslėpti faktą, 
jog jų reikalavimai reiškė valdžios prievartinių galių didinimą. 
Tačiau tai juos pastūmėjo toliau link antropomorfinės visuome- 
nės interpretacijos, įleidusios gilias šaknis į pirmykščio žmogaus 
mąstymo struktūrą - tendencijos interpretuoti spontaninių pro- 
cesų rezultatus taip, tarsi jie būtų kokios nors „valios“ ar sąmo- 
ningo projekto realizavimas. 

Dauguma socialinės evoliucijos procesų vyksta niekieno nesie- 
kiami ir nenumatyti —- dar daugiau, tik todėl ir galima kultūros 
evoliucija. Valdomas procesas negali duoti nieko daugiau už tai, 
ką gali numatyti jį valdantis agentas. Jis vienintelis turės naudos 
iš savo patirties. Visuomenė žengia į priekį ne todėl, kad valdžia 
diegia naujas idėjas, o todėl, kad bandymų ir klaidų būdu joje 
nuolat tikrinami nauji veiklos būdai bei metodai. Primenu dar 

kartą: būtent palankios bendrosios sąlygos, nežinomiems asme- 
nims padedančios veikti nežinomose situacijose, atveria vartus to- 
kiai pažangai, kurios negali nulemti jokia aukščiausioji valdžia. 


Lošime pagal taisykles 
nereikia laukti „teisingų rezultatų“ 


Atradimas, jog lošimas pagal taisykles, kurios didina visų šan- 
sus, net jeigu jos neapsaugo nuo rizikos, kad kai kurių rezultatai 
bus blogesni nei nedalyvaujant tokiame lošime, buvo toji prie- 
žastis, kuri klasikinį liberalizmą skatino siekti visiško valdžios 
eliminavimo sprendžiant rinkoje įgyjamų santykinių pajamų dy- 
džio klausimą. Jį susiejus su išlyga, kad toji rizika gali būti su- 
mažinta už rinkos ribų teikiant vienodą minimalių pajamų ga- 
rantiją visiems tiems, kurie nesugeba jų įsigyti rinkoje, tas atra- 
dimas nepalieka jokio moralinio pateisinimo valdžiai ar kuriai 
nors kitai organizuotai grupei naudoti prievartą nustatant san- 
tykines pajamas. Tiesą sakant, jis aiškiai nurodo moralinę val- 
džios pareigą ne tik pačiai susilaikyti nuo kišimosi į tą lošimą, 
bet ir užkirsti kelią bet kuriai grupei įsigyti tokio kišimosi teisę. 

Santvarkoje, kurioje iš principo atmetama galia nustatinėti san- 
tykinę ar absoliučią materialinę padėtį, niekada negali kilti toji tei- 
singumo problema, kai sprendžiama, ką asmuo turi daryti bendram 
labui ir kaip tokiu atveju jam turi būti atlyginta. Santykinė įvairios 
individo veiklos ar net skirtingų individų įvairios veiklos nauda vi- 
suomenei nėra teisingumo reikalas; ji yra įvykių, kurie negali būti 
numatomi ar kontroliuojami, rezultatas. Dalykas, kurio visuome- 
nė ir, bijau, net daugelis žymių ekonomistų nesupranta, yra tai, kad 
kainos, siūlomos už paslaugas šiame procese, įvairiems Žmonėms 
nėra atlygis už jų darbą, bet signalas, kuris jiems nurodo, ką jiems 
verta toliau daryti savo pačių, o kartu ir visų kitų, naudai. 

Būtų tiesiog kvaila skirtingus prizus, kuriuos skirtingi asme- 
nys ištraukia lošime, į kurį jie įsitraukia tik dėl to, kad jis jiems 
leidžia laisvai naudotis išsklaidytomis žiniomis bei sugebėjimais, 

vaizduoti tarsi visuomenės vykdomą skirtingą jų „traktavimą“ — 
net jeigu jų startines pozicijas lemia atsitiktinės ankstesnės istorijos 
aplinkybės, kai lošimas galbūt ne visada vyko pagal taisykles. No- 
rėdami tokiems žmonėms, kokie jie yra, suteikti maksimalias ga- 
limybes, šį tikslą galime pasiekti tik juos visus traktuodami pagal 
tas pačias taisykles, nepaisydami visų jų skirtumų ir leisdami re- 
zultatą lemti tai nenutrūkstamai ekonominės tvarkos kaitai, kurią 
skatina niekieno nenumatomos aplinkybės. 

Pagal pamatinę klasikinio liberalizmo koncepciją, kuri vie- 
nintelė atveria padorios ir nešališkos valdžios galimybę, valdžia 
žmones privalo traktuoti vienodai, kad ir kokie nevienodi faktiš- 
kai jie būtų, ir jeigu ji kokiu nors būdu varžo atskiro individo 
veiksmus (arba jiems talkina), tai ji privalo, pagal tas pačias 
abstrakčias taisykles, varžyti visų kitų veiksmus (arba jiems tal- 
kinti). Niekas - nei turtuolis, nei beturtis - neturi teisės į kokią 
nors išimtinę valdžios paramą, išskyrus apsaugą nuo kieno nors 
vykdomos prievartos, ir į tam tikrą fiksuotą minimalių pajamų 
garantiją ypatingos negandos atveju. Kreipti dėmesį į faktinę 
individų nelygybę ir tuo remiantis teisinti kokią nors diskrimi- 
nacinę prievartą reiškia laužyti pamatines sutarties sąlygas, ku- 
riomis laisvas Žmogus paklūsta valdžiai. 

Šis lošimas duoda naudos ne tik laimėtojui, nes jo pelnas, 
gautas teikiant paslaugas kitiems, yra tik dalis to, ką jis įneša į 
visuomeninį produktą; ir tik laikydamiesi šio lošimo taisyklių 
galime užsitikrinti tą išteklių efektyvaus naudojimo lygį, kurio 
negalime pasiekti jokiais kitais mums žinomais metodais. 


Organizuotų interesų paralelinė valdžia 
ir valdžios hipertrofija 


Daugelis rimčiausių šiuolaikinio valdymo defektų, kurie plačiai 
pripažįstami ir dėl kurių sielojamasi, laikomi neišvengiamais 
demokratijos palydovais, nors iš tikrųjų jie tėra šiuolaikinės neri- 

botų galių demokratijos padarinys. Esminis faktas, kuris dar nėra 
aiškiai suvoktas, yra tai, kad esant šiai valdymo formai visa, ką 
valdžia turi konstitucinę teisę daryti, ji gali būti priversta daryti 
nepaisant geriausių savo intencijų, jeigu tie, kurie turi naudos iš 
tam tikrų jos priemonių, sudaro „persvaros grupes“, nuo kurių 
paramos priklauso valdančiosios daugumos išlikimas. Šio fakto 
padarinys yra tai, kad organizuotų grupinių interesų aparatas, 
kurio vienintelė paskirtis - daryti spaudimą valdžiai, tampa pik- 
tąja dvasia, kuri valdžią verčia darytis vis labiau kenksminga. 
Kažin, ar galima rimtai traktuoti idėją, esą visas šis augantis 
korporatyvizmas, jau virstantis savotiška paravaldžia, reikalin- 
gas tam, kad valdžia būtų informuojama apie galimus jos spren- 
dimų padarinius. Nemėginsiu spėlioti, kokią didžiulę dalį pačių 
gabiausių ir labiausiai informuotų visuomenės narių jau absor- 
bavo ši iš esmės antisocialinė veikla, atkreipsiu dėmesį tik į tai, 
kad „socialiniai partneriai“ (Sozialpartner) - dar vienas šiuolaiki- 
nis eufemizmas - dažnai verčiami atitraukti geriausius savo žmo- 
nes nuo produktyvios veiklos tenkinant kitų žmonių poreikius 
ir nukreipti jų pastangas tarpusavio žlugdymo uždaviniams. Ne- 
daug ką galiu pridurti prie meistriškos organizuotų grupių ko- 
alicijų veikimo mechanizmo analizės, pateiktos profesoriaus Man- 
curo Olsono, Jr. knygoje Kolektyvinio veiksmo logika (The Logic of 
Collective Action),? tik priminsiu kai kuriuos dalykus. 
Neabejotina, kad bet koks spaudimas valdžiai ją skatinant 
naudoti savo prievartines galias atskirų grupių naudai, padaro 
žalos visuomenei. Tačiau nepateisinama vaizduotis, jog šiuo po- 
žiūriu visų pusių padėtis yra vienoda ir kad, pavyzdžiui, spau- 
dimas, kurį gali daryti didelės įmonės ar korporacijos, prilygsta 
tam spaudimui, kurį vykdo darbo organizacijos, nes daugelyje 
šalių pastarosioms yra suteikta teisė naudoti prievartą siekiant 
savo tikslų. Dėl tariamų „socialinių“ priežasčių suteikus profe- 
sinėms sąjungoms tokias išimtines teises, kurių neturi net val- 
džia, darbininkų organizacijoms buvo suteikta teisė išnaudoti 

kitus darbininkus visiškai atimant iš jų naudingo įsidarbinimo 
galimybę. Nors šis faktas iki šiol ignoruojamas, profesinių są- 
jungų galia išties remiasi vien tuo, kad joms suteikta teisė nau- 
doti prievartą neleidžiant kitiems darbininkams dirbti to darbo, 
kurį jie norėtų dirbti. 

Tačiau jau nekalbant apie tai, kad naudodamosi šia teise at- 
skiros profesinės sąjungos gali santykinai padidinti savo narių 
atlyginimą tik bendrojo darbo produktyvumo, tad ir realių atly- 
ginimų bendrojo mažėjimo sąskaita, vien tai, kad jos gali pri- 
versti valdžią, kontroliuojančią pinigų kiekį, vykdyti infliaciją, 
ši sistema sparčiai griauna esamą ekonominę tvarką. Dabar pro- 
fesinės sąjungos yra pajėgios valdžią įvaryti į tokį kampą, kad 
vieninteliu jos pasirinkimu lieka arba infliacija, arba jos pačios 
apkalta dėl nedarbo, sukelto profesinių sąjungų vykdomos atly- 
ginimų politikos (ypač dėl tos jų politikos, kuria siekiama išlai- 
kyti pastovias skirtingų profesinių sąjungų atlyginimų propor- 
cijas). Ilgainiui tokia padėtis sužlugdys visą rinkos tvarką. Tai 
veikiausiai įvyks per kainų kontrolę, kurią spartėjančios inflia- 
cijos sąlygomis valdžia bus priversta įvesti. 

Čia negaliu išsamiau aptarti ne tik didėjančios paravalstybi- 
nių organizacijų įtakos, bet ir to pavojaus, kurį kelia nepaliau- 
jamas valstybinio aparato, t.y. biurokratijos, didėjimas. Kai de- 
mokratija tampa visa apimanti, valdymo srityje ji tampa visiš- 
kai negalima. Iliuzija yra manyti, kad visuomenė ar jos išrinkti 
atstovai iki smulkmenų gali valdyti sudėtingą visuomenę. Pri- 
imant svarbiausius sprendimus, valdžia, remdamasi daugumos 
parama, žinoma, vis dar turės lemiamą žodį, bent jau tais atve- 
jais, kai ji nėra stumiama juos priiminėti dėl savo ankstesnių 
veiksmų inercijos. Tačiau valdžia jau tampa tokia sudėtinga, 
kad jos nariai - įvairių departamentų vadovai, vis labiau virsta 
marionetėmis biurokratų rankose, ir nors biurokratams ji vis 
dar duoda „bendrus nurodymus“, nuo jų priklauso visos tų nu- 
rodymų vykdymo detalės. Tad neatsitiktinai socialistinės vy- 

riausybės siekia politizuoti šią biurokratiją, nes būtent nuo jos, 
o ne nuo demokratinių asamblėjų vis labiau priklauso svar- 
biausių sprendimų priėmimas. Be šito negali būti įsigyta tota- 
litarinė galia. 


Neribota demokratija ir centralizavimas 


Niekas taip aiškiai neatskleidžia neribotos demokratijos padari- 
nių, kaip centrinės valdžios galių plėtra į savo rankas perimant 
funkcijas, anksčiau vykdytas regioninės arba vietos valdžios. Cen- 
trinė valdžia visur, galbūt išskyrus tik Šveicariją, tapo vienintele 
valdžia, ir ji nepaliaujamai savo išimtinėn žinion perima vis dau- 
giau ir daugiau veiklos sričių. Tai, kad šalis dabar valdoma dau- 
giausia iš jos sostinės ir kad centrinė valdžia jai parūpina ne tik 
bendrą teisinę struktūrą (ar bent garantuoja identifikuojamą tei- 
sę, galiojančią jos gyventojų tarpusavio santykiams), bet ir vis 
daugiau ir daugiau viešųjų paslaugų teikiama iš vieningo ko- 
mandinio centro - visi šie faktai jau traktuojami kaip neišven- 
giama ir natūrali raida, nors pastarojo meto secesionistinės ten- 
dencijos daugelyje pasaulio dalių liudija didėjantį nepasitenki- 
nimą šia situacija. 

Naujausiais laikais centrinės valdžios galių ekspansijai ne- 
mažai pasitarnavo ir tie centrinio planavimo šalininkai, kurie, 
patyrę savo planų nesėkmių vietos arba regioniniu mastu, nuo- 
lat keldavo idėją, kad efektyvumui garantuoti tie planai turėtų 
būti vykdomi platesniu mastu. Nesugebėjimas susidoroti net su 
nedidelėmis problemomis paprastai tapdavo dingstimi imtis dar 
ambicingesnių projektų, dar mažiau tinkančių vadovavimui iš 
centro ar apskritai valdžios kontrolei. 

Tačiau lemiama centrinės valdžios ekspansijos priežastis bu- 
vo tai, kad tik šiame lygmenyje (bent jau unitarinių valstybių at- 
veju) įstatymų leidyba turi neribotą galią, jai leidžiančią fabrikuoti 
savo „įstatymus“ taip, kad jie teiktų valdžiai jos nuožiūros bei 


202 LAISVOSIOS VISUOMENĖS POLITINĖ TVARKA 


diskriminacijos laisvę, būtiną siekiant įgyti ekonominių procesų 
kontrolę. Centrinė valdžia gali įsakyti daugelį tokių dalykų, kurių 
negali vietos valdžia, todėl keliant grupinius reikalavimus geriau- 
sia kreiptis į kuo aukštesnį organą, turintį reikiamas sprendimų pri- 
ėmimo galias. Štai kodėl iš nacionalinių (ir federalinių) įstatymų lei- 
dybos organų atėmus galią naudotis įstatymu kaip priemone teik- 
ti nuožiūros laisvę valdžiai, būtų pašalinta svarbiausia priežastis, 
dėl ko nepaliaujamai centralizuojama visa valdžia. 


Devoliucija: 
vidaus politikos perleidimas vietos valdžiai“ 


Be šių galių, kurios neapdairiai buvo suteiktos „įstatymų leidė- 
jams“, visa valdymo struktūra, žinoma, būtų evoliucionavusi 
visiškai kita linkme. Jeigu visa administracija būtų pavaldi vie- 
ningai teisei, kurios ji pati negalėtų keisti, ir kurios apskritai 
niekas negalėtų keisti siekdamas ją paversti konkrečių administ- 
racinių tikslų įrankiu, tai tas piktnaudžiavimas įstatymų leidy- 
ba, kai ji aptarnauja grupinius interesus, greitai baigtųsi. Dau- 
guma paslaugų, kurias dabar teikia centrinė valdžia, galėtų būti 
perduotos regioninei arba vietos valdžiai, kuri turėtų teisę rinkti 
savo pačios nustatyto dydžio mokesčius; tačiau šias lėšas rink- 
dama ir skirstydama ji turėtų vadovautis bendromis taisyklė- 
mis, nustatytomis centrinės Įstatymų leidybos asamblėjos. 
Manau, kad šitaip vietinė ir net regioninė valdžia transfor- 
muotųsi į pusiau komercines korporacijas, konkuruojančias dėl 
piliečių. Jos turėtų siūlyti jiems tokį naštos ir naudos derinį, 
kuris apsigyvenimą jų teritorijoje darytų bent jau ne mažiau 
patrauklų nei bet kurioje kitoje teritorijoje. Tarus, kad jų galias 
įstatymas ribos taip, kad jos negalės varžyti piliečių migracijos 
ir įvesti diskriminacinių mokesčių, jos bus suinteresuotos į savo 
jurisdikcijos valdas patraukti tuos, kurie savo konkrečioje veik- 
los srityje geba įnešti didžiausią indėlį į visuminį produktą. 

Iš naujo daugelio valdžios paslaugų teikimą patikėjus smul- 
kesniems vienetams veikiausiai atbustų ir toji visuomeniškumo 
dvasia, kurią daugiausia ir nuslopino centralizavimas. Daugelio 
žmonių patiriamą šiuolaikinės visuomenės nužmogėjimo pojūtį 
lemia ne tiek beasmenis tų ekonominių procesų pobūdis, kai 
šiuolaikinis žmogus daugiausia dirba dėl tikslų, kurie jam nėra 
žinomi, kiek tas faktas, jog politinė centralizacija iš jo atėmė 
beveik visas galimybes reikšti savo balsą formuojant savo aplin- 
ką. Didžioji visuomenė gali būti tik abstrakti — tokia tvarka, 
kuriai esant individas pelnosi gaudamas priemonių visiems sa- 
vo tikslams ir kuriai jis turi teikti savo anoniminį įnašą. Tai 
nepatenkina jo emocinių, asmeninių poreikių. Paprastam Žžmo- 
gui svarbu dalyvauti tvarkant savo vietos reikalus, tačiau bū- 
tent šių reikalų tvarkymas dabar daugiausia atimtas iš tų, ku- 
riuos jis pažįsta ir kuriais gali pasitikėti ir perduotas tolimai 
biurokratijai, kuri jam tėra šaltas mechanizmas. Aplinkoje, kurią 
individas pažįsta, verta žadinti jo domėjimąsi viešaisiais reika- 
lais, skatinti jį savo žiniomis prisidėti ir reikšti savo nuomonę; O 
jeigu jis raginamas reikšti savo nuomonę apie dalykus, kurių 
neišmano ir kurie jam mažai rūpi, tai sukelia tik panieką visai 
politikai. 


Valstybinio paslaugų monopolio panaikinimas 


Žinoma, visai nebūtina, kad centrinė valdžia turėtų spręsti, kam 
leistina teikti įvairias jos finansuojamas paslaugas, ir tikrai ne- 
pageidautina, kad šiuo požiūriu ji turėtų komandavimo galią. 
Jeigu kartais, nors ir laikinai, tik valstybinės agentūros, dispo- 
nuojančios prievartine apmokestinimo galia, gali teikti tam tik- 
ras paslaugas, tai nėra pagrindo kokiai nors valstybinei agentū- 
rai suteikti išimtinę kurios nors paslaugos teikimo teisę. Nors 
gali paaiškėti, kad valstybinis tam tikrų paslaugų teikėjas užima 
tokią tvirtą padėtį, jog joks privatus konkurentas negali su juo 

varžytis, taigi de facto jis veikia kaip monopolis, nėra jokių vi- 
suomeninių interesų, kurių pagrindu jam reikėtų suteikti dar ir 
juridinį monopolį. Tai, žinoma, reiškia ir tai, kad bet kuri valsty- 
binė agentūra, kuriai suteikiama teisė mokesčių lėšomis finan- 
suoti tokias paslaugas, privalo finansuoti ir visus tuos, kurie 
geidžia tas paslaugas gauti kitokiu būdu. Tai pasakytina be 
išimties apie visas paslaugas, kurių teikimui valdžia jau yra 
įgijus arba siekia įgyti juridinį monopolį, išskyrus teisėsaugos 
(ir gynybos nuo užsienio agresijos) paslaugas bei šiuo tikslu 
išlaikomas policijos bei ginkluotąsias pajėgas, t.y. pasakytina 
apie visas paslaugas, pradedant švietimu, transportu bei ko- 
munikacijomis, įskaitant pašto, telegrafo, telefono bei translia- 
vimo paslaugas, visus vadinamuosius „komunalinius patarna- 
vimus“', įvairias „socialinio“ draudimo atmainas ir baigiant svar- 
biausia — pinigų leidybos paslauga. Kai kurias iš šių paslaugų 
laikinai efektyviausiai gali teikti de facto monopolis; tačiau kol 
neegzistuos galimybė kitiems siūlyti konkuruojančių paslaugų, 
tol nebūsime garantuoti nei dėl tų paslaugų tobulėjimo, nei sau- 
gūs nuo išnaudojimo. 

Kaip ir daugelyje kitų šio paskutinio skyriaus temų, čia ne- 
galiu nuodugniau išanalizuoti tų paslaugų, kurias šiandieną tei- 
kia valdžia; tačiau kai kurioms jų klausimas, ar valdžiai būtina 
suteikti išimtinę jų teikimo teisę, yra esminis — ir jis nėra vien 
efektyvumo, bet pačios laisvos visuomenės išlikimo klausimas. 
Šiais atvejais turi galioti prezumpcija prieš bet kokį valstybinį 
monopolį, net jeigu toks monopolis žadėtų geresnę paslaugų 
kokybę. Mums dar gali tekti patirti, jog, pavyzdžiui, valstybinis 
transliavimo priemonių monopolis kelia tokį pat pavojų politi- 
nei laisvei, kaip ir spaudos laisvės panaikinimas. Pašto sistema 
yra dar vienas pavyzdys, kur vyraujantis valstybinis monopolis 
tėra valdžios pastangų kontroliuoti privačią veiklą padarinys, ir 
daugelyje pasaulio šalių jis paaiškina nuolat blogėjančią šių pa- 
slaugų kokybę. 

Tačiau svarbiausias dalykas, kurį privalau pabrėžti, yra tai, 
jog rašydamas šį veikalą priėjau prie tvirto įsitikinimo, paremto 
politiniais ir ekonominiais argumentais, jog laisvoji ekonominė 
sistema niekada daugiau neveiks patenkinamai ir mums nieka- 
da nepavyks nei pašalinti rimčiausius jos trūkumus, nei sustab- 
dyti nepaliaujamą valdžios ekspansiją, jeigu iš valdžios neatim- 
sime pinigų leidybos monopolio. Suvokiau, jog šiuos argumen- 
tus būtina išdėstyti atskira knyga;!“ tiesą sakant, dabar baimi- 
nuosi, kad visi saugikliai nuo piktnaudžiavimo valstybine ga- 
lia, kurie susikurtų pertvarkius valdžią pagal siūlomąją sche- 
mą, nedaug pagelbėtų, jeigu kartu nebūtų panaikinta valstybi- 
nė pinigų pasiūlos kontrolė. Kadangi įsitikinau, jog nebeįmano- 
ma sukurti griežtų taisyklių, kuriomis vadovaudamasi valdžia 
galėtų tenkinti teisėtą pinigų paklausą išlaikydama vienodą pi- 
nigų vertę, dabar manau, jog nėra kito būdo šiam tikslui pa- 
siekti, kaip tik pakeisti šiuolaikinę valstybinę pinigų sistemą 
tarpusavyje konkuruojančių privataus verslo siūlomų pinigų 
sistema, kuriai esant žmonės galėtų rinktis tuos pinigus, kurie 
patogiausi jų sandoriams. 

Tai man atrodo taip svarbu, kad laisvų žmonių visuomenės 
Konstitucijoje šis principas turėtų būti įtvirtintas straipsniu, ku- 
ris skambėtų maždaug taip: „Parlamentui neleistina priimti įsta- 
tymų, kurie varžo asmens teisę disponuoti, pirkti, parduoti ar 
skolinti, sudarinėti sandorius, vesti savo apskaitą bet kuriais jo 
pasirinktais pinigais.“ Nors šią nuostatą faktiškai implikuoja 
pamatinis principas, kad valdžia gali drausti tam tikros rūšies 
veiksmus (arba reikalauti tam tikros rūšies veiksmų) tik tuo 
atveju, jeigu ji tai daro pagal bendras abstrakčias taisykles, vie- 
nodai galiojančias visiems, taip pat ir pačiai valdžiai - šis spe- 
cifinis jo vedinys yra dar per mažai žinomas; tad naivu būtų 
tikėtis, kad jo eksplicitiškai nenurodžius Konstitucijoje, patys 
teismai susivoktų, jog ši ilgaamžė valdžios prerogatyva jau nė- 
ra pripažįstama. 

Nors pabaigoje norėjau panagrinėti kai kurias mūsų siūlomų 
principų implikacijas tarptautinių santykių sričiai, dabar matau, 
kad negaliu to padaryti neperžengęs deramų šio veikalo apim- 
ties ribų. Dalykas pareikalautų ir papildomų studijų, kurių da- 
bar jau nenorėčiau imtis. Tikiuosi, jog skaitytojui nebus sunku 
suprasti, kaip smarkiai tarptautinę tvarką paveiktų monolitinės 
valstybės išardymas ir vadovavimasis principu, kad aukščiau- 
siajai valdžiai iš esmės turi būti skiriami vien negatyvūs užda- 
viniai, arba galia sakyti „ne“, ir kad visas jos pozityvias galias 
turi realizuoti tik tos jos agentūros, kurios privalo veikti pagal 
jų pačių nekeičiamas taisykles. Kaip jau esu sakęs," man atrodo, 
jog šiame amžiuje mūsų pastangos sukurti tarptautinę tvarką, 
kuri galėtų užtikrinti taiką, dažniausiai buvo pradedamos ne 
nuo to galo: steigiama daugybė specialių institucijų konkrečios 
reglamentacijos tikslams, užuot kūrus išties tarptautinę teisę, 
kuri ribotų nacionalinių valstybių galią kenkti viena kitai. Jeigu 
aukščiausios bendros vertybės yra negatyvios, tai ne tik aukš- 
čiausių bendrų taisyklių galiojimas, bet ir aukščiausiosios val- 
džios galios iš esmės turi apsiriboti draudimais. 

Kažin ar gali kilti abejonių dėl to, kad politika tapo pernelyg 
reikšminga, pernelyg brangi ir nuostolinga, sugerianti per daug 
dvasinės ir materialinės energijos, ir kartu vis labiau prarandan- 
ti visuomenės pagarbą bei palaikymą - į ją vis dažniau žvelgia- 
ma kaip į neišvengiamą ir nepagydomą blogį, su kuriuo tenka 
taikstytis. Kai dabar politinio mechanizmo galių plėtra, jo sve- 
timumas Žmogui, jo skverbimasis į atokiausias sritis yra faktinė 
padėtis, tai nėra tokia padėtis, kokią žmonės sąmoningai pasi- 
rinko; ją veikiau sukūrė nuo jų nepriklausomas mechanizmas, 
jų įsuktas nenumačius padarinių. Be abejo, dabar valdžia nėra 
žmogiškoji būtybė, kuria galima būtų kliautis, kaip naiviam pro- 
tui vis dar teigia paveldėtas gero valdovo įvaizdis. Ji taip pat 
nėra daugumos atstovų jungtinės išminties padarinys jiems su- 

tariant dėl geriausių sprendimų. Veikiau ji yra mechanizmas, 
valdomas „politinės būtinybės“, kurį tik netiesiogiai veikia dau- 
gumos nuomonė. 

Tikroji įstatymų leidyba yra ilgalaikių principų, o ne atskirų 
interesų dalykas, tačiau visos konkrečios priemonės, kurių val- 
džia gali imtis, neišvengiamai tampa einamosios politikos daly- 
ku. Iliuzija manyti, kad tokias specifines priemones paprastai 
lemia objektyvi būtinybė, dėl kurios turėtų sutarti visi raciona- 
lūs Žmonės. Kiekvienas pasirinktas tikslas turi savo kainą, ta- 
čiau čia nėra jokio objektyvaus kriterijaus, kuris leistų pasverti 
santykinę siekiamo rezultato ir patiriamų praradimų vertę. Bū- 
tent čia išryškėja esminis skirtumas tarp bendrų įstatymų, ku- 
riais siekiama pagerinti visų šansus palaikant tvarką, kuriai esant 
kiekvienas turi realių galimybių rasti abipusiai naudingų mainų 
partnerį, ir prievartinių priemonių, kuriomis siekiama paremti 
atskirus Žmones ar grupes. Kai tik politika virsta arena, kurioje 
tąsomasi dėl bendrojo pyrago dalies, morali valdžia tampa ne- 
galima. Štai kodėl bet kokia prievarta siekiant atskiroms gru- 
pėms garantuoti apibrėžtas pajamas (išskyrus nustatytą mini- 
mumą visiems tiems, kurie nepajėgia daugiau užsidirbti rinko- 
je) turi būti paskelbta už įstatymo ribų kaip amoralus ir antivi- 
suomeninis dalykas. 

Šiandieną vieninteliai, turį jokiais įstatymais nesaistomą ga- 
lią ir veikią stumiami politinio mechanizmo būtinybių, - yra 
vadinamieji įstatymų leidėjai. Tačiau ši vyraujanti demokratijos 
forma galiausiai naikina pati save, nes užkrauna valdžiai už- 
duotis, kurioms nėra ir negali būti daugumos nuomonės sutari- 
mo. Tad norint demokratiją apginti nuo jos pačios, šias galias 
būtina apriboti. 

Čia siūlomas Konstitucijos modelis, žinoma, padaro negali- 
mas visas socialistines perskirstymo schemas. Tai pateisinama 
ne mažiau už bet kurį kitą konstitucinį valdžios galių apriboji- 
mą, kuriuo siekiama užkirsti kelią demokratijos žlugimui ir to- 

talitarinės valdžios atsiradimui. Bent jau tada, kai bus pripažin- 
tas tradicinių socializmo idėjų iliuzoriškumas - 0 tai, mano įsi- 
tikinimu, įvyks netolimoje ateityje - mums teks apsirūpinti ins- 
tituciniais vaistais nuo tokių iliuzijų užkrato, kuris mus vėl ir 
vėl nejučiomis stumia link socializmo. 

Nepakanka sustabdyti tų, kurie, siekdami socialistinių tiks- 
lų, stengiasi sunaikinti demokratiją. Didžiausią paramą šiai ju- 
dėjimo link socializmo tendencijai šiandien teikia tie, kurie skel- 
biasi nenorį nei kapitalizmo, nei socializmo, o norį eiti „trečiuo- 
ju keliu“. Jeigu eisime jiems iš paskos, pateksime tiesiai į socia- 
lizmą, nes kartą politikams suteikus teisę kištis į spontaninę rin- 
kos tvarką atskirų grupių naudai, jie nebus pajėgūs atsispirti 
panašiems visų kitų grupių, nuo kurių balsų yra priklausomi, 
reikalavimams. Taip jie inicijuos tą kumuliatyvinį procesą, kuris 
savo vidine logika veda jeigu ne prie socialistų įsivaizduojamos 
padėties, tai prie padėties, kurioje ekonominį procesą vis labiau 
valdys politika. 

Nėra jokio trečiojo ekonominės tvarkos principo, kurį racio- 
naliai galima būtų pasirinkti šalia dviejų alternatyvų: arba rin- 
ka, kur niekas negali besąlygiškai lemti atskirų grupių ar indi- 
vidų gerovės, arba centralizuotas vadovavimas, kur tą gerovę 
lemia valdžioje esančios organizuotos grupės sprendimas. Šie 
du principai yra nesuderinami, nes bet koks jų jungimas nelei- 
džia pasiekti nė vieno iš jų tikslo. Ir nors niekada negalime pa- 
siekti to, apie ką svajoja socialistai, carte blanche, leidžiantys po- 
litikams dalyti privilegijas tiems, nuo kurių paramos jie priklau- 
so, vis dėlto neišvengiamai sunaikins savaime besiklostančią rin- 
kos tvarką, nuo kurios priklauso visų gerovė, ir ją pakeis jėga 
primetama tvarka, kurią nustatinės kieno nors savivalė. Neiš- 
vengiamai turime rinktis vieną iš dviejų nesuderinamų princi- 
pų, ir nors labai būtume nutolę nuo bet kurio iš jų visiško rea- 
lizavimo, tarp jų negali būti jokio tvaraus kompromiso. Nesvar- 
bu, kurį iš jų pasirinktume, jis mus stums prie padėties, žinoma, 

visada netobulai realizuotos, tačiau vis labiau realizuojančios 
vieną iš šių alternatyvų. 

Kai vieną kartą bus aiškiai suvokta, jog socializmas, fašizmas 
ar komunizmas neišvengiamai kuria totalitarinę valstybę ir nai- 
kina demokratinę tvarką, tada bus visiškai teisėta imtis apsau- 
gos priemonių nuo slydimo į socialistinę sistemą priimant kon- 
stitucines nuostatas, kurios atims iš valdžios diskriminacinės prie- 
vartos galią net tokiems tikslams, kurie konkrečiu momentu dau- 
geliui gali atrodyti siektini. 

Nors tai dažnai atrodo neįtikėtina, vis dėlto ilgalaikės per- 
spektyvos požiūriu, pasaulį valdo tam tikri daugumos žmonių 
išpažįstami moraliniai principai. Vienintelis moralinis principas, 
kada nors teikęs pažangesnės civilizacijos galimybę, yra indivi- 
do laisvės principas, jo veiksmus ribojantis teisingo elgesio tai- 
syklėmis, o ne specialiais įsakais. Laisvų Žmonių visuomenėje 
negali būti jokių individui privalomų kolektyvinio elgesio prin- 
cipų. Dėl visko, ką esame pasiekę, turime būti dėkingi tvarkai, 
kuri individams garantuoja galimybę susikurti valdas (savo „nuo- 
savybę“), kuriose jie gali naudotis savo sugebėjimais savo pačių 
tikslams. Socializmas neturi jokių individualaus elgesio taisyk- 
lių, tačiau svajoja apie padėtį, kurios negali sukurti jokia mora- 
lės saistoma laisvų individų veikla. 

Paskutinis mūšis su savavališka valdžia mūsų dar laukia - 
tai mūšis su socializmu, ir turime panaikinti visas tas prievartos 
galias, kurios naudojamos individų pastangoms reguliuoti bei 
tų pastangų rezultatams perskirstyti. Vis dar tikiuosi sulaukti 
laikų, kai šis totalitarinis ir iš esmės savavališkas bet kurios so- 
cializmo atmainos pobūdis visuomenės bus suprastas taip, kaip 
jis buvo suprastas komunizmo ir fašizmo atveju, ir kai visuoti- 
nai bus pritariama konstitucinėms nuostatoms prieš mėginimus 
kokia nors dingstimi įsigyti tokių totalitarinių galių. 

Tai, ką mėginau pasakyti šio veikalo tomuose (ir atskiroje 
studijoje apie pinigų reikšmę laisvoje visuomenėje), gali būti 

kelrodis, rodantis kryptį, kuria žengdami sustabdytume dabar- 
tinės valdymo formos išsigimimą, taip pat ir atsarginė intelek- 
tinė įranga, kuria galėtume pasinaudoti tuo atveju, jeigu dabar- 
tinei tvarkai tektų ieškoti geresnės alternatyvos negu beviltiš- 
kas puolimas į kokios nors diktatūros glėbį. Valdžia - tai visa- 
da intelektinio konstravimo rezultatas. Jeigu sugebėsime jai su- 
teikti tokią formą, kad ji galėtų palaikyti laisvai visuomenės 
raidai palankią tvarką, galėsime tikėtis, jog civilizacijos pažan- 
ga nesibaigs. 

Jau privalėjome nemažai išmokti apie tai, kaip savo civiliza- 
ciją galime sužlugdyti spontaninį individų sąveikos procesą keis- 
dami valdymo institucijų nustatoma tvarka. Jeigu norime to- 
kios baigties išvengti, turime atsikratyti iliuzijos, jog galime tiks- 
lingai „kurti žmonijos ateitį“, kaip su jiems būdinga arogancija 
neseniai išsireiškė vienas socialistų sociologas.'* Tokią galutinę 
išvadą darau po keturias dešimtis metų trukusių šios proble- 
matikos studijų, kurių ėmiausi nuo tada, kai suvokiau šiuolai- 
kinį Proto nuosmukį ir piktnaudžiavimą, vykdomą jo vardu." 


! Plg. K. R. Popper, The Open Society and its Enemies (5th edn., London, 
1974), vol. I, p. 124: 


Galime skirti du pagrindinius valdymo tipus. Pirmajam tipui priklauso 
kiekviena valdžia, kurios galime atsikratyti be kraujo praliejimo, pavyz- 
džiui, visuotiniais rinkimais; kitaip sakant, šiuo atveju socialinės institucijos 
teikia priemonių, kuriomis naudodamiesi valdiniai gali nušalinti savo val- 
dovus, o socialinės tradicijos garantuoja, kad šios institucijos nėra lengvai 
sunaikinamos tų, kurie savo rankose turi valdžią. Antrajam tipui priklauso 
tokia valdžia, kuria atsikratyti valdiniai gali tik sėkmingos revoliucijos bū- 
du - kitaip sakant, dažniausiai apskritai negali jos atsikratyti. Siūlau termi- 
ną „demokratija“ vartoti nusakant pirmojo tipo valdžią, o terminą „tironi- 
ja“ arba „diktatūra“ — kalbant apie antrąjį jos tipą. Manau, kad tai atitinka 
tradicinę jų vartoseną. 
Dėl toliau pabrėžiamo negatyvaus aukščiausiųjų politinių vertybiu pobū- 
džio žr. taip pat K. R. Popperio kn. Conjectures and Refutations (2nd edn., Lon- 
don, 1965), p. 230. 

2 John Dewey, „Liberty and social control“, Social Frontier, November 1935, 
žr. taip pat išsamesnius mano komentarus kn. The Constitution of Liberty, 1 
skyrius, 21 išnaša. 

3 Morris Ginsberg kn. W. Ebenstein (ed.), Modern Political Thought: The Great 
Issues (New York, 1960). 

4 David Miller, Social Justice (Oxford, 1976), p. 17. Plg. taip pat M. Duver- 
ger, The Idea of Politics (Indianapolis, 1966), p. 171: „Teisingumo apibrėžimai ... 
beveik visada sukasi apie turto bei kitokių visuomeninių gėrybių paskirstymo 
problemą.“ Pradedi abejoti, ar šie autoriai kada nors girdėjo apie Johną Locke'ą 
ar Davidą Hume'ą ar net apie Aristotelį. Žr., pavyzdžiui, Locke'o Esė apie 
žmogiškąjį supratimą, IV, ii, 18: 


Kur nėra nuosavybės, ten nėra neteisingumo. Šis teiginys yra toks pat tik- 
ras kaip bet kuris Euklido įrodymas: kadangi nuosavybės idėja yra teisė į 
ką nors, o „neteisingumas“ išreiškia tos teisės pažeidimo idėją, akivaizdu, 
kad taip apibrėžus šias idėjas ir apibūdinus jas šiais vardais, dėl šio teiginio 
teisingumo galiu būti taip pat tikras, kaip ir dėl teiginio, jog trikampio trys 
kampai lygūs dviem statiems kampams, teisingumo. 


> D. Miller, op. cit., p. 23. 

6 J. A. Schumpeter, History of Economic Analysis (New York, 1954), p. 394: 
„Didžiausias, nors ir nesąmoningas komplimentas privataus verslo sistemai, 
yra tai, kad jos priešams pasirodė išmintinga pasisavinti jos vardą.“ 

' Kaip neseniai man pasakė vienas mano bičiulis, jeigu visus žmones, kurie 
tiki tuo, ką jie vadina „socialiniu teisingumu“, laikysime socialistais — kaip ir 
privalome, nes jų tikslas gali būti pasiektas tik valstybinės prievartos priemo- 
nėmis - tai mums teks pripažinti, jog veikiausiai maždaug 90 proc. Vakarų 
demokratijų gyventojų šiandieną yra socialistai. 

Š David Hume, A Treatise of Human Nature, Book III, sec. 2, ed. L. A. Selby- 
Bigge (Oxford, 1958), p. 495. 

* Literatūriniame šio žurnalo priede visada daugybė nepagrįstų aliuzijų į 
tariamą mūsų ekonominės tvarkos neteisingumą. Pavyzdžiui, koks priežastinis 
ryšys turimas omeny, kai šiek tiek anksčiau (1977 m. gegužės 16 d.) televizijos 
apžvalgininkas klausia: „Kieno skurdinimo sąskaita prižiūrimos tos elegantiš- 
kai apkarpytos aristokratiškos gyvatvorės?“ 

10 Sąryšyje su ankstesnio skirsnio tematika žr. mano brošiūrą The Confusion 
of Language in Political Thought (Occasional Paper 20 of the Institute of Econo- 
mic Affairs, London, 1968). 

1! Šią silpnąją visagalės demokratijos vietą labai aiškiai pamatė neįprastas 
politinis teoretikas, vokietis Carlas Schmittas, kuris trečiajame dešimtmetyje 
bene geriausiai už visus suprato susiklostančios valdymo formos pobūdį, ta- 
čiau savo išvadomis pasuko, kaip man atrodo, moraliniu ir intelektiniu požiū- 

riu klaidinga kryptimi. Žr., pavyzdžiui, jo 1932 m. esė „Legalitat und Legiti- 
mitat“ (perspausdintą jo kn. Verfassungsrechtliche Aufsūtze, Berlin, 1958, p. 342): 


Ein pluralistischer Parteistaat wird nicht aus Starke und Kraft, sondern aus 
Schwache „total“; er interveniert in alle Lebensgebiete, weil er die Ansprūche 
aller Interessenten erfūllen muss. Insbesondere muss er sich in das Gebiet 
der bisher staatsfreien Wirtschaft begeben, auch wenn er dort auf jede 
Leitung und politischen Einfluss verzichtet. 


Daugelis šių svarbių išvadų buvo išdėstytos jau 1926 m. jo kn. Die geistes- 
geschichtliche Lage des Parlamentarismus. 

12 Žr. aukščiau. 

3 Harvard University Press, 1965. Žr. taip pat mano įvadą į vokiškąjį šios 
knygos vertimą, atliktą mano Freiburgo seminaro dalyvių ir išleistą pavadini- 
mu Die Logik des kollektiven Handelns (Tūbingen, 1968). 

4 Žinoma, tokios situacijos kelia daugybę problemų, kurios buvo intensy- 
viai svarstomos XIX amžiaus anglų liberalų jiems kovojant prieš gyventojų 
judėjimo įstatymus (laws of settlement). Daug išminties šiais klausimais vis dar 
galima rasti kn. Edwin Cannan, The History of Local Rates in England (2nd edn., 
London, 1912). 

Viena iš sunkiausių problemų čia yra turbūt tai, kokiu būdu noras pritrauk- 
ti arba išlaikyti gyventojus turėtų ir galėtų būti derinamas su pasirinkimo laisve 
sprendžiant klausimą, kuriuos žmones priimti ir kurių nepriimti į konkrečią 
bendruomenę. Migracijos laisvė yra vienas iš plačiausiai pripažįstamų ir svei- 
kintinų liberalizmo principų. Tačiau ar jis suteikia nepažįstamajam teisę apsi- 
gyventi bendruomenėje, kuri nenori jo įsileisti? Ar jis turi teisę į darbą ar teisę 
nusipirkti namą, jeigu nė vienas iš jos narių nenori jam duoti darbo ar jam 
parduoti namo? Ir ar laikytina nusižengimu, jeigu visi jie sutaria jo neįsileisti? 
Šveicarijos ir Tirolio kaimuose naudojamasi tam tikrais svetimųjų atstūmimo 
būdais, kurie nei pažeidžia kokio nors įstatymo, nei yra vykdomi pagal kokį 
nors įstatymą. Ar tokia praktika antiliberali, ar ji gali būti moraliai pateisina- 
ma? Jeigu kalbama apie senas bendruomenes, tai į šiuos klausimus neturiu 
tvirto atsakymo. Tačiau ateities raida, kaip jau siūliau savo kn. The Constitution 
of Liberty, galėtų vykti pagal schemą, kur nuosavybės teisės padalijamos tarp 
žemės valdų korporacijų ir ilgalaikės žemės valdų nuomos, kuri nuominin- 
kams garantuotų tam tikrą saugą nuo nepageidautinos jų aplinkos kaitos. To- 
kia korporacija, žinoma, turėtų teisę spręsti, kam išnuomoti tas valdas. 

15 Žr. ištrauką iš J. A. Schumpeterio, cituotą 12 skyriaus 16 išnašoje. 

'6 Denationalization of Money - The Argument Refined (2nd extended edn., 
Institute of Economic Affairs, London, 1978). 

17 Žr. aukščiau, p. 133 ir toliau. 

'8 Torgny F. Segerstedt, „Wandel der Gesellschaft“, Bild der Wissenschaft, 
VI 05, Mai 1969. 

"P Būtent taip norėjau pavadinti savo veikalą, kurį planavau 1936 m., kurio 
pirmąją dalį „Proto arogancija“ turėjo lydėti antroji dalis „Planinės visuomenės 
nemezė“. Deja, šis sumanymas buvo realizuotas tik iš dalies, o parašyti skyriai 
pirmiausia buvo išspausdinti žurnale Economica 1941-1945 m., po to perspaus- 
dinti mano kn. The Counter-Revolution of Science (Chicago, 1952), kurios vokiš- 
kajam vertimui vėliau daviau pavadinimą Missbrauch und Verfall der Vernunft 
(Frankfurt, 1959), kai man tapo aišku, jog niekada jos neužbaigsiu pagal pra- 
dinį sumanymą. Kelias į vergovę (Road to Serfdom) buvo preliminarinis variantas 
to, kas turėjo tapti antrąja minėtojo veikalo dalimi. Tačiau nuodugniam pirmi- 
nės idėjos apsvarstymui man prireikė keturiasdešimties metų. 


Epilogas* 
TRYS ŽMOGIŠKŲJŲ VERTYBIŲ ŠALTINIAI 


Prophete rechts, Prophete links, 
Das Welkind in der Mitten 


J. W. Goethe** 


Sociobiologijos klaidos 


Iššūkis, mane privertęs iš naujo apmąstyti šią tematiką, buvo 
labai aiškiai išdėstyta idėja, būdinga daugeliui šiuolaikinių disku- 
sijų, kuri, kaip dabar matau, remiasi klaidinga prielaida. Šia tema- 
tika buvo išleista įdomi nauja knyga iš tos srities, kuri Amerikoje 
laikoma nauju sociobiologijos mokslu. Kalbu apie dr. G. E. Pugh'o 
knygą Biologinė žmogiškųjų vertybių kilmė (The Biological Origin of 
Human Values), kurią ypač išgyrė pripažintas šios mokyklos au- 
toritetas, Harvardo universiteto profesorius Edwardas O. Wilso- 
nas." Pirmas dalykas, į kurį dera atkreipti dėmesį, yra tai, kad visa 
knygos argumentacija grindžiama eksplicitine prielaida, jog yra 
tik dvi žmogiškųjų vertybių atmainos, kurias dr. Pugh'as įvardija 
kaip „pirmines“ ir „antrines“, pirmuoju terminu žymėdamas tas 
iš jų, kurios yra genetiškai determinuotos ir todėl įgimtos, o „ant- 
rines“ apibrėždamas kaip „racionalaus protavimo rezultatą“? 
Socialinė biologija, žinoma, yra gana ilgos raidos produktas. 
Senesni Londono ekonomikos mokyklos nariai prisimena, jog 


* Nors iš pradžių šis tekstas buvo sumanytas kaip baigiamasis šio tomo 
skyrius, man pasirodė lengviau jį pateikti kaip paskaitą, kurią skaičiau Hob- 
house'o paskaitų serijoje Londono ekonomikos mokykloje 1978 m. gegužės 17 
d. Nenorėdamas daugiau atidėlioti šio paskutiniojo tomo publikavimo, nu- 
sprendžiau jį čia įtraukti tokį, koks jis buvo pateiktas paskaitoje. Paskaita taip 
pat buvo atskirai išleista Londono ekonomikos mokyklos 1978 m. 

** J. W. Goethe, Dichtung und Wahrheit, XIV knyga. Cituojama ištrauka 
datuojama 1774 m. 

daugiau nei prieš keturiasdešimtį metų ten buvo įsteigta Socio- 
biologijos katedra. Nuo tada smarkiai į priekį pasistūmėjo labai 
įdomios etologijos studijos, pradėtos sero Juliano Huxley*, Kon- 
rado Lorenzo? ir Niko Tinbergeno“, ir dabar tęsiamos daugelio 
gabių jų sekėjų, taip pat daugybės tyrinėtojų Amerikoje. Turiu 
prisipažinti, jog net mano Vienos bičiulio Lorenzo darbuose, ku- 
riais labai domiuosi jau penkiasdešimtį metų, mane kartais glu- 
mina tai, kad išvados, padarytos remiantis gyvūnų stebėjimais, 
per greit taikomos žŽmogiškajam elgesiui aiškinti. Tačiau nė vie- 
name iš šių darbų nesiteikiama aiškiai suformuluoti vienos jų 
pamatinės prielaidos ir jos nuosekliai laikytis, būtent, kad šios 
dvi vertybių atmainos yra vienintelės žmogiškosios vertybės. 

Stebėtina, kad šio požiūrio dažnai laikosi biologai. Galima bū- 
tų tikėtis, jog būtent jie turėtų simpatizuoti analogiškai, nors kai 
kuriais svarbiais aspektais taip pat skirtingai, evoliucinės atran- 
kos, kuriai vykstant susiklosto sudėtingos kultūrinės struktūros, 
idėjai. Tiesą sakant, kultūrinės evoliucijos idėja yra net senesnė 
už biologinę evoliucijos sąvoką. Galima net spėti, jog Charlesas 
Darwinas, taikydamas šią sąvoką biologijoje, ją perėmė, per sa- 
vo senelį Erasmusą, iš Bernardo Mandeville'io ir Davido Hume'o 
kultūrinės evoliucijos idėjos, arba, net labiau tiesiogiai, iš savo 
laikmečio istorinių teisės ir kalbos mokyklų? Tiesa, po Darwino 
tie „socialiniai darvinistai“, kuriems reikėjo Darwino, kad susi- 
pažintų su senesniąją idėjos tradicija savo pačių disciplinose, šiek 
tiek pagadino reikalą sutelkę dėmesį į genetiškai labiau prisitai- 
kiusių individų atranką, į atranką, kurios lėta eiga ją daro san- 
tykinai nesvarbią kultūrinei evoliucijai ir tuo pat metu apleido 
esmingai svarbią taisyklių bei papročių evoliucinės atrankos pro- 
blematiką. Tačiau, žinoma, tikrai nepateisinama tai, kad kai ku- 
rie biologai evoliuciją traktavo vien kaip genetinį procesą,“ vi- 
siškai užmiršę panašų, bet daug spartesnį kultūrinės evoliucijos 
procesą, vyraujantį žmogiškojoje scenoje ir mūsų supratimui ke- 
liantį problemų, su kuriomis dar neišmokome dorotis. 

Dalykas, kurio nenumačiau, buvo tai, kad nuodugnesnė šios 
klaidos, dažnai daromos kai kurių specialistų, analizė mane 
nuves tiesiai prie aktualiausių moralinių bei politinių mūsų laik- 
mečio problemų. Tai, kas iš pirmo žvilgsnio gali atrodyti tik 
kaip specialistų koncepcija, iš tikrųjų yra rimčiausių ir vyrau- 
jančių paklydimų paradigma. Nors tikiuosi, kad daugelis to- 
liau mano dėstomų minčių bus bent iš dalies pažįstamos kultū- 
ros antropologams, o kultūrinės evoliucijos idėją, žinoma, kėlė 
ne tik L. T. Hobhouse'as ir jo sekėjai," ir vėliau Britanijoje ją 
plėtojo pirmiausia seras Julianas Huxley!“, seras Alexanderis 
Carr-Saundersas“ ir C. H. Waddingtonas“, o Jungtinėse Vals- 
tijose jos dar labiau buvo pasigavę G. G. Simpsonas, Theodo- 
sius Dobzhansky“ ir Donaldas T. Campbellas'* - mano supra- 
timu, būtina atkreipti moralės filosofų, politinių teoretikų ir eko- 
nomistų dėmesį į šią problematiką. Tačiau dalykas, kuris iki 
šiol dar nėra plačiau pripažįstamas, yra tai, kad dabartinė vi- 
suomenės tvarka atsirado ne tikslingų pastangų dėka, bet vei- 
kiau dėl to, kad vykstant konkurencijai įsivyraudavo tolydžio 
efektyvesnės institucijos. 

Kultūra nėra nei prigimtinė, nei dirbtinė; ji nėra nei genetiškai 
perduodamas, nei racionaliai suplanuojamas dalykas. Kultūra yra 
išmokstamų elgesio taisyklių tradicija, kuri niekada nebūna „iš- 
rasta“ ir kurios funkcijų veikiantys individai paprastai nesu- 
pranta. Galima kalbėti apie kultūros išmintį lygiai taip pat, kaip 
kalbama apie gamtos išmintį, išskyrus galbūt tą aplinkybę, kad 
dėl valdymo galios klaidos kultūros srityje sunkiau ištaisomos. 

Būtent čia konstruktyvistinė dekartiškoji nuostata" ilgam te- 
oretikus privertė laikyti „gerais“ tik tuos reguliarumus, kurie 
yra įgimti arba tikslingai pasirinkti, o visas „išaugusias“ struk- 
tūras traktuoti kaip atsitiktinumo, arba kaprizo, dalyką. Tiesą 
sakant, „grynai kultūrinis“ daugeliui dabar reiškia dalyką, ku- 
ris gali būti kaitaliojamas pagal norą, - dalyką, kuris yra sava- 
vališkas, paviršutiniškas ir nebūtinas. Tačiau iš tikrųjų civiliza- 

cijos galimybė atsirado pirmiausia dėl to, kad įgimti gyvuliški 
instinktai buvo pajungti neracionaliems papročiams, kurie lei- 
do klostytis tvarkai, aprėpiančiai tolydžio didesnes grupes. 


Kultūrinės evoliucijos procesas 


Po truputį pradedama pripažinti, jog kultūrinė evoliucija yra 
ne Žmonių sąmoningų pastangų kuriant institucijas rezultatas, 
o veikiau padarinys proceso, kurio eigoje kartu formavosi ir 
kultūra, ir protas. Teiginys, jog mąstantis žmogus sukūrė savo kul- 
tūrą, turbūt nera pagrįstas labiau negu teiginys, jog kultūra sukūrė 
jo protą.'* Kaip jau ne kartą turėjau progos pabrėžti, klaidingas 
požiūris į šį dalyką giliai įsišaknijo mūsų mąstyme dėl tos klai- 
dingos „natūralumo“ ir „dirbtinumo“ dichotomijos, kurią pa- 
veldėjome iš antikinių graikų." Struktūros, suformuotos tradi- 
cinių papročių, nėra nei natūralios - genetinio jų determinuo- 
tumo prasme, - nei dirbtinės ta prasme, kad jos būtų sąmonin- 
go sumanymo rezultatas; jos veikiau atsirado dėl „atsijojimo“ 
proceso,“ varomo į priekį pranašumų, kuriuos grupės įsigyda- 
vo priimdamos - dėl nežinomų ar galbūt grynai atsitiktinių 
priežasčių — tam tikrą elgesio būdą. Dabar jau žinome, kad ne 
tik tarp gyvūnų, pavyzdžiui, paukščių ir ypač beždžionių, iš- 
mokti papročiai perduodami imitacijos būdu ir kad skirtingose 
jų grupėse net gali susiklostyti skirtingos „kultūros“, bet ir tai, 
kad tokie įgyti kultūriniai bruožai gali daryti poveikį fiziologi- 
nei evoliucijai - kaip tai akivaizdu kalbos atveju: kalbos rudi- 
mentų atsiradimas neabejotinai fizinį aiškios artikuliacijos su- 
gebėjimą pavertė dideliu pranašumu ir paskatino genetinę tin- 
kamo kalbos aparato atranką.“ 

Beveik visoje šiai temai skirtoje literatūroje pabrėžiama, jog 
tai, ką vadiname kultūrine evoliucija, įvyko per paskutinįjį 1 
proc. laikotarpio, per kurį egzistuoja Homo sapiens. Žinoma, jei- 
gu kalbame apie kultūrinę evoliuciją siauresniąja prasme, t.y. 

apie sparčią ir spartėjančią civilizacijos raidą, tai yra visiškai 
teisinga. Kadangi ji skiriasi nuo genetinės evoliucijos tuo, kad 
remiasi įgytų savybių perdavimu, ji yra labai sparti, ir kartą 
įsivyravusi nustelbia genetinę evoliuciją. Tačiau tai dar nėra pa- 
grindas pripažinti klaidingą idėją, esą išsivystęs protas po to 
pats ėmė stumti į priekį kultūrinę evoliuciją. Ji vyko ne vien po 
Homo sapiens atsiradimo, bet ir kur kas ilgesniu Homo rūšies bei 
jo humanoidinių pirmtakų raidos laikotarpiu. Reikia dar kartą 
pabrėžti: protas ir kultūra vystėsi lygiagrečiai, o ne sekventiškai. Kartą 
tai pripažinę, pamatome, kaip mažai žinome apie tai, kaip kon- 
krečiai toji raida vyko: turime tiek mažai atpažįstamų tos raidos 
reliktų, jog turime tenkintis jos rekonstravimu kurdami hipote- 
tinę istoriją, kaip tai darė XVIII amžiaus škotų moralės filosofai. 
Dalykas, apie kurį beveik nieko nežinome, - tai evoliucija tų 
elgesio taisyklių, kurios apibrėždavo įvairių nedidelių grupių, 
kuriose vyko Žmonių giminės vystymasis, struktūrą ir funkcio- 
navimą. Šiuo požiūriu vis dar išlikusių pirmykščių žmonių gru- 
pių studijavimas nedaug ką gali pasakyti. Nors šiandieną į hi- 
potetinės istorijos idėją žvelgiama įtariai, tais atvejais, kai nega- 
lime tiksliai pasakyti, kaip procesai realiai vyko, išsiaiškinimas, 
kaip jie galėjo vykti, gali suteikti svarbių įžvalgų. Visuomenės ir 
kalbos, kaip ir proto, evoliucija šiuo požiūriu mums kelia tą 
pačią problemą: svarbiausioji kultūrinės evoliucijos dalis - lau- 
kinio sutramdymas - buvo baigta daug seniau nei prasidėjo 
rašytinė istorija. Būtent ši kultūrinė evoliucija, kurią nuėjo tik 
žmogus, dabar jį išskiria iš kitų gyvūnų. Kaip kažkur išsireiškė 
seras Ernestas Gombrichas: „Civilizacijos ir kultūros istorija — 
tai žmogaus kilimo iš beveik gyvuliškos būklės prie civilizuotos 
visuomenės, puoselėjamų menų, humanistinių vertybių ir proto 
išlaisvinimo istorija.“? 

Norėdami suprasti šią raidą turime visiškai atmesti idėją, esą 
žmogus sugebėjo plėtoti kultūrą todėl, kad buvo apdovanotas 
protu. Tai, kas jį skyrė nuo kitų, buvo, kaip atrodo, jo sugebė- 

jimas imituoti ir perduoti kitiems išmoktus dalykus. Žmogus 
veikiausiai atsirado dėl savo didesnio sugebėjimo išmokti, kaip 
dera elgtis — arba, net svarbiau, kaip nesielgti - skirtingomis 
aplinkybėmis. Ir daugelį, jeigu ne daugumą šių dalykų jis vei- 
kiausiai išmokdavo išmokdamas žodžių reikšmes.** Elgesio tai- 
syklės, kurios jam leido savo veiksmus pritaikyti prie aplinkos, 
jam buvo, be abejo, svarbesnės už „Žinias“ apie kitų elgseną. 
Kitaip sakant, žmogus išties dažniausiai teisingo elgesio išmok- 
davo nesuprasdamas, kodėl toks elgesys teisingas, o ir dabar 
papročiai jam dažnai pasitarnauja geriau nei jo paties išmany- 
mas. Kitų objektų apibrėžtumą jis pirmiausia suvokdavo dera- 
mo elgesio jų atžvilgiu sąvokomis. Būtent išmoktos taisyklės, 
kurios jam sakė, kaip dera ir kaip nedera elgtis skirtingose situ- 
acijose, suteikė jam didėjantį sugebėjimą taikytis prie kintančių 
sąlygų - ypač bendradarbiaujant su kitais savo grupės nariais. 
Taip Žmogaus gyvenimą ėmė valdyti elgesio taisyklių tradicija, 
egzistuojanti nepriklausomai nuo atskiro jas išmokstančio indi- 
vido." Tada, kai šios išmoktos taisyklės, apimančios ir skirtingų 
objektų klasifikaciją, pradėjo apimti ir aplinkos modelį, kuris 
leido Žmogui savo veikloje prognozuoti ir numatyti išorinius 
įvykius, atsirado tai, ką vadiname protu.“ Veikiausiai tada dau- 
giau „proto“ įkūnijo elgesio taisyklių sistema negu žmogaus mąsty- 
mas apie savo aplinką. 

Taigi neteisinga atskiro individo smegenis ar protą vaizduoti 
tarsi sudėtingų sistemų hierarchiją vainikuojantį smaigalį, kurį 
sukūrė evoliucija ir kuris po to pats sukūrė tai, ką vadiname 
kultūra. Protas yra uždarytas tradicinėje beasmenėje išmoktų 
taisyklių struktūroje, o jo sugebėjimas tvarkyti patyrimo srautą 
yra įgytoji Kopija tos kultūrinės schemos, su kuria atskiras pro- 
tas susiduria kaip su duotybe. Smegenys yra tas organas, kuris 
mums leidžia kultūrą absorbuoti, o ne ją kurti. Nors šis „trečiasis 
pasaulis“, kaip jį vadino seras Karlas Popperis/“ visada egzis- 
tuoja tik dėka jame dalyvaujančių milijonų individualių protų, 

jis yra kitokio nei biologinio smegenų evoliucijos proceso pada- 
rinys, O ir sudėtinga smegenų struktūra tapo naudinga tik tada, 
kai atsirado kultūrinė tradicija, kuria ji galėjo absorbuoti. Ki- 
taip sakant, protas gali egzistuoti tik kaip dalis kitos nepriklau- 
somai egzistuojančios struktūros arba tvarkos, nors toji tvarka 
išlieka ir plėtojasi tik todėl, kad milijonai protų nuolat absor- 
buoja ir modifikuoja jos dalis. Kad ją suprastume, turime at- 
kreipti dėmesį į tą papročių atsijojimo procesą, kurį sociobiolo- 
gija sistemiškai ignoruoja. Tai yra trečiasis ir svarbiausias šal- 
tinis to, ką šioje paskaitoje vadinu Žmogiškosiomis vertybėmis, 
apie kurį neišvengiamai žinome labai nedaug, nors būtent jį 
norėčiau aptarti kiek plačiau. Tačiau prieš aptariant specifinius 
klausimus dėl tokių socialinių struktūrų evoliucijos pobūdžio, 
galbūt bus naudinga trumpam sustoti prie kai kurių metodolo- 
ginių problemų, kurios visada iškyla analizuojant išaugusias 
kompleksines struktūras. 


Savireguliuojančių kompleksinių struktūrų evoliucija 


Dabar jau suprantame, jog visos tvarios struktūros: nuo papras- 
čiausių atomų iki smegenų bei visuomenės, yra (ir gali būti pa- 
aiškinti tik kaip) evoliucinio atrankos proceso rezultatai,“ ir kad 
sudėtingesnės sistemos išlieka tik dėka nuolatinio savo vidinės 
būklės adaptavimo prie aplinkos pokyčių. „Kur bepažvelgtume, 
aptiksime evoliucinius procesus, vykstančius diversifikacijos ir 
didėjančio sudėtingumo linkme“ (Nicolis ir Prigogine; Žr. išnašą 
33). Šiuos struktūros pokyčius sukelia tai, kad jos elementams 
būdingas toks elgsenos reguliarumas arba toks sugebėjimas va- 
dovautis taisyklėmis, kad jų individualių veiksmų išdavoje bus 
atstatoma visuminė tvarka, jeigu ji pažeidžiama išorės poveikių. 
Tai, ką anksčiau vadinau giminingomis evoliucijos ir spontani- 
nės tvarkos sąvokomis,“ leidžia paaiškinti šių sudėtingų struk- 
tūrų tvarumo faktą remiantis ne įprastąja tiesine priežasties ir 

padarinio priklausomybe, bet ta kompleksine tvarkos struktūrų 
sąveika, kurią profesorius Donaldas Campbellas apibūdino kaip 
„atgalinį priežastingumą“ (downward causation).?“ 

Ši įžvalga smarkiai pakeitė mūsų požiūrį į tokių sudėtingų 
reiškinių aiškinimo ir paaiškinamumo klausimus. Kalbant kon- 
krečiau, dabar jau nėra jokio pagrindo manyti, kad paieška kvan- 
tifikuojamų santykių, kuri pasirodė tokia efektyvi aiškinant dvi- 
ejų ar trijų skirtingų kintamųjų sąveiką, gali būti lygiai taip pat 
vaisinga aiškinant savireguliuojančias sistemas, egzistuojančias 
tik dėka jų savireguliacinių atributų.?! Vienas iš svarbiausių to- 
kios savireguliuojančios tvarkos pavyzdžių yra darbo pasidali- 
jimo sistema, implikuojanti vienas kito nepažįstančių žmonių 
veiksmų tarpusavio darną. Šį moderniosios civilizacijos pagrin- 
dą pirmasis suprato Adamas Smithas ir jį konceptualizavo kaip 
atgalinio ryšio mechanizmą, taip pramatydamas tai, ką šiandien 
žinome kibernetikos vardu?? Kadaise populiarią organizminę 
socialinių reiškinių interpretaciją, kai buvo mėginama aiškinti 
vieną nepaaiškintą tvarką pagal analogiją su kita lygiai taip pat 
nepaaiškinta tvarka, dabar pakeitė sistemų teorija, kurią pirma- 
sis iškėlė kitas mano bičiulis iš Vienos, Ludwigas von Bertalanf- 
fy, ir kurią išplėtojo daugybė jo sekėjų.?? Ši teorija atskleidė ben- 
druosius bruožus tų įvairių kompleksinių struktūrų, kurios taip 
pat tapo informacijos ir komunikacijos teorijų bei semiotikos ty- 
rinėjimų objektu.“ 

Kalbant konkrečiau, norėdami paaiškinti ekonominius dide- 
lių socialinių sistemų aspektus, turime paaiškinti ne hipotetinę 
pusiausvyros būklę, determinuojamą žinomų duomenų aibės, o 
tai, kaip susiklosto gėrybių mainų srautas, nuolat prisitaikantis 
prie besikeičiančių aplinkybių, apie kurias atskiras jų dalyvis 
turi tik fragmentinių žinių. Kiekybiniai skaičiavimai, kuriais šian- 
dien vis dar užsiima dauguma ekonomistų, gali turėti reikšmės 
tik kaip istorijos faktai; tačiau siekiant teorinio supratimo apie 
savireguliuojančias sistemas, kiekybiniai duomenys turi tokią 

pat reikšmę, kurią jie turėtų žmogaus biologijai, jeigu ji užsiim- 
tų aiškinimusi, kodėl prozektoriume įvairių individų organai, 
tokie kaip skrandis ir kepenys, savo dydžiu bei forma retai bū- 
na panašūs į vadovėlinius standartus“? Akivaizdu, kad tokie 
duomenys labai nedaug ką sako apie sistemos funkcionavimą. 


Elgesio taisyklių stratifikacija“ 


Tačiau grįžkime prie mūsų pagrindinės temos. Dėl taisyklių, 
atsirandančių vykstant trims skirtingiems procesams, skirtingu- 
mo bei senesniųjų tradicijų išlikimo vykstant kultūrinei evoliu- 
cijai susiklostė ne trisluoksnis, bet daugiasluoksnis taisyklių darinys. 
Todėl šiuolaikinis žmogus yra draskomas kankinančių konflik- 
tų, kurie jį stumia nuolat spartėjančios tolesnės kaitos link. Pir- 
miausia, žinoma, egzistuoja mažai kintantis genetiškai paveldi- 
mų, „instinktyvių“ impulsų pamatas, kurį determinuoja žmo- 
gaus fiziologinė struktūra. Po jo eina visi likučiai tradicijų, įgytų 
skirtingais socialinių struktūrų evoliucijos etapais: įvairios tai- 
syklės, kurios nebuvo tikslingai sukurtos, o paplito dėl to, kad 
kai kurie papročiai leido tam tikroms grupėms suklestėti ir pla- 
čiai paplisti, galbūt ne tiek spartesnės prokreacijos, kiek sveti- 
mųjų pritraukimo į savo gretas būdu. Pagaliau trečią, ploną vir- 
šutinį sluoksnį sudaro tikslingai sukurtos taisyklės, priimtos ar- 
ba modifikuotos siekiant žinomų tikslų. 

Perėjimą nuo nedidelės genties prie sėslios visuomenės ir 
galiausiai prie atviros visuomenės ir civilizacijos lėmė tai, kad 
žmonės išmoko vadovautis tomis pačiomis abstrakčiomis tai- 
syklėmis, o ne įgimtais bendrų siekių instinktais. Įgimtieji mora- 
liniai impulsai tiko nedidelės genties gyvenimo sąlygomis, tada, 
kai susiformavo Žmogaus nervinė struktūra, kuri tebėra būdin- 
ga Homo sapiens rūšiai. Šios vidinės struktūros, susiklosčiusios 
per 50 000 žmonių kartų laikotarpį, buvo pritaikytos visiškai 
kitokiam gyvenimui nei tas, kurį žmogus susikūrė per paskuti- 

niųjų 500 kartų laikotarpį, o dauguma mūsų - veikiausiai tik per 
100 kartų laikotarpį. Šiuos „natūralius“ instinktus turbūt teisin- 
giau būtų tapatinti su gyvuliškais instinktais, o ne su specifiškai 
žmogiškais arba „geraisiais“ instinktais. Tiesą sakant, įprastas 
žodžio „natūralus“ vartojimas pagiriamojo epiteto prasme tam- 
pa labai klaidinantis, nes viena svarbiausių vėliau išmoktų tai- 
syklių funkcijų buvo tas prigimtinių, arba natūralių, instinktų 
tramdymas, kuris Didžiąją visuomenę padarė galimą. Vis dar 
esame linkę visa, kas natūralu, laikyti gėriu; tačiau Didžiojoje 
visuomenėje tai gali būti toli gražu ne gėris. Gerus žmones su- 
kūrė ne prigimtis ar protas, bet tradicija. Biologinis Žmogaus, 
kaip rūšies, paveldas nedaug turi bendrojo žmogiškumo ele- 
mentų. Tačiau dauguma grupių, formuodamos didesnes visuo- 
menes, turėjo įsigyti tam tikrų panašių bruožų arba, kas net 
labiau tikėtina, tie, kurie jų neįsigijo, buvo išnaikinti tų, kurie 
įsigijo. Ir nors mes vis dar turime daugumą pirmykščiam žmo- 
gui būdingų emocinių bruožų, jis neturi visų mums būdingų 
bruožų, arba saitų, kurie civilizaciją padarė galimą. Vietoje tie- 
sioginio jaučiamų poreikių ar siekių tenkinimo atsirado būtiny- 
bė paisyti išmoktų taisyklių, tvardant tuos prigimtinius instink- 
tus, kurie nedera su atviros visuomenės tvarka. Būtent prieš šią 
„discipliną“ (viena iš leksinių šio žodžio reikšmių yra „elgesio 
taisyklių sistemos“) Žmogus vis dar maištauja. 

Toji moralė, kuria remiasi atviroji visuomenė, netarnauja žmo- 
giškosioms emocijoms - tai niekada nebuvo evoliucijos tikslas — 
ji tik siuntė individui signalus, jam sakiusius, kaip dera elgtis 
tos rūšies visuomenėje, kurioje jis gyveno miglotoje praeityje. 
Dalykas, kuris vis dar nėra reikiamai įvertintas, yra tai, kad 
kultūrinė naujų taisyklių atranka tapo būtina pirmiausia tam, 
kad būtų neutralizuotos kai kurios įgimtos taisyklės, pritaikytos 
gyvenimui mažose (nuo penkiolikos iki penkiasdešimties žmo- 
nių) nomadinėse ir medžioklinėse bendruomenėse, turinčiose 
savo vadą ir tam tikrą teritoriją ginančiose nuo pašalinių. Nuo 

tos stadijos praktiškai visa pažanga turėjo vykti slopinant kai 
kurias iš įgimtų taisyklių ir jas keičiant naujomis, kurios darė 
galimą didesnių grupių veiklos koordinavimą. Dauguma šių 
žingsnių kultūros evoliucijoje buvo galimi dėl to, kad kai kurie 
individai laužė kai kurias tradicines taisykles inicijuodami naujas 
elgesio formas - ne todėl, kad suprato jų pranašumą, o todėl, kad 
grupės, kurios jas priėmė, veikė sėkmingiau už kitas grupes ir 
plito“? Mūsų neturi stebinti tai, jog šios taisyklės paprastai turėjo 
magijos arba ritualų pobūdį. Priėmimo į grupę sąlyga buvo visų 
jos taisyklių pripažinimas, nors nedaugelis suprato, ką duoda ku- 
rios nors konkrečios taisyklės laikymasis. Kiekvienoje grupėje pa- 
prasčiausiai buvo tik vienas priimtinas veiklos būdas, nedarant 
jokio skirtumo tarp efektyvumo ir moralinio priimtinumo. 


Paprotinės taisyklės ir ekonominė tvarka 


Būtų įdomu panagrinėti (nors to čia negaliu imtis), kaip civili- 
zacijos raidoje priklausomai nuo elgesio taisyklių kaitos keitėsi 
ekonominės tvarkos tipai. Pirmiausia šią raidą darė galimą drau- 
dimų mažinimas: vis didesnės individo laisvės pripažinimas bei 
palaipsnis atsiradimas taisyklių, kurios individą daugiausia tik 
gina, o ne reikalauja, kad jis atliktų konkrečius veiksmus. Ne- 
abejotina, jog toleravimas mainų su svetimais, privačios nuosa- 
vybės, ypač žemės nuosavybės, pripažinimas, kontraktinių įsi- 
pareigojimų privalomumas, to paties amato žmonių konkuren- 
cijos, kainų įvairovės, pinigų skolinimo, ypač už palūkanas, pri- 
pažinimas — visa tai iš pradžių kilo kaip paprotinių taisyklių 
pažeidimas, kaip nusižengimas. Nusižengėliai, kuriems buvo 
lemta tapti pirmeiviais, vadovavosi naujosiomis taisyklėmis ne 
todėl, kad jos buvo naudingos visuomenei, o paprasčiausiai to- 
dėl, kad jos buvo naudingos jiems patiems ir tai grupei, kurioje 
jie įsivyravo. Tad, pavyzdžiui, dr. Pugh'as yra neabejotinai tei- 
sus pastebėdamas, kad 

pirmykštėje Žmonių visuomenėje „dalijimasis“ yra gyvenimo bū- 
das. ... Dalijamasi ne tik maistu, bet ir visais kitais ištekliais. Prak- 
tiškai tai reiškia, jog ekonominiais ištekliais dalijamasi pagal porei- 
kius. Galbūt ši elgsena atspindi kokias nors įgimtas ir unikaliai 
žmogiškas vertybes, atsiradusias Žmogui žengiant į medžioklinę 
ekonomiką.?* 

Išties, paminėtoje Žmogaus evoliucijos atkarpoje veikiausiai 
taip ir buvo. Tačiau šių papročių turėjo būti atsikratyta, kad 
būtų galimas perėjimas prie rinkos ekonomikos ir atvirosios vi- 
suomenės. Visi šio perėjimo žingsniai buvo nusižengimai „soli- 
darumui“, kuriuo vadovavosi maža grupė, ir net dabar jiems 
yra reiškiamas priešiškumas. Ir vis dėlto, būtent šie Žingsniai 
atvedė prie to, ką dabar vadiname civilizacija. Didžiausias po- 
kytis, su kuriuo Žmogus tik iš dalies susitaikė, buvo perėjimas 
nuo vienas kitą pažįstančių Žmonių visuomenės*?' prie to, ką 
seras Karlas Popperis tiksliai pavadino abstrakčia visuomene? 
kurioje jau ne žinomų Žmonių poreikiai, o tik abstrakčios taisyk- 
lės bei anoniminiai signalai rodo, kaip dera elgtis su svetimai- 
siais. Būtent jis atvėrė kelią tokiai veiklos specializacijai, kuri 
peržengia bet kurio atskiro individo suvokimo galias. 

Net šiandieną didžioji dauguma žmonių - bijau, kad ir dau- 
gelis vadinamųjų ekonomistų - dar nesupranta, kad šio masto 
visuomeninis darbo pasidalijimas, grindžiamas plačiai išsklai- 
dyta informacija, tapo galimas tik naudojantis anoniminiais sig- 
nalais, kurie atsiranda rinkos mainų procese ir kurie nurodo, ką 
žmogus turi daryti norėdamas savo veiklą suderinti su įvykiais, 
apie kuriuos jis neturi jokių tiesioginių Žinių. Tas faktas, kad 
ekonominė tvarka, implikuojanti didžiulį darbo pasidalijimo mas- 
tą, jau negali būti apčiuopiamų bendrų tikslų siekio, o tik abst- 
rakčių elgesio taisyklių padarinys, taip pat visa toji priklauso- 
mybė tarp tokių individo elgesio taisyklių ir tam tikros tvarkos 
susiklostymo, kurią mėginau išaiškinti ankstesniuose šio veika- 
lo tomuose - visa tai yra įžvalga, kurios dauguma Žmonių vis 
dar nenori pripažinti. Kai šiuolaikinis žmogus atranda, jog jo 

įgimti instinktai ne visada jį nuveda reikiama kryptimi, jis save 
ramina bent jau tuo, kad jo protas jam leido išsiaiškinti, koks 
kitas elgesys geriau tarnauja jo įgimtoms vertybėms tenkinti. 
Tačiau idėja, kad žmogus, tenkindamas savo įgimtus geismus, 
tikslingai sukonstravo visuomeninę tvarką, neturi jokio pagrin- 
do, nes be kultūrinės evoliucijos, kuri sieja instinktą su raciona- 
laus sumanymo galia, jis nebūtų turėjęs to proto, kuris dabar jį 
verčia mėginti tokią tvarką konstruoti. 

Žmogus naujas elgesio taisykles priėmė ne todėl, kad buvo protin- 
gas. Jis tapo protingas todel, kad pakluso naujoms elgesio taisyklėms. 
Svarbiausioji įžvalga, kurios vis dar nenori pripažinti daugelis 
racionalistų ir kurią jie net smerkia kaip prietarą, būtent, kad 
žmogus niekada neišrado savo naudingiausių institucijų — pra- 
dedant kalba ir baigiant morale bei teise - ir kad net šiandien jis 
dar nesupranta, kodėl jam reikėtų jas išlaikyti, jeigu jie netenki- 
na nei jo instinktų, nei jo proto - vis dar turi būti pabrėžiama. 
Svarbiausieji civilizacijos įrankiai - kalba, moralė ir pinigai — 
visi jie yra spontaninio proceso, o ne kieno nors sumanymo pa- 
dariniai; o pastarųjų dviejų atveju organizuota galia, perėmusi 
juos savo žinion, juos visiškai sugadino. 

Nors kairieji visas tokias pastangas vis dar linkę smerkti kaip 
apologetiką, vis dėlto viena svarbiausių užduočių mūsų intelek- 
tui — išsiaiškinti prasmę visų tų taisyklių, kurių niekada tikslin- 
gai nekūrėme ir kurių laikantis susiklosto sudėtingesnė tvarka 
nei ta, kurią pajėgiame suprasti. Jau esu pabrėžęs, kad malonu- 
mo siekis, žinoma, nėra evoliucijos tikslas, o tik signalas, kuris 
pirmykštėmis sąlygomis versdavo individą elgtis taip, kaip to 
paprastai reikalavo grupės išlikimas, nors dabartinėmis sąlygo- 
mis jis jau gali neatlikti šios funkcijos. Tad konstruktyvistinės 
utilitarizmo teorijos, dabar galiojančias taisykles kildinančios iš 
malonumo siekio, yra visiškai klaidingos. Taisyklės, kurioms 
šiuolaikinis žmogus išmoko paklusti, tikrai padarė galimą di- 
džiulę žmogiškosios giminės proliferaciją. Tačiau nesu tikras, 
kad tai atskiriems individams taip pat atnešė daugiau malonumo. 

Žmogus vystėsi nelaisvėje. Nedidelės genties narys, kurio pats iš- 
likimas priklausė nuo tos narystės, galėjo pasigirti kuo tik nori, 
bet tik ne laisve. Laisvę sukūrė civilizacija, išvadavusi žmogų iš 
nedidelės grupės pančių, iš priklausomybės nuo momentinių 
nuotaikų, kurių turėjo paisyti net vadas. Laisvė tapo galima pa- 
mažu susiklosčius civilizacijos disciplinai, kuri kartu yra ir laisvės 
disciplina. Savo beasmeninėmis abstrakčiomis taisyklėmis ji gina 
individą nuo kitų savavališkos prievartos ir leidžia kiekvienam 
susikurti valdas, kurių niekam neleidžiama žeisti ir kurių ribose 
jis gali savo Žinias naudoti savo paties tikslams. Dėl savo laisvės 
turime būti dėkingi laisvės apribojimui, „nes, anot Locke'o, kas 
galėtų būti laisvas, jeigu jo laisvė priklausytų nuo kiekvieno kito 
žmogaus nuotaikos?“ (Antrasis traktatas, $ 57.) 

Didieji pokyčiai, sukūrę visuomeninę tvarką, žmogui tam- 
pančią vis mažiau suprantama, ir pareikalavę iš jo laikytis iš- 
moktų taisyklių, dažnai priešingų jo įgimtiems instinktams, reiškė 
perėjimą nuo tarpusavyje pažįstamų Žmonių visuomenės arba 
nuo grupių, susidedančių iš vienas kitą pažįstančių narių, prie 
atviros abstrakčios visuomenės, kuri yra vienijama ne vieningo 
konkretaus tikslo, o tik vadovavimosi tomis pačiomis abstrak- 
čiomis taisyklėmis.*? Dalykas, kurį pripažinti žmogui buvo bene 
sunkiausia, buvo tai, kad atviroje ir laisvoje visuomenėje vienin- 
telės bendros vertybės yra ne konkretūs tikslai, o tik bendros 
abstrakčios elgesio taisyklės, palaikančios tokią pat abstrakčią 
tvarką, kuri individui garantuoja tik didesnes savo individualių 
tikslų įgyvendinimo galimybes negarantuodama jokių konkre- 
čių gėrybių.“ 

Elgesys, kurio reikalauja nedidelės medžiotojų arba klajoklių 
genties išlikimas, labai skiriasi nuo to elgesio, kurį suponuoja 
mainais grindžiamos atviros visuomenės išlikimas. Nors žmoni- 
ja turėjo šimtus tūkstančių metų, kad išmoktų ir genetiškai įtvir- 
tintų reakcijas, reikalingas pirmuoju atveju, tam, kad atsirastų 

atviroji visuomenė, reikėjo ne tik išmokti įgyti naujų taisyklių, 
bet dar reikėjo, kad kai kurios iš šių taisyklių slopintų Didžiajai 
visuomenei jau nederamas instinktyvias reakcijas. Naujos tai- 
syklės nesirėmė supratimu, kad jos yra efektyvesnės. Mes nieka- 
da nesukūrėme savo ekonominės sistemos, nes mūsų protas buvo per 
menkas šiai užduočiai įvykdyti. Mes ant jos užšokome ir ji mus 
nunešė į nenumatomus aukščius, be to, sužadino ambicijas, ku- 
rių vaikydamiesi ją dar galime ir sunaikinti. 

Tokia raida turi būti visiškai nesuprantama tiems, kurie pri- 
pažįsta tik įgimtus instinktus ir tikslingai sukurtas taisyklių sis- 
temas. Tačiau neabejotina, jog joks Žmogus, nepažinęs rinkos, 
nebūtų galėjęs sukonstruoti tos ekonominės tvarkos, pajėgian- 
čios išlaikyti dabartinį žmonių skaičių. 

Mainų visuomenė bei plačiai pasidalyto darbo koordinavi- 
mas veikiant rinkos kainų mechanizmui tapo galimi dėl to, 
kad laipsniškai susiklostė tam tikri moraliniai įsitikinimai, ku- 
riuos, jiems paplitus, išmoko pripažinti dauguma žmonių Va- 
karuose. Šių taisyklių išmokdavo visi visuomenės nariai: ne- 
priklausomi ūkininkai, amatininkai ir pirkliai, o kartu ir jų tar- 
nai bei mokiniai, kasdien dalydavęsi savo šeimininkų patirti- 
mi. Jie išpažino etosą, kurio svarbiausias bruožas buvo pagar- 
ba apdairiam žmogui, sumaniam šeimininkui ir šeimos galvai, 
besirūpinančiam savo šeima bci verslu, ir kaupusiam kapita- 
lą ne tiek didesnio būsimo vartojimo tikslams, kiek tam, kad 
jo sėkmė būtų pripažinta kaimynų, siekiančių panašių tikslų.“ 
Būtent tie tūkstančiai individų, kurie praktikavo naują rutiną, 
labiau nei atsitiktiniai sėkmingi novatoriai, kuriuos jie imita- 
vo, padėjo pagrindus rinkos tvarkai. Tas etosas reikalavo su- 
silaikyti nuo pažįstamų bei kaimynų poreikių tenkinimo, kad 
būtų tenkinami nežinomų tūkstančių kitų nepažįstamų Žžmo- 
nių poreikiai. Piniginis pelnas, o ne žinomų bendrų poreikių 
tenkinimas tapo ne tik pagarbos pagrindu, bet ir didėjančios 
visų gerovės priežastimi. 

Šiandieną vis daugiau Vakarų pasaulio gyventojų užauga kaip di- 
delių organizacijų nariai, taigi nepažindami tų rinkos taisyklių, ku- 
rios padarė galimą Didžiąją visuomenę. Daugumai jų rinkos eko- 
nomika yra nesuprantama; jiems niekada netenka vadovautis tai- 
syklėmis, kuriomis ji remiasi, taigi jos padariniai jiems atrodo ira- 
cionalūs ir amoralūs. Štai kodėl ima busti nuo seno slopinami įgimti 
instinktai. Jeigu tiksliai naudojame sąvokas, tai jų keliami teisingo 
paskirstymo reikalavimai, noras naudoti organizuotą galią kiekvie- 
nam gėrybių skiriant pagal nuopelnus yra pirmykštėmis emocijo- 
mis grindžiamas atavizmas. Ir būtent į šiuos jausmus dabar apeliuoja 
pranašai, moralės filosofai bei konstruktyvistai, siūlydami sąmonin- 
gai planuojamos naujo tipo visuomenės projektus.“ 

Nors jie visi apeliuoja į tas pačias emocijas, tačiau jų argu- 
mentai yra visiškai skirtingi ir dažnai net nesuderinami tarpu- 
savyje. Viena grupė siūlo grįžimą prie senų elgesio taisyklių, 
kurios galiojo tolimoje praeityje ir kurios vis dar yra mielos žmo- 
gaus jausmams, kita grupė nori konstruoti tokias naujas taisyk- 
les, kurios geriau tenkintų įgimtus individų norus. Ir, žinoma, 
religiniai pranašai bei etikos filosofai visais laikais buvo didžiausi 
reakcionieriai, senuosius principus ginantys nuo naujųjų. Tiesą 
sakant, daugelyje pasaulio šalių nuo seno rinkos ekonomikos 
atsiradimui kliudė būtent šių pranašų bei filosofų propaguoja- 
ma moralė, dar prieš tai, kai buvo imtasi ją atitinkančių valsty- 
binių priemonių. Turime pripažinti, jog šiuolaikinė civilizacija tapo 
galima pirmiausia del to, kad buvo nepaisoma šių moralistų prakeiks- 
mų. Kaip taikliai pasakė prancūzų istorikas Jeanas Baechleris, 
„kapitalizmo ekspansijos ištakos ir pagrindas buvo politinė anar- 
chija“*. Tai visiškai teisinga kalbant apie viduramžius, nors iš 
tikrųjų jau Antikos graikai (taip pat iš dalies dėl politinės anar- 
chijos), kurie buvo atradę ne tik individo laisvę ir privačią nu- 
osavybę,“ bet ir iškėlę jų neatskiriamumo idėją?" buvo sukūrę 
pirmąją laisvų Žmonių civilizaciją. 

Kai pranašai ir filosofai nuo Mozės iki Platono ir šv. Augus- 
tino, nuo Rousseau iki Marxo ir Freudo protestavo prieš vyrau- 
jančią moralę, nė vienas jų neturėjo menkiausio supratimo apie 
tai, kokiu mastu jų smerkiami papročiai darė galimą tą civiliza- 
ciją, kuriai jie patys priklausė. Jie nesuprato, kad konkurencinių 
kainų sistema ir pajamos, individams signalizuojančios apie rei- 
kiamą jų pastangų kryptį, padarė galimą didžiulę specializaciją 
informuodamos individus apie tai, kaip jie geriausiai gali pasi- 
tarnauti kitiems, jiems dažniausiai nežinomiems žmonėms - ir 
kartu turėti naudos iš atrastų pelno šaltinių, apie kuriuos jie taip 
pat gali neturėti jokių tiesioginių žinių. Nesuprato jie ir to, kad 
jų smerkiami moraliniai įsitikinimai yra veikiau rinkos ekono- 
mikos egzistavimo priežastis, o ne padarinys. 

Tačiau didžiausioji senesniųjų pranašų klaida buvo jų įsitiki- 
nimas, jog intuityviai suvokiamos etinės vertybės, kylančios iš 
žmogaus sielos gelmių, yra nekintamos ir amžinos. Šitai neleido 
jiems suvokti, kad visos elgesio taisyklės tarnauja specifinei vi- 
suomeninei tvarkai palaikyti ir nors visuomenė, siekdama išlik- 
ti, turi ginti savo elgesio taisykles, ne visuomenė su tam tikra 
savo struktūra sukuria jai deramas taisykles, bet taisyklės, ku- 
riomis iš pradžių vadovaujasi tik nedaugelis, o vėliau imituoja- 
mos daugumos, sukuria specifinės rūšies visuomenę. Tradicija 
nėra nekintamas dalykas, ji yra atrankos proceso, kurį valdo ne 
racionalumas, o sėkmė, rezultatas. Ji kinta, tačiau retai gali būti 
pakeista sąmoningomis pastangomis. Kultūrinė atranka nėra ra- 
cionalus procesas; ji ne vadovaujasi protu, o jį sukuria. 

Žinoma, įsitikinimą mūsų moralinių taisyklių nekintamumu 
iš dalies paaiškina pripažinimas, kad lygiai taip, kaip negalime 
sukonstruoti visos savo moralinės sistemos, negalime jos, kaip 
visumos, ir pakeisti.** Mes iš tikrųjų nesuprantame, kaip ji palai- 
ko veiksmų tvarką, nuo kurios priklauso milijonų Žmonių veik- 
los koordinacija“? Kadangi mūsų visuomenės tvarka remiasi tai- 
syklių tradicija, kurią suprantame tik iš dalies, tai visa pažanga 

turi būti grindžiama tradicija. Turime kliautis tradicija ir galime 
taisyti tik atskirus jos produktus.'* Tik atradę konfliktą tarp tam 
tikros taisyklės ir visų kitų mūsų moralinių įsitikinimų galime 
pateisinamai atmesti tokią taisyklę. Net novatoriaus sėkmė lau- 
žant tam tikrą taisyklę, taip pat sekėjų pasitikėjimas turi būti 
įgyjami dėka jam reiškiamos pagarbos, pelnytos skrupulingai 
laikantis daugumos kitų egzistuojančių taisyklių. Kad jos būtų 
įteisintos, naujosios taisyklės turi įgyti plačiosios visuomenės 
pripažinimą - ne vien formaliai už jas balsuojant, bet ir pamažu 
plintant realiam jų pripažinimui. Nors privalome nuolat peržiū- 
rėti savo taisykles ir būti pasiruošę kvestionuoti bet kurią iš jų, 
tai galime daryti tik keldami jų nuoseklumo arba suderinamu- 
mo su likusia sistema klausimą ir vadovaudamiesi tuo, kaip 
efektyviai jos padeda formuotis tai pačiai visuminei veiksmų 
tvarkai, kurią palaiko visos kitos taisyklės.?! Tad visada yra erd- 
vės joms tobulinti, tačiau mes negalime naujai sukonstruoti, o 
vien plėtoti tai, ką tik iš dalies suprantame. 

Taigi moralės sistemos pokyčiai nebuvo moralės smukimas, 
net jeigu Žeidė paveldėtus sentimentus; veikiau jie buvo būtinoji 
sąlyga tam, kad iškiltų atvira laisvų Žmonių visuomenė. Painia- 
vą, kuri šiuo požiūriu vyrauja, aiškiausiai rodo įprastas sąvokos 
„altruistinis“ tapatinimas su sąvoka „moralus“/* ir nuolatinis 
piktnaudžiavimas terminu „altruistinis“, ypač tarp sociobiolo- 
gų/* kai juo apibūdinamas bet kuris individui nemalonus arba 
kenksmingas, tačiau visuomenei naudingas jo veiksmas. Etika 
nėra pasirinkimo dalykas. Mes jos nesugalvojome ir negalėtume 
sugalvoti. Ir gali būti, kad visa, kas mums įgimta, yra baimė 
susilaukti pikto žvilgsnio ar kitokio nepritarimo ženklo iš kitų 
savo aplinkos žmonių. Taisyklės, kuriomis išmokome vadovau- 
tis, yra kultūrinės evoliucijos rezultatas. Galime mėginti tobu- 
linti jų sistemą: šalinti jos vidinius prieštaravimus arba jų prie- 
šiškumą mūsų emocijoms. Tačiau instinktas ar intuicija nesutei- 
kia mums pagrindo atmesti specifinius vyraujančio moralės ko- 

dekso reikalavimus, ir tik atsakinga pastanga jį įvertinti kaip 
sudedamąją dalį bendresnių reikalavimų gali suteikti moralinę 
teisę pažeisti konkrečią atskirą taisyklę. 

Tačiau jeigu kalbame apie dabartinę visuomenę, tai nėra jo- 
kio „prigimtinio gėrio“, nes vadovaudamasis savo prigimtiniais 
instinktais Žmogus niekada nebūtų sukūręs tos civilizacijos, nuo 
kurios dabar priklauso tokios daugybės žmonių išlikimas. Kad 
ji taptų galima, jis turėjo išsižadėti daugelio sentimentų, kurie 
tiko nedidelei genčiai, ir susitaikyti su ta nekenčiama našta, ku- 
rią jam užkrauna laisvės disciplina. Abstrakti visuomenė laikosi 
išmokstamų taisyklių, o ne geidžiamų bendrų tikslų pagrindu: 
ir daugiausia naudos visuomenei duoda ne noras pasitarnauti 
pažįstamiems Žmonėms, 0 paisymas abstrakčių, dažnai atrodan- 
čių beprasmiškai, jos taisyklių. Tačiau tai netenkina mūsų gilu- 
minių jausmų arba juos tenkina tik tiek, kiek tai mums garan- 
tuoja kitų mūsų aplinkos žmonių pagarbą. 


Evoliucija, tradicija ir pažanga 


Iki šiol rūpestingai vengiau evoliuciją tapatinti su pažanga, ta- 
čiau išaiškėjus, jog būtent tradicijos evoliucija padarė civilizaciją 
galimą, galime sakyti, jog spontaninė evoliucija yra bent jau bū- 
tina, jeigu ne pakankama pažangos sąlyga. Ir nors jai vykstant 
taip pat atsiranda dalykų, kurių nenumatėme ir kurie mums 
nepatinka, vis dėlto ji vis didesniam Žmonių skaičiui teikia ga- 
limybių pasiekti savo tikslų. Mums dažnai ji nepatinka dėl to, 
kad naujos galimybės visada reikalauja ir naujos disciplinos. 
Žmogus dažnai buvo civilizuojamas prieš savo norus. Tai buvo 
kaina, kurią jam teko mokėti už galimybę užauginti daugiau 
vaikų. Mums ypač nepatinka ekonominė disciplina, ir ekono- 
mistai dažnai kaltinami tuo, kad jie per daug reikšmės teikia 
ekonominiams šio proceso aspektams. Būtinosios taisyklės, ku- 
riomis turi vadovautis laisva visuomenė, reikalauja iš mūsų su- 

sitaikyti su daugeliu nemalonių dalykų - su kitų konkurencija, 
su tuo, kad kiti turtingesni už mus ir t.t. Tačiau būtų grynas 
nesusipratimas sakyti, jog ekonomistai siekia viską pajungti eko- 
nominiams tikslams. Griežtąja prasme jokie galutiniai tikslai nė- 
ra ekonominiai, o vadinamieji ekonominiai tikslai tėra tarpiniai, 
nukreipiantys mūsų pastangas pasitarnauti kitų tikslams, kurie 
galiausiai pasirodo esą neekonominiai.?? Būtent rinkos discipli- 
na verčia mus vadovautis išskaičiavimu, t.y. būti atsakingiems 
už mūsų tikslams skirtų priemonių panaudojimą. 

Deja, visuomeninis naudingumas nėra paskirstomas pagal 
kokius nors teisingumo principus - taip paskirstomas jis galėtų 
būti tik tuo atveju, jeigu valdžia konkretiems individams nusta- 
tinėtų specifines užduotis atlygindama pagal tai, kaip darbščiai 
ir sąžiningai jie vykdo įsakus, bet kartu atimtų iš jų galimybę 
naudotis savo žiniomis savo pačių tikslams. Bet koks mėgini- 
mas atlygį už skirtingas paslaugas padaryti priklausomą nuo 
mūsų atavistinio paskirstomojo teisingumo supratimo neišven- 
giamai sugriautų efektyvų išsklaidytų individualių žinių nau- 
dojimą bei visa tai, ką vadiname pliuralistine visuomene. 

Neneigiu, kad pažanga gali būti spartesnė, negu norime, ir 
kad galbūt lengviau prie jos prisitaikytume, jeigu ji būtų lėtesnė. 
Tačiau, deja, pažanga negali būti dozuojama (kaip, beje, ir ekono- 
minė plėtra). Visa, ką galime padaryti - tai sukurti jai palankias 
sąlygas ir tada kliautis sėkme.“ Ji gali būti skatinama arba gniuž- 
doma politinėmis priemonėmis, tačiau niekas negali tiksliai nu- 
matyti tokių priemonių padarinių; vaizduotis, jog žinome dera- 
mos pažangos kryptį, būtų, mano supratimu, arogancijos viršū- 
nė. Valdoma pažanga nebūtų pažanga. Laimei, civilizacija įveik- 
davo kolektyvistinio planavimo pagundą, kitaip toji pažanga 
būtų įstrigus. 

Už tokį tradicijos aukštinimą beveik girdžiu šiuolaikinių in- 
telektualų man sviedžiamus griausmingus kaltinimus „mąsty- 
mo konservatyvumu“. Tačiau man nekyla abejonių, jog būtent 

palankios moralinės tradicijos, tam tikroms grupėms suteiku- 
sios pranašumų, o ne kokia nors intelektinė pastanga, atvėrė 
pažangos galimybę praeityje ir palaikys ją ateityje. Apriboti evo- 
liuciją dalykais, kuriuos galime numatyti, reikštų sustabdyti pa- 
žangą; tik dėl palankios institucinės sistemos, kurią mums teikia 
laisvoji rinka - nors į jos veikimo mechanizmą čia negaliu gilin- 
tis — turi šansų atsirasti naujovės. 


Nauja moralė, tarnaujanti seniems instinktams: 
Marxas 


Tikrieji reakcingų socialinių filosofų vadai, - tai, žinoma, visi 
socialistai. Tiesą sakant, socializmas apskritai — tai pirmykščių 
instinktų recidyvas, nors dauguma jo teoretikų yra per daug 
rafinuoti, kad nesuprastų, jog Didžiojoje visuomenėje šie seni 
instinktai galėtų būti tenkinami tik grįžus prie tų elgesio taisyk- 
lių, kuriomis vadovavosi pirmykštis žmogus. Štai kodėl šie re- 
cidyvistai puola į kitą kraštutinumą ir mėgina konstruoti naują 
moralę, tenkinančią instinktyvius potraukius. 

Kiek ypač Karlas Marxas nesuvokė to būdo, kuriuo indivi- 
dualaus elgesio taisyklės sužadina Didžiosios visuomenės tvar- 
kos formavimąsi, geriausiai išaiškėja tada, kai panagrinėjame, 
kuo remdamasis jis kalba apie kapitalistinės gamybos „chaotiš- 
kumą“. Dalykas, jam pastojęs kelią signalinei kainų funkcijai 
suprasti, buvo, žinoma, jo darbinė vertės teorija. Beviltiškos pa- 
stangos atrasti fizikinį vertės pagrindą jį vertė kainas traktuoti 
kaip darbo kaštų, t.y. to, ką žmonės darė praeityje, vedinį, o ne 
kaip signalus, juos informuojančius apie tai, ką jie turi daryti, 
norėdami parduoti savo produktą. Štai kodėl joks marksistas iki 
pat šių dienų visiškai nesugeba suprasti nei savireguliuojančios 
tvarkos funkcionavimo, nei to, kaip evoliucinė atranka, nepažįs- 
tanti jokių jos kryptį determinuojančių dėsnių, gali sukurti tokią 
tvarką. Nepaisant negalimybės centrinio vadovavimo metodais 

sukurti efektyvią darbo pasidalijimo sistemą, sužadinant nepa- 
liaujamą jos adaptavimąsi prie nuolat kintančios informacijos, 
kuria disponuoja milijonai žmonių, visa jo schema remiasi iliu- 
zija, kad laisvų Žmonių visuomenėje, kurioje jų gaunamos paja- 
mos jiems nurodo, ką daryti, gėrybės galėtų būti skirstomos pa- 
gal kokius nors teisingumo principus. 

Jeigu socialinio teisingumo iliuzija anksčiau ar vėliau turi 
nuvilti"? tai iš visų konstruktyvistinės moralės atmainų didžiau- 
sios žalos padaro egalitarizmas, nors Karlo Marxo dėl jo tikrai 
negalima apkaltinti. Tai yra visiškai destruktyvi doktrina ne tik 
todėl, kad iš individų atima signalus, kurie vieninteliai jiems 
teikia galimybę pasirinkti savo pastangų kryptį, bet ir todėl, kad 
eliminuoja tą paskatą, kuri laisvą Žmogų gali priversti paisyti 
kokių nors moralės taisyklių — diferencijuotą kitų žmonių verti- 
nimą. Neturiu laiko čia analizuoti tą akis badantį alogizmą, kai 
iš pamatinės laisvos visuomenės prielaidos — kad visi turi būti 
kitų traktuojami pagal tas pačias taisykles (lygybė prieš įstaty- 
mą) - daroma išvada, jog valdžia žmones privalo traktuoti ne- 
vienodai tam, kad visiems užtikrintų vienodą materialinę padė- 
tį. Toks principas išties gali būti vienintelis „teisingas“ socialis- 
tinėje sistemoje, kur prievartos galia turi būti naudojama tiek 
skiriant žmonėms darbus, tiek paskirstant pajamas. Egalitarinis 
paskirstymas pašalintų bet kokį sprendimo pagrindą individui 
mėginant įsikomponuoti į bendrąją veiklos struktūrą - grynas 
komandavimas liktų vieninteliu bet kokios tvarkos pagrindu. 

Kaip moraliniai įsitikinimai kuria institucijas, panašiai insti- 
tucijos kuria moralinius įsitikinimus; ir vyraujant dabartinei ne- 
ribotos demokratijos formai, kai valdžios galia atskiroms gru- 
pėms teikti malones virsta būtinybe, ji yra priverčiama nuolai- 
džiauti reikalavimams, kurie griauna bet kokią moralę. 

Visa moralė remiasi diferencijuotu įvairių individų vertini- 
mu pagal tai, kaip jie laikosi visuomenėje pripažintų moralės 
standartų. Būtent šitai moralinį elgesį daro visuomenine verty- 

be. Kaip ir kitos visuomenėje vyraujančios elgesio taisyklės, ku- 
rių laikymasis individą daro visuomenės nariu, moralės taisyk- 
lių pripažinimas reikalauja vienodai jas taikyti visiems. Tai taip 
pat reiškia, jog moralę palaiko tai, kad vykdoma diskriminacija 
tarp tų Žmonių, kurie jos laikosi ir tų, kurie jos nesilaiko - ne- 
paisant priežasčių, dėl kurių konkretūs Žmonės ją pažeidžia. 
Moralė suponuoja tobulumo siekį ir pripažinimą, jog šiuo po- 
žiūriu kai kuriems individams sekasi geriau negu kitiems, ir ji 
nekreipia dėmesio į šio skirtumo priežastis, kurių mums galbūt 
nėra lemta pažinti. Paisantieji taisyklių laikomi geresniais žmo- 
nėmis ta prasme, kad jiems teikiama didesnė vertė palyginti su 
tais, kurie jų nepaiso, ir kurių dėl to kiti gali nenorėti priimti į 
savųjų ratą. Be šios diskriminacijos moralė negalėtų išlikti. 
Abejoju, ar įmanoma būtų išsaugoti kokius nors moralės prin- 
cipus, jeigu tiems, kurie juos nuolat pažeidžia, būtų paliekama 
vietos padorioje bendrijoje —- ar net jeigu žmonės leistų savo 
vaikams bendrauti su vaikais tų, kurie nederamai elgiasi. Gru- 
pių su skirtingomis narystės sąlygomis diferencijavimasis yra 
tas būdas, kuriuo veikia moralės sankcijos. Demokratinė moralė 
gali remtis prezumpcija, kad individas elgiasi garbingai ir pado- 
riai, jeigu nėra įrodyta priešingai, tačiau šios pamatinės discip- 
linos ji negali suspenduoti nesunaikinusi moralinių įsitikinimų. 
Kai kuriais retais atvejais sąžiningas ir drąsus individas gali 
ryžtis pasipriešinti bendrajai nuomonei nepaisydamas kurios nors 
taisyklės, kurią jis laiko neteisinga, - jeigu jis įrodo savo pagar- 
bą vyraujančiai moralei skrupulingai vykdydamas visų kitų tai- 
syklių reikalavimus. Tačiau negali būti jokio pateisinimo sistemin- 
gam pripažintų moralės taisyklių pažeidinėjimui ta dingstimi, kad 
jos pačios neturi racionalaus pagrindo. Vienintelis pagrindas ver- 
tinant atskiras taisykles yra jų suderinamumas arba nesuderina- 
mumas su dauguma kitų visuotinai pripažįstamų taisyklių. 
Žinoma, apmaudu, kad žmonės gali būti sugadinti savo ap- 
linkos, tačiau tai nekeičia fakto, jog jie yra nenaudėliai ir tokiais 

turi būti laikomi. Atgailaujantis nusidėjėlis gali pelnyti nuodė- 
mių atleidimą, tačiau jeigu jis ir toliau pažeidžia moralės tai- 
sykles, jis tampa mažiau vertinamu visuomenės nariu. Nusikal- 
timas — tai nebūtinai skurdo padarinys, ir jo nepateisina nusi- 
kaltėlio aplinka. Dažnai neturtėliai yra daug sąžiningesni už 
daugelį turtuolių, o viduriniosios klasės moralė apskritai imant 
yra aukštesnė už turtingiausiųjų moralę. Tačiau moralės požiū- 
riu Žmogus, pažeidžiantis taisykles, turi būti laikomas blogu 
žmogumi, net jeigu jis neturi kitokios išeities. O tai, kad žmo- 
nėms dažnai tenka daug ko išmokti prieš tai, kol juos priima 
kita grupė, yra sveikintinas faktas. Net moralinis vertinimas 
yra grindžiamas ne ketinimais, bet realiais veiksmais, ir tai yra 
neišvengiama. 

Kultūroje, kuri grupes susikūrė evoliucinės atrankos būdu, egalita- 
rizmo įtvirtinimas sustabdytų tolesnę evoliuciją. Egalitarizmas, ži- 
noma, nėra daugumos požiūris; jis yra veikiau padarinys fakto, 
jog neribotos demokratijos sąlygomis valdžiai būtina siekti net 
blogiausiųjų paramos. Ir nors vienas iš svarbiausių laisvos vi- 
suomenės principų yra tas, kad žmones vertiname skirtingai 
pagal jų regimo elgesio moralumą, nepaisydami jų nuopuolių 
priežasčių, kurios niekada nėra visiškai žinomos, egalitarizmas 
skelbia, jog joks žmogus nėra geresnis už bet kurį kitą. Šią savo 
tezę jis grindžia tuo, kad niekas nėra kaltas dėl to, koks jis yra, 
ir kad visa toji kaltė turi tekti „visuomenei“. Būtent šis neribotos 
demokratijos šūkis — „tai nėra tavo kaltė“ —- palaikomas dar ir 
mokslinės psichologijos, tapo pasiteisinimu visiems tiems, kurie 
sau reikalauja mūsų visuomenės turto dalies nesilaikydami dis- 
ciplinos, kurios dėka tas turtas buvo sukurtas. Mūsų civilizacija 
negali išlikti, jeigu tiems, kurie nesilaiko jos kodekso, suteikia- 
ma „lygi teisė į rūpinimąsi ir pagarbą“ Mes taip pat negalime, 
jeigu norime išsaugoti savo visuomenę, pripažinti teisėtais visų 
moralinių įsitikinimų, kurių taip pat tvirtai laikomasi, t.y. pripa- 
žinti, pavyzdžiui, kraujo keršto, naujagimių žudymo ar net va- 

gystės teisę, ar dar kitokį moralinį įsitikinimą, prieštaraujantį 
tiems įsitikinimams, kuriais remiasi mūsų visuomenės funkcio- 
navimas. Individas tampa visuomenės nariu ir įgyja teisių tik 
tuo atveju, jeigu laikosi jos taisyklių. Visiškai priešingi įsitikini- 
mai gali jam laiduoti teises kitose visuomenėse, bet ne mūsų. 
Net jeigu antropologijai visos kultūros ir visos moralės galbūt 
yra lygiai geros, savąją visuomenę galime išsaugoti tik kitas lai- 
kydami mažiau geromis. 

Mūsų civilizacija juda į priekį naudodamasi begaline žmo- 
giškosios giminės individų įvairove, kuri ryškiai pranoksta bet 
kurios kitos gyvūnų rūšies, prisitaikiusios prie tam tikros ekolo- 
ginės nišos, individų įvairovę.“ Kultūra suteikė didžiulę gausą 
kultūrinių nišų, kuriose gali būti išnaudojama ši didžiulė įgimtų 
ir įgytų Žmogaus sugebėjimų įvairovė. Ir jeigu norime naudotis 
skirtingomis faktų žiniomis, kuriomis disponuoja individai, už- 
imantys skirtingas vietas pasaulyje, turime jiems leisti vadovau- 
tis beasmeniais rinkos signalais, nurodančiais, kaip jiems veikti 
savo pačių ir visų kitų naudai. 

Iš tiesų, būtų tragiškas istorijos pokštas, jeigu Žmogus, už 
savo sparčią pažangą labiausiai turįs būti dėkingas bepreceden- 
tei individualių sugebėjimų įvairovei, savo evoliuciją sustabdy- 
tų įvesdamas visiems privalomą egalitarinę tvarką. 


Mokslinis paklydimas, naikinantis pamatinės vertybes: 
Freudas 


Galiausiai prieinu prie dalyko, kuris jau daugelį metų tampa 
mano didėjančio susidomėjimo ir susirūpinimo objektu, kad mū- 
sų gyvybiškai svarbias vertybes naikina moksliniai paklydimai.* 
Nors šis puolimas ateina ne vien iš socializmo pusės, tie pakly- 
dimai, kuriuos nagrinėsiu, paprastai veda į socializmą. Puoli- 
mas remiasi grynai intelektiniu paklydimu glaudžiai tarpusavy- 
je susijusiose filosofijos, sociologijos ir psichologijos srityse. Pir- 


Epilogas. Trys žmogiškųjų vertybių šaltiniai 239 


moje iš šių sričių paklydimą daugiausia lėmė tas dekartiškasis 
scientizmas ir konstruktyvizmas, kurį išplėtojo Auguste'as Com- 
te'as.“' Loginis pozityvizmas mėgina parodyti, jog visi morali- 
niai vertinimai „beprasmiški“, grynai „emociniai“; jis visiškai 
paniekina idėją, jog net emocinės reakcijos, išlikusios biologinės 
arba kultūrinės atrankos būdu, gali turėti didžiausios reikšmės 
išsivysčiusios visuomenės tvarumui. Pažinimo sociologija, besi- 
semianti jėgų iš to paties šaltinio, panašiai mėgina diskredituoti 
bet kokius moralinius įsitikinimus demaskuodama tariamai sa- 
vanaudiškus juos išpažįstančiųjų interesus. 

Turiu pripažinti, jog net jeigu sociologams turėtume būti dė- 
kingi už kai kuriuos aprašomuosius jų darbus — nors šiuo po- 
žiūriu antropologai ir istorikai nusipelno ne mažesnio dėkingu- 
mo - vis dėlto man atrodo, jog sociologija, kaip teorinė discip- 
lina, turi pagrindo egzistuoti ne daugiau nei teorinė natūrologi- 
jos disciplina, jeigu ji suprantama kaip kažkas atskira nuo teori- 
nių disciplinų, nagrinėjančių specifines gamtinių ar socialinių 
reiškinių klases. Jeigu kalbame apie pažinimo sociologiją, sie- 
kiančią to, kad žmonija gelbėtųsi nusitverdama už savo pačios 
plaukų (būtent taip šį įsitikinimą dabar reiškia bihevioristas B. 
F. Skinneris), tai esu įsitikinęs, jog ji vadovaujasi visiškai klai- 
dinga pažinimo plėtros proceso samprata. Jau anksčiau šiame 
veikale mėginau parodyti, kodėl teisinis pozityvizmas su tokia 
savo idėja, kad kiekviena teisinė taisyklė kildintina iš įstatymų 
leidėjo akto ir kad visos teisingumo idėjos tėra atskirų interesų 
išraiška, yra klaidingas ne tik loginiu, bet ir istoriniu požiūriu.“ 

Tačiau kultūros atžvilgiu labiausiai niokojančių padarinių kilo 
iš psichiatrų pastangų Žmones gydyti išlaisvinant jų įgimtus ins- 
tinktus. Po to, kai išgyriau savo Vienos bičiulius - Popperį, Lo- 
renzą, Gombrichą ir Bertalanffy — turiu, deja, pripažinti, kad 
Carnapo loginis ir Kelseno teisinis pozityvizmas nėra blogiausia 
iš to, ką mums padovanojo Viena; dėl didžiulio poveikio švie- 
timui bene didžiausiu mūsų kultūros naikintoju reikėtų laikyti 

Sigmundą Freudą. Nors senatvėje, savo knygoje Civilisation and 
its Discontents“! jis, atrodo, jau susirūpino kai kuriais savo dok- 
trinos padariniais, svarbiausias jo siekis — išlaisvinti kultūros 
nuslopintus prigimtinius instinktus - suteikė dingstį pulti visos 
civilizacijos pagrindą. Jo inicijuotas sąjūdis savo apogėjų pasie- 
kė maždaug prieš tridešimtį metų, tad dabartinė karta dau- 
giausia buvo išauklėta pagal jo teoriją. Pateiksiu tik vieną, ypač 
šokiruojančią tų laikų jo pamatinių idėjų išraišką. 1946 m. įta- 
kingas Kanados psichiatras, vėliau tapęs Pasaulinės sveikatos 
apsaugos organizacijos generaliniu direktoriumi, dr. G. B. Chis- 
holmas veikale, kuris buvo išgirtas garsaus Amerikos juristo, 
reikalavo 

atsikratyti gėrio ir blogio sąvokų, kuriomis grindžiamas vaikų auk- 

lėjimas, tikėjimą senų Žmonių vertybėmis pakeisti sąmoningu ir 

racionaliu mąstymu, [... nes] dauguma psichiatrų, psichologų bei 
daugelis kitų rimtų Žmonių jau išsivadavo nuo šių moralinių pan- 
čių ir stebėti bei mąstyti gali laisvai. 

Jo įsitikinimu, psichiatrų pašaukimas - išvaduoti žmonių gi- 
minę nuo „slegiančios gėrio ir blogio naštos“, taip pat nuo „iš- 
krypėliškų teisingumo ir neteisingumo sąvokų“ ir taip valdyti 
jos artimiausią ateitį.“ 

Būtent šios sėjos derlių dabar pjauname. Tie neprijaukinti 
laukiniai, kurie vaizduojasi „susvetimėję“ tam, ko niekada ir 
nežinojo, ir net mėgina konstruoti „kontrakultūrą“, yra neišven- 
giamas atlaidaus auklėjimo produktas; toks auklėjimas, jaunajai 
kartai nesugebėdamas perduoti kultūros naštos, kliaunasi pri- 
gimtiniais instinktais, kurie yra laukinio instinktai. Manęs visai 
nenustebino tai, kad The Times pranešime neseniai įvykusioje 
tarptautinėje aukštųjų policijos pareigūnų bei kitų ekspertų kon- 
ferencijoje buvo pripažinta, jog dauguma šiandienos teroristų 
yra žmonės, studijavę sociologiją, politinius mokslus arba peda- 
gogiką.“ Ko galima tikėtis iš žmonių kartos, užaugusios per tą 
penkiasdešimties metų laikotarpį, kai anglosaksų intelektinėje 

scenoje vyravo asmuo, viešai pareiškęs, jog jis visada buvo ir 
išliks amoralistas? 

Laimei, šiam srautui dar galutinai nesunaikinus civilizacijos, 
prasidėjo reakcija net toje srityje, kurioje jis kilo. Prieš trejetą 
metų profesorius Donaldas Campbellas iš Northwestern uni- 
versiteto, prezidentinėje paskaitoje „Konfliktai tarp biologinės ir 
socialinės evoliucijos“, skaitytoje Amerikos psichologų asociaci- 
joje, sakė: 

Jeigu, kaip aš teigiu, psichologija šiandien remiasi bendra prielai- 
da, kad žmogiškieji impulsai — biologinės evoliucijos produktas — 
yra teisingi ir optimalūs tiek individo, tiek visuomenės požiūriu, o 
represyvios arba inhibicinės moralės tradicijos nėra teisingos, tai, 
mano įsitikinimu, ši prielaida dabar laikytina klaidinga ją vertinant 
iš platesnės mokslo perspektyvos, apimančios populiacijų genetiką 
bei socialinių sistemų evoliuciją. ... Psichologija turbūt prisideda 
griaunant tai, kas gali būti nepaprastai vertinga - inhibicines socia- 
linės evoliucijos sistemas, kurias dar menkai suprantame.“ 

Šiek tiek toliau jis priduria: „Galbūt jaunųjų mokslininkų at- 
rankos principai psichologijoje bei psichiatrijoje yra tokie, kad į 
jas pritraukia asmenis, ypač nusiteikusius mesti iššūkį kultūros 
ortodoksijai“.*? Sprendžiant iš sąmyšio, kurį ši paskaita sukėlė,“ 
šios idėjos tebėra giliai įsišaknijusios šiuolaikinėje psichologijos 
teorijoje. Panašių sveikintinų pastangų imasi profesorius Tho- 
mas Szaszas iš Syracuse universiteto, taip pat profesorius A. J. 
Eysenckas mūsų šalyje.'* Tad ne visos viltys yra prarastos. 


Nauja pradžia 


Jeigu mūsų visuomenė išliks, o ji išliks tik jeigu atsikratysime 
šių klaidų, tai, manau, ateityje Žmonės į mūsų amžių žvelgs 
kaip į prietarų, daugiausia siejamų su Karlo Marxo ir Sigmundo 
Freudo vardais. Manau, kad žmonės pamatys, jog įtakingiau- 
sios XX amžiaus idėjos — planinė ekonomika su jos teisingu pa- 
skirstymu, išsivadavimas iš įprastosios moralės varžtų, atlaidus 

auklėjimas kaip tariamas kelias į laisvę, rinkos pakeitimas dik- 
tuojama „sąmoninga“ tvarka, — visos šios idėjos grindžiamos 
prietaru griežtąja šio žodžio prasme. Prietarų amžius - tai laiko- 
tarpis, kai žmonės vaizduojasi žiną daugiau nei iš tikrųjų. Šia 
prasme XX amžius buvo tikras prietarų amžius, ir to priežastis 
buvo mokslo laimėjimų pervertinimas - ne santykinai paprastų 
reiškinių srityje, kurioje jis, žinoma, pasiekė stulbinančių laimė- 
jimų, bet kompleksinių reiškinių srityje, kurioje metodų, gerai 
veikiančių aiškinant santykinai paprastus reiškinius, taikymas 
mus nuvedė klystkeliais. 

Ironiška, kad daugiausia šių prietarų paveldėjome iš Proto 
amžiaus, didžiojo priešininko visų tų dalykų, kuriuos jis laikė 
prietarais. Jeigu Švietimas atrado, jog proto racionalaus konstra- 
vimo galios praeityje nebuvo reikiamai įvertintos, tai mes atran- 
dame, jog užduotis, kurią mūsų amžius skyrė protui paskirda- 
mas jam naujų institucijų racionalaus konstravimo užduotį, jam 
yra akivaizdžiai per sunki. Pasirodo, jog tai, ką racionalizmo 
amžius - ir pozityvizmas - mus mokė laikyti beverčiais ir bepras- 
miškais dariniais, atsiradusiais dėl atsitiktinumo ar žmogiškojo kap- 
rizo, daugeliu atvejų yra tas pagrindas, kuriuo remiasi pats mūsų 
sugebėjimas racionaliai mąstyti. Žmogus nebuvo ir niekada nebus 
savo likimo šeimininkas: pats jo protas visada vystosi žengdamas į neži- 
nomas ir nenumatomas sritis, kur jis išmoksta naujų dalykų. 


Baigdamas šį epilogą vis labiau jaučiu, jog jis turėtų būti ne 
epilogas, o veikiau nauja pradžia. Tačiau jau nedrįstu viltis, jog 
tai galėtų būti mano padaryta pradžia. 


! New York, 1977 and London, 1978. 

? Žr. jo monumentalią Sociobiologų, A New Synthesis (Cambridge, Mass., 
1975; London, 1976); populiaresnį įvadą pateikia David P. Barash, Sociobiology 
and Behavior (New York, etc., 1977). 

> G. E. Pugh, op. cit., p. 33 ir 341; žr. taip pat teiginį ankstesniame pusla- 
pyje: „Pirminės vertybės determinuoja, kokių tipų antrines vertybes individas 
bus linkęs pripažinti.“ 

* Huxley'io pirmeiviškas darbas The Courtship of the Great Crested Crebe 
(1914) buvo perspausdintas (London, 1968) su Desmondo Morriso pratarme. 

? Geriausiai žinomas K. Z. Lorenzo darbas - King Solomon's Ring (London, 
1952). 

* N. Tinbergen, The Study of Instinct (Oxford, 1951). 

" Žr. ypač I. Eible-Eibesfeld, Ethology (2nd edn, New York, 1975), taip pat 
Wolfgang Wickler und Uta Seibt, Das Prinzip Eigennutz (Hamburg, 1977), kurie 
man dar nebuvo žinomi, kai šios knygos tekstas buvo jau baigtas. Reikėtų taip 
pat atkreipti dėmesį į originalius, bet nepakankamai įvertintus Roberto Aubrey 
darbus, ypač į naujesnius: The Territorial Imperative (London and New York, 
1966) ir The Social Contract (London and New York, 1970). 

5 Žr., pavyzdžiui, taip pat Desmond Morris, The Naked Ape (London, 1967), 
Įvadas: „[Žmogaus] senieji impulsai su juo buvo milijonus metų, o naujieji 
daugiausia tik kelioliką tūkstančių metų.“ Išmoktų taisyklių perdavimo mecha- 
nizmas susiklostė, matyt, prieš kokį šimtą tūkstančių metų! 

* Žr. mano esė „Dr Bernard Mandeville“, Proceedings of the British Academy, 
LII, 1967, perspausdintą mano kn. New Studies in Philosophy, Politics, Economics 
and the History of Ideas (London and Chicago, 1978). 

10 Kaip jau turėjau progos atkreipti į tai dėmesį rašydamas apie C. D. 
Darlingtono The Evolution of Man and Society (London, 1969) žurnale Encounter, 
1971 m. kovą, perspausdinta mano New Studies, etc. 

'! L. T. Hobhouse, Morals in Evolution (London, 1906) ir M. Ginsberg, On 
the Diversitų of Morals (London, 1956). 

12 J. S. Huxley, Evolutionary Ethics (London, 1943). 

13 A. M. Carr Saunders, The Population Problem, A Study in Human Evolution 
(Oxford, 1922). 

4 C. H. Waddington, The Ethical Animal (London, 1960). 

5 G. G. Simpson, The Meaning of Evolution (Yale University Press, 1949) ir 
T. H. Dobzhansky, Mankind Evolving: The Evolution of the Human Species (Yale 
University Press, 1962) ir „Ethics and values in biological and cultural evolu- 
tion“, Zygon, 8, 1973. Žr. taip pat Stephen C. Pepper, The Sources of Value 
(University of California Press, 1953), p. 640 - 656. 

165. T. Campbell, „Variation and selective retention in sociocultural evo- 
lution“, kn. H. R. Barringer, G. I. Blankstein and R. W. Mack (eds.), Social 
Change in Developing Areas: A Reinterpretation of Evolutionarų Theory (Cambrid- 
ge, Mass., 1965); „Social attitudes and other acguired behavior dispositions“, 
kn. S. Koch (ed.), Psychology: A Study of a Science, vol. 6, Investigations of Man 
as Socius (New York, 1963). 

'7 Mano nuo seno stiprėjantis įsitikinimas, jog geresniam savireguliuojančių 
procesų, vykstančių kompleksinėse struktūrose, supratimui labiausiai kliudė 
dekartižmo įtaka, buvo netikėtai patvirtintas prancūzų biologo tezės, kad bū- 

tent dekartiškasis racionalizmas Prancūzijoje nulėmė „atkaklų priešinimąsi“ Dar- 
wino evoliucijos teorijai. Žr. Ernest Boesiger, „Evolutionary theory after La- 
marck“, kn. F. A. Ayala and T. Dobzhansky (eds.), Studies in the Philosophy of 
Biology (London, 1974), p. 21. 

Iš Tezė, kad kultūra sukūrė žmogų, buvo pirmąkart iškelta L. A. White'o 
knygose The Science of Culture (New York, 1949) ir The Evolution of Culture (New 
York, 1959), tačiau ji buvo gerokai pagadinta autoriaus tikėjimo „evoliucijos 
dėsniais“. Tačiau tikėjimas evoliucine atranka neturi nieko bendra su tikėjimu 
evoliucijos dėsniais. Jis tik postuluoja tam tikrą mechanizmą, kuno rezultatai 
visiškai priklauso nuo nežinomų ribinių sąlygų, kurioms esant jis funkcionuoja. 
Netikiu, kad egzistuoja kokie nors evoliucijos dėsniai. Dėsniai daro galimą 
numatymą, tačiau atrankos proceso padariniai visada priklauso nuo nenuma- 
tomų aplinkybių. 

9 Žr. mano paskaitą „Dr Bernard Mandeville“, nurodytą aukščiau išnašoje 
9, p. 253—254, taip pat šio veikalo 1 tomo p. 38. 

20 Žr. Richard Thumwald (žinomas antropologas ir buvęs ekonomisto Car- 
lo Mengerio studentas), „Zur Kritik der Gesellschaftsbiologie“, Archiv fūr So- 
zialwissenschaften, 52, 1924 ir „Die Gestaltung der Wirtschaftsentwicklung aus 
ihren Anfangen heraus“, kn. Die Hauptprobleme der Soziologie, Erinnerungsgabe fir 
Max Weber (Tūbingen, 1923), kuris kalba apie Siebung, jį priešindamas biologinei 
atrankai, nors jį vartoja tik kalbėdamas apie individų, o ne institucijų atranką. 

21 Žr. nuorodas šio veikalo 1 tomo išnašoje 7, p. 140. 

*2 Man sunku patikėti, nors taip dažnai kalbama, kad seras Alisteris Hardy 
savo įžvalgioje knygoje The Living Stream (London, 1966) pirmasis atkreipė 
dėmesį į šį atvirkštinį kultūrinės evoliucijos poveikį biologinei evoliucijai. Ta- 
čiau jeigu tai tiesa, tai esame susiję su lemiamos reikšmės atradimu. 

2 E. H. Gombrich, In Search of Cultural History (Oxford, 1969), p. 4 ir plg. 
Clifford Geertz, The Interpretation of Cultures (New York, 1973), p. 44: „Žmogus 
yra tas gyvūnas, kuris labiausiai priklauso nuo negenetinių, nebiologinių kon- 
trolės mechanizmų, nuo kultūrinių elgsenos organizavimo programų“; ir ibid., 
p. 49: „nėra tokios dalyko kaip nuo kultūros nepriklausoma žmogiškoji prigim- 
tis. ... mūsų centrinė nervų sistema ... daugiausia susiklostė veikiama kultūros. 
... Žodžiu, žmogus yra neužbaigtas tvarinys, kuris save užbaigia kultūroje.“ 

4 Žr. B. J. Whorf, Language, Truth, and Reality, Selected Writings, ed. J. B. 
Carroll (Cambridge, Mass., 1956) ir E. Sapir, Language: An Introduction to the 
Study of Speech (New York, 1921) bei Selected Writings in Language, Culture and 
Personality, ed. F. D. Mandelbaum (Berkeley and Los Angeles, 1949); taip pat 
B. Lenneberg, Biological Foundations of Language (New York, 1967). 

? Žinoma, genetinis elgesio taisyklių pirmumas nereiškia, kaip mano bihe- 
vioristai, jog mes vis dar galime pasaulio struktūrą, pagal kurią dabar orientuo- 
jamės veikdami, redukuoti į elgesio taisykles. Net jeigu elgesio orientyrai yra 

dirgiklių kompleksų klasifikavimo hierarchijos, kurios veikia mūsų psichinius 
procesus taip, kad yra sužadinamas tam tikras elgsenos tipas, vis vien mums, 
prieš mėginant prognozuoti elgsenos reakcijas, dar reikėtų paaiškinti daugumą 
vadinamųjų sąmonės procesų. 

26 Mano studija The Sensory Order. An Inguiry into the Foundations of Theo- 
retical Psichologų (London and Chicago, 1952) mano kolegoms socialinių moks- 
lų srityje paprastai atrodo neįdomi arba neįkandama. Tačiau darbas prie jos 
man padėjo suprasti labai daug socialinei teorijai svarbių dalykų. Supratimą 
apie evoliuciją, spontaninę tvarką, apie kompleksinių reiškinių aiškinimo me- 
todus bei apie jų ribotumą įsigijau daugiausia dirbdamas prie tos knygos. Stu- 
dijų laikais atliktų teorinės psichologijos studijų pagrindu susidariau savo po- 
žiūrį į socialinių mokslų metodologiją, tad savo ankstesnių psichologinių idėjų 
papildymas tuo, ką sužinojau iš socialinių mokslų, man labai padėjo visoje 
tolesnėje mokslinėje veikloje. Tai įnešė į mano mąstymą radikalaus nesitaiksty- 
mo Su vyraujančiais įsitikinimais elemento, kuris labiau būdingas trečiąją savo 
amžiaus dešimtį pradedančiam, negu brandesnio amžiaus žmogui; tiesa, kai 
po daugelio metų tą darbą paskelbiau, jis susilaukė pagarbaus, bet ne itin 
supratingo psichologų dėmesio. Atrodo, kad dabar, po 25 metų, psichologai 
pradeda atrasti tą knygą (žr. W. B. Weimer and D. S. Palermo (eds.), Cognition 
and Symbolic Processes, vol. II (New York, 1978). Ir nors mažiausiai tikėjausi, 
kad ją gali atrasti bihevioristai, žr. dabar Rosemary Agonito, „Hayek revisited: 
Mind as a process of classification“, Behaviorism, A Forum for Critical Discussion, 
III 02 (University of Nevada, 1975). 

*/ Žr. naujausią Karlo R. Popperio ir Johno Eccleso kn. The Self and Its Brain. 
An Argument for Interactionism (Berlin, New York and London, 1977). 

28 Žr. ypač Carsten Bresch, Zwischenstufe Leben. Evolution ohne Ziel? 
(Mūnchen, 1977) ir M. Eigen und R. Winkler, Das Spiel, Naturgesetze steuern den 
Zufall (Mūnchen, 1975). 

2 Žr. mano paskaitą „Dr Bernard Mandeville“, 9 nuoroda, aukščiau, p. 250. 

30 Donald T. Campbell, „Downward Causation in Hierarchically Organized 
Biological Systems“, kn. F. J. Ayala and T. Dobzhansky, 17 nuoroda, aukščiau. 
Žr. taip pat Karl Popper and John C. Eccles, 27 nuoroda, aukščiau. 

3! Apie dėsnio sąvokos taikymo ribotumą aiškinant kompleksines saviregu- 
liuojančias sistemas žr. postskriptą mano straipsniui „The Theory of Complex 
Phenomena“ mano kn. Studies in Philosophy, Politics and Economics (London and 
Chicago, 1967), p. 40 ir toliau. 

32 Plg. Garret Hardin, „The cybernetics of competition“, kn. P. Shepard 
and D. McKinley, The Subversive Science: Essays towards an Ecology of Man 
(Boston, 1969). 

3 Ludwig von Bertalanffy, General System Theory: Foundation, Development, 
Applications (New York, 1969) ir plg. H. von Foerster and G. W. Zopf Jr (eds.), 

Principles of Self-Organization (New York, 1962); G. J. Klir (ed.), Trends in General 
System Theory (New York, 1972); taip pat G. Nicolis and I. Prigogine, Self- 
organization in Noneguilibrium Systems (New York, 1977). 

3 Žr. Colin Cherry, On Human Communication (New York, 1961) ir Noa, 
Chomsky, Syntactic Structures (The Hague, 1957). 

2 Roger Williams, You are Extraordinary (New York, 1967), p. 26 ir 37. 
Žmonės, kurie studijuoja statistiką, net tokius labai svarbius statistikos dalykus, 
kaip demografija, nestudijuoja visuomenės. Visuomenė yra struktūra, o ne ma- 
sinis reiškinys, ir visi būdingieji jos atributai yra nuolat kintančios tvarkos, arba 
sistemos, atributai; tačiau mes neturime pakankamo šios tvarkos, arba siste- 
mos, egzemplifikacijų skaičiaus, kad galėtume jų elgseną aiškinti statistiškai. 
Įsitikinimas, kad stebint konkrečių agregatų ar vidurkinių dydžių dinamiką 
šiose struktūrose gali būti atrasti pastovūs kiekybiniai santykiai, šiandieną yra 
didžiausioji kliūtis realiam šių kompleksinių reiškinių, egzemplifikuotų tik ke- 
liais pavyzdžiais, supratimui. Problemos, kurios iškyla mėginant šias struktū- 
ras paaiškinti, neturi nieko bendra su didelių skaičių dėsniais. 

Tikrieji dalyko žinovai dažnai į tai atkreipia dėmesį. Žr., pavyzdžiui, G. 
Udney Yule, British Journal of Psychology, XII, 1921/2, p. 107: „Negalėdamas 
išmatuoti to, ko nor, tačiau vis dėlto norėdamas matuoti, greičiausiai išmatuosi 
ką nors kita - net užmiršdamas skirtumą - arba nekreipdamas dėmesio į skir- 
tumus, nes tie skirtumai negali būti išmatuoti.“ 

Deja, tyrimų technika yra nesunkiai išmokstama, o sugebėjimas ją gerai 
valdyti leidžia užimti profesorių pareigas žmonėms, kurie menkai išmano tiria- 
mąjį dalyką, ir jų darbas dažnai - tačiau visiškai nepagrįstai - laikomas moks- 
liniu. Be aiškaus dalyko teorinių problemų supratimo empiriniai darbai daž- 
niausiai tėra laiko ir lėšų švaistymas. 

Vaikiški mėginimai suteikti pagrindą „teisingoms“ priemonėms, matuojant 
santykinį įvairiems individams tenkančios naudos svorį, negali būti traktuoja- 
mi rimtai. Norint griežtai įrodyti, jog visi tokie mėginimai yra gryna nesąmonė, 
prireiktų leistis į šiek tiek painią argumentaciją, kuriai čia negalime skirti vie- 
tos. Tačiau dauguma ekonomistų jau pradeda suprasti, jog visa vadinamoji 
„gerovės ekonomika“ (welfare economics), kuri tariamai grindžia savo išvadas 
tarpasmeniniais naudos palyginimais, neturi jokio mokslinio pagrindo. Tas fak- 
tas, jog dauguma mūsų mano, kad jie gali nustatyti, kurie iš dviejų ar trijų jų 
pažįstamų Žmonių poreikiai yra svarbiausi, neįrodo nei to, kad egzistuoja objek- 
tyvus tokių vertinimų pagrindas, nei to, kad galėtume tokį pagrindą sukonstruo- 
ti žmonėms, kurių individualiai nepažįstame. Idėja, kad šių fantazijų pagrindu 
gali būti grindžiami prievartiniai valdžios veiksmai, yra visiškai absurdiška. 

Knygoje D. S. Shwayder, The Stratification of Behavior (London, 1965) 
pateikiama turbūt daugiau naudingos informacijos šia tema, nei ta, kuria iki 
šiol galėjau pasinaudot. 

*7 Nors grupių atrankos idėja dabar neatrodo tokia svarbi, kaip ji atrodė ją 
pateikus publikacijose: Sewall Wright, „Tempo and Mode in Evolution: A Cri- 
tical Review“, Ecology, 26, 1945, V. C. Wynne-Edwards, Animal Dispersion in 
Relation to Social Behavior (Edinburgh, 1966) - plg. E. O. Wilson, op. cit., p. 106— 
112, 309-316, ir George C. Williams, Adaptation and Natural Selection, A Critigue 
of Some Current Evolutionary Thought (Princeton, 1966), žr. taip pat jo redaguotą 
Group Selection (Chicago/New York, 1976) - negali būti abejonių, kad ji turi 
didžiausios reikšmės kultūrinei evoliucijai. 

38 G. E. Pugh, op. cit., p. 267, o dabar žr. taip pat Glynn Isaac, „The Food- 
sharing Behavior of Protohuman Homininds“, Scientific American, April 1978. 

3? Be abejo, tai ne visada buvo taikus procesas. Šios raidos eigoje labiau 
pasiturintys miestelėnai bei prekeiviai turbūt dažnai primesdavo gausesniems 
kaimo gyventojams teisinę tvarką, vis dar priešingą jų papročiams, panašiai 
viduramžiais po karo pergalės karinė atėjūnų aristokratija miestelėnams pri- 
mesdavo primityvesnės ekonominės stadijos teisę. Tai yra vienas iš būdų, kaip 
griežčiau struktūrizuota visuomenė, į savo pusę patraukdama individus siūly- 
dama jiems dalį grobio, gali išstumti labiau civilizuotą visuomenę. 

* K. R. Popper, The Open Society and its Enemies (5th edn, London, 1966), 
vol. I, p. 174-176. 

*! Nostalgišką šio ilgesio pobūdį ypač taikliai charakterizuoja Bertrandas 
de Jouvenelis ištraukoje iš jo Sovereignty (Chicago, 1957), cituojamoje šio veika- 
lo 2 tomo, p. 163. 

42 Kalbant apie naujausią kairiųjų triuką - kai senosios liberaliosios tradi- 
cijos teisės, kurios buvo suvokiamos kaip individo saugos nuo valdžios bei kitų 
individų prievartos garantas, dabar paverčiamos pozityviomis pretenzijomis į 
specifines gėrybes (tokiomis, kaip „laisvė nuo skurdo“, - šiuolaikinės demago- 
gijos viršūnė), - tai čia reikia pabrėžti, jog laisvų žmonių visuomenėje kolekty- 
vinių veiksmų tikslas gali būti tik nežinomų Žmonių padėties gerinimas, parū- 
pinimas priemonių, kurios būtų prieinamos kiekvienam siekiant savo tikslų, o 
ne koks nors konkretus valstybinis tikslas, kuriam privalėtų tarnauti kiekvie- 
nas. Politika turi didinti kiekvieno šansus susirasti sau tokią nišą, kuri savo 
ruožtu kiekvienam teiktų daugiau šansų įgyvendinti savo tikslus, negu jų šiaip 
jau būtų. 

22 Plg. David Hume, A Treatise of Human Nature, III, i, ed. L. A. Selby- 
Bigge, p. 501: „Turbūt jokiam dalykui mes nesame tokie jautrūs kaip savo 
reputacijai, ir nėra tokio dalyko, nuo kurio mūsų reputacija priklausytų labiau 
nei nuo mūsų elgesio kitų nuosavybės atžvilgiu.“ Reikia pažymėti, jog mūsų 
dabartinis supratimas apie evoliucinę ekonominės tvarkos determinaciją didele 
dalimi remiasi pirmeiviška Armeno Alchiano studija „Uncertainty, Evolution 
and Economic Theory“, Journal of Political Economy, 58, 1950, kuri patobulinta 
forma įtraukta į jo kn. Economic Forces at Work (Indianapolis, 1977). Šis supra- 

timas dabar plačiai paplito, peržengdamas srities, kurioje susiklostė, ribas; gerą 
tolesnių šios problematikos darbų apžvalgą ir labai išsamią bibliografiją patei- 
kia svarbus Jochemo Roepke's veikalas Die Strategie der Innovation (Tūbingen, 
1977), kurio dar nespėjau nuodugniai išstudijuoti. 

* Seniai iki Calvino italų bei olandų komerciniai miestai praktikavo, o 
vėliau ispanų scholastai kodifikavo tas taisykles, kurios padėjo pagrindą šiuo- 
laikinei rinkos ekonomikai. Žr. šiuo klausimu ypač H. M. Robertson, Aspects of 
the Rise of Economic Individualism (Cambridge, 1933); jeigu ši knyga būtų išėjusi 
ne tais metais, kai ji praktiškai liko nežinoma Vokietijoje, ji būtų kartą ir vi- 
siems laikams sugriovusi Weberio mitą apie protestantiškąsias kapitalizmo eti- 
kos ištakas. Autorius parodo, kad jeigu apskritai kalbame apie kokias nors 
religines įtakas, tai jėzuitai davė daug daugiau nei kalvinistai kylančiai „kapi- 
talizmo dvasiai“. 

* Jean Baechler, The Origins of Capitalism, trans. Barry Cooper (Oxford, 
1975), p. 77 (išskirta mano). 

4 Žr. M. L. Finley, The Ancient Economy (London, 1975), p. 28-29, ir „Bet- 
ween Slavery and Freedom“, Comparative Studies in Society and History, 6, 1964. 

* Žr. senosios Kretos konstitucijos nuostatą, cituojamą šio veikalo 2 tomo 
5 skyriaus epigrafe. 

* Jeigu taisyklės priimamos ne todėl, kad suprantami jų specifiniai pada- 
riniai, o todėl, kad jas priėmusios grupės sėkmingiau veikia, tai nieko keista, 
kad primityvioje visuomenėje viešpatauja magija ir ritualas. Priėmimo į grupę 
sąlyga buvo visų jos taisyklių pripažinimas, nors nedaugelis suprato, ką duo- 
da kurios nors atskiros taisyklės paisymas. Buvo tik vienas pripažintas daly- 
kų tvarkymo būdas beveik nemėginant brėžti skirtumo tarp efektyvumo ir 
moralinio deramumo. Pokyčių moralėje priežastys - štai dalykas, kurį istori- 
jos mokslas paaiškina mažiausiai, nors tos priežastys (tarp kurių moralizavi- 
mas ir pamokslavimas veikiausiai turi mažiausiai reikšmės) yra bene svar- 
biausi veiksniai, lemiantys Žmogaus evoliucijos kryptį. Nors dabartinė moralė 
atsirado evoliucinės atrankos būdu, ši evoliucija buvo galima ne dėl eksperi- 
mentavimo laisvės, bet, priešingai, laikantis griežtų reikalavimų, kurie siste- 
mos kaip visumos pakeitimą darė negalimą ir toleruojant tik tą nustatytų 
taisyklių pažeidėją, ir galbūt pirmeivį, kuris tai darė savo paties rizika ir kuris 
nusipelnė tokio toleravimo tik todėl, kad griežtai laikėsi visų kitų taisyklių, 
nes tik tokiu būdu jis galėjo įsigyti tą autoritetą, kuris jam leido eksperimen- 
tuoti tam tikra kryptimi. Tamsiausias prietaras — kad visuomeninę tvarką 
sukuria valdžia - tėra, žinoma, tik akivaizdžiausia konstruktyvistinio pakly- 
dimo apraiška. 

* Žr. mano paskaitą „Rechtsordnung und Handlungsordnun“ kn. Zur Ein- 
heit der Rechts- und Staatswissenschaften, E. Streissler (red.), (Karlsruhe, 1967), 
perspausdintą mano Freiburger Studien (Tūbingen, 1960). 

* Kalbu, žinoma, apie tą patį dalyką, kurį Karlas Popperis vadina „daline 
socialine inžinerija“ (The Open Society and its Enemies, p. 222), ir su juo visiškai 
sutinku, nors man vis dėlto nepatinka šis konkretus terminas. 

?! Plg. Ludwig von Mises, Theory and History (Yale University Press, 1957), 
p. 54: 


Galutinis teisingumo kriterijus - tarnavimas visuomeninio bendradarbiavi- 
mo išlikimui. Elgesys, kuris padeda išlaikyti visuomeninio bendradarbiavi- 
mo padėtį, yra teisingas; elgesys, kuris jam kenkia, yra neteisingas. Negali 
būti kalbos apie visuomenės organizavimą pagal kokią nors savavališkai 
pasirinktą teisingumo idėją. Galima kalbėti tik apie tai, kokia visuomenės 
sąranga geriausiai pasitarnautų tiems tikslams, kurių žmonės siekia ben- 
dradarbiaudami tarpusavyje. Ši visuomeninė nauda yra vienintelis teisin- 
gumo kriterijus. Tik juo gali vadovautis įstatymų leidyba. 


Nors čia mintis formuluojama labiau racionalistiškai nei aš ją formuluo- 
čiau, ji aiškiai išreiškia svarbiausiąją idėją. Tačiau, kaip žinoma, Misesas buvo 
racionalistinis utilitaristas, tad šiuo požiūriu, dėl jau išdėstytų priežasčių, nega- 
liu juo remtis. 

?2 Šią painiavą naujausiais laikais sukėlė turbūt jau Durkheimas, kurio gar- 
siojoje knygoje The Division of Labour in Society (trans. George Simpson, Lon- 
don, 1933, žr. ypač p. 228) nematyti jokio supratimo apie tai, kokiu būdu 
elgesio taisyklės lemia darbo pasidalijimą, ir kuris, kaip ir socdiobiologai, visus 
veiksmus, tamaujančius kitų naudai — net jeigu veikiantysis individas tokio 
rezultato nesiekia arba nežino - paprastai vadina „altruistiniais“. Plg. su blai- 
via nuostata, kuria vadovaujamasi kn. Evolution, by T. Dobzhansky, F. J. Ayala, 
G. L. Stebbing and J. W. Valentine (San Franasco, 1977), p. 456 ir toliau: 


Tam tikro pobūdžio elgesys, kurį demonstruoja gyvūnai, galėtų būti laiko- 
mas etiniu arba altruistiniu; kitokio pobūdžio elgesys - neetiniu arba sava- 
naudišku, jeigu būtų kalbama apie žmonių elgesį. ... kitaip nei bet kuri kita 
gyvūnų rūšis, kiekviena Žmonių karta paveldi ir perduoda toliau žinias, 
papročius ir įsitikinimus, kurie nėra užkoduoti genuose. ... šis perdavimo 
mechanizmas visai nepanašus į biologinio paveldėjimo mechanizmą. ... Gal- 
būt jau yra pora milijonų metų, kai kultūriniai pokyčiai lenkia genetinius. 


Plg. taip pat su ištrauka, kurią šiame kontekste jie cituoja iš G. G. Simpson, 
This View of Life (New York, 1964): 


Beprasmiška kalbėti apie etiką kitokiame nei žmogaus elgesio kontekste. ... 
Nėra jokio reikalo ir netgi beprasmiška diskutuoti etikos klausimais, jeigu 
nėra patenkintos bent šios sąlygos: (a) egzistuoja alternatyvūs veiksmo bū- 
dai; (b) individas geba savo alternatyvas vertinti etinėmis kategorijomis; (c) 
jis gali laisvai pasirinkti tai, ką laiko etiniu gėriu. Kartojame, jog etikos 

evoliucinė funkcija visiškai priklauso nuo Žmogaus sugebėjimo - bent jau 
laipsnio požiūriu unikalaus - numatyti savo veiksmų padarinius. 


3 Žr. E. O. Wilson, op. cit., p. 117: 


Kai asmuo (ar gyvūnas) padidina kito savo rūšies atstovo prisitaikymo prie 

sąlygų galimybes savo paties prisitaikymo prie jų sąskaita, galima sakyti, 

kad jis padaro altruistinį veiksmą. Pasiaukojimas vaikams yra altruizmas 
įprastąja, bet ne genetine prasme, nes individo prisitaikymo prie sąlygų 
lygis matuojamas jo išliekančų palikuonių skaičiumi. Tačiau pasiaukoji- 

mas antros eilės giminaičiams yra tikrasis altruizmas abiem požiūriais, o 

kai jis vykdomas visiškai nepažįstamų atžvilgiu, toks savo paties interesų 

išsižadėjimo elgesys yra tiek keistas (tiek „kilnus“), kad reikalauja specifi- 
nio teorinio paaiškinimo. 

Žr. taip pat D. P. Barash, op. Gt., kuris atranda net „altruizmo virusus“ (p. 
77) ir R. Trivers, „The evolution of reciprocal altruism“, O. Rev. Biol., 46, 1971. 

2 Jeigu dabartinės rinkos tvarkos išlikimas priklausys nuo to - kaip faktiš- 
kai teigia Danielas Bellas ir Irvinas Kristolas (red.), Capitalism Today (New York, 
1970) - ar žmonės racionaliai supras, kad tam tikros taisyklės yra būtinos tam, 
kad išliktų visuomeninis darbo pasidalijimas, tai toji tvarka jau yra pasmerkta. 
Juk visada tik labai nedidelei gyventojų daliai rūpės įsigyti tokį supratimą; o tie 
individai, kurie galėtų juos apšviesti — intelektualai, rašantys ir kalbantys pla- 
čiajai visuomenei — tik labai retai imasi tokių pastangų. 

> Žr. Lionel C. Robbins, An Essay on the Nature and Significance of Economic 
Science (London, 1932). 

> Galbūt liūdna, kad kultūra yra neatskirama nuo pažangos, tačiau tos 
pačios jėgos, kurios palaiko kultūrą, taip pat skatina pažangą. Visa, kas pasa- 
kytina apie ekonomiką, pasakytina ir apie kultūrą apskritai: ji negali stovėti 
vietoje, sustingdama ji pradeda sparčiai smukti. 

>! Žr. ypač H. B. Acton, The Morals of the Market (London, 1971). 

8 Ronald Dworkin, Taking Rights Seriuosly (London, 1977), p. 180. 

* Žr. Roger J. Williams, Free and Unegual: The Biological Basis of Individual 
Liberty (University of Texas Press, 1953), p. 23 ir 70; taip pat J. B. S. Haldane, 
The Ineguality of Men (London, 1932), P. B. Medawar, The Unigueness of the 
Individual (London, 1957), H. J. Eysenck, The Inegualitų of Man (London, 1973). 

50 Pati ši problema mane, žinoma, sudomino daug anksčiau nei tada, kai 
pirmąkart šią frazę panaudojau spaudoje, paskaitoje „The Moral Element in 
Free Enterprise“ (1961), perspausdintoje mano kn. Studies in Philosophy, etc. 
(London and Chicago, 1967), p. 232. 

*! XIX amžiaus scientizmo (bei jam giminingų srovių, kurias dabar vadin- 
čiau konstruktyvizmu), istorijos klausimu žr. mano kn. The Counter-Revolution 
of Science. Studies in the Abuse of Reason (Chicago, 1952). 

92 Žr. šio veikalo 2 tomo 8 skyrių. Kontrastas tarp teisinio pozityvizmo ir 
jo priešybės, „klasikinių prigimtinės teisės teorijų“, kurios, anot H. L. A. Harto 
apibrėžimo (The Concept of Law, Oxford University Press, 1961, p. 182), postu- 
luoja, jog „egzistuoja tam tikni pripažinimo laukiantys žmogiškojo elgesio prin- 
cipai, kuriuos turi atitikti visi teisėti žmonių sukuriami įstatymai“ (išskirta ma- 
no), - tai vienas aiškiausių klaidingos „natūralumo“ ir „dirbtinumo“ dichoto- 
mijos vedinių. Tačiau iš tikrųjų teisė nėra nei nepakeičiamas „prigimties“, arba 
„natūros“, faktas, nei sąmoningo sumanymo darinys; ji yra evoliucijos proceso 
padarinys - kai taisyklių sistema klostosi sąveikoje su atskira, nuolat kintančia 
žmogiškųjų veiksmų tvarka. 

6 Sigmund Freud, Civilization and its Discontents (London, 1957), taip pat 
plg. Richard La Pierre, The Freudian Ethics (New York, 1959). Jeigu dar būtini 
kokie nors įrodymai, kad žymūs psichologai, įskaitant Sigmundą Freudą, gali 
kalbėti visiškas nesąmones apie socialinius reiškinius, tai man, kaip žmogui, 
visą savo gyvenimą studijavusiam pinigų teoriją, trečiajame dešimtmetyje Vie- 
noje kovojusiam intelektinius mūšius su marksizmu ir froidizmu, 0 vėliau su- 
sidomėjusiam psichologija, tokį įrodymą pateikia Ermesto Bornemano sudaryta 
jų rašinių rinktinė The Psychoanalysis of Money (New York, 1976, originale Die 
Psychoanalyse des Geldes, Frankfurt, 1973); ir tai didele dalimi paaiškina glaudų 
psichoanalizės ryšį su socializmu ir ypač marksizmu. 

** G. B. Chisholm, „The re-establishment of a peace-time society“, Psychiat- 
ry, vol. 6, 1946. Būdingą to meto literatų nuostatą išreiškia ir štai tokie knygų 
pavadinimai: Herbert Read, To Hell with Culture. Democratic Value are New Va- 
lues (London, 1941). 

The Times, 13 April 1978. 

* Donald T. Campbell, „On the conflicts between biological and social 
evolution“, American Psychology, 30 December 1975, p. 1120. 

6 Ibid., p. 1121. 

Žurnalo American Psychology 1975 m. gegužės numeryje paskirta ketu- 
riasdešimt puslapių daugiausia kritinių atsiliepimų į profesoriaus Campbello 
paskaitą. 

6? Žr. Thomas Szasz, The Myth of Mental Illness (New York, 1961) ir ypač jo 
Law, Liberty and Psychiatry (New York, 1971). 

"0 H. J. Eysenck, Uses and Abuses of Psychiatry (London, 1953). 

